
Skiriu Karolinai 


El sueno de la razon produce monstruos 


Proto miegas gimdo pabaisas 


(Francisco de Goya, „Los caprichos“ nr. 43; visas parašas po Pra- 
do muziejuje esančiu raižiniu skamba taip: „Vaizduotė, palikta 
proto, gimdo neįmanomas pabaisas: susijungusi su juo, ji tampa 
menų motina ir jų stebuklų ištaka.) 


Pasakos nėra tikėjimas. Jose nerasi nei teologijos, nei dogmų, 
nei ritualų, nei institucijų, nei elgesio normų. Pasakos teigia, 


kad pasaulis netikėtas ir permainingas. 


George Szirtes 


Užuot prisivertęs rašyti knygą, kurią turėjau rašyti, romaną, 
kurio iš manęs buvo tikimasi, aš parašiau knygą, kurią pats 
būčiau mielai skaitęs: nežinomo kito šimtmečio ir kitos šalies 
autoriaus, rastą palėpėje. 


Italo Calvino 


Ji pamatė, kad tuoj išauš, ir apdairiai nutilo. 


„Tūkstantis ir viena naktis“ 


ibn rusdo vaikai 

LABAI NEDAUG ŽINOMA, nors prirašyta per akis, apie tikrąją 
džinų, būtybių, sukurtų iš bedūmės ugnies, prigimtį. Karš- 
tai ginčijamasi, ar jie geri, ar blogi, pikti ar malonūs. Apskri- 
tai pripažįstama, kad džinai aikštingi, užgaidūs, permainingi, 
kad jie gali judėti labai greitai, keisti dydį, pavidalą ir pano- 
rėję ar priversti patenkinti daugelį mirtingųjų norų ir kad 
jų laiko samprata iš esmės skiriasi nuo žmonių. Nereikia jų 
painioti su angelais, nors kai kurie seni pasakojimai klaidin- 
gai teigia, kad pats šėtonas, puolęs angelas Liuciferis, ryto sū- 
nus, buvo didžiausias iš džinų. Ilgą laiką buvo nesutariama ir 
dėl jų buveinės. Pasak kai kurių senovinių šmeižikiškų pra- 
manų, džinai gyvena čia, žemėje, tarp mūsų, vadinamajame 
„Žemutiniame pasaulyje“, griuvėsiuose ir daugelyje sveikatai 
kenksmingų vietų — šiukšlynuose, kapinėse, išvietėse, nute- 
kamuosiuose vamzdžiuose, kur įmanoma — mėšlo krūvose. 
Tos užgaulios melagystės pataria stropiai nusiprausti, paben- 
dravus su džinais. Jie dvokia ir platina ligas. Tačiau garsiausi 
žinovai seniai tvirtino, ir dabar neabejojame, kad tai tiesa: 
džinai gyvena savo pasaulyje, kurį nuo mūsiškio skiria šy- 


das, ir šis aukštutinis pasaulis, kartais vadinamas Parystanu 

arba Fėjų šalimi, yra didžiulis, nors jo savybės paslėptos nuo 
mūsų akių. 

Kad džinai, pasakiškos būtybės, nėra žmonės — akivaizdi 
tiesa, bet kelios savybės bendros ir vieniems, ir kitiems. Kaip 
antai tikėjimas: tarp džinų esama visų žemės religijų išpažinė- 
jų, yra ir netikinčių, kuriems dievų ir angelų sąvoka tokia pat 
keista kaip džinų — žmonėms. Ir nors daugelis džinų nedori, 
bent kai kurios šių galingų būtybių žino skirtumą tarp gėrio 
ir blogio, tarp juodosios ir baltosios magijos. 

Vieni džinai gali skraidyti, kiti šliaužioja žeme gyvačių pa- 
vidalu arba laksto lodami ir šiepdami dantis kaip milžiniški 
šunys. Jūroje, o kartais ir ore jie pasiverčia slibinais. Kai kurie 
žemesnieji džinai atsidūrę ant žemės negali ilgai išbūti vieno 
pavidalo. Šie beformiai padarai kartais įsmunka į žmones pro 
ausis, nosį ar akis, kuriam laikui įsikuria jų kūne, o kai šis 
jiems įkyri, nusimeta jį. Deja, žmogiškosios būtybės, kuriose 
jie apsigyvena, miršta. 

Džinės dar paslaptingesnės, sumanesnės ir sunkiau su- 
prantamos, nes tai moterys šešėliai, sukurtos iš dūmų be 
ugnies. Būna nuožmių džinių ir meilių džinių, bet galimas 
daiktas, kad šių dviejų skirtingų rūšių džinės iš tiesų yra vie- 
na rūšis — laukinę dvasią gali sutramdyti meilė, o mylinčią 
būtybę kančios gali paversti mirtingiesiems nesuvokiamo 
žiaurumo pabaisa. 

Ši istorija apie džinę, didžią džinų princesę, vadinamą 
Žaibų Princese, nes ji meistriškai jais švaistėsi, apie jos mei- 
lę mirtingam vyrui seniai seniai, dvyliktame amžiuje, kaip 
sakytume mes, apie daugybę jos palikuonių ir apie jos grįži- 
mą į pasaulį po ilgos nebūties, kad vėl pamiltų, bent akimir- 

ką, o paskui eitų kariauti; ir apie daug kitų džinų ir džinių, 
skraidančių ir šliaužiojančių, gerų, blogų ir abejingų dorovei; 
ir apie lūžio metą, išgverusį laiką, mūsų vadinamą keistybių 
epocha, trukusį dvejus metus, aštuonis mėnesius ir dvidešimt 
aštuonias naktis, taigi tūkstantį ir vieną naktį. Taip, nuo tada 
mes nugyvenome dar tūkstantį metų, bet visus amžinai pa- 


keitė tas laikas. Į gera ar į bloga, tesprendžia ateitis. 


1195 metais didis filosofas Ibn Rušdas, kadaise Sevilijos kadis, 
arba teisėjas, ir dar visai neseniai asmeninis kalifo Abū Jūsu- 
fo Jakūbo gydytojas gimtojoje Kordoboje, oficialiai prarado 
pasitikėjimą ir užsitraukė gėdą dėl laisvų pažiūrų, nepriimti- 
nų vis įtakingesniems berberų fanatikams, plintantiems ara- 
biškoje Ispanijoje kaip maras, ir buvo ištremtas į mažą Luse- 
nos kaimelį netoli gimtojo miesto, kaimelį, pilną žydų, kurie 
nebegalėjo vadintis žydais, nes ankstesnė Andalūzijos valdo- 
vų dinastija, Almoravidai, prievarta atvertė juos į islamą. Ibn 
Rušdas, filosofas, kuriam užginta dėstyti filosofiją, kurio visi 
raštai uždrausti, o knygos sudegintos, tarp žydų, kurie ne- 
begalėjo vadintis žydais, iškart pasijuto kaip namie. Jis buvo 
dabartinių valdovų dinastijos, Almohadų, kalifo numylėti- 
nis, bet favoritai išeina iš mados, ir Abū Jūsufas Jakūbas leido 
fanatikams išvaryti didįjį Aristotelio komentatorių iš miesto. 
Filosofas, negalintis dėstyti filosofijos, gyveno siauroje ne- 
grįstoje gatvelėje, varganoje trobelėje su mažais langeliais ir 
buvo siaubingai slegiamas šviesos trūkumo. Lusenoje jis ėmė 
gydytojauti, ir ligonių netrūko, šiaip ar taip, jis dar neseniai 
buvo paties kalifo daktaras; be to, jis įdėjo šiek tiek lėšų į ark- 
lių prekybą ir didžiulių molinių indų, timajas, gamybą: juose 

žydai, kurie jau nebebuvo žydai, laikydavo alyvuogių aliejų 
ir vyną, kuriais prekiaudavo. Vieną dieną tremties pradžioje 
prie jo durų pasirodė kokių šešiolikos vasarų mergina ir švel- 
niai šypsojosi nesibelsdama ir niekaip kitaip netrukdydama 
jam mąstyti, tiesiog stovėjo ir kantriai laukė, kol jis ją paste- 
bėjo ir pakvietė į vidų. Ji pasakė, kad ką tik liko našlaitė, kad 
neturi iš ko gyventi, bet nenori eiti į viešnamį ir kad jos var- 
das Dunija: skambėjo nežydiškai, nes ištarti žydišką vardą jai 
draudžiama, o ji neraštinga ir parašyti jo nemoka. Ji pasakė, 
kad šį vardą pasiūlęs keliauninkas ir paaiškinęs, jog jis grai- 
kiškas ir reiškia „pasaulis“, todėl jai patiko. Ibn Rušdas, Aris- 
totelio vertėjas, su ja nesiginčijo, mat žinojo, jog šis žodis reiš- 
kia „pasaulis“ daugeliu kalbų, todėl smulkintis nėra reikalo. 

— Kodėl pasivadinai Pasauliu? — paklausė jos, o ji atsakė, 
žiūrėdama jam į akis: 

— Nes iš manęs plūstelės pasaulis ir tie, kurie plūstelės iš 
manęs, išplis po visą pasaulį. 

Jis vadovavosi protu, todėl nesuvokė, kad ji - antgamtinė 
būtybė, džinė, džinų padermės princesė, užsigeidusi žemiško 
nuotykio, pakerėta žmonių vyrų, o ypač - talentingų vyrų. 
Jis priglaudė ją savo namuose kaip tarnaitę ir meilužę, slopią 
naktį ji pašnibždėjo jam į ausį savo „tikrąjį — tai yra netikrą — 
žydišką vardą, ir tai buvo jų paslaptis. Džinė Dunija buvo 
įspūdingai vaisinga, kaip ir pranašavo. Per dvejus metus, aš- 
tuonis mėnesius ir dvidešimt aštuonias dienas ir naktis ji pa- 
stojo tris kartus ir kaskart pagimdydavo po krūvą vaikų, regis, 
mažiausiai septynis, o kartą net vienuolika, gal net devynioli- 
ka, nors duomenys migloti ir netikslūs. Visi vaikai paveldėjo 


jos būdingiausią savybę: ausis be lezgelių. 

Jei Ibn Rušdas būtų išmanęs okultizmą, būtų supratęs, 
kad jo vaikų motina — ne žmogus, bet jis buvo pernelyg pa- 
skendęs savyje, kad tai suvoktų. Filosofas, negalintis filoso- 
fuoti, būgštavo, kad vaikai paveldės jo apgailėtinus gabumus, 
kurie yra jo turtas ir jo prakeiksmas. (Mes kartais manome, 
jog jam pasisekė, visai mūsų istorijai irgi, kad Dunija mylėjo 
jį už šviesų protą, nes jo būdas, ko gero, buvo pernelyg sa- 
vanaudiškas savaime įkvėpti meilei.) „Būti įžeidžiam, įžval- 
giam ir tiesmukam, - pasakė jis, — reiškia per giliai jausti, per 
aiškiai matyti ir per laisvai kalbėti. Tai reiškia būti silpnam 
pasaulyje, kuris mano esąs stiprus, suprasti jo nepastovumą, 
nors jis mano esąs nekintamas, jausti, kas įvyks, anksčiau, nei 
pajunta kiti, žinoti, kad žiauri ateitis laužia dabarties vartus, 
nors kiti kabinasi į nusmukusią, tuščią praeitį. Jei mūsų vai- 
kams pasiseks, jie paveldės tik tavo ausis, bet, deja, kadangi 
jie neabejotinai mano, turbūt ims per anksti ir per daug gal- 
voti, per anksti ir per daug girdėti, tarp jų dalykus, apie ku- 
riuos galvoti ar kuriuos girdėti draudžiama.“ 

— Papasakokit ką nors, — lovoje dažnai reikalaudavo Du- 
nija pirmosiomis jų bendro gyvenimo dienomis. Jis greitai 
sužinojo, kad ji, nors iš pažiūros jauna, gali būti reikli ir už- 
sispyrusi, ir ne tik lovoje. Jis buvo stambus vyras, o ji panaši į 
paukščiuką ar gyvalazdę, bet jis dažnai jausdavo, kad ji stip- 
resnė. Ji buvo jo senatvės džiaugsmas, bet reikalavo iš jo tiek 
energijos, kiek jis jau beveik nebeturėjo. Kartais tokio am- 
žiaus vyras lovoje nori tik miegoti, bet Dunija jo bandymus 
užsnūsti vertino kaip priešiškus veiksmus. „Jei nemiegosit ir 
kiaurą naktį mylėsitės, — pareiškė ji, — pailsėsit geriau, negu 
kad būtumėt knarkęs valandų valandas kaip jautis. Tai gerai 

žinoma.“ Jo metų nebuvo lengva visada būti pasiruošusiam 
sueičiai, ypač kiekvieną naktį, bet jai jo seniokiški sunkumai 
tebuvo nemeilės įrodymas. „Jei manot, kad moteris patraukli, 
tokių bėdų nebūna, — pasakė jam. — Nesvarbu, kiek naktų 
iš eilės. Aš visada apimta geismo, galiu dulkintis be galo ir 
nesustoti.“ 

Kai jis aptiko, kad jos aistrą gali numalšinti pasakojimai, 
jam šiek tiek palengvėjo. 

— Papasakokit ką nors, — sakydavo Dunija, susiriesdama 
po jo ranka taip, kad plaštaka būtų ant galvos, ir jis pamany- 
davo, puiku, šiąnakt išsisukau, ir pamažu papasakojo jai savo 
apmąstymų istoriją. Jis vartojo žodžius, kurie piktino daugelį 
amžininkų, tarp jų „protas“, „logika“ ir „mokslas, trys min- 
ties stulpai, idėjos, dėl kurių jo knygos buvo sudegintos. Du- 
nija bijojo šių žodžių, bet baimė ją jaudino, ji smarkiau prisi- 
glausdavo ir sakydavo: „Palaikykit man galvą, kol bandot ją 
pripūsti melagysčių.“ 

Jis buvo sunkiai, skaudžiai sužeistas, nes sumuštas, pralai- 
mėjęs didžiausią gyvenimo mūšį velioniui persui, Algazeliui 
Tūsiečiui, priešininkui, mirusiam prieš aštuoniasdešimt pen- 
kerius metus. Prieš šimtą metų Algazelis parašė knygą „Fi- 
losofų nenuoseklumas“, kurioje užsipuolė graikus, kaip an- 
tai Aristotelį, neoplatonikus ir jų šalininkus, didžiuosius Ibn 
Rušdo pirmtakus Ibn Siną ir Alfarabijų. Vienu metu Algaze- 
lis kankinosi, kad gali prarasti tikėjimą, bet atsigavo ir tapo 
didžiausia filosofijos rykšte pasaulio istorijoje. Filosofija, ty- 
čiojosi jis, negali įrodyti Dievo buvimo ar net dviejų dievų 
buvimo negalimybės. Filosofija tiki priežasčių ir padarinių 


neišvengiamumu, taigi abejoja Dievo galybe, nes panorėjęs 

Jis lengvai gali įsikišti ir pakeisti padarinius arba padaryti 
priežastis nevaisingas. 

— Kas atsitinka, - paklausė Dunijos Ibn Rušdas, kai naktis 
apgaubė juodu tyla ir leido kalbėti apie draudžiamus dalykus, — 
kai uždegtas degtukas prikišamas prie vatos gniužulėlio? 

— Žinoma, vata užsidega, — atsakė ji. 

— O kodėl užsidega? 

— Taip jau yra, — atsakė Dunija, — liepsna lyžteli vatą, ir 
vata tampa ugnimi, tokia tvarka. 

— Gamtos dėsnis, — atsiliepė jis, — priežastys turi padari- 
nius, — ir ji linktelėjo galvą po jo glostančia ranka. 

— Jis nesutiko, — tarė Ibn Rušdas, ir ji suprato, kad jis kal- 
ba apie priešą, Algazelį, tą, kuris jį nugalėjo. — Jis pasakė, kad 
vata užsidega, nes taip nori Dievas, nes Dievo visatoje vienin- 
telis įstatymas yra Dievo valia. 

— Vadinasi, jei Dievas būtų panorėjęs, kad vata užgesintų 
ugnį, jei Jis panorėtų, kad ugnis taptų vata, jis būtų galėjęs 
tai padaryti? 

— Taip, — atsakė Ibn Rušdas. — Anot Algazelio knygos, 
Dievas galėtų tai padaryti. 

Dunija valandėlę mąstė. 

— Tai kvaila, - galop paskelbė ir net tamsoje pajuto, kaip 
jo barzdotame veide skleidžiasi kreiva šypsena, nuolanki, kar- 
čiai niekinama ir skausminga. 

— Jis pareikštų, kad tai yra tikrasis tikėjimas, — atsakė Ibn 
Rušdas, — ir su tuo nesutikti būtų... nenuoseklu. 

— Vadinasi, gali atsitikti bet kas, jei taip nusprendžia Die- 
vas, — tarė ji. — Kaip antai žmogus gali kojomis neliesti žemės 


ir vaikščioti oru. 

— Stebuklas, — atsiliepė Ibn Rušdas, — tereiškia, kad Die- 
vas pakeitė žaidimo taisykles, o mes jų nesuprantame, nes 
Dievas yra neišreiškiamas, taigi anapus mūsų suvokimo. 

Dunija vėl nutilo. 

— O jei aš, tarkim, darau prielaidą, — pagaliau ištarė ji, — 
kad Dievo gali nebūti. Tarkim, jūs paskatinot mane pamany- 
ti, jog „protas“, „logika“ ir „mokslas“ savaime tokie veiksmingi, 
kad Dievo nebereikia. Ar galima daryti prielaidą, kad būtų 
įmanoma taip pamanyti? — Ji pajuto, kaip jis įsitempė. „Išsi- 
gando mano žodžių“, - pamanė Dunija, keistai nudžiugusi. 

— Ne, — atsakė jis pernelyg šiurkščiai. — Tokia prielaida 
būtų iš tikrųjų kvaila. 

Jis parašė knygą „Nenuoseklumo nenuoseklumas“, atkirtį 
Algazeliui po šimto metų iš už tūkstančio mylių, bet nors pa- 
vadinimas buvo šmaikštus, velionio perso įraka nesumažėjo, 
ir galop gėdą užsitraukė Ibn Rušdas. Jo knyga buvo sudegin- 
ta, ir liepsna prarijo lapus, nes tą akimirką Dievas nusprendė, 
kad reikia ugniai tai leisti. Visuose savo raštuose jis stengėsi 
sutaikyti žodžius „protas“, „logika“ ir „mokslas“ su žodžiais 
„Dievas“, „tikėjimas“ ir „Koranas“ ir nesugebėjo, nors labai su- 
maniai pasinaudojo gerumo argumentu, citata iš Korano, įro- 
dinėdamas, kad Dievas, padovanojęs žmonijai žemiškų ma- 
lonumų sodą, turi būti, „ir ar mes nepasiuntėme iš debesų 
lietaus, gausiai pliaupiančio vandens, kad jis išaugintų javus, 
žoles ir tankius sodus?“ Jis buvo aistringas sodininkas mėgė- 
jas ir jam atrodė, kad gerumo argumentas įrodo tiek Dievo 
buvimą, tiek jo iš esmės malonią, negriežtą esmę, bet žiaures- 
nio Dievo šalininkai jį nugalėjo. Dabar jis guli su atsivertu- 


sia žyde (bent jis taip manė), kurią išgelbėjo nuo viešnamio ir 

kuri, regis, mato jo sapnus, juose jis ginčijasi su Algazeliu ne- 
sutaikomai, iš visos širdies, iš paskutiniųjų — jei jis būtų taip 
kalbėjęs tikrovėje, būtų buvęs pasmerktas mirti. 

Dunija nuolat vaikščiojo su pilna sterble, kuriai ištuštė- 
jus, mažoje trobelėje likdavo vis mažiau vietos pasmerktiems 
Ibn Rušdo „melams“. Juodu vis rečiau suartėdavo, ėmė trūkti 
pinigų. „Tikras vyras nevengia savo veiksmų padarinių, — pa- 
sakė ji, — ypač vyras, kuris tiki priežastimis ir pasekmėmis.“ 
Bet jis niekada nemokėjo prasimanyti pinigų. Arklių preky- 
ba buvo nepatikimas verslas, konkurentų daug, pelnas ma- 
žas. Molinių indų rinka irgi buvo persotinta, kainos mažos. 
„Daugiau prašykit iš ligonių, — irzlokai pararė Dunija. — Pel- 
nykitės iš ankstesnės garbės, nors ji ir suteršta. Daugiau nieko 
neturit. Nepakanka būti vaikus darančia pabaisa. Jūs daro- 
te vaikus, vaikai gimsta, vaikus reikia maitinti. Tai „logiška“. 
Tai „protinga . — Ji žinojo, kokiais žodžiais jį paveikti. - O to 
nedaryti, - pergalingai sušuko, - yra „nenuoseklu“. 

(Džinai mėgsta žvilgius daiktus, auksą ir brangakmenius, o 
savo turtus dažnai slepia požeminiuose urvuose. Tai kodėl dži- 
nų princesė nesušuko: „Atsiverk“ prie lobių urvo angos ir iškart 
neišsprendė visų piniginių klausimų? Nes ji pasirinko žmogaus 
gyvenimą, žmogiškus santykius kaip žmogiškos būtybės žmona, 
ir pasirinkimas surišo jai rankas. Taip vėlai atskleisti meilužiui 
savo tikrąją prigimtį reikštų, kad jų santykiai iš esmės apgaulin- 
gi ir melagingi. Taigi ji tylėjo iš baimės, kad jis jos nepamestų. 
Ber galų gale jis vis tiek ją paliko; dėl savo žmogiškų priežasčių.) 

Viena persiška knyga „Hazar afsane“, arba „Tūkstantis is- 
torijų , buvo išversta į arabų kalbą. Arabiškoje versijoje istorijų 


buvo mažiau nei tūkstantis, bet veiksmas truko daugiau kaip 


V, 


tūkstantį naktų, tikriau, kadangi apvalūs skaičiai yra bjau- 
ru, tūkstantį ir vieną naktį. Ibn Rušdas nematė tos knygos, 
bet kelias pasakas girdėjo rūmuose. Jam patiko pasaka apie 
žveją ir džiną, ne tiek dėl fantastinių dalykų (džinas iš žibin- 
to, stebuklingos kalbančios žuvys, užburtas princas — pusiau 
žmogus, pusiau marmuras), kiek dėl formos grožio, istorijų, 
supamų kitų istorijų, kuriose glūdi naujos istorijos, taigi pasa- 
ka virsta tikru gyvenimo veidrodžiu, mąstė Ibn Rušdas, nes 
visose mūsų istorijose slypi kitų žmonių istorijos, ir visos jos 
įaustos į ilgesnes, didingesnes istorijas, giminės, tėvynės, įsiti- 
kinimų. Dar gražesnė už pasakas pasakose buvo pasakotojos, 
princesės, vardu Šahrazada, istorija: ji sekė pasakas kraugęe- 
riškam sutuoktiniui, kad išvengtų mirties bausmės. Pasakos 
įveikti mirčiai, apšviesti žiauriam tamsuoliui. O vestuvinės 
lovos kojūgalyje sėdėjo Šahrazados sesuo, tobula klausytoją, 
prašydama dar vienos pasakos, paskui dar vienos, paskui dar 
vienos. Šios sesers vardu Ibn Rušdas pavadino pulkus kūdikių, 
plūstančių iš meilužės Dunijos įsčių, mat sesuo buvo vadina- 
ma Dunijazada: „Ir šiuos tamsius namus pripildė, versdami 
mane reikalauti plėšikiško užmokesčio iš ligonių, silpnų ir ser- 
gančių Lusenos gyventojų, dunijazadai, tai yra Dunijos gentis, 
Dunijos padermė, Dunijos tauta, išvertus — pasaulio žmonės.“ 

Dunija baisiai įsižeidė. 

— Turit omeny, — tarė ji, - kad mūsų vaikai negali būti va- 
dinami tėvo vardu, nes mes nevedę. 

Ibn Rušdas kreivai, liūdnai nusišypsojo: 

— Verčiau tebūnie jie dunijazadai, — tarė jis, — šiame varde 
telpa pasaulis, kuris jų nepasmerkė. Jei jie turėtų Rušdo pa- 
vardę ir būtų Rušdi, būtų pažymėti Kaino ženklu ant kaktos. 

Ji pradėjo vadinti save Šahrazados seserimi, nuolat pra- 
šančia pasakų, tiktai jos Šahrazada buvo vyras, meilužis, o 
ne brolis, ir dėl kai kurių jo istorijų abu galėjo būti nužudyti, 
jei žodžiai netyčia ištrūktų iš miegamojo tamsos. Taigi jis — 
savotiška Antišahrazada, pasakė jam Dunija, visiška „Tūks- 
tančio ir vienos nakties“ pasakotojos priešybė: jos pasakos iš- 
gelbėjo jai gyvybę, o jo pasakos kelia jam pavojų. Bet paskui 
kalifas Abū Jūsufas Jakūbas laimėjo karą, iškovojo didžiausią 
pergalę prieš Kascilijos karalių krikščionį Alfonsą VIII Alar- 
koso mūšyje prie Gvardjanos upės. Prie Alarkoso jo pajėgos 
nužudė 150 000 Kastilijos kareivių, gerą pusę krikščionių ka- 
riuomenės, kalifas pasivadino Al Mansuru, Nugalėtoju, įgijo 
pasitikėjimo savimi kaip ir dera didvyriui, atsikratė fanatikų 
berberų įtakos ir vėl pakvietė Ibn Rušdą į rūmus. 

Nuo senojo filosofo kaktos buvo nutrinta gėdos žymė, jo 
tremtis baigėsi, jam buvo grąžintos visos teisės ir geras vardas, 
jis garbingai atgavo senąją rūmų gydytojo vietą Kordoboje 
po dvejų metų, aštuonių mėnesių ir dvidešimt aštuonių die- 
nų ir naktų nuo tremties pradžios, taigi po tūkstančio dienų 
ir naktų ir dar vienos dienos ir nakties; žinoma, Dunija vėl 
laukėsi, ir, žinoma, jis jos nevedė, žinoma, jis nedavė vaikams 
savo pavardės, žinoma, jis neišsivežė jos į Almohadų dvarą, 
todėl ji nepastebimai dingo iš istorijos; išvažiuodamas jis pa- 
siėmė, be drabužių, burbuliuojančias retortas ir rankraščius, 
įrištus ir ritinėlius — kitų žmonių knygų rankraščius, nes jo 
knygos sudegintos, nors daug egzempliorių išliko, pasakė jis 
jai, kituose miestuose, draugų bibliotekose ir vietose, kuriose 
jis jas paslėpė nemalonės išvakarėse, nes išmintingas žmogus 


visada ruošiasi bėdai, bet, jei yra deramai kuklus, jis sulaukia 

netikėtos sėkmės. Jis išvyko nebaigęs pusryčiauti ir neatsisvei- 
kinęs, o ji negrasino jam, neatskleidė tikrosios savo prigimties 
ar galios, slypinčios joje, nepasakė, žinau, ką tu garsiai kalbi 
per sapną, kai darai prielaidą, kurią daryti kvaila, kai liaujiesi 
taikyti nesutaikomus dalykus ir sakai siaubingą, pražūtingą 
tiesą. Dunija leido istorijai ją palikti, nemėgindama jos sulai- 
kyti, taip vaikai leidžia pro šalį žygiuoti paradui, išsaugodami 
jį atmintyje, įdėdami į širdį, paversdami savastimi, ir tebemy- 
lėjo jį, nors jis atsainiai ją pametė. Tu man buvai viskas, norė- 
jo pasakyti ji, tu buvai man saulė ir mėnulis, kas dabar laikys 
man galvą, kas bučiuos man į lūpas, kas bus mūsų vaikų tė- 
vas, bet jis buvo didis žmogus, skirtas nemirtingųjų panteo- 
nui, o spiegiantys vaikiūkščiai — tik šiukšlės, kurių atsikratė 
išeidamas. 

Vieną dieną, sušnibždėjo Dunija išvykusiam filosofui, 
vieną dieną, prabėgus daugeliui metų po tavo mirties, išmuš 
valanda, kai tau prireiks šeimos, ir tada aš, tavo džinė žmona, 
patenkinsiu tavo norą, nors tu sudaužei man širdį. 

Manoma, jog ji kurį laiką liko tarp žmonių, galbūt bevil- 
tiškai vildamasi, kad jis grįš, kad siųs jai pinigų, kad kartais 
aplankys, jog metė arklių verslą, bet toliau prekiavo moliniais 
indais, tačiau dabar, kai istorijos saulė ir mėnulis jos namuose 
amžinai nusileido, jos gyvenimas virto šešėliais ir paslaptimis, 
taigi, ko gero, žmonės sakė tiesą, neva po Ibn Rušdo mirties 
jo dvasia grįžo pas ją ir apdovanojo dar daugybe vaikų. Dar 
buvo kalbama, kad Ibn Rušdas jai atvežė žibintą su džinu, ir 
tas džinas tapo tėvu vaikų, gimusių jam ją palikus — matote, 
kaip lengvai paskalos apverčia tikrovę aukštyn kojom. Žmo- 


nės sakydavo ir bjauresnių dalykų, neva pamesta moteris pri- 

sileisdavo kiekvieną vyrą, kuris galėdavo sumokėti, ir kiekvie- 
nas vyras, kurį ji priimdavo, palikdavo jai naują būrį vaikučių, 
taigi dunijazadai, Dunijos vaikai, jau buvo ne pavainikiai 
Rušdi, bent ne visi, bent daugelis, bent dauguma; nes žmonių 
akyse jos gyvenimo istorija virto nutrūkstančia eilute, kurios 
raidės tirpsta, virsdamos beprasmybe, neatskleisdamos, kiek 
laiko ji gyveno ar kaip, ar kur, ar su kuo, ar kada ir kaip - jei 
apskritai — mirė. 

Niekas nepastebėjo ir nesusirūpino, kad vieną dieną ji pa- 
sisuko šonu ir pro plyšį pasaulyje grįžo į Parystaną, kitą tik- 
rovę, sapnų pasaulį, iš kurio nuolat išnyra džinai varginti ir 
apdovanoti žmonių. Lusenos gyventojams atrodė, kad ji iš- 
tirpo kaip dūmai be ugnies. Dunijai palikus mūsų pasaulį, 
atvykėlių iš džinų pasaulio į mūsiškį sumažėjo, paskui ilgą 
laiką jie apskritai nesirodė, pasaulio plyšius užžėlė kasdieny- 
bės piktžolės ir nuobodulio dygliakrūmiai, kol pagaliau jie 
visiškai užsivėrė, ir mūsų protėviams teko suktis kaip išmano 
be burtų palaimos ir prakeiksmo. 

Bet Dunijos vaikai klestėjo. Tai galima tvirtai teigti. Ir 
beveik po trijų šimtų metų, kai žydai buvo ištremti iš Ispa- 
nijos, net žydai, kurie negalėjo sakyti, kad jie žydai, Dunijos 
vaikų vaikai sulipo į laivus Kadise ir Mogere arba perėjo Pi- 
rėnus, arba išskrido stebuklingais kilimais ar milžiniškomis 
urnomis kaip tikri džinai, kurių giminaičiai ir buvo, kirto 
žemynus, perplaukė septynias jūras, užkopė į aukštus kalnus 
ir persikėlė per galingas upes, nuslinko į gilias daubas, ieš- 
kodami prieglobsčio ir saugios vietos, kur tik galėjo, ir grei- 
tai užmiršo vienas kitą arba prisiminė, kol galėjo, tada pa- 


miršo, arba nepamiršo niekada tapdami šeima, kuri iš tiesų 

nebebuvo šeima, gimine, kuri iš tiesų nebebuvo giminė, 
daugelis perėmė kiekvieną tikėjimą ir neperėmė nė vieno, 
po kelių šimtmečių atvertimo, nežinodami apie savo ant- 
gamtišką kilmę, užmiršę priverstinio žydų atsivertimo isto- 
riją, vieni tapo maniakiškai pamaldūs, kiti niekinamai ne- 
tikintys; šeima be gyvenamosios vietos, bet gyvenanti visur, 
padermė be padėties, bet įsisukusi į visas planetos padermes, 
it augalai be šaknų, samanos, kerpės ar vijoklinės orchidė- 


jos, kurios turi remtis į kitus, nes savarankiškai augti negali. 


Istorija negailestinga tiems, kuriuos palieka, ir gali būti tokia 
pat negailestinga tiems, kurie ją kuria. Ibn Rušdas mirė (pa- 
prastai, nuo senatvės, ar bent mes taip manome) keliaudamas 
į Marakešą, vos metus pasimėgavęs atgauta malone, ir ne- 
pamatė, kaip didėja jo šlovė, nepamatė, kaip ji žengia per jo 
pasaulio sienas į netikėlių pasaulį, kuriame jo parašyti Aris- 
totelio komentarai išpopuliarino galingąjį pirmtaką ir tapo 
kertiniu akmeniu bedieviškos netikėlių filosofijos, vadinamos 
saecularis, tai yra idėjos, gimstančios tik kartą per szecu/um, 
amžių, o gal idėjos amžiams, ir esančios jo tik sapnuose ap- 
tarinėtų vaizdinių atgaminiu ir aidu. Turbūt jis, žmogus die- 
votas, nebūtų apsidžiaugęs vieta, kurią jam skyrė istorija, nes 
keistas likimas tikratikio, įkvėpusio idėjas, kurioms nereikia 
tikėjimo, o dar keistesnis likimas filosofijos, įsigalėjusios ana- 
pus jo pasaulio sienų, o šiapus nuslopintos, nes jam žinoma- 
me pasaulyje dauginosi ir paveldėjo karalystę velionio priešo 
Algazelio vaikai, o jo pavainikiai, palikę draudžiamą jo pa- 
vardę, išsisklaidė apgyventi žemės. Nemažai išlikėlių atsidūrė 
didžiajame Šiaurės Amerikos žemyne, daug kitų — Pietų Azi- 

jos pusiasalyje dėl spietimosi reiškinio, būdingo paslaptingam 
atsitiktinio pasiskirstymo nelogiškumui; paskui daugelis šių 
plito per abi Amerikas į vakarus ir pietus, o iš to milžiniško 
brilianto Azijos apačioje — į šiaurę ir vakarus, visose pasaulio 
šalyse, nes apie dunijazadus galima neklystant pasakyti, kad 
jie turėjo ne tik keistas ausis, bet ir ilgas kojas. Ibn Rušdas 
mirė, bet pamatysime, kad jis su priešininku tebesiginčijo ir 
aname pasaulyje, nes didžių mąstytojų kivirčai niekada nesi- 
baigia, pats vaidas yra įrankis tobulinti protui, aštriausiam iš 
visų įrankių, gimusiam iš meilės išminčiai, trumpai drūtai — 


filosofijai. 


ponas džeronimas 
Šo 


DAUGIAU KAIP PO AŠTUONIŲ ŠIMTŲ METŲ, daugiau kaip 
už pusketvirto tūkstančio mylių, o dabar daugiau kaip prieš 
tūkstantį metų mūsų protėvių miestą it sprogusi bomba iš- 
tiko audra. Įslydo į vandenį ir išnyko vaikystės prisiminimų 
prieplaukos, kur kadaise buvo valgomi ledinukai ir pica, len- 
tiniai geismo takai, po kuriais slepiamasi nuo vasaros saulės 
ir bučiuojamos pirmosios lūpos. Nakties dangumi it apkvai- 
šę šikšnosparniai nuskriejo stogai, gamtos gaivalams atsivėrė 
palėpės, kuriose laikoma praeitis, kol ėmė atrodyti, kad visa, 
kas kadaise buvo miesto gyventojai, prarijo plėšrus dangus. 
Užtvindytuose rūsiuose paskendo paslaptys, ir niekas jų ne- 
beprisiminė. Galingoji elektra apvylė. Sutemo tamsa. 

Prieš dingstant elektrai, televizoriai rodė dangaus vaizdus: 
virš galvos sukosi milžiniška balta spiralė it įsiveržęs ateivių lai- 
vas. Paskui elektrines užliejo upė, laidus užgriuvo ir pašiūres 
su atsarginiais generatoriais sutraiškė medžiai, ir prasidėjo apo- 
kalipsė. Virvė, kuria mūsų protėviai buvo pririšti prie tikrovės, 
nutrūko, ir staugiant gaivalams nebuvo sunku patikėti, kad pa- 
saulio plyšiai vėl atsivėrė, antspaudai perlaužti, o danguje kva- 


toja burtininkai, užsėdę ant debesų šuoliuoja šėtono raiteliai. 

Tris dienas ir tris naktis niekas neištarė nė žodžio, nes kal- 
bėjo tik audra, o mūsų protėviai jos baisios kalbos nemokėjo. 
Galop ji praėjo, ir žmonės kaip vaikai, pasiryžę netikėti vai- 
kystės pabaiga, norėjo, kad viskas būtų kaip buvę. Bet vėl at- 
siradusi šviesa buvo kitokia. Tokios baltos šviesos, raižios kaip 
tardytojo lempa, nemetančios šešėlių, negailestingos, nepalie- 
kančios paunksnės pasislėpti, jie dar nebuvo matę. Saugokitės, 
rodos, sakė šviesa, nes aš atėjau deginti ir teisti. 

Paskui prasidėjo keistybės. Jos truko dvejus metus, aštuo- 


nis mėnesius ir dvidešimt aštuonias naktis. 


Tokia mus po tūkstančio metų pasiekė ši istorija, atskiesta, 0 gal 
ir užtvindyta legendos. Taip apie ją manome dabar, lyg ji būtų 
klaidingas prisiminimas ar tolimos praeities sapnas. Jei ji netik- 
ra, visai ar iš dalies, jei į užrašus įsibrovė pramanų, per vėlu 
ko nors imtis. Tai mūsų protėvių istorija, papasakota taip, kaip 


mums patinka, taigi, žinoma, tai ir mūsų istorija. 


Pirmą kartą ponas Džeronimas pastebėjo, kad jo pėdos nebe- 
liečia žemės, trečiadienį po didžiosios audros. Jis kaip paprastai 
pabudo valandą prieš aušrą, pusiau prisimindamas keistą sapną, 
kuriame moteris prispaudusi lūpas jam prie krūtinės kažką ne- 
girdimai šnibždėjo. Nosis buvo užgulra, burna, pro kurią kvė- 
pavo miegodamas, išdžiūvusi, sprandą maudė, nes jis iš įpročio 
pakišo po juo per daug pagalvių, niežėjo egzemos išbėrimą ant 
kairės kulkšnies. Apskritai šį rytą kūnas vargino ne labiau kaip 
visada, kitaip tariant, nėra ko aimanuoti. Tiesą sakant, pėdų 
neskaudėjo. Ponas Džeronimas beveik visą gyvenimą kanki- 


nosi dėl pėdų, bet šiandien jos elgėsi gražiai. Kartkartėmis dėl 

suplokštėjusių skliautų jas skaudėdavo, nors jis kruopščiai da- 
rydavo kojų pirštų gniaužymo pratimus prieš pat miegą ir iš- 
kart pabudęs, nešiodavo įdėklus ir pirštų galais laipiodavo laip- 
tais aukštyn ir žemyn. Dar reikėjo kovoti su podagra, o nuo 
vaistų jis suviduriuodavo. Skausmas varstydavo nuolat, jis ap- 
siprato, guosdamasis, kad plokščiapėdystė jaunystėje, karo su 
Vietnamu metais, padėjo išvengti šaukimo į kariuomenę. Po- 
nas Džeronimas seniai nebetiko karinei tarnybai, bet šis žino- 
jimas jį vis dar ramino. O podagra, šiaip ar taip, karalių liga. 

Pastaruoju metu jam ant kulnų susidarė storos sutrūki- 
nėjusios nuospaudos, į kurias reikia atkreipti dėmesį, bet jis 
buvo taip užsiėmęs, kad neturėjo laiko apsilankyti pas podia- 
trą. Jam reikia pėdų, jis kiaurą dieną ant kojų. Be to, jos porą 
dienų ilsėjosi, koks gali būti sodininkavimas per tokią audrą, 
tai gal šį rytą atsilygino, nusprendusios jo nekamuoti. Jis iškė- 
lė kojas iš lovos ir atsistojo. Kažkas kitaip. Jis buvo įpratęs prie 
lakuotų medinių miegamojo grindų, bet šį trečiadienio rytą 
kažkodėl jų nejuto. Po kojomis buvo neįprastai minkšta, ra- 
minama nesatis. Gal pėdos prarado jautrumą, nuospaudoms 
storėjant. Toks žmogus kaip jis, pagyvenęs vyriškis, kurio 
laukia sunkaus fizinio darbo diena, dėl niekų nesuka galvos. 
Toks žmogus kaip jis, stambus, sveikas, stiprus, numoja ran- 
ka į smulkmenas ir gyvena toliau. 

Elektros vis dar nebuvo, vandens labai trūko, nors buvo 
žadama, kad kitą dieną abu atsiras. Ponas Džeronimas buvo 
švaruolis ir graužėsi, kad negali stropiai išsivalyti dantų ir iš- 
simaudyti po dušu. Šiek tiek vonioje likusio vandens jis pa- 
naudojo unitazui plauti. (Dėl viso pikto prileido vonią prieš 


audrą.) Apsivilko darbinį kombinezoną, apsiavė batus ir ne- 

kreipdamas dėmesio į įstrigusį liftą išdrįso išeiti į suniokotas 
gatves. Man per šešiasdešimt, tarė sau, tokio amžiaus daugu- 
ma žmonių jau ištiesia nugarą, o jis tvirtas ir veiklus kaip vi- 
sada. Mat kadaise pasirinko tokį gyvenimą, išplėšusį jį iš tėvo 
stebuklingų išgijimų bažnyčios, spiegiančių moterų, kylančių 
iš invalido vežimėlių, nes ant jų nužengė Kristaus galia, ir iš 
dėdės architekto biuro, kur būtų ilgus metus nepastebimai sė- 
dėjęs ir braižęs nepripažintas to malonaus pono vizijas, nusivy- 
limų, žlugimo ir neįgyvendintų galimybių planus. Ponas Dže- 
ronimas paliko Jėzų ir braižomuosius stalus ir išėjo į gryną orą. 

Žaliame pikape su užrašytais ant šonų geltonomis raidė- 
mis su raudonais šešėliais žodžiais „Ponas Džeronimas, sodi- 
ninkas“, telefono numeriu ir svetainės adresu jis nepajuto po 
savimi sėdynės, sutrūkinėjusi žalia oda, paprastai raminamai 
baksnojusi į dešinę užpakalio pusę, šiandien to nedarė. Jis 
tikrai kaip nesavas. Visi pojūčiai susilpnėjo. Tai kelia nerimą. 
Tokiame amžiuje, dirbdamas tokį darbą, esi priverstas susi- 
rūpinti dėl menkų kūno išdavysčių ir kovoti su jomis, siek- 
damas atitolinti didesnes dar laukiančias išdavystes. Reikės 
pasitikrinti, bet ne dabar, šiuo metu dėl audros gydytojai ir 
ligoninės turi didesnių ligonių. Akceleratorius ir stabdys po 
baruota koja buvo keistai minkšti, lyg šį rytą jis turėtų juos 
spausti smarkiau. Matyt, audra sumaišė protą ne tik žmo- 
nėms, bet ir mašinoms. Po išdaužytais langais keistu kampu 
stovėjo palikti liūdni automobiliai, ant šono gulėjo nusimi- 
nęs geltonas autobusas. Tačiau pagrindinės gatvės buvo išva- 
lytos, Džordžo Vašingtono tiltu vėl važinėjo mašinos. Ben- 
zino trūko, bet jis turėjo atsargų ir tikėjosi, kad jų pakaks. 


Ponas Džeronimas sudarinėjo kuro, dujokaukių, žibintuvėlių, 

antklodžių, medikamentų, konservų, vandens lengvais pa- 
ketais atsargas; jis tikėjosi avarijų, jis manė, kad visuomenės 
audinys suplyš ir iširs, jis žinojo, kad momentiniais klijais ga- 
lima suklijuoti pjūvius, jis nepasitikėjo žmogumi, mat šis ap- 
sigimęs statyti netvirtai ir blogai. Jis tikėjosi, kad bus blogai. 
Be to, buvo prietaringas, laikydavo špygas, žinojo, tarkim, 
kad Amerikoje piktosios dvasios gyvena medžiuose, todėl rei- 
kia belsti į medieną joms išvaryti, o britų medžių dvasios (jis 
žavėjosi Didžiosios Britanijos užmiesčiais) draugiškos, todėl 
medieną reikia liesti, kad jos būtų palankios. Tokius dalykus 
svarbu žinoti. Atsarga gėdos nedaro. Palikęs Dievą, turėtum 
stengtis neprarasti Sėkmės palankumo. 

Jis prisitaikė prie sunkvežimio poreikių ir nuvažiavo į ry- 
tinę salos pusę, paskui — vėl atidarytu Džordžo Vašingtono 
tiltu. Be abejo, radiją buvo nustatęs groti senienoms. Vakar 
nebėra, vakar nebėra, dainavo anų laikų dainininkai. Geras 
patarimas, pamanė jis. Vakarykštės dienos nebėra. O rytojus 
niekada neateina; belieka šiandiena. Upė grįžo į senąją vagą, 
bet pakrantėse ponas Džeronimas matė griuvėsius ir juodus 
maurus, nuskendusią miesto praeitį, iškastą iš juodų mau- 
rų, nuskendusių upinių laivų kaminus, kyšančius pro juo- 
dus maurus, susirūpinusius retadančius oldsmobilius, apskre- 
tusius maurais, ant kranto ir niūresnes paslaptis, legendinės 
upės pabaisos Kipsio griaučius ir nužudytų airių žvejų kauko- 
les, plūduriuojančias juoduose mauruose, o radijas irgi prane- 
šė keistą žinią: juodieji maurai iškėlė indėnų tvirtovės Nipi- 
ničseno pylimą, o Invud Hilo parke, pietiniame Manahatos 
gale, buvo išmesti susivėlę olandų pirklių kailiai ir dėžutė su 


niekučiais, vertais šešiasdešimties guldenų, už kuriuos kaž- 

koks Peteris Mineitas nusipirko kalvotą salą iš lenapių indėnų, 
lyg audra sakytų, eikit velniop, aš atpirkau salą. 

Jis skynėsi kelią nuniokotomis, audros prišiukšlintomis 
gatvėmis į „La Incoerenza“, Blisų dvarą. Už miesto audros šėl- 
ta dar smarkiau. Žaibai ir milžiniškos kreivos kolonos sujun- 
gė „La Incoerenza“ su dangumi, o tvarka, kuri, kaip perspė- 
jo Henris Džeimsas, tėra žmogaus svajonė apie visatą, buvo 
suardyta galingo chaoso, nes toks gamtos dėsnis. Virš dvaro 
vartų grėsmingai sūpavosi elektros laidas su mirtimi galiuke. 
Kai jis paliesdavo vartus, strypais nukibirkščiuodavo mels- 
vas žaibas. Senasis namas stovėjo tvirtai, bet upė išsiliejo iš 
krantų, pakilo it milžiniška nėgė, vien maurai ir dantys, ir 
prarijo aplinkines žemes vienu mauku. Vanduo atslūgo, bet 
viskas buvo nusiaubta. Ponas Džeronimas žiūrėjo į šią pra- 
gaištį kaip į savo vaizduotės mirtį, lyg stovėdamas nusikal- 
timo vietoje, kur ją nužudė juodi maurai ir nesunaikinamas 
praeities mėšlas. Gal net apsiverkė. Ten, dar neseniai kalvo- 
tose vejose, dabar slypinčiose po juodais patvinusio Hadsono 
maurais, pilnais nesunaikinamo praeities mėšlo, ten, apsiaša- 
rojęs apžiūrinėdamas sužlugdytą geriausią savo dekoratyvinės 
sodininkystės pavyzdį, kuriam atidavė daugiau kaip dešimt 
metų, akmenines spirales it akmens amžiaus keltų, Nugrimz- 
dusį sodą, užgožiantį pusbrolį Floridoje, horizontalųjį Saulės 
laikrodį, Grinvičo dienovidinio laikrodžio kopiją, rododen- 
drų mišką, Minojo labirintą su riebiu akmeniniu Minotauru 
centre, nuošalius gyvatvorių slepiamus kampelius, pražuvu- 
sius ir nusiaubtus po juodais istorijos maurais, medžių šaknis, 
kyšančias iš juodų maurų it skęstančiųjų nesunaikinamame 


praeities mėšle rankos, ten ponas Džeronimas suprato, kad 

jo pėdas ištiko nauja didelė bėda. Jis ėmė bristi į maurus, bet 
batai nei žliugsėjo, nei klimpo. Suglumęs žengė du tris žings- 
nius per juodumą, atsisuko ir pamatė, kad nepaliko pėdsakų. 
— Po perkūnais, — balsu suriko iš siaubo. Į kokį pasaulį jį 
nubloškė audra? Ponas Džeronimas manė, kad jį nelengva iš- 
gąsdinti, bet paklaiko neišvydęs pėdsakų. Ėmė trypti kojomis, 
kairys batas, dešinys batas, kairys batas. Pašoko ir iš visų jėgų 
krito ant žemės. Maurai nepajudėjo. Gal jis girtas? Ne, nors 
kartais padaugina, kaip kartais daro vieniši seniai, ir kodėl gi 
ne, bet šį kartą alkoholis niekuo dėtas. Gal jis tebemiega ir 
sapnuoja „La Incoerenza“ dvarą, palaidotą maurų jūroje? Gal, 
bet į sapną nepanašu. Gal čia nežemiški upės dugno maurai, 
pabaisiški upės maurai, anksčiau nežinomi maurų tyrinėto- 
jams, paslaptingi gelmių maurai, turintys galią atsispirti prieš 
šokinėjančio vyro svorį? Ar — labiausiai įtikinama, nors ir ke- 
lianti didžiausią nerimą galimybė - gal pasikeitė jis pats? Gal 
visuotinė trauka nepaaiškinamai susilpnėjo jam vienam? Jėzau, 
pamanė jis ir iškart pagalvojo apie tėvą, suraukusį antakius dėl 
tokios šventvagystės, tėvą iš dviejų pėdų aukštumų plūstantį jį, 
vaiką, lyg grasytų tikintiesiems iš sakyklos kassavaitine ugnimi 
ir siera, Jėzau! Dabar būtinai reikės parodyti pėdas gydytojui. 
Ponas Džeronimas buvo pilkas žmogelis, taigi jam netop- 
telėjo, kad prasidėjo naujas iracionalus amžius, kuriame jį išti- 
kusi gravitacinė anomalija bus tik viena iš daugelio pasipikti- 
nimą keliančių reiškinių. Vėlesnės jo paties istorijos keistybės 
buvo jam apskritai nesuvokiamos. Kaip antai jam neatėjo į 
galvą, kad netrukus jis galės pergulėti su fėjų princese. Jis net 
neėmė į širdį visuotinio tikrovės keitimosi. Nepadarė plates- 


nių išvadų iš savo keblios padėties. Jis neįsivaizdavo, kad van- 

denynuose vėl pasirodys didžiulės jūrų pabaisos, galinčios iš- 
kart nugurkti visą laivą, kad atsiras stipruolių, pajėgių pakelti 
suaugusį dramblį, ar kad padangėje virš žemės stebuklais va- 
romomis skraidančiosiomis urnomis keliaus burtininkai. Jis 
nė neįtarė, kad gali būti užkerėtas galingo ir pikto džino. 
Tačiau ponas Džeronimas buvo iš prigimties nuoseklus, 
todėl neabejotinai susirūpinęs dėl naujosios negalios įkišo ran- 
ką į nušiurusios sodininko striukės kišenę ir aptiko sulanksty- 
tą popieriaus lapą, elektros tiekimo bendrovės sąskaitą. Elek- 
tros nėra, bet sąskaitą vis tiek reikalaujama greitai apmokėti. 
Suprantama, įprasta tvarka. Jis išskleidė sąskaitą ir patiesė ant 
maurų. Paskui atsistojo ant jos, dar šiek tiek patrypė ir pašoki- 
nėjo, bandė nusišluostyti kojas į dokumentą. Jis liko nepalies- 
tas. Ponas Džeronimas ištiesė ranką, trūktelėjo, ir popierius iš- 
kart išslydo jam iš po kojų. Pėdų nė ženklo. Jis pabandė antrą 
kartą ir sugebėjo sąskaitą už komunalines paslaugas be jokių 
kliūčių pakišti po abiem batais. Tarp jo ir žemės buvo mažutis, 
bet neginčijamas tarpas. Dabar jis kybo virš žemės paviršiaus 
mažiausiai per popieriaus lakšto storį. Ponas Džeronimas atsi- 
tiesė su popiergaliu rankoje. Aplinkui mauruose skendėjo mil- 
žiniškų nebegyvų medžių išvartos. Pro pirmojo aukšto pran- 
cūziškuosius langus jį stebėjo Filosotė, jo darbdavė, turtinga 
pašarų verslo paveldėtoja panelė Aleksandra Blis Farinja, per 
jos gražų jauną veidą riedėjo ašaros, o iš akių liejosi dar kažkas 


jam nesuvokiama. Gal baimė, gal nerimas. Gal net geismas. 


Iki šios akimirkos pono Džeronimo gyvenimas buvo kelio- 
nė, jau gana įprasta klajokliškame mūsų protėvių pasaulyje, 


kuriame žmonės lengvai išsiskiria su vietomis, įsitikinimais, 

bendruomenėmis, šalimis, kalbomis ir net dar svarbesniais 
dalykais, kaip antai garbė, dora, sveikas protas ir tiesa; ku- 
riame jie, galima sakyti, atskilo nuo tikrosios savo gyvenimo 
istorijos ir diena iš dienos ieškojo naujos, dirbtinės ar tokią 
kūrė. Ponas Džeronimas kadaise vadinosi Rafaelis Jeronimas 
Manezesas, nesantuokinis ugningo katalikų kunigo sūnus, 
gimęs Bandroje, Bombėjuje, prieš geras šešiasdešimt vasarų 
nuo įvykių, kurie mums rūpi dabar, pakrikštytas kitame že- 
myne kitoje epochoje žmogaus (seniai mirusio), kuris ilgai- 
niui ėmė jam atrodyti svetimas kaip marsiečiai ar ropliai ir sy- 
kiu buvo artimas kaip savas kraujas. Jo šventasis tėvas, tėvas 
Džeris, didžiai gerbiamas kunigas Jeremijas D'Niza, pasak jo 
paties, buvo „didelis kaip meška vyras“, „banginis — yra ką 
pažiūrėti , neturėjo ausų lezgelių, bet už juos jam buvo atly- 
ginta graikų kariuomenės kare su Troja šauklio Stentoro, ku- 
rio balsas buvo stiprus kaip penkiasdešimties vyrų, baubimu. 
Visi sutarė, kad jis svarbiausias apylinkės piršlys ir geranoriš- 
kas tironas, senosios tvarkos šalininkas, bet nuosaikus. Aut 
Caesar aut nullus buvo jo šūkis kaip ir Cezarės Bordžos, arba 
cezaris, arba niekas, o kadangi tėvas Džeris tikrai nebuvo nie- 
kas, vadinasi, jis turėjo būti cezaris, ir, tiesą sakant, jo valdžia 
buvo tokia didelė, kad niekas nepasipiktino, kai jis slapta (ki- 
taip tariant, visi žinojo) pasirinko į porą rimto veido stenogra- 
fininkę, liesutę merginą, vardu Magda Manezes, greta keroto 
kunigo kūno bengalinio fikuso panašią į trapią šakelę. Šven- 
tasis tėvas Jeremijas D Niza netrukus šiek tiek aplaužė skais- 
tybės įžadus ir susilaukė puikaus berniuko, iškart atpažįsta- 
mo kaip jo sūnus iš savitų ausų. „Ir Habsburgai, ir D'Nizos 


neturi ausų lezgelių, — mėgdavo kartoti tėvas Džeris, — deja, 

imperatoriais tapo ne tie.“ (Storžieviai Bandros garvių vaikė- 
zai apie Habsburgus nieko nežinojo. Jie sakydavo, kad ausų 
lezgelių trūkumas yra žymė, jog Rafaelis nepatikimas, pami- 
šėlis, net pavartodavo įdomų naują žodį „psichopatas“. Bet tai, 
be abejo, buvo nemokšų prietarai. Rafaelis eidavo į kiną kaip 
visi kiti ir matydavo, kad psichopatų — išprotėjusių žudikų, iš- 
protėjusių mokslininkų, išprotėjusių Mogolų princų — ausys 
buvo visiškai paprastos.) 

Tėvo Džerio sūnus, žinoma, negalėjo vadintis tėvo pavar- 
de, reikėjo laikytis padorumo normų, taigi jis gavo motinos 
pavardę. Vardus išrinko gerasis ganytojas: Ispanijos miesto 
Kordobos šventojo užtarėjo Rafaelio ir Stridono miesto glo- 
bėjo Eusebijaus Sofronijaus Jeronimo. Stačiokams berniūkš- 
čiams, žaidžiantiems supaprastintą prancūziškąjį kriketą 
šventose katalikiškose Bandros gatvėse — Šv. Leono, Šv. Alek- 
so, Šv. Juozapo, Šv. Andriejaus, Šv. Jono, Šv. Roko, Šv. Sebas- 
tijono, Šv. Martyno - jis buvo „Rafis-Jeronimas-tėvas-anoni- 
mas“, kol pasidarė per didelis ir per stiprus erzinti, bet tėvui 
visada išdidžiai ir be sutrumpinimų - jaunasis Rafaelis Jero- 
nimas Manezesas. Jis su motina Magda gyveno rytinėje Ban- 
droje, bet sekmadienį turėjo teisę eiti į prašmatnesnę vakari- 
nę giedoti bažnyčios chore ir klausytis tėvo Džerio pamokslų, 
rėžiamų, regis, nesuvokiant savo veidmainystės, apie pragaro 
kančias, neišvengiamą nuodėmės padarinį. 

Tiesą sakant, pono Džeronimo atmintis į senatvę nusil- 
po, todėl vaikystės jis beveik nebeprisiminė. Tačiau tėvo iki 
galo nepamiršo. Prisiminė, kaip gieda bažnyčioje. Vaikys- 
tėje ponas Džeronimas mokėsi lotynų kalbos, per Kalėdas 


kviesdavo tikinčiuosius ateiti senovės romėnų kalba, vietoj v 

tardamas w kaip liepė tėvas. Wenite, wenite in Betblebem. Na- 
tum widete regem angelorum. Bet jį suerzino Pradžios knyga, 
Vulgata, bendravardžio šventojo Jeronimo vertimas į lotynų. 
Pradžios knyga, ypač pirmo skaitinio trečia eilutė. Dixitgue 
Deus: fat lux. Et facta est lux/ Jeronimas į bombėjišką „Wul- 
gatą šiuos Žodžius išsivertė taip: „Ir Dievas tarė: „Pigi ita- 
lų pagaminta mašina ir muilas kino žvaigždei praustis. Bus 
gana. Ir pasirodė muilas „Lux“. Tėveli, prašom pasakyti, ko- 
dėl Dievas panorėjo mažučio fiato ir gabalėlio muilo, ir kodėl 
tik muilo? Kodėl jis negalėjo sukurti automobilio? Geresnio 
automobilio, tėti? Juk galėjo paprašyti Jėzaus kraislerio, ar ne? 
Nieko nuostabaus, kad Jeremijas D'Niza pratrūko jeremiada 
ir grėsmingai priminė, jog jis yra gyvas kraitis. Nevadink ma- 
nęs tėčiu, vadink mane tėvu kaip visi kiti, o jis kikendamas 
striksi tolyn, kur nepasiekia kerštinga ganytojo ranka, ir dai- 
nuoja: „Pigi italų pagaminta mašina ir muilas kino žvaigždei 
praustis, bus gana.“ 

Tokia buvo jo vaikystė. Jis visada žinojo, kad bažnyčia ne 
jam, bet giesmes mėgo. O sekmadienį į bažnyčią ateidavo vi- 
sos Bandros sandros, ir jam patiko jų pašiaušti plaukai ir įžū- 
lus nekantravimas. „Skelbia angelai sargai, - mokydavo jis jas 
per Kalėdas, — viduriai kieti — blogai. Piliules kelias nurysi — 
rojaus sodus pamatysi. Gerk, jei pragaras patinka, daug: sa- 
liuras įspūdingas.“ Sandroms eilės patikdavo, ir jos leisdavosi 
chore slapta bučiuojamos į lūpas. Tėvas, toks rūstus sakyklo- 
je, vargu ar buvo jam kada sušėręs, dažniausiai leisdavo sūnui 
šventvagiškai burnoti, kol šiam širdis arslūgdavo, nes suprato, 


* Ateikite, ateikite į Betliejų pamatyti gimusio angelų karaliaus (/or.). 
+ Tuomet Dievas tarė: „Tebūnie šviesa.“ Ir šviesa pasirodė. (/or.). 

kad pavainikiai pilni apmaudo ir turi kaip nors išlieti pyktį, o 
po Magdos mirties nuo poliomielito, mat tais prieštvaniniais 
laikais skiepai nebuvo visiems prieinami, išsiuntė Jeronimą 
mokytis amato pas dėdę architektą Carlį į pasaulio sostinę, 
bet ir iš to nieko neišėjo. Vėliau, kai jaunuolis uždarė archi- 
tekto biurą Grinvičo aveniu ir pradėjo sodininkystės verslą, 
tėvas parašė jam laišką. „Nieko nepasieksi, jei į ką nors neį- 
sikabinsi. Ponas Džeronimas, atitrūkęs nuo „La Incoerenza“ 
žemės, prisiminė tėvo perspėjimą. Senis žinojo, ką sako. 
Amerikiečių lūpose Jeronimas kaipmat virto Džeronimu, 
ir, ką čia slėpti, jam patiko aliuzija į indėnų vadą. Jis buvo stam- 
bus kaip tėvas, didelėmis sumaniomis rankomis, storu kaklu, 
erelišku profiliu, indėniškai indiška odos spalva, taigi ameri- 
kiečiams nebuvo sunku žvelgiant į jį matyti laukinius Vakarus 
ir elgtis su juo pagarbiai, kaip pridera su likučiais tautų, išnai- 
kintų baltojo žmogaus, ir jis neprieštaravo, neaiškino, kad yra 
indas iš Indijos, taigi susipažinęs su visiškai kitokia imperialis- 
tinės priespaudos istorija, bet tiek to. Dėdė Čarlzas Duniza (jis 
sakė pakeitęs pavardės rašybą, taikydamasis prie amerikiečių 
polinkio į itališkus dalykus) irgi neturėjo ausų lezgelių ir buvo 
aukštas kaip visi šios giminės nariai. Baltaplaukis, vešliais bal- 
tais antakiais, jis iš įpročio švelniai ir liūdnai šypsojosi storo- 
mis lūpomis, kukliai vertėsi architektūra ir nenorėjo nieko nė 
girdėti apie politiką. Nusivedęs dvidešimt dvejų metų Dže- 
ronimą išgerti į užeigos namus, genujiečių šeimos laikomus 
transvestitams, homoseksualiems sekso darbuotojams ir trans- 
seksualams, jis norėjo kalbėti tik apie seksą, vyrų meilę vyrams, 
gąsdindamas ir džiugindamas sūnėną iš Bombėjaus, nieka- 


da su niekuo nesikalbėjusį apie tokius paslaptingus dalykus. 

Tėvas Džeris, senosios tvarkos šalininkas, bet nuosaikus, manė, 
kad homoseksualumas nepriimtinas ir dera elgtis taip, lyg jo 
nebūtų. O dabar jaunasis Džeronimas gyveno aplūžusiame 
homoseksualaus dėdės rausvo smiltainio name Šv. Morkaus 
gatvėje, ir namas buvo pilnas dėdės Čarlzo globotinių, pustu- 
zinio gėjų pabėgėlių iš Kubos, kuriuos Čarlzas Duniza nerū- 
pestingai, atsainiai mostelėjęs ranka bendrai vadino Rauliais. 
Raulius galėjai aptikti vonios kambariuose bet kuriuo laiku, 
pešiojančius antakius arba glebiai skutančius plaukus nuo krū- 
tinės ir kojų, paskui jie išeidavo ieškoti meilės. Džeronimas 
Manezesas nenutuokė, kaip su jais kalbėtis, bet tai niekam ne- 
kliudė, nes jie irgi netroško su juo šnekėtis. Jis visada skleidė 
galingus heteroseksualius feromonus, kurie kėlė Rauliams tik 
abejingą vypsnį, reiškiantį, gyvenk šioje erdvėje su mumis, jei 
jau taip reikia, bet žinok, kad iš esmės mums tavęs nėra. 
Žiūrėdamas, kaip jie šauniai išstriksi į naktį, Džeronimas 
Manezesas pajuto, kad pavydi jiems nerūpestingumo, leng- 
vumo, su kuriuo jie nusimetė Havaną it nebereikalingą išna- 
rą; jie bastosi po šį naują miestą su dešimčia klaikios anglų 
kalbos žodžių, neria į daugiakalbę miestišką jūrą ir iškart pa- 
sijunta kaip namie ar bent savo laisvu, trapiu, piktu, sugadin- 
tu nepritapimu papildo aplinkinių vietos nerandančių nevy- 
kėlių gretas, gėjų pirčių paleistuvystėje ieškodami artumo. Jis 
suprato, kad irgi nori toks būti. Jautė tą patį, ką jautė Rauliai: 
atsidūręs čia, šiame palaužtame, purviname, nenuilstančia- 
me, pavojingame, žaviame didmiestyje, namo nebegrįš. 
Džeronimas Manezesas kaip daugybė netikinčiųjų ieškojo 
rojaus, bet tuo laiku Manhatanas nė iš tolo nepriminė dausų. 


Po vasaros riaušių dėdė Carlzas nustojo lankytis mafijos užei- 

goje. Po metų jis žygiuos gėjų parade, bet jausis nesmagiai. Ne- 
buvo apsigimęs demonstrantas. Skairydamas Voltero „Kandi- 
dą , paskelbė pritariąs nuolat skriaudžiamam knygos herojui: 
II faut cultiver son jardin . „Lik namie, eik į darbą, rūpinkis 
verslu, — patarė jis sūnėnui Džeronimui. — Šita vienybė ir agita- 
cija... nežinau.“ Jis buvo atsargus iš prigimties, priklausė gėjų 
verslininkų draugijai ir daug metrų didžiuodamasis sakydavo, 
kad Edas Kočas, būdamas miesto tarybos nariu, kalbėjo jų su- 
sirinkime. Tai buvo pirmoji atvira gėjų organizacija, kuriai jis 
sakė kalbą, ir visi buvo pernelyg mandagūs, kad pasiteirautų 
būsimo mero, kokia jo lytinė orientacija, nors gandai sklandė. 
Čarlzas buvo nuolatinis draugijos susibūrimų su kostiumais ir 
kaklaraiščiais Grinvič Vilidže lankytojas, savaip konservaty- 
vus it brolis, tėvas Džeris, tėvynėje. Bet, pakviestas į paradą, 
jis apsivilko vakariniais drabužiais ir prisidėjo prie pašėlusių 
eitynių, nors tame įžūliame savo teisių gynimo karnavale ofi- 
cialiai apsirengusių asmenų buvo vos keli. Džeronimas, nors ir 
heteroseksualas, žygiavo su juo. Dabar jie buvo geri draugai, ir 
būtų buvę negražu leisti dėdei Čarlzui vienam eiti į mūšį. 
Bėgo metai, architektūros verslas ėmė smukti. Grinvičo 
aveniu biuro sienos buvo išmuštos svajonėmis: pastatais, kurių 
Čarlzas Duniza niekada nepastatė ir niekada nepastatys. De- 
vintojo dešimtmečio pabaigoje jo draugas, garsus nekilnoja- 
mojo turto supirkėjas Bentas V. Elfenbeinas įsigijo šimtą akrų 
geriausios žemės Long Ailando pietinėje atšakoje, Didžiajame 
Žemės Riešute, - pavadinimas paimtas iš indėnų pekodų žo- 
džio, vėliau paprastai verčiamo „bulve“, -— ir panorėjo, kad šim- 
tas „superarchitektų“ pastatytų po savo stiliaus namą skirtame 


* Kiekvienas turi dirbti savame sode (pranc.). 

akre. Vienas tų akrų buvo pažadėtas Čarlzui. „Žinoma, tu, 
Čarlzai. Negi manai, kad aš neprisimenu draugų?“ — prikišo 
Bentas, bet projektas nebuvo pradėtas įgyvendinti dėl sudėtin- 
go finansavimo. Dėdės Carlzo šypsena šiek tiek išbluko, pasi- 
darė truputį liūdnesnė. Bentas, dabita su šauniai krintančiais 
kaštoniniais plaukais ir polinkiu į spalvingus kaklaraiščius, 
didelės Holivudo dinastijos atžala, buvo tiesiog absurdiškai 
įspūdingas, beveik piktinamai žavus ir perdėtai intelektualus, 
linkęs cituoti Torsteino Vebleno' „Dykinėjančios klasės teori- 
ją su karčia ironija, šiek tiek pagyvinama neblėstančios, aki- 
namos, holivudinės it Džo E. Brauno" šypsenos su daugybe 
stambių žvilgių baltų dantų, paveldėtos iš motinos, kuri ka- 
daise filmavosi su Čaplinu. „Dykinėjanti klasė, kitaip žem- 
valdžiai, nuo kurių priklauso mano verslas, — pasakė jis Čarl- 
zui Manezesui, — yra medžiotojai, o ne rankiotojai; jie klesti, 
žengdami nedoru išnaudotojų keliu, o ne dorybingu darbš- 
tuolių. Ber aš, kad klestėčiau, turiu elgtis su turtuoliais kaip su 
gerais žmonėmis, liūtais, turto kūrėjais ir laisvės sergėtojais, ir, 
savaime suprantama, taip darau nemurmėdamas, nes ir pats 
esu išnaudotojas, be to, irgi noriu manyti, kad esu dorybingas.“ 

Bentas didžiavosi, kad jo vardas — viena filosofo Spinozos 
vardo versijų. „Išvertęs save, būčiau Baruchas Aivoris*, - mėg- 
davo sakyti. — Gal, jei būčiau likęs kino versle, ana pavardė 
būtų tinkamesnė. Bet tebūnie, kaip yra. Čia, Naujajame Ams- 
terdame, aš didžiuojuosi, pavadintas Benedikto de Espinozos, 


* Amerikiečių sociologas, ekonomistas (1857-1929). 

+ Holivudo komikas (1891-1973). 

t Elfenbein (vok.), kaip ir Ivorv (angl. tariama „Aivori“), reiškia „dramblio 
kaulas“. 

Portugalijos žydo iš Senojo Amsterdamo, vardu. Iš jo perėmiau 
savo garsųjį racionalizmą, supratimą, kad siela ir kūnas yra vie- 
nis, o Dekartas klydo, juos atskirdamas. Šalin dvasią. Tokių 
vaiduoklių mechanizme nėra. Tai, kas ištinka sielą, ištinka ir 
kūną. Kūno būsena sykiu ir sielos būsena. Neužmiršk to. Spi- 
noza sakė, kad Dievas irgi turi kūną. Dievo siela ir kūnas irgi 
vienis kaip mūsų. Už tokias maištingas mintis jis buvo išmes- 
tas iš žydų bendruomenės. Amsterdame jam buvo paskelbtas 
cheremas — ekskomunika. Katalikai suprato užuominą ir įtrau- 
kė jo nemirtingąją „Etiką“ į „Index Librorum Prohibitorum““. 
Tai nereiškia, kad jis nebuvo teisus. Jį savo ruožtu įkvėpė An- 
dalūzijos arabas Averojus, kurio dalia irgi buvo sunki, tai irgi 
nereiškia, kad jis buvo neteisus. Beje, mano nuomone, Spino- 
zos kūno ir sielos vienio teorija tinka ir tautinėms valstybėms. 
Vyriausybės politika ir tie, kurie sėdi prie valdymo pultų, yra 
neatskiriami. Prisimeni Vudžio Aleno filmą su mechanikais 
baltais drabužiais ir gobtuvais smegenyse, siunčiančiais sper- 
matozoidus dirbti, kūnui ruošiantis seksui. Ta pati istorija.“ 
Bentui priklausė pastatas Pietinėje Parko aveniu, ir jis 
dažniausiai pietaudavo pirmo aukšto restorane ąžuolinėmis 
plokštėmis apmuštomis sienomis. Kartais jis čia pasikviesda- 
vo Džeronimą Manezesą pasikalbėti apie tikrąjį gyvenimą. 
„Toks žmogus kaip tu, — pasakė jis, — išrautas su šaknimis ir 
dar neįleidęs naujų, pasak mano numylėto Torsteino V., yra 
„svetimšalis nerimstančiomis kojomis“. „Intelektinės ramybės 
drumstėjas, bet tik virsmo intelektiniu keliautoju kaina, virs- 
mo klajokliu intelektinėje Niekieno žemėje, ieškančiu dar vie- 
nos vietos poilsiui toliau pakelėje, kažkur anapus horizonto. 


* Draudžiamųjų knygų sąrašas (/ot.). 


39 


Ar tau panašu į tave? O gal tu, kaip spėju, ieškai vietos poil- 
siui arčiau namų? Gal ne anapus vaivorykštės, bet greta, atvi- 
rai kalbant, mano gražuolės dukters? Gal tau reikia Elos, kuri 
nutrauktų tavo klajones? Gal trokšti, kad ji taprų tavo inkaru, 
kad tavo kojos nurimtų? Ji dar vaikas, praėjusį kovą jai su- 
kako dvidešimt vieneri. Tu beveik keturiolika metų vyresnis. 
Nesakau, kad tai blogai, aš visko matęs. Be to, mano prince- 
sė paprastai gauna, ko nori, taigi palikime spręsti jai, gerai?“ 
Džeronimas Manezesas linktelėjo, nežinodamas, ką dary- 
ti. „Vadinasi, genug — tarė Eltenbeinas, šypsodamasis Beverli 
Hilso šypsena. - Paragauk jūrų liežuvio.“ 

Tą žiemą dėdė Čarlzas staiga paskelbė norįs nukeliauti į 
Indiją ir pasiėmė kartu Džeronimą. Po daugelio metų sve- 
tur gimtasis miestas juodu pribloškė: lyg svetimas miestas, 
„Mumbajus“, būtų nusileidęs iš kosmoso ir įsikūręs ant jų pri- 
simenamo Bombėjaus. Bet Bandroje šis tas išliko, ir dvasia, ir 
pastatai, ir tėvas Džeris, vis dar tvirtas aštuoniasdešimtme- 
tis, vis dar apsuptas dievinančių parapijos moterų, nors vei- 
kiausiai jau nepajėgus tuo dievinimu pasinaudoti. Metams 
bėgant senojo kunigo nuotaika apremo. Jis sulyso, balsas nu- 
silpo. Daugeliu atžvilgių pasidarė smulkesnis. 

— Aš laimingas, Rafaeli, kad gyvenau anais laikais, o ne 
šiais, — pasakė jis, kai jie valgė kinišką maistą. — Mano laikais 
niekas nedrįsdavo sakyti, kad nesu tikras Bombėjaus gyven- 
tojas ar tikras indas. Dabar sako. - Džeronimas Manezesas, 
po tiek laiko išgirdęs tikrąjį vardą, pajuto aštrų skausmą ir 
pažino, kad tai atstūmimas, jausmas, jog nebepriklausai da- 
liai savęs, ir suprato, kad tėvas Džeris, šveičiantis makaronus 


* Gana (vok.). 

su vištiena lyg per paskutinę vakarienę, irgi jaučiasi svetimas, 
bevardis. Naujajame Mumbajuje jis, dirbęs čia visą gyvenimą, 
staiga tapo nepatikimas, įsigalėjus ekstremistinei „Hindutvos“ 
ideologijai, išstumtas iš savo šalies, savo miesto, savęs paties. 

— Dabar papasakosiu tau giminės istoriją, kurios anksčiau 
nepasakojau, — tarė tėvas Džeris. - Nepasakojau, klaidingai 
manydamas, kad iš tikrųjų tu nepriklausai mano giminei, ir 
už tai atsiprašau. — Tėvo Džerio atsiprašymas prilygo perkū- 
nui iš giedro dangaus ir buvo dar vienas ženklas, kad vieta, į 
kurią grįžo Džeronimas Manezesas, nebe ta pati, kurią prieš 
daugelį metų paliko jaunas Rafaelis Manezesas, o iki šiol ne- 
pasakota giminės istorija suamerikonėjusiai Džeronimo Ma- 
nezeso ausiai skambėjo padrikai ir nereikšmingai, kažkokie 
gandai apie ištakas dvylikto amžiaus Ispanijoje, atsiverti- 
mus, tremtis, skirtingų rasių santuokas, klajones, nesantuo- 
kinius vaikus, džinus, mitinę pramotę, vardu Dunija, begali- 
nių kūdikių gimdytoją, kuri galėjo būti Šahrazados sesuo ar 
gal „džinas be butelio, iš kurio išlįstų, ar žibinto, kurį reikėtų 
patrinti“, ir filosofą protėvį Averojų (tėvas Džeris vartojo va- 
karietišką Ibn Rušdo vardo formą, ir Džeronimui prieš akis 
nejučiomis iškilo Bento Elftenbeino, cituojančio Spinozą, vei- 
das). - Beveik nieko bendro neturiu su averoizmu, iškrypusia 
filosofijos mokykla, kurios pradininkas buvo tas nešvankus 
Kordobos daktaras, — suriaumojo tėvas Džeris, trenkdamas 
kumščiu į stalą su šiokia tokia ankstesne aistra. - Net vidur- 
amžiais jis buvo laikomas bedievystės sinonimu. Ber jei pa- 
sakojimas apie Duniją, vaisingąją galbūt džinę kaštoniniais 
plaukais yra tiesa, jei Kordobos filosofas iš tikrųjų pasėjo 


* Oficiali hinduistų nacionalistų ideologija. 

sėklą tame sode, vadinasi, mes esame jo nesantuokiniai pali- 
kuonys, dunijazadai, iš kurių per šimtus metų atsirado mūsų 
iškraipytas „D'Niza“, o prakeiksmas, kurį jis mums visiems 
užtraukė, yra mūsų lemtis ir mūsų pražūtis: prakeiksmas eiti 
ne į koją su Dievu, pralenkiant savo laiką ar nuo jo atsilie- 
kant, kas gali žinoti; būti vėjarodžiais, rodyti, iš kur pučia vė- 
jas, anglių kasyklų kanarėlėmis, žūtimi perspėjančiomis, kad 
oras nuodingas, ar žaibolaidžiais, į kuriuos pirmiausia trenkia 
perkūnas. Būti išrinktąja tauta, į kurią Dievas žiebia kumš- 
čiu bausdamas, kad kiti bijotų, kai tik nori įrodyti savo tiesą. 

Vadinasi, dabar man sakoma, kad būti pavainikiu nieko 
baisaus, nes visa mūsų giminė atsirado iš nesantuokinio ryšio, 
pamanė Džeronimas Manezesas ir ėmė svarstyti, ar tai, senio 
nuomone, irgi atsiprašymas. Jam buvo sunku patikėti šia is- 
torija ar ja susidomėti. 

— Jei tai tiesa, — tarė jis iš mandagumo, slėpdamas abejin- 
gumą šiam senų laikų pramanui, —- mes turime visko po tru- 
putį, ar ne? Musulmžydžiai krikščionys. It skiautiniai. 

Apsiniaukusi tėvo Džerio kakta giliai susiraukšlėjo. 

— Bombėjuje buvo įprasta būti viskuo po truputį, - sumur- 
mėjo jis. — Bet tai išėjo iš mados. Platų sijoną pakeitė siauras 
protas. Valdo didžiuma, saugokis, mažuma. Taigi mes tapo- 
me pašaliečiais savo mieste, o kai ištinka bėda, o bėda tikrai 
ištiks, pašaliečiai gauna į sprandą pirmieji. 

— Beje, — tarė dėdė Čarlzas, - iš tikrųjų jis tau niekada nepa- 
pasakojo giminės legendos, nes nenorėjo prisipažinti, kad kilęs 
iš žydų. O gal džinų, nes juk džinų nėra, o jei yra, jie kilę iš vel- 
nio, ar aš teisus? O aš tau nepasakojau todėl, kad pamiršau prieš 


daug metų. Su savo lytine orientacija ir taip buvau pašalietis. 

Tėvas Džeris perbedė brolį akimis. 

— Visada maniau, - tūžmingai tarė, - kad mažą tave reikė- 
jo smarkiau lupti, visi žydrumai būtų išdulkėję. 

Čarlzas Duniza atkišo į kunigą makaronais apvyniotą šakutę. 

— Apsimesdavau manąs, kad jis juokauja, kai šitaip prašnek- 
davo, - pasakė jis Džeronimui. — Bet daugiau apsimetinėti ne- 
galiu. 

Pietūs baigėsi šaltoje irzlioje tyloje. 

„Išrinktoji tauta, — pamanė Džeronimas. — Jau anksčiau 


girdėjau.“ 


Vaikščiodamas kadaise mylimomis gatvėmis, Džeronimas 
Manezesas suprato, kad kažkas nutrūko. Po kelių dienų išvyk- 
damas iš „Mumbajaus“ žinojo, kad nebegrįš. Su dėde Čarlzu 
keliavo po šalį, apžiūrinėdamas pastatus. Jie aplankė namą 
Gudžarate, Le Korbiuzjė pastatytą tekstilės pramonininkų 
dinastijos pramotei. Namas buvo vėsus ir erdvus, nuo saulės 
pertekliaus saugomas 5rise-solei!'. Bet Džeronimui didžiausią 
įspūdį padarė sodas. Atrodė, kad jis įsikirto į namą ir rangosi 
į vidų, bandydamas sugriauti užtvaras, atskyrusias eksterjerą 
nuo interjero. Viršutiniuose namo aukštuose gėlėms ir žolei 
pavyko nugalėti sienas, ir grindys tapo veja. Jis išvažiavo iš 
ten supratęs, kad nebenori būti architektu. Dėdė Čarlzas iš- 
vyko į pietus, į Goa, bet Džeronimas Manezesas patraukė 
Kiotą, į Japoniją ir tapo didžiojo sodų meistro Rionosukės 
Šimuros mokiniu, o šis išmokė jį, kad sodas yra išorinė vidi- 
nės tiesos raiška, vieta, kurioje vaikystės svajonės susiduria 


“ Užtvara nuo saulės (pranc.). Konstrukcijos, nepraleidžiančios į pastatą tie- 
sioginių saulės spindulių. 

su kultūros archetipais ir kuria grožį. Žemė gali priklausyti 
kiram žmogui, bet sodo savininkas yra sodininkas. Tokia yra 
sodininkystės meno galia. I! faut cultiver son jardin, Šimuros 
požiūriu nereiškė romumo. Bet jis buvo pavadintas Jeroni- 
mu ir iš didžio bendravardžio dailininko sužinojo, kad sodas 
gali būti ir pragaro metafora. Galų gale ir siaubingi Boscho 
„žemiški džiaugsmai“, ir prislopinta Šimuros mistika padėjo 
Džeronimui aiškiai reikšti mintis; sodą ir savo darbą jame jis 
ėmė vertinti kaip Bleikas: lyg dangaus ir žemės santuoką. 

Po kelionės į Indiją dėdė Čarlzas pareiškė nusprendęs su 
kukliomis santaupomis grįžti į Goa ir nebedirbti. Ten jis nu- 
sipirko paprastą trobelę ir pasiskelbė parduodąs smiltainio 
namą Šv. Morkaus garvėje (aštuntojo dešimtmečio Rauliai se- 
niai dingo). Gautų pinigų pakaks aprūpinti senatvei. O vers- 
las... „Tavo, jei nori“, - pasakė jis Džeronimui, kuris bene pir- 
mą kartą gyvenime žinojo, ko nori. Jis perėmė biurą Grinvičo 
aveniu ir Bento Elfenbeino šiek tiek paremtas pinigais per- 
tvarkė jį į dekoratyvinės sodininkystės įmonę „Sodininkas 
Džeronimas“, o branginamoji Bento duktė Ela pridėjo „Po- 
nas“, ir jis įgijo skambesio, galutinai įtvirtindamas naują ame- 
rikietišką tapatybę. Nuo tol jis visiems tapo ponu Džeronimu. 

Be abejo, iš tikrųjų jis norėjo jaunosios Elos Elfenbein, o 
ji, keista, irgi norėjo jo: našlaitė Ela, neprisimenanti Rakelės 
Elfenbein, mirusios nuo vėžio, kai Elai buvo vos dveji metu- 
kai, bet tėvui esanti motinos atvaizdas ir įsikūnijimas. Dėl 
mįslingai tvirtos Elos meilės ponui Džeronimui, kurį, mėg- 
davo sakyti ji, šiaip ar taip, iš dalies sukūrusi, Bentas ir sušel- 
pė žmogų, už kurio ji ketino ištekėti. Ela buvo tamsaus gy- 


mio gražuolė šiek tiek per daug atsikišusiu smakru ir, keista, 


ją 


tokiomis kaip jo ausimis menkais lezgeliais, o jos viršutiniai 
kandžiai buvo trupučiuką vampyriškai per ilgi, bet ponas 
Džeronimas nesiskundė, jis suprato, kaip jam pasisekė. Jei 
būtų tikėjęs, kad žmonės turi sielą, būtų pasakęs, kad jos sie- 
la graži, ir iš jos pasakojimų, nes ji negalėjo jam nepapasakoti, 
žinojo, kiek vyrų kasdien rėžia sparną apie ją. Bet jos ištiki- 
mybė jam buvo tokia pat nepalaužiama, kokia ir nesupran- 
tama. Be to, žmogaus su tokiu polinkiu įžvelgti gera ponas 
Džeronimas kaip gyvas nebuvo sutikęs. Jai nepatiko knygos 
blogomis pabaigomis, kiekvieną gyvenimo dieną ji pasitikda- 
vo džiaugsmingai ir tikėjo, kad nėra to blogo, kuris neišeitų į 
gera. Ji pritarė minčiai, kad teigiamas mąstymas gydo ligas, o 
pyktis susargdina, ir vieną sekmadienio rytą, tingiai perjun- 
ginėdama televizijos kanalus, išgirdo televizijos pamokslinin- 
ko žodžius: „Dievas palankus tikintiesiems, jis duos tau, ko 
nori, tereikia iš tikrųjų panorėti“, ir ponas Džeronimas išgir- 
do, kaip ji sušnibždėjo po nosimi: „Tai tiesa.“ Ji tikėjo Die- 
vą taip tvirtai, kaip nekentė kimštos žuvies, ji nemanė, kad 
žmonės kilę iš beždžionių, ir pareiškė jam, kad dangus yra, ir 
ji galiausiai ten pateks, yra ir pragaras, kur, deja, tikriausiai 
atsidurtų jis, jei ji jo neišgelbėtų, kad jo irgi lauktų laimin- 
ga pabaiga. Jis nusprendė, kad tai ne svetima, o žavu, ir jų 
santuoka buvo laiminga. Bėgo metai. Vaikų jie neturėjo. Ela 
buvo nevaisinga. Gal todėl jai patiko, kad jis sodininkas. Yra 
sėkla, kurią gali pasėti ir žiūrėti, kaip iš jos išauga gėlės. 

Jis jai papasakojo juodo humoro anekdotą apie vienišus 
nuošalių vietų vyrus, kurie dulkina žemę, iškasa duobutę 
dirvoje ir pasėja savo sėklą pažiūrėti, ar išaugs pusiau žmo- 


nės, pusiau augalai, bet Ela jį nutraukė, jai nepatiko tokios 

istorijos, kodėl nepasakoji man linksmų istorijų, barėsi ji. 
Šita negraži. Jis nuleido galvą, nenuoširdžiai apgailestauda- 
mas, ir ji jam atleido, nuoširdžiai, nes viskas, ką ji sakydavo 
ar darydavo, buvo tikra. 

Prabėgo dar keleri metai. Bombėjų, tapusį Mumbajum, iš- 
tiko tėvo Džerio išpranašauta bėda, gruodį ir sausį vyko re- 
liginės riaušės, žuvo devyni šimtai žmonių, daugiausia mu- 
sulmonų ir hinduistų, bet, anot oficialių pranešimų, dar 
keturiasdešimt penki „neatpažinti“ ir penki „kiti“. Iš Goa į 
Mumbajų aplankyti Kamathipuros raudonųjų žibintų kvarta- 
lo ir susirasti Mandžulos, numylėto eunucho „sekso darbuoto- 
jo“, anot naujojo doroviškai neutralaus termino, atvyko Čarl- 
zas Duniza ir vietoj sekso rado mirtį. Į garves plūstelėjo minia, 
įsiutinta Mogolų imperatoriaus Babaro mečetės Ajodhjoje su- 
griovimo, ir, ko gero, pirmos hinduistų-musulmonų neramu- 
mų aukos buvo krikščionis „kitas“ ir jo transseksuali kekšė, ki- 
toks „kitas“. Niekam tai nerūpėjo. Tėvas Džeris buvo ne savo 
rajone, o Mynaros mečetėje Paidhonyje, naudodamasis nuo 
seno gerbiama savo padėtimi mieste, bandė kaip trečioji šalis, 
nei musulmonas, nei hinduistas, nuraminti tikratikių aistras, 
bet jam buvo liepta nešdintis, ir gal kas nors nusekė įkandin, 
kas nors, ištroškęs kraujo, ir tėvas Džeris niekada nebegrįžo 
namo į Bandrą. Paskui atsirito dvi žudynių bangos, ir Čarlzas 
su tėvu Džeriu tapo nereikšminga statistika. Miestas, kadaise 
didžiavęsis, kad čia nekyla religinių susirėmimų, tuo nebesidi- 
džiavo. Bombėjaus nebebuvo, jis žuvo sykiu su šventuoju tėvu 
Jeremiju D Niza. Liko tik naujas, bjauresnis Mumbajus. 

— Dabar tu viskas, ką turiu, - pasakė Elai Džeronimas Ma- 


nezesas, gavęs žinią apie dėdę ir tėvą. Paskui mirė Bentas El- 

fenbeinas, jį, rūkantį cigarą po linksmos vakarienės su gerais 
draugais numylėtuose šimte Didžiojo Žemės Riešuto akrų, 
nutrenkė perkūnas iš giedro nakties dangaus, ir paaiškėjo, kad 
jo verslo reikalai jį beveik sužlugdė, kad jis įsivėlęs į nelabai 
švarius sandėrius, ne visai pagal Poncio schemą, bet irgi akims 
apdumti, namų renovacijos ir biuro prekių tiekimo suktybes, 
nuo Makso Bialystoko nusižiūrėtą kino apgavystę, suteikusią 
jam daug džiaugsmo. „Kas būtų galėjęs pamanyti, — parašė jis 
kaltinančioje užrašų knygelėje, po mirties rastoje miegamaja- 
me, — kad „Pavasario Hitleriui“ sumanymą galima sėkmin- 
gai įgyvendinti tikrovėje?“ Mažiausiai viena didžiulė finansų 
piramidė stūksojo Artimuosiuose Rytuose, o skolinto kapitalo 
santykis su nuosavu buvo toks, kad iškart po Elfenbeino mir- 
ties kortų namelis subyrėjo nuo žeminančių turto konfiskacijų 
ir įkeisto turto pardavimo iš varžytynių. Žemės Riešuto akrai 
buvo atimti, nepastačius nė vieno Bento svajonių namo. Jei 
Elfenbeinas būtų buvęs gyvas, būtų sėdėjęs kalėjime, suprato 
ponas Džeronimas. Valdžios organai aptiko Bento pateiktus 
neteisingus duomenis apie pajamas vengiant mokėti mokes- 
čius, dešimtis kitų pažeidimų, ir neketino trauktis. Žaibas iš 
dangaus padovanojo jam orią ar veikiau ryškią kaip gyveni- 
mas mirtį. „Dabar, — tarė Ela, pasak jos, nepaveldėjusi beveik 
nieko, — tu esi viskas, ką turiu.“ Jis apglėbė ją ir pajuto, kad 
jo kūną supurtė prietaringas drebulys. Prisiminė tėvo Džerio 


* Apgaule pagrįsta investavimo operacija: dividendai investuotojams išmo- 
kami iš pinigų, kuriuos įneša vėlesni investuotojai, o ne iš veiklos (jei tokia 
apskritai egzistuoja) pelno. 

+ Melo Brukso (Mel Brooks) filmo „Prodiuseriai“ (7be Producers 1968) hero- 
jus, prodiuseris Maksas Bialystokas, sugalvoja, kaip pasipelnyti, pastačius 
tvčia nepelningą miuziklą, kuris vadinasi „Pavasaris Hitleriui“. 

kalbas per tuos įtremptus kiniškus pietus apie Ibn Rušdo gimi- 
nę, prakeiktą Dievo būti žaibolaidžiais ar pavyzdžiais. Ar gali 
būti, svarstė, kad šeimoms, susigiminiavusioms su jo šeima, 
irgi užtraukiamas prakeiksmas? „Liaukis, — subarė save. - Tu 
netiki viduramžių prakeiksmais, Dievu irgi.“ 

Tuo metu jai buvo trisdešimt, o jam keturiasdešimt ket- 
veri. Ji padarė jį laimingą. Ponas Džeronimas, patenkintas 
sodininkas: vėjo nugairintos dienos driekiasi lauke it atskleis- 
tos paslaptys, kastuvas, mentė, sodo žirklės ir pirštinės kalba 
gyvai ir išraiškingai it rašytojo rašiklis, gėlėmis pavasarį puo- 
šia žemę, o žiemą kovoja su šalčiais. Turbūt darbininkams 
būdinga sutapti su darbu taip, kaip šunų mylėtojai tampa 
panašūs į savo šunis, taigi menka pono Džeronimo silpnybė 
gal net nebuvo labai keista... bet, tiesą sakant, jis dažnai įsi- 
vaizduodavo esąs augalas, gal net vienas žmonių-augalų, gi- 
musių iš Žmogaus sueities su žeme, taigi veikiau sodas, negu 
sodininkas. Jis įsitaisė laiko dirvoje ir bedieviškai mąstė, kas 
ji prižiūri. Vaizduotėje visada regėdavo save tarp bešaknių au- 
galų, epifitų ir samanų, kurie turi šlietis į kitus, nes savaran- 
kiškai augti negali. Taigi mintyse jis tapdavo kerpe ar vijok- 
line orchidėja, o šliedavosi į savo nesančios sielos sodininkę, 
Elą Manezes. Mylinčią ir labai mylimą žmoną. 

Kartais, kai juodu mylėdavosi, ji sakydavo jam, kad jis 
kvepia dūmais. Kartais sakydavo, kad jo kūno pakraščiai iš 
aistros sušvelnėja ir ima lietis, kad jos kūnas galėtų ištirpti 
jame. Jis atsakydavo, kad kasdien degina sodo šiukšles. Jis sa- 
kydavo, kad jai vaidenasi. Nei vienas, nei kitas neįtarė tiesos. 

Tada, praėjus septyneriems metams po Bento mirties, 


perkūnas vėl trenkė. 


48 


Tūkstantį ir vieną „La Incoerenza“ akrą taip pavadino žmo- 
gus, atsidėjęs skaičiams ir manantis, kad pasaulio suprasti 
neįmanoma, ponas Santordas Blisas, gyvūnų ėdalų karalius, 
garsiųjų „Palaimingo peno“ kiaulėms, triušiams, katėms, šu- 
nims, arkliams, galvijams ir beždžionėms gamintojas. Apie 
Sanfordą Blisą buvo sakoma, kad jo galvoje nerasi nė eilutės 
poezijos, bet kiekvienas pasipainiojęs doleris tvarkingai už- 
registruotas ir lengvai pasiekiamas. Jis tikėjo pinigais ir di- 
džiulėje savo bibliotekos saugykloje, paslėptoje už portreto 
Horentietiška maniera, vaizduojančio jį kaip Toskanos didi- 
ką, visada laikydavo absurdišką sumą grynųjų, per milijoną 
dolerių įvairių banknotų pakeliais, nes, pasak jo, niekada ne- 
gali žinoti. Jis tikėjo ir skaičių prietarais, kaip antai kad apva- 
lūs skaičiai nelaimingi, maišelis ėdalo turi kainuoti ne dešimt 
dolerių, o devynis dolerius devyniasdešimt devynis centus, ir 
niekada neduok šimto dolerių arbatpinigių, duok šimtą vieną. 

Studijuodamas koledže, jis praleido vasarą Florencijoje kaip 
Aktonų svečias viloje „La Pietra“ ir prie vakarienės stalo tarp 
menininkų ir mąstytojų, kuriems skaičiai nieko nereiškė ar 
bent buvo vulgarūs, taigi neverti dėmesio, susidūrė su nepa- 
prastai neamerikietiška mintimi, kad tikrovė ne duotybė, ne 
absoliuras, bet žmonių sugalvota, o vertė irgi kinta, nelygu, kas 
vertina. Padrikas pasaulis, kuriame nėra tiesos, o ją pakeitusios 
prieštaringos versijos stengiasi nustelbti ar net sunaikinti varžo- 
ves, kėlė jam siaubą, o kadangi kenkė verslui, jam toptelėjo, kad 
tai reikia pakeisti. Savo namus jis pavadino „La Incoerenza , 
itališkai „nenuoseklumas“, kad šis vardas jam kasdien primintų, 
ką sužinojęs Italijoje, ir daug turto skyrė remti politikams, kurie 


paprastai dėl nuoširdžių ar tariamų religinių įsitikinimų mano, 

jog amžinąsias tikrenybes reikia ginti, o prekių, informacijos ir 
idėjų monopolijos ne tik naudingos, bet ir būtinos amerikiečių 
laisvei išsaugoti. Nepaisydamas jo pastangų, pasaulio nesude- 
rinamumo lygis, kurį skaičiais mąstantis Sanfordas pavadino 
„nenuoseklumo rodikliu“, negailestingai kilo. „Nulis yra blai- 
vaus mąstymo taškas, kur du plius du visada lygu keturiems, 
vienas - sumauta vieta, kur du plius du gali būti lygu tiek, kiek 
panorėsi, — pasakė jis dukrai Aleksandrai, dievinamam sena- 
tvės vaikui, pagimdytai paskutinės, daug jaunesnės sibirietės 
žmonos, jam jau praradus viltį susilaukti įpėdinio, - o dabar 
mes, apgailestaudamas pranešu, Sande, esame ties nuliu sveikų 
devyniais šimtais septyniasdešimt trimis.“ 

Kai tėvai staiga mirė, kai jie iš dangaus krito į Rytų upę, 
jų žūties atsitiktinumas galop įrodė Sanfordo Bliso dukteriai 
Aleksandrai, kad visata ne tik padrika ir absurdiška, bet ir 
be širdies ir be sielos; jaunoji našlaitė paveldėjo viską; verslui 
neturėjo nei gabumų, nei noro, todėl iškart pardavė „Palai- 
mingą peną „Ežerų krašto žemės ūkio kooperatyvui Mine- 
sotoje ir devyniolikos metų tapo jauniausia Amerikos milijar- 
diere. Baigė studijas Harvarde, kur atsiskleidė jos nepaprasti 
gabumai kalboms (po studijų sklandžiai kalbėjo prancūziš- 
kai, vokiškai, itališkai, ispaniškai, olandiškai, portugališkai, 
braziliškai portugališkai, švediškai, suomiškai, vengriškai, 
kiniškai - Kantono tarme ir kinų pareigūnų kalba, rusiškai, 
puštūniškai, persiškai, arabiškai ir tagališkai. „Ji žaibiškai jas 
išmoksta, — stebėjosi žmonės, — it rinktų žvilgius akmenukus 
paplūdimyje ; vyrą išsirinko kaipmat, argentinietį pliką basą 
polo žaidėją kaip įprasta, sveiką raumeningą patiną iš galvijų 
ūkio, vardu Manuelis Farinja, išsirinko ir kaipmat pametė, iš- 

tekėjo ir greitai išsiskyrė. Pasiliko jo pavardę, tapo vegetare ir 
išgrūdo jį velniop. Po skyrybų visam laikui pasitraukė į nuo- 
šalią „La Incoerenza“. Čia ji pradėjo ilgus pesimizmo tyrimus, 
įkvėpta Šopenhauerio ir Nyčės, ir, įsitikinusi žmogaus gyve- 
nimo absurdu ir laimės nesuderinamumu su laisve, pačiame 
jaunystės žydėjime pasirinko vienišą ir niūrų gyvenimą, užsi- 
sklendė tarp abstrakcijų ir apsitaisė baltais prigludusiais nėri- 
niais. Ela Elfenbein Manezes ją gerokai niekinamai praminė 
Filosofe, ir pravardė prilipo, bent Džeronimo galvoje. 

Filosofė turėjo mazochistinės ištvermės ir blogu oru dažnai 
sėdėdavo lauke po senu kerotu ąžuolu nekreipdama dėmesio 
į vėją ir dulksną ar veikiau taikstydamasi su jais kaip su nuo- 
širdžiais didėjančio žemės priešiškumo savo gyventojams at- 
stovais ir skaitydavo drėgną Unamuno ar Kamiu knygą. Tur- 
tuoliai sunkiai suprantami, randa būdų būti nelaimingi, kai 
visos įprastos nelaimingumo priežastys pašalintos. Bet Filosofę 
ištiko nelaimė. Tėvai žuvo nuosavame malūnsparnyje. Elitinė 
mirtis, bet išėjimo akimirką mes visi skurdžiai. Ji niekada apie 
tai nekalbėjo. Būtų kilniaširdiška manyti, kad jos elgesys, sa- 
vavalis, bejausmis, sunkiai suprantamas, — sielvarto raiška. 

Hadsonas savo kelionės pabaigoje virsta „paskendusia upe“, 
jo gėlas vanduo atsiduria po arplūstančiomis sūriomis jūros 
srovėmis. „Net prakeikta upė tikra nesąmonė, - pasakė dukte- 
riai Sanfordas Blisas. — Tik pažiūrėk, kaip dažnai ji teka ne į tą 
pusę.“ Indėnai ją vadino Šaremuku, upe, tekančia į abi puses. 
O ant paskendusios upės krantų tvarkai priešinosi „La Inco- 
erenza“. Padėti buvo pakviestas ponas Džeronimas. Jo garsas 
kaip sodininko ir kraštovaizdžio formuotojo didėjo, ir jis buvo 


rekomenduotas dvaro valdytojui, tėviškam apžėlusiam britui, 

vardu Oliveris Oldkaslas su Karlo Markso barzda, balsu it fa- 
goto, plačia gerkle ir panašiu į tėvo Džerio katalikišku auklė- 
jimu, todėl jis dievino Bibliją ir nekentė Bažnyčios. Oldkaslas 
nulydėjo poną Džeronimą į sodą tokia mina, lyg būtų Dievas, 
rodantis Adomui rojų, ir patikėjo jam pasirūpinti šios vietos 
darna. Kai ponas Džeronimas pradėjo dirbti Filosofei, atitva- 
rinį griovį sodo gale buvo apraizgę erškėčiai it Miegančiosios 
Gražuolės pilį. Po žeme urvus rausė užsispyrę pelėnai išlįsda- 
mi tai šen, tai ten ir gadindami vejas. Vištides siaubė lapės. 
Užtikęs gyvatę, apsivyniojusią apie Gero bei pikto pažinimo 
medžio šaką, ponas Džeronimas nebūtų nustebęs. Filosofė tik 
gūžtelėjo gležnais peteliais dėl tokios netvarkos. Jai buvo vos 
dvidešimt, bet ji kalbėjo negailestingai oficialiai kaip ori pagy- 
venusi našlė. „Kad užmiesčio sodyba paklustų, — šaltai pasakė 
našlaitė „La Incoerenza“ pilies šeimininkė, — reikia žudyti, žu- 
dyti, žudyti, naikinti, naikinti. Tik po daugelio metų sąmyšio 
įmanoma atkovoti šiek tiek patvaraus grožio. Tokia civilizaci- 
jos prasmė. Tačiau jūsų akys švelnios. Ko gero, nesate žudikas, 
kurio man reikia. Bet visi kiti tikriausiai būtų ne geresni.“ 

Ji buvo įsitikinusi, kad žmonija apskritai darosi vis silp- 
nesnė ir vis mažiau ką sugeba, todėl sutiko taikstytis su ponu 
Džeronimu ir dūsaudama pakęsti savo žemės niokojimą. Ji 
paskendo mintyse ir paliko poną Džeronimą kariauti su erš- 
kėčiais ir pelėnais. Jo nesėkmių ji nepastebėdavo, jo laimėji- 
mų negirdavo. Kraštą ištiko mirtina ąžuolų liga, grasindama 
sunaikinti mylimus Aleksandros medžius; jis pasekė šalies to- 
limos vakarinės pakrantės mokslininkų pavyzdžiu — šie ap- 
tepdavo ąžuolus arba įšvirkšdavo jiems fungicido, atbaidan- 


čio lemtingąjį ligos sukėlėją šakinę fitoftorą, Pbytopbrbora 

ramorum. Kai jis pranešė darbdavei, kad gydymas buvo sėk- 
mingas ir visi jos ąžuolai išgelbėti, ji trūktelėjo pečiais ir nu- 
sisuko, lyg sakytų, kad juos netrukus pražudys kas nors kitas. 

Ela Manezes ir Filosofė, abi jaunos, protingos ir gražios, 
būtų galėjusios susidraugauti, bet nesusidraugavo: jas skyrė, 
pasak Elos, Aleksandros polinkis viską vertinti neigiamai, jos 
atkaklus tvirtinimas, jog „šiuo istorijos momentu neįmano- 
ma tikėti žmonija“, ginčijamas amžinai viltingos Elos. Kartais 
Ela lydėdavo poną Džeronimą į „La Incoerenza“ ir vaikščio- 
davo po sodą, kol jis dirbdavo, arba stovėdavo ant vienintelės 
žalios sodybos kalvos, žiūrėdama, kaip pro šalį ne į tą pusę 
teka upė; kaip tik ant tos kalvos, praėjus septyneriems me- 
tams po tėvo mirties, ji irgi buvo nutrenkta perkūno iš giedro 
dangaus ir iškart mirė. Ponui Džeronimui jos mirtis buvo ne- 
pakeliama dėl daugelio dalykų, tarp jų ir šio: tą dieną iš dvie- 
jų „La Incoerenza gražuolių žaibas pasmerkė mirti optimistę, 
o pesimistę paliko gyvą. | 

Reiškinys, vadinamas perkūnu iš giedro dangaus, atsiran- 
da taip: iš audros debesies galo tvyksteli žaibas ir nukeliauja 
nuo audros vietos gal net dvidešimt penkias mylias, paskui 
pakrypsta ir trenkia į žemę arba aukštą pastatą, arba vienišą 
medį ant kalno, arba vienišą moterį, stovinčią ant kalvos vir- 
šūnės ir žiūrinčią į upės tėkmę. Audra, iš kurios atsklido žai- 
bas, toli ir nematoma. Bet moteris ant kalvos matoma, ji lėtai 
smunka ant žemės it plunksna, labai nenoromis paklūstanti 
visuotinės traukos dėsniui. 

Ponas Džeronimas galvojo apie jos tamsias akis, dešinę su 
šlakeliais, trukdančiais žiūrėti. Įsivaizdavo jos plepumą, pa- 


manė, kad ji visada turėjo savo nuomonę apie viską ir ką jis 

dabar darys be jos nuomonių. Prisiminė, kaip ji nemėgo foto- 
grafuotis, ir mintyse išvardijo visą maistą, kurio ji nevalgyda- 
vo, mėsą, žuvį, kiaušinius, pieno produktus, pomidorus, svo- 
gūnus, česnakus, glitimą, beveik viską. Ir jis vėl susimąstė, ar 
žaibas nepersekioja jo giminės, ar Ela, nurekėdama į šią gimi- 
nę, neužsitraukė prakeikimo, ir ar neatėjo dabar jo eilė. To- 
lesnėmis savaitėmis jis susidomėjo žaibu kaip niekada anks- 
čiau. Sužinojęs, kad devynios dešimtosios perkūno nutrenktų 
žmonių lieka gyvi, tiesa, kartais suserga paslaptingomis ne- 
galiomis, bet gyvena toliau, jis suprato, kad žaibas iš tikrųjų 
taikė į Bentą ir jo dukterį. Žaibas nepaliko jų ramybėje. Gal 
todėl, kad įtikino save, jog neturės jokios vilties, jei perkūnas 
trenks į jį, net pirmą dieną patekęs į didžiąją audrą, net pa- 
matęs, kad pėdas ištiko paslaptinga negalia ir jos nebesiekia 
žemės, jis labai negreitai susiprato. 

„Gal žaibas trenkė man per uraganą, ir aš išgyvenau, bet 
netekau atminties ir neprisimenu, kad jis į mane pataikė. Gal 
dabar mano kūne susikaupęs beprotiškas elektros krūvis, to- 
dėl aš ir pakilau nuo žemės paviršiaus.“ 

Jam tai netoptelėjo gana ilgai, kol Aleksandra Farinja ne- 
pasakė. 

Jis paprašė Filosofės leidimo palaidoti žmoną ant jos 
mėgstamos žalios kalvos, stūksančios prie paskendusios upės, 
ir Aleksandra, be abejo sutiko. Taigi jis iškasė žmonai duobę, 
paguldė ją ir valandėlę tūžo. Paskui pyktis atslūgo, jis užsi- 
metė ant peties kastuvą ir vienišas nuėjo namo. Tą dieną, kai 
žuvo žmona, buvo išdirbęs „La Incoerenza“ dvejus metus, aš- 
tuonis mėnesius ir dvidešimt aštuonias dienas. Tūkstantį ir 


vieną dieną. Niekur nedingsi nuo skaičių prakeikimo. 

Praėjo dar dešimt metų. Ponas Džeronimas kasė, sodino, lais- 
tė ir genėjo. Jis davė ir gelbėjo gyvybę. Jo mintyse kiekvienas 
žiedas buvo ji, kiekviena gyvatvorė, kiekvienas medis. Ji gy- 
veno jo darbuose, ir daugiau niekam vietos nebuvo. Bet jos 
paveikslas po truputį dilo. Gėlės ir medžiai vėl grįžo į augalų 
karalystę ir jau nebebuvo jos avatarai. Lyg ji būtų vėl jį pali- 
kusi. Po antro išėjimo liko vien tuštuma, ir jis neabejojo, kad 
niekas jos neužpildys. Dešimt metų gyveno savotiškoje mig- 
loje. Filosofė, jau ir taip apsiausta teorijų, įsitikinusi blogiau- 
sios įmanomos ateities pergale, užkandžiaujanti makaronais 
su trumais ir džiūvėsėliais apvoliotais veršienos muštiniais, 
pilna galva matematinių formulių, moksliškai pagrindžian- 
čių jos pesimizmą, pati tapo savotiška abstrakcija, svarbiausiu 
jo pajamų šaltiniu ir niekuo daugiau. Jam vis dar buvo sunku 
nekaltinti jos, kad tebėra gyva, kad išliko jo žmonos gyvybės 
kaina, bet nesidžiaugia tokia sėkme ir į gyvenimą tebežiūri 
niūriai. Jis stebeilydavo į žemę ir į tai, kas auga joje, negalėda- 
mas pakelti akių į žmogų, kuriam tai priklauso. Dešimt metų 
po žmonos mirties jis laikėsi atokiai nuo Filosofės, puoselėda- 
mas slaptą pyktį. 

Po kurio laiko, paklaustas, kaip atrodo Aleksandra Blis 
Farinja, jis nebūtų galėjęs tiksliai atsakyti. Ji buvo tamsia- 
plaukė kaip jo velionė žmona. Ji buvo aukšta kaip jo velionė 
žmona. Ji nemėgo sėdėti saulėje. Ela irgi. Buvo kalbama, kad 
naktimis ji vaikšto po sodybą, nes visą gyvenimą kovoja su 
nemiga. Kiti jos darbuotojai, tarp jų ir valdytojas Oldkaslas, 
šnekėdavo apie nepaliaujamas negalias, kurios galbūt sukė- 
lė tokį gilų liūdesį (ar bent prisidėjo prie jo). „Tokia jauna ir 
taip dažnai serga“, —- sakydavo Oldkaslas. Jis vartojo senąjį 

žodį „džiova“: tuberkuliozė, tuberkulų, audinių gumbelių, 
liga. Bulvė yra šakniagumbis, kai kurių gėlių, tarkim, jurginų, 
mėsingos šaknys, irgi gumbiškai sustorėjusios, bet apie gum- 
belius-mazgelius, atsirandančius žmogaus plaučiuose, ponas 
Džeronimas nieko neišmanė. Tai namų reikalai, o jis būna 
lauke. Augaluose, kuriuos prižiūri, glūdi velionės žmonos 


dvasia. Filosofė yra šmėkla, nors dar gyva ne Ela, o ji. 


Aleksandra niekada neskelbdavo savo kūrinių tikrąja pavarde 
arba anglų kalba. Pasirinko pseudonimą „Kritikonas“, taip 
vadinosi septyniolikto amžiaus Baltasaro Grasjano alegorinis 
romanas, padaręs nemažą įtaką jos dievaičiui Šopenhaueriui, 
didžiausiam iš visų mąstytojų pesimistų. Romanas teigė, kad 
laimė neįmanoma. Plačiai išjuoktame straipsnyje ispanų kal- 
ba „Blogiausias iš visų įmanomų pasaulių „Kritikonas“ išdės- 
tė teoriją, iš kurios visi tyčiojosi dėl sentimentalumo, kad ply- 
šys tarp žmonijos ir planetos artėja prie lūžio, kad ekologinė 
krizė virsta egzistencine. Mokslo vyrai globėjiškai ją pagyrė, 
pasidžiaugė puikia jos castellano ir nurašė kaip mėgėją. Bet 
po keistybių laiko į ją imta žiūrėti kaip į pranašę. 

(Ponas Džeronimas manė, jog Aleksandros Farinjos sla- 
pyvardžiai ir svetimos kalbos rodo, kad ji abejoja savastimi. 
Poną Džeronimą irgi kankino savas ontologinis netikrumas. 
Naktį jis vienišas stebeilydavo į veidą veidrodyje, bandyda- 
mas įžiūrėti jaunutį choristą, „Rafį-Jeronimą-tėvą-anonimą“, 
stengdamasis įsivaizduoti kelią, kuriuo nėjo, gyvenimą, kurio 
negyveno, kitą išsišakojusio gyvenimo kelio atšaką. Ir nebe- 
galėjo įsivaizduoti. Kartais jį užplūsdavo įniršis, žmogaus be 


* Kastilų kalba; jos pagrindu susiformavo bendrinė ispanų kalba. 

šaknų, be padermės siutas. Bet dažniausiai apie giminę jis ne- 
begalvojo.) 

Jos vangios dienos, trapus porcelianas, elegantiškos nė- 
rinių suknelės uždaru kaklu, dvaro dydis ir abejingumas jo 
būklei, cukruje virtų kaštainių ir rachatlukumų pomėgis, 
aristokratiška oda įrišta biblioteka ir gėlėmis išdailinti žurna- 
lai, kuriuose ji karingai puolė menkiausią džiaugsmo galimy- 
bę, buvo užuomina, kodėl už „La Incoerenza“ sienų niekas 
į ją nežiūri rimtai. Bet jai pakako savo mažo pasaulėlio. Jai 
nerūpėjo svetimų žmonių nuomonė. Protas negali ir niekada 
negalės įveikti laukinės linksmos beprotybės. Šiluminė visa- 
tos mirtis neišvengiama. Jos vandens stiklinė pustuštė. Viskas 
griūva. Vienintelis tinkamas atsakas į optimizmo žlugimą — 
pasitraukti už aukštų sienų, savyje ir pasaulyje, ir laukti neiš- 
vengiamos mirties. Pramanytas Voltero optimistas, daktaras 
Panglosas, buvo, šiaip ar taip, kvailys, o jo tikrasis mokyto- 
jas, Gotfrydas Vilhelmas Leibnicas, buvo, pirma, nevykėlis 
alchemikas (Niurnberge jam nepasisekė paversti netauriojo 
metalo auksu), o antra, plagiatorius (žr. sero Izaoko Niuto- 
no bendradarbių kaltinimą, smarkiai pakenkusį G. V. Leib- 
nicui — neva jis, diferencialinio skaičiavimo kūrėjas, slapta 
žvilgtelėjo į Niutono darbą šia tema ir nudžiovė anglo idėjas). 
„Geriausiame iš pasaulių įmanoma pasisavinti kito mąstytojo 
mintis, — rašė ji, — vadinasi, turbūt geriausia paklausyti Kan- 
dido patarimo ir pasitraukti dirbti savame sode.“ 

Ji sode nedirbo. Samdė sodininką. 

Ponas Džeronimas jau seniai nebegalvojo apie seksą, bet 
turėjo prisipažinti, kad pastaruoju metu jam vis dingtelė- 


davo nepadorių minčių. Tokiame amžiuje jos buvo veikiau 

teorinės, nes tikros partnerės paieškos ir sueitis, turint omeny 
neišvengiamą tempus fugit dėsnį, jau liko praeityje. Jis iškėlė 
hipotezę, kad lyčių yra daugiau negu dvi, tiesą sakant, kad 
kiekvienas žmogus — unikali lytis, gal reikia naujų asmeninių 
įvardžių, geresnių žodžių už „jis ar „ji . Be abejo, tai buvo 
visiškai nederama. Tarp lyčių begalybės yra vos kelios, su ku- 
riomis įmanoma sueitis, kurios nori sueities su tavimi, ir su 
kai kuriomis iš tų lyčių esi trumpam suderinamas arba sude- 
rinamas ilgesniam laikui, kol prasideda atmetimas kaip per- 
sodintų širdžių ar kepenų. Labai retai randi kitą lytį, su kuria 
esi suderinamas visą gyvenimą, suderinamas amžinai, lyg abi 
lytys būtų tapačios, ko gero, pagal šį naują apibrėžimą taip ir 
yra. Jis jau buvo radęs tobulą lytį, ir tikimybė, kad vėl ras, ne- 
įtikėtinai maža, nors jis ir neieško, niekada neieškos. Bet čia ir 
dabar, po audros, stovėdamas maurų jūroje, pilnoje nesunai- 
kinamo praeities mėšlo, ar, tikriau, negalėdamas stovėti toje 
jūroje, kybodamas per plauką virš jos, tiek, kad popieriaus 
lakštas nesunkiai praslystų po batais, dabar, apraudodamas 
savo vaizduotės mirtį, būgštaudamas ir dvejodamas dėl jam 
nebegaliojančio visuotinės traukos dėsnio, šią visiškai netin- 
kamą akimirką jis išvydo, kad darbdavė, Filosofė, turtinga 
pašarų verslo paveldėtoja Aleksandra Blis Farinja moja jam 
pro prancūziškuosius langus. 

Ponas Džeronimas, priėjęs prie prancūziškųjų langų, pa- 
stebėjo dvaro valdytoją Oliverį Oldkaslą, stovintį už kairio 
Aleksandros peties. Jei jis būtų sakalas, pamanė ponas Džero- 
nimas, būtų atsitūpęs ant to peties ruošdamasis pulti šeimi- 
ninkės priešus ir išplėšti jiems širdį iš krūtinės. Šeimininkė 


* Laikas bėga (/or.). 

ir tarnas, juodu stovėjo ir žiūrėjo į „La Incoerenza“ griuvė- 
sius, Oliveris Oldkaslas panašus į Marksą, stebintį komuniz- 
mo žlugimą, Aleksandra mįslinga kaip paprastai, nors ant 
skruostų džiūvo ašaros. 

— Negaliu skųstis, — tarė ji nesikreipdama nei į poną Dže- 
ronimą, nei į valdytoją Oldkaslą, priekaištaudama sau, lyg 
būtų savo pačios guvernantė. — Žmonės neteko namų, neturi 
ko valgyti ir kur miegoti. Aš praradau tik sodą. — Sodinin- 
kas ponas Džeronimas suprato, kad taip jam primenama būti 
savo vietoje. Bet dabar Aleksandra žiūrėjo į jo batus. — Tai 
stebuklas, — tarė ji. — Žiūrėkit, Oldkaslai, tikras stebuklas. 
Ponas Džeronimas atitrūko nuo žemės ir pakilo į, tarkim, 
abstraktesnę teritoriją. 

Ponas Džeronimas norėjo prieštarauti, kad pakibo ore be 
jokių pastangų ir prieš savo valią, paaiškinti, kad mielai vėl 
nusileistų ant žemės ir susipurvintų batus. Bet Aleksandros 
akys sužibo. 

— Gal į jus trenkė žaibas? —- paklausė ji. - Taip, žinoma. Per 
uraganą į jus pataikė žaibas, jūs likote gyvas, bet jis viską iš- 
trynė jums iš atminties, todėl neprisimenate, kad į jus trenkė. 
O dabar jūsų kūne susikaupęs neapsakomai didelis elektros 
krūvis, todėl jūs ir pakilote nuo žemės paviršiaus. 

Šie žodžiai užčiaupė ponui Džeronimui burną, ir jis su- 
simąstė. Gali būti. Nors įrodymų nėra, gal tai tik spėjimas. 
Jam buvo sunku sugalvoti, ką atsakyti, bet jam nieko sakyti 
nereikėjo. 

— Dar vienas stebuklas, — tarė Aleksandra, ir dabar jos 
balsas buvo kitoks, nebe valdingas, o patiklus. — Beveik visą 


gyvenimą buvau atmetusi meilės galimybę, o paskui, ką tik, 

suvokiau, kad ji laukia manęs čia pat, namie, už mano pran- 
cūziškųjų langų, trypianti kojomis, bet nesiekianti bjauraus 
purvo. — Paskui apsisuko ir dingo namo tamsoje. 

Jis bijojo spąstų. Tokių susitikimų jo planuose nebebuvo, 
tiesą sakant, niekada nebuvo. Valdytojas Oldkaslas kryptelė- 
jo galva, liepdamas sekti paskui šeimininkę. Taigi ponas Dže- 
ronimas suprato, kad tai įsakymas, ir žengė į vidų, nenutuok- 
damas, kur nuėjo ponia. Bet nesunkiai ją rado pagal numestų 
drabužių pėdsaką. 

Jo naktis su Aleksandra Blis Farinja prasidėjo keistai. Jėga, 
neleidžianti jam atsistoti ant žemės, veikė ir jos lovoje, ir kai 
ji atsigulė po juo, jo kūnas pakibo virš jos, tarpelis buvo ma- 
žutis, bet neginčijamai buvo, ir tai pridarė keblumų. Jis ban- 
dė, pakišęs rankas jai po užpakaliu, pakelti ją prie savęs, bet 
abiem buvo nepatogu. Reikalą juodu sutvarkė gana greitai: 
jei jis gulėjo po ja, sekėsi puikiai, nors jo nugara beveik nelie- 
tė lovos. Rodos, jo būklė ją jaudino, tada geismas apėmė ir jį, 
bet iškart po sueities ji, rodos, prarado susidomėjimą ir kaip- 
mat užmigo, palikusi jį spoksoti į lubas tamsoje. O kai jis išli- 
po iš lovos apsirengti ir išeiti, tarpas tarp pėdų ir grindų buvo 
daug didesnis. Po nakties su „La Incoerenza“ šeimininke jis 
kybojo per colį nuo žemės. 

Išėjęs iš jos miegamojo, prie durų jis išvydo Oldkaslą žu- 
diko akimis. 

— Neįsivaizduok, kad esi pirmas, — pasakė ponui Džero- 
nimui valdytojas. - Neįsivaizduok, kad tokio absurdiško am- 
žiaus esi vienintelė meilė, kurią ji rado laukiančią už lango. 
Tu apgailėtinas senas grybeli. Šleikštus parazite. Augly, bukas 
dygly, pikta sėkla. Nešdinkis ir nebegrįžk. - Ponas Džeroni- 

mas iškart suprato, kad Oliveris Oldkaslas paklaiko iš meilės 
be atsako. 

— Ant tos kalvos palaidota mano žmona, — tvirtai ištarė 
jis, — ir aš lankysiu ją, kada tik panorėsiu. Turėsi mane nudėti, 
kad sulaikytum, nebent aš tave nudėsiu pirmas. 

— Tavo santuoka baigėsi šiąnakt miledi miegamajame, — 
atkirto Oliveris Oldkaslas. — O katras katrą užmuš, dar pa- 


žiūrėsim, po perkūnais. 


Būta gaisrų, ir pastatai, įprasti mūsų protėviams visą gyve- 
nimą, stūksojo apanglėję, spoksodami į negailestingą šviesą 
tuščiomis juodomis akiduobėmis it televiziniai gyvi numirė- 
liai. Kai mūsų protėviai išniro iš saugių vietų ir nusvirduliavo 
apleistomis gatvėmis, ne vienam pasirodė, kad dėl audros kal- 
ti jie. Televizijos pamokslininkai ją vadino Dievo bausme už 
palaidą gyvenimą. Ber ne tai buvo svarbiausia. Bent kai kurie 
jautėsi, lyg jų darbo vaisius būtų išsiveržęs jiems iš gniaužtų 
ir laisvas siautėjęs aplinkui daug dienų. Žemė, oras ir vanduo 
nurimo, bet žmonės nuogąstavo, kad gaivalai vėl pašėls. Ta- 
čiau kol kas jie buvo užsiėmę, remontavo namus, maitino al- 
kanus, rūpinosi seniais, verkė dėl išverstų medžių ir neturėjo 
kada galvoti apie ateitį. Mūsų protėvius ramino išmintingi 
balsai, patarinėdami nelaikyti orų metafora. Tai nei perspė- 
jimas, nei prakeiksmas. Tiesiog orai. Tokios paguodos žinios 
jiems ir reikėjo. Jie ja patikėjo. Taigi dauguma žiūrėjo ne į tą 
pusę ir nepastebėjo akimirkos, kai prasidėjo viską aukštyn 


kojomis apvertusios keistybės. 

filosofų nenuoseklumas 


Šo 


PRAĖJUS ŠIMTUI IR VIENAI DIENAI po didžiosios audros, 
Ibn Rušdas, užmirštas gulintis giminės kape Kordoboje, ma- 
tyt, kažkaip ėmė bendrauti su savo lygiai negyvu priešininku 
Algazeliu, palaidotu kukliame kape Tūso miestelio pakrašty- 
je, Chorasano provincijoje, iš pradžių labai širdingai, paskui 
nebe taip draugiškai. Pripažįstame, kad šiuo teiginiu, sunkiai 
patikrinamu, galima abejoti. Jų kūnai seniai suiro, taigi sąvo- 
ka „užmirštas gulintis savotiška netiesa, o kita sąvoka, kad jų 
palaidojimo vietose išliko jautrus protas, yra akivaizdžiai ab- 
surdiška. Tačiau atsižvelgdami į tą keistą laikotarpį, trukusį 
dvejus metus, aštuonis mėnesius ir dvidešimt aštuonias nak- 
tis, laikotarpį, apie kurį dabar rašome, esame priversti pripa- 
žinti, kad pasaulis tapo absurdiškas, o dėsniai, seniai laikomi 
tikrovės pagrindais, nebegalioja, todėl mūsų protėviai suglu- 
mo ir nenutuokė, kokie galėtų būti naujieji dėsniai. Mirusių 
hlosofų pokalbį reikia suvokti keistybių laiko kontekste. 

Ibn Rušdas kapo tamsoje išgirdo pažįstamą moters balsą, 
kuždantį jam į ausį. „Kalbėk.“ Su saldžiu ilgesiu, pagardintu 
karčia kalte, jis prisiminė Duniją, liesą kaip šakalys jo pavai- 


nikių motiną. Ji buvo mažutė, ir jam toptelėjo, kad jis nieka- 

da nematė jos valgant. Ją nuolat kamuodavo galvos skausmai, 
nes ji, paaiškino jis jai, nepakenčia vandens. Ji mėgo raudo- 
nąjį vyną, bet kaipmat nusilesdavo ir po poros taurių tapda- 
vo visai kitu žmogumi, kikendavo, skėtriodavosi, be perstojo 
plepėdavo, pertraukinėdavo kitus ir amžinai norėdavo šokti. 
Ji užsiropšdavo ant virtuvės stalo, o jam atsisakius prisidėti 
trypdavo viena, patempusi lūpą, sykiu irzliai ir nevaržomai. 
Naktį įsikibdavo į jį, lyg paskęstų lovoje, jei jis ją paleistų. 
Mylėjo jį visu kūnu ir siela, o jis ją paliko, išėjo iš namų neat- 
sisukdamas. O dabar drėgnoje šaltoje byrančio kapo juodu- 
moje ji grįžo ir neduoda jam ramybės. 

— Aš miręs? — be žodžių paklausė jis vaiduoklio. Žodžių 
nereikėjo. Vis tiek nebuvo lūpų jiems ištarti. 

— Taip, — atsakė ji, — miręs šimtus metų. Pažadinau tave 
pažiūrėti, bene gailiesi. Pažadinau tave pažiūrėti, bene įveiksi 
priešą po beveik tūkstančio metų poilsio. Pažadinau tave pa- 
žiūrėti, ar esi pasiruošęs duoti savo vaikų vaikams savo pavar- 
dę. Kape galiu tau pasakyti tiesą. Aš tavo žmona Dunija, dži- 
nų princesė. Pasaulio plyšiai vėl atsiveria, todėl galiu grįžti vėl 
tavęs pamatyti. — Taigi pagaliau jis suprato, kad ji nėra žmo- 
gus ir kodėl kartais jos pavidalas būdavo šiek tiek neapibrėžtas, 
lyg nupieštas anglimi. Ar iš dūmų. Jis priskyrė jos silueto mig- 
lorumą savo blogai regai ir išmetė iš galvos. Bet ji kužda jam 
kape ir turi galią prikelti jį iš mirusiųjų, vadinasi, ji iš dvasių 
pasaulio, esybė iš dūmų ir burtų. Ne žydė, negalinti pasaky- 
ti, kad ji žydė, o džinė, nesakanti, kad yra nežemiškos kilmės. 
Taigi jis ją išdavė, o jinai jį apgavo. Jis atkreipė dėmesį, kad ne- 
pyksta, nes žinia nelabai svarbi. Žmogaus pykčiui jau per vėlu. 


Tačiau ji turi teisę pykti. O džinės pykčio reikia bijoti. 

— Ko tau reikia? — paklausė jis. 

— Netikęs klausimas, — atsakė ji. - Turėtum klausti: „Ko 
tu trokšti?“ Tu negali patenkinti mano noro. Gal aš galiu pa- 
tenkinti tavąjį, jei panorėsiu. Taip būna. Bet apie tai pasikal- 
bėsime vėliau. Kaip tik dabar tavo priešas pabudęs. Jo senasis 
džinas susirado jį, kaip aš susiradau tave. 

— Koks Algazelio džinas? — paklausė jis. 

— Galingiausias iš visų džinų, — atsakė ji. - Kvailys be jokios 
vaizduotės, sumanumu jo irgi niekas niekada neapkaltino, bet 
galių nepaprastų. Nenoriu net jo vardo ištarti. O tavo Algazelis 
man atrodo neatlaidus siauraprotis, - pridūrė. — Šventeiva, ku- 
riam malonumas — priešas, kuris paverstų džiaugsmą pelenais. 

Jos žodžiai stingdė net kape. Jis pajuto kažką krutant ly- 
giagrečioje tamsoje, toli toli, visai arti. 

— Algazeli, - sušnibždėjo be garso, — negi čia galite būti jūs? 

— Negana, kad bandei sunaikinti mano darbą, nors tau 
nepavyko, būdamas gyvas, — atsiliepė antrasis. — Turbūt da- 
bar manai, kad po mirties tau geriau seksis. 

Ibn Rušdas suėmė į rankas savasties likučius. 

— Erdvės ir laiko užtvaros jau nebėra kliuvinys, — pasveiki- 
no priešą jis, — taigi galime diskutuoti kaip pridera, kalbėda- 
miesi mandagiai, bet nuožmiai gindami idėjas. 

— Pastebėjau, — atsakė Algazelis, o jo balsas skambėjo taip, 
lyg burna būtų pilna kirminų ir žemių, - jog tereikia šiek tiek 
nuožmumo, ir priešininko pažiūros suvienodėja su mano. 

— Šiaip ar taip, — tarė Ibn Rušdas, — mes jau anapus kūno 
veiksmų arba, jei norite, piktadarybių. 

— Teisybė, — pripažino Algazelis, — nors, reikia pridurti, 


apgailestautina. Puiku, kalbėk toliau. 

— Įsivaizduokime, kad žmonija — viena būtybė, — pasiūlė 
Ibn Rušdas. — Vaikas nieko nesupranta ir laikosi tikėjimo, nes 
jam trūksta žinojimo. Mūšį tarp proto ir prietarų galima lai- 
kyti ilga žmonijos paauglyste, o proto pergalė — pilnametystė. 
Tai nereiškia, kad Dievo nėra, tiesiog Jis kaip kiekvienas iš- 
didus tėvas laukia dienos, kai Jo vaikas atsistos ant savo kojų, 
skinsis kelią pasaulyje ir išsivaduos iš priklausomybės nuo Jo. 

— Kol tu į ginčą įpainiosi Dievą, — atsakė Algazelis, — kol 
tu neįtikinamai bandysi sutaikyti protą ir šventumą, tol tu 
manęs neįveiksi. Verčiau prisipažink, kad esi netikintis, ir ga- 
lime pradėti diskusiją. Žiūrėk, kas tavo palikuonys, bedievės 
Vakarų ir Rytų padugnės. Tavo žodžiai atliepia tik netikėlių 
protams. Tiesos sekėjai tave užmiršo. Tiesos sekėjai žino, kad 
tikrieji žmogaus sielos nebrandžios jaunystės kūriniai — pro- 
tas ir mokslas. Tikėjimas —- Dievo dovana mums, o protas — 
mūsų paaugliškas maištas prieš jį. Suaugę mes visiškai atsidė- 
sime tikėjimui, nes tam esame gimę. 

— Ilgainiui pamatysit, — tarė Ibn Rušdas, — kad galų gale 
žmones nusigręžti nuo Dievo privers religija. Pamaldieji yra 
netikiausi Dievo gynėjai. Gali prireikti tūkstančio ir vienų 
metų, bet galų gale religija nunyks, ir tik tada mes imsime 
gyventi Dievo tiesoje. 

— Pagaliau, - tarė Algazelis. - Puiku. Dabar, daugybės pa- 
vainikių tėve, pradedi burnoti prieš Dievą kaip tikras švent- 
vagis. — Paskui jis nukreipė kalbą apie eschatologiją, pasakęs, 
kad dabar tai mėgstamiausia jo tema, ir ilgai šnekėjo apie pa- 
saulio pabaigą taip mėgaudamasis, kad Ibn Rušdas suglumo 
ir nusiminė. Galop jaunesnis vyras pertraukė vyresnį nepai- 


sydamas mandagumo reikalavimų: 

— Pone, man atrodo, kad dabar, kai virtote dulkėmis, nors 
ir mąstančiomis, nekantriai laukiate, kol visa kūrinija irgi at- 
sidurs kapuose. 

— Visi tikratikiai turi to laukti, — atsakė Algazelis. - Nes 
tai, ką gyvieji vadina gyvenimu, tėra nieko neverta smulkme- 
na, palyginti su būsimuoju gyvenimu. 

— Algazelis mano, kad pasaulio pabaiga čia pat, - tamsoje 
pasakė Dunijai Ibn Rušdas. — Jis tiki, kad Dievas susiruošė 
naikinti kūriniją, lėtai, mįslingai, be paaiškinimo; supainioti 
žmogų taip, kad jis susinaikintų. Jis ramiai žiūri į tokį ateities 
vaizdą, ir ne tik todėl, kad pats jau miręs. Jam gyvenimas že- 
mėje tėra prieškambaris ar tarpduris. Tikrasis pasaulis - am- 
žinybė. Aš paklausiau jo: „Kodėl tada jūsų amžinasis gyveni- 
mas neprasidėjo, ar gal tik tiek ir tėra, sąmonė, užsilaikiusi 
beširdėje tuštumoje, o tai dažniausiai tiesiog nuobodu?“ „Ne- 
žinomi Viešpaties keliai, — atsakė jis, — ir jei Jis paprašys mane 
kantrybės, duosiu Jam tiek, kiek panorės.“ Pasak jo, nebeturįs 
jokių norų. Jis tik trokšta tarnauti Dievui. Spėju, kad jis kvai- 
lys. Ar šiurkštu taip sakyti? Didis žmogus, bet kvailys. 

— O tu? - švelniai paklausė ji. - Ar tu dar tebeturi norų, o 
gal sugalvojai naujų, kokių anksčiau neturėjai? - Jis prisiminė, 
kaip ji padėdavo galvą jam ant peties, ir jis atsargiai laikyda- 
vo delne jos pakaušį. Dabar jie anapus galvų, rankų, pečių ir 
gulėjimo drauge. 

— Gyvenimas be kūno nevertas gyventi, — tarė jis. - Jei mano 
priešas teisus, jo Dievas pagiežingas, gyvųjų gyvenimas Jam be- 
vertis. Ir aš norėčiau, kad tai žinotų mano vaikų vaikai, ir kad 
jie žinotų, jog esu nesantaikoje su tokiu Dievu, ir kad jie padėtų 


man priešintis tokiam Dievui ir sužlugdyti Jo sumanymus. 

— Vadinasi, pripažįsti savo kraujo liniją, — sušnibždėjo ji. 

— Pripažįstu, — atsakė jis, — ir maldauju tavo atleidimo, 
kad nepadariau to anksčiau. Dunijazadai - mano padermė, 
ir aš — jų protėvis. 

— Ir tu nori, — atsargiai mygo ji, — kad jie sužinotų apie 
tave, apie tavo troškimą ir apie tavo valią. 

— Ir apie mano meilę tau, - atsiliepė jis. — Tai žinodami, jie 
dar gali išgelbėti pasaulį. 

— Miegok, - tarė ji, bučiuodama orą, kur kadaise buvo jo 
skruostas. — Man metas eiti. Paprastai laiko tėkmė man nela- 


bai rūpi, bet dabar reikia skubėti. 


Džinai moralės filosofams sudarė sunkumų iš pat pradžių. Jei 
žmogaus poelgius skatina geranoriškos ar piktavališkos dva- 
sios, jei gėris ir blogis žmogui išorinis, o ne vidinis, nebeįma- 
noma apibrėžti, kas yra dorovingas žmogus. Teisingų ir klai- 
dingų veiksmų klausimai siaubingai susipainioja. Kai kurių 
filosofų požiūriu, tai geras dalykas, atspindintis tikrąją da- 
bartinio amžiaus moralinę sumaištį, be to, turintis naudingą 
pašalinį poveikį: etikos studentai gauna užduotį be pabaigos. 

Šiaip ar taip, kalbama, kad anuo metu, kai pasauliai dar 
nebuvo atsiskyrę, kiekvienas turėjo nuosavą džiną ar džinę, 
kuždančius į ausį, skatinančius imtis gerų ar blogų darbų. 
Kaip jie išsirinkdavo simbiontą ir kodėl taip domėjosi mu- 
mis, lieka neaišku. Gal jie tiesiog nelabai turėjo ką veikti. 
Dažniausiai džinai individualistai, net anarchistai, veikian- 
tys impulsyviai, nemėgstantys visuomeninių organizacijų ir 
grupinės veiklos. Bet pasakojama ir apie džinų karus, priešų 


armijas, siaubingus konfliktus, sudrebinusius džinų pasaulį iš 

pamatų, ir jei tai tiesa, jais galima paaiškinti šių būtybių ny- 
kimą ir ilgalaikį dingimą iš mūsų mielos gyvenamosios vie- 
tos. Gausu pasakojimų apie džinus burtininkus, didžiuosius 
ifritus, švilpiančius padange milžiniškomis skraidančiosiomis 
urnomis ir smogiančius žemesniosioms dvasioms skaudžius, 
gal net mirtinus smūgius, nors kartais prieštaringai teigiama, 
kad džinai nemirtingi. Tai netiesa, nors juos užmušti sunku. 
Džiną gali užmušti tik kitas džinas. Pamatysite. Papasakosi- 
me. Tačiau reikia pasakyti, kad džinai, kišdamiesi į žmonių 
reikalus, būna piktdžiugiškai šališki, kursto vienus žmones 
prieš kitus, vieną apdovanoja turtais, kitą paverčia asilu, ap- 
sėda žmones ir išvaro iš proto, įsikūrę jų galvoje, padeda ar 
trukdo tikrai meilei, bet visada nuo žmonių draugijos laikosi 
nuošaliai, išskyrus tuos atvejus, kai atsiduria stebuklingame 
žibinte, bet ir tai, žinoma, prieš savo valią. 

Dunija buvo išimtis. Ji nusileido į žemę ir pamilo, taip 
karštai, kad neleido mylimajam ilsėtis ramybėje net po aš- 
tuonių su puse amžiaus ir dar daugiau. Kad pamiltų, būtybė 
turi turėti širdį, mes turime omeny sielą, ir, žinoma, tam tik- 
rų būdo ypatybių, kuriuos žmonės vadina charakteriu. Bet 
džinai, bent dauguma, kaip ir tikėtumeis iš esybių, sukurtų 
iš ugnies ir dūmų, yra beširdžiai, besieliai ir be charakterio, o 
gal anapus jo. Džinai yra esmės: geras, blogas, mielas, išdy- 
kęs, valdingas, santūrus, galingas, užgaidus, suktas, išdidus. 
Dunija Ibn Rušdo meilužė, matyt, ilgai gyveno tarp žmonių, 
be abejo, pakeitusi išvaizdą, nes perėmė charakterio idėją ir 
parodė žymių jį turinti. Galima sakyti, kad ji užsikrėtė cha- 
rakteriu nuo Žmonių, kaip vaikai užsikrečia vėjaraupiais ar 


kiaulyte. Paskui ji pamilo pačią meilę, savo gebėjimą mylėti, 

pamilo meilės nesavanaudiškumą, pasiaukojimą, geidulingu- 
mą, džiaugsmą. Ji pamilo mylimąjį savyje ir save jame, be to, 
ji pamilo žmones dėl gebėjimo mylėti; o paskui ir dėl kitų 
jausmų, ji mylėjo vyrus ir moteris, nes jie bijo, tūžta, žeminasi 
ir džiaugiasi. Jei ji būtų galėjusi nebebūti džine, ko gero, būtų 
tapusi žmogumi, bet prigimties nepakeisi. Kai Ibn Rušdas ją 
paliko ir, taip, nuliūdino, ji ilgėjosi ir sielvartavo, priblokšta 
vis didėjančio savo žmogiškumo. Paskui, likus dienai iki pa- 
saulio plyšių užsivėrimo, išėjo. Bet nei šimtai metų džinų pa- 
saulio rūmuose, nei begalinė paleistuvystė, kuri yra fėjų gyve- 
nimo kasdienybė, jos neišgydė; taigi, kai plyšiai vėl atsivėrė, ji 
grįžo atnaujinti įžadų. Mylimasis iš ano pasaulio paprašė jos 
suvienyti išsisklaidžiusią giminę ir padėti jai kovoti su pasaulį 
ištiksiančia katastrofa. Taip, ji tai padarys, pažadėjo ir nusku- 
bėjo atlikti užduoties. 

Deja, ji buvo ne vienintelė džinų pasaulio gyventoja, vėl 
grįžusi pas žmones, ir ne visi džinai buvo nusiteikę daryti ge- 


rus darbus. 

Herojus Natradžas načina' aveniu it Viešpats Šiva, šokio die- 
vas, kiekvienu pa kurdamas pasaulį. Natradžas, jaunas ir gra- 
žus, niekina senius, juokiasi iš visų šlubų kerėplų skaudžiomis 
kojomis ir sunkiais / bbaari kūnais. Merginos tačiau į jį ne- 
žiūri. Nežino jo, Visatos Kūrėjo ir Naikintojo, antgamtinių ga- 
lių, todėl nepaiso. Nieko baisaus: thyk tbaak“. Jis pakeitęs išvaiz- 
dą. Dabar jis tėra apskaitininkas Džinendra, einantis bakalėjos 
prekių į Sabzi-Mandi krautuvę Džekson Haitso rajone, Kvinse. 
Džinendra Kapūras, dar žinomas kaip Rudžius Šūdžius. Pa- 
laukit, kol jis nusiplėš viršutinį drabužį, jaars. Tada jos akių ne- 
galės nuo jo atplėšti, stebeilys, kaip pridera. Iki to laiko jis, slaptų 
galių tik užuomina, striksi 37-ąja aveniu it Dešo“, senosios šalies, 
karalius - šahenšabas ar maharana. Natradžas šoka pagal biul- 
biulio treles. Jis toks ir tik toks. Jis — Dil-ka-Šabzada. Kitaip 


tariant, Sirdžių Princas. 


* Naačnaa - šokti (bindi). 
+ Sunkus (bind;). 
Į Visiškai teisingai (bindi). 
$ Draugas (bindi). 


« Deš - šalis; tėvynė (bindi). 


10 


Herojaus Natradžo nėra. Tai pramanytas jauno būsimo ko- 
miksų romanisto Džimio Kapūro antrasis aš. Natradžo nepa- 
prasta galia buvo šokis. Kai jis „nusiplėšdavo viršutinį drabu- 
žį , dvi rankos virsdavo keturiomis, veidai irgi būdavo keturi, 
priekyje, užpakalyje ir iš šonų, kaktos viduryje trečia akis, o 
šokdamas bhangrą arba disko stiliumi — šiaip ar taip, jis iš 
Kvinso — iš tikrųjų galėjo keisti tikrovę, kurti arba naikin- 
ti. Jis gebėjo išauginti garvėje medį, pasiversti mersedesu nu- 
dengiamu viršumi ar pamaitinti alkanuosius, be to, griauti 
namus ir sprogdinti niekšus, kad iš jų liktų tik šlapia vieta. 
Džimiui tebebuvo paslaptis, kodėl Natradžas neįšoko į dievų 
panteoną su Smėlio žmogumi, Stebėtojų lyga, Tamsos riteriu, 
Tankiste, Baudėju, Nematomais, Dredu ir visais kitais „Mar- 
vel“. „Titan“ ir „DC“ komiksų leidyklų galiūnais. Deja, Na- 
tradžas atkakliai nekilo nuo žemės, ir jaunajam dailininkui 
liūdesio valandomis imdavo atrodyti, kad apskaita Džimio 
pusbrolio kontoroje Ruzvelto aveniu yra jo likimas. 

Jis pradėjo skelbti Herojaus Natradžo veiklos epizodus 
internete, bet dideli veikėjai akivaizdžiai neskubėjo skam- 
binti. Paskui, vieną karštą naktį — praėjus šimtui ir vienai 
nakčiai po audros, nors jam tai neatėjo į galvą - jis pabudo 
ketvirto aukšto miegamajame su raudonu mėnuliu, šviečian- 
čiu pro langą, krūptelėjęs iš siaubo. Kambaryje kažkas buvo. 
Kažkas... didelis. Kai Džimio akys priprato prie tamsos, jis 
pastebėjo, kad galinė miegamojo siena visiškai išnykusi, ją 
pakeitę juodų dūmų sūkuriai, o jų vidury juoduoja tunelis, 
vedantis į nežinomybės gelmes. Tunelį buvo sunku aiškiai 
pamatyti, kliudė milžiniškas daugiagalvis daugiarankis ti- 


pas: garsiai bambėdamas, jis bandė įtraukti savo galūnes į 

ankštą Džimio kambarėlį, ir atrodė, kad tuoj išgriaus ir kitas 
miegamojo sienas. 

Būtybė nebuvo panaši į žmogų. Ji atrodė nupiešta, iliust- 
racija, ir Džimis Kapūras pritrenktas pažino savo komiksų 
stilių, panašų į Franko Milerio (vylėsi jis), žemesnio lygio nei 
Stano Li visata (pripažino jis), postliktenstainišką (kai atsi- 
durdavo snobų, kuriems priskyrė ir save, draugijoje). 

— Tu argijai? — paklausė jis, šią akimirką nepajėgus kalbė- 
ti nei išmintingai, nei sąmojingai. Herojaus Natradžo balsas, 
jam prabilus, pasirodė pažįstamas, kažkur girdėtas, šiurkš- 
tus, daugiaburnis, aidžiai studijinis dieviškos valdžios, negai- 
lestingumo ir rūstybės balsas, visiška vargano, pilno baimės, 
nepasitikėjimo ir abejonių Džimio balso priešybė. Tinkamai 
atsiliepti į tokį balsą galima tik drebuliu. Džimis Kapūras at- 
siliepė tinkamai. 

Velnias, jaar, čia nėr vietos, sala', teko sumažėti, čhota“ 
lyg sumauta skruzdėlė, antraip būčiau nunešęs tavo apgailėti- 
no ghars stogą. Gerai, tiek to. Matai mane? Patikrink. Viena 
dvi trys keturios rankos, keturi trys du vienas veidai, trečioji 
akis, žvelgianti tiesiai į tavo niekingą sieliūkštę. Ne, ne, prašom 
dovanoti, reikia parodyti pagarbą, nes tu esi mano kūrėjas, ar 
ne? CHA CHA CHA CHA CHA. Lyg didįjį Natradžą būtų 
sugalvojęs buhalteris iš Kvinso, lyg jis nebūtų šokęs nuo Laiko 
Pradžios. Nes Laikas ir Erdvė iš tikrųjų atsirado iš mano šokio. 
CHA CHA CHA CHA CHA. Gal manai, kad tu mane pakvie- 


* JAV dailininkas, poparto atstovas. 

+ Keiksmažodis, reiškiantis „Aš krušu tavo seserį“ (bind?). 
i Mažas (bindi). 

S Namas (bind?). 

tei. Gal manai, kad tu burtininkas. CHA CHA CHA CHA 
CHA. O gal manai, kad sapnuoji? Ne, baba. Tu tik pabudai, 
po perkūnais. Aš irgi. Grįžau po aštuonių devynių šimtų metų, 
ilgokai nusnūdau. 

Džimis Kapūras drebėjo iš baimės. 

— K-kaip t-tu čia pa-patekai? — pralemeno jis. — Į-į mano 
m-m-miegamąjį? 

Matei filmą „Vaiduoklių medžiotojai“? — atsakė Herojus 
Natradžas. Šrai taip. 

Štai kaip, suprato Džimis. Tai vienas jo mėgstamiausių fil- 
mų, o Natradžo balsas kaip šumerų dievo naikintojo Gozerio 
Gozeriano vartininko Zulo, kalbančio Sigurni Viver lūpomis. 
Zulo su indišku akcentu. Portalas išlaužtas. Siena tarp įsivaiz- 
duojančiųjų vaizdinių ir įsivaizduojamųjų troškimų pralaidi 
kaip Meksikos ir JAV, ir mes visi, pirmiau įkalinti Vaiduoklių zo- 
noje, dabar galime kirmgraužomis žaibiškai atsirasti čia it genero- 
las Zodas su nepaprastomis galiomis. Atvykti nori daugybė. Netru- 
kus mes užgrobsime viską. Šimtu ir vienu procentu. Gali neabejoti. 

Natradžas ėmė mirkčioti ir blankti. Jam tai nepatiko. 
Šiuo tarpu portalas veikia ne visu pajėgumu. Tiek to. Kol kas 
iki. Bet aš grįšiu, gali neabejoti. Jis dingo, Džimis Kapūras 
liko vienas lovoje ir išsproginęs akis žiūrėjo, kaip juodi de- 
besys sūkuriuoja į vidų, kol tamsus tunelis išnyko. Paskui 
vėl atsirado miegamojo siena su Dono Van Vlito, dar ži- 
nomo kaip Kapitonas Bifhartas, Skoto Pilgrimo, Lu Rido, 
iširusios Bruklino hiphopo grupės „Das Racist“ ir „Fausto“ 
komiksų herojaus Išperos nuotraukomis, prisegtomis prie 
kamščiamedžio žievės lakšto ir nė kiek nepasikeitusiomis, 


* Tėvas; vaikas; pagarbus kreipinys į vyresnį ar gerbiamą žmogų (bind?). 

lyg jos nebūtų ką tik grįžusios iš penktojo matmens; tik Re- 
beka Romein didžiuliame mėlynodės gebančios keisti pavi- 
dalą Reiven Darkholm, dar žinomos kaip Mistik, plakate 
atrodė šiek tiek įsižeidusi, lyg sakytų: „Kas drįso mane per- 
kelti kitur, kokių įžūlių tipų besama, aš vienintelė sprendžiu, 
kada keistis.“ 

— Dabar sabkučh keičiasi, Mistik, - pasakė Džimis mėly- 
nai būtybei plakate. — Tai reiškia, viskas keičiasi. Atrodo, pa- 


saulis pats keičia pavidalą. Konkrečiai. 


Džimis Kapūras pirmas atrado kirmgraužą, o paskui, kaip jis 
teisingai nujautė, visa ėmė keisti pavidalą. Bet tomis paskuti- 
nėmis senojo pasaulio dienomis, to pasaulio, kokį pažinome 
prieš keistybes, žmonės nenorėjo pripažinti naujųjų reiškinių. 
Džimio motina į sūnaus pasakojimą apie atsimainymo naktį 
niekinamai numojo ranka. Ponia Kapūr sirgo vilklige ir kel- 
davosi tik palesinti egzotiškų paukščių, povų, tukanų, ančių. 
Šiuos ji atkakliai augino parduoti ir pasipelnyti betono ir pur- 
vo dykvietėje už namo, tuščiame sklype, kur seniai kažką nu- 
vertė ir nieko toj vietoj nepastatė. Ji tai darė keturiolika metų, 
niekas neprieštaravo, tik būdavo vagysčių, o žiemą kai kurie 
paukščiai sušaldavo. Retų rūšių antys nušvilptos atsidurdavo 
ant kieno nors vakarienės stalo. Emu drebėdamas pargriuvo 
ir pastipo. Ponia Kapūr nesiskųsdama taikstėsi su šiais įvy- 
kiais kaip su pasaulio negailestingumo ir savo karmos raiška. 
Laikydama ką tik stručio padėtą kiaušinį, ji barė sūnų, kaip 
paprastai painiojantį sapną su tikrove. 

— Neįprastas dalykas niekada nebūna tikras dalykas, — tarė 


jam, o tukanas ant peties glaustėsi jai prie kaklo. — Visada pa- 

aiškėja, kad skraidančiosios lėkštės netikros, 22“, arba papras- 
čiausi žiburiai, juk taip? O jei žmonės atvyksta iš kito pasau- 
lio, tai kodėl jie pasirodo tik išprotėjusiems hipiams dykumoje? 
Kodėl nenusileidžia Džono F. Kenedžio oro uoste kaip visi kiti? 
Manai, dievas su šitiek rankų, kojų ir dar nežinia ko ateis į tavo 
miegamąjį, užuot aplankęs prezidentą Ovaliajame kabinete? 
Nebūk kvailas. — Kai ji baigė kalbėti, Džimis suabejojo savo 
atmintimi. Gal iš tiesų sapnavo košmarą. Gal jis toks nevykėlis, 
kad patikėjo savo sumautais pramanais. Rytą jokių Herojaus 
Natradžo pėdsakų neišvydo, tiesa? Nei išvartytų baldų, nei nu- 
mesto kavos puodelio. Nuotraukos nesuplėšytos. Miegamojo 
siena tvirta ir tikra. Kaip visada, jo ligota motina teisi. 

Džimio tėvas prieš keletą metų išskrido iš narvo su raiba 
paukštyte sekretore, ir Džimis kol kas neturėjo pinigų atskiro 
kambario nuomai. Meilužės irgi neturėjo. Ligota motina no- 
rėjo, kad jis vestų liesą kaip giltinė merginą ilga nosimi, amži- 
nai įkišta į knygą, merginą, baigusią koledžą, gerų manierų ir 
dvilinkos širdies kaip paprastai tokių merginų, ne, ačiū, mąs- 
tė jis, geriau vienam, kol išsimušiu į žmones, o tada saugoki- 
tės, subinytės. Aukštos dailios merginos gyveno Niujorke, o 
žemos dailios - Los Andžele; Džimis džiaugėsi, kad gyvena 
prašmatnių barbių pakrantėje. Troško būti vertas nuosavos 
džokondos. Ber dabar meilužės neturi. Velnias. Tiek to. Da- 
bar jis kontoroje, kaip paprastai ginčijasi su pusbroliu Norma- 
liu, sąskaitybos firmos viršininku. 

Džimis bjaurėjosi pusbroliu Nirmaliu, kuris taip gei- 
dė būti normalus, kad pasikeitė vardą į Normalį. Jis dar la- 
biau bjaurėjosi Nirmalio — Normalio — itin bloga normalia 


* Arne (hindi). 

amrykan : jis net manė, kad vardas ta kalba skamba Monika“. 
Džimis paaiškino pusbroliui, kad šiais laikais „moniker“ reiš- 
kia grafitį ant prekinio traukinio. Normalis jo nepaisė. „Pa- 
žiūrėk į Gautamą Čoprą, garsiojo Dypako sūnų, — pasakė 
Normalis, — jis pakeitė savo Moniką į Gotamą, nes baisiai 
geidė būti niujorkietis. Be to, ponas, rodos, Irvingas Džonso- 
nas panorėjo būti Madžiku, o ponas Ronas ar Netinkamas? 
Artistas, tik netaisyk manęs, gerai, taigi tas Ronas ar Klaidin- 
gas Artistas užsimanė būti Beta Taika Pasauliui?. Ir neužmiršk 
aktorių, tokių garsių anuo metu, Dimpl ir jos sesers Simpl', 
jei tokios Monikos priimtinos, tai ką tu čia šneki. Aš tik no- 
riu būti Normalis, ir kas čia blogo, kieno normalus vardas, to 
normalus būdas. Gotamas Čopra. Simpl Kapadija. Madžikas 
Džonsonas. Normalis Kapūras. Vienas ir tas pats. Turėtum 
sutelkti dėmesį į skaičius, užuot skrajojęs padebesiais, a? Tavo 
geroji motina man papasakojo apie sapną. Šiva Natradžas, nu- 
pieštas Džinendros K., tavo miegamajame. Ir toliau eik savais 
keliais, a? Eik savais keliais ir prieisi liepto galą. Nori turtingai 
gyventi? Vesti? Laimingai pasenti? Sutelk dėmesį į skaičius. 
Rūpinkis motina. Nustok svajoti. Imk blaiviai vertinti tikrovę. 
Taip daro Normalūs žmonės. Galėtum sekti jų pavyzdžiu. 

Po darbo lauke buvo Helovinas. Žygiavo vaikai, orkestrai, 
didis mažas. Jis niekada nepritapo prie Helovino linksmybių, 


* Amerikietiškas; čia: anglų kalbos amerikietiškasis variantas (bind/). 

+ Moniker (tariama „Monika“; angl.) - pravardė, vardas. 

į Ron ir Wrong (klaidingas, neteisus, netinkamas) angliškai tariama vienodai. 

$ Krepšininkas Ronas Artistas (Artest) iš tikrųjų pasikeitė vardą ir pavardę į 
Metta World Peace („Palankumas Taika Pasauliui“). 

< Dimpl („Duobutė smakre“, ang/. dimple) Kapadija ir jos ne tokia garsi se- 
suo Simpl („Paprasta, nuoširdi“, angl. simple) - Bolivudo aktorės. Tai cikri 
jų vardai, ne pseudonimai. 

niekada nesuprato vudu maskarado žavesio ir pusiau prisipa- 
žino sau, kad toks suniuręs, nes neturi meilužės, gižlus po- 
žiūris — ir padarinys, ir iš dalies priežastis. Šįvakar jis mąstė 
tik apie praėjusios nakties apreiškimą, o Helovinas išgaravo iš 
galvos. Jis ėjo gatvėmis, pilnomis numirėlių ir papus ištrau- 
kusių prostitučių, ruošdamasis išvysti ligotą motiną, klausy- 
tis jos kaltės įkvėprų skundų, žiūrėti, kaip ji, krerėdama iš 
silpnumo, rūpinasi paukščiais, „Aš viską padarysiu, mama“, — 
pasakys jai, bet ji sunkiai papurtys galvą: „Ne, sūnau, aš da- 
bar niekam tikusi, galiu tik lesinti paukščius, kad nepastiptų, 
ir laukti mirties“, įprasti žodžiai, šiek tiek klaikesni šįvakar, 
numirėliai keliasi iš kapų šokti danse macabre, naktį griau- 
čiais persirengusios figūros, vilkinčios vienuolių abitais su 
gobtuvais, su Giltinės dalgiu, geria degtinę iš butelio, išžioję 
kaukolės skylę vietoj burnos. Jis praėjo pro moterį stulbina- 
mai išdažytu veidu, per vidurį buvo nupieštas užtrauktukas, 
„atitrauktas“ aplink burną, rodantis kruviną mėsą be odos iki 
pat skruosto ir kaklo, „Iš kailio nėreisi, brangioji, - pamanė 
jis, - už paširdžių tveria, bet vargu ar šiąnakt kas nors užsigeis 
tave pabučiuoti.“ Jo pabučiuoti irgi niekas nenorėjo, bet jis 
tuoj susitiks su superherojumi antruoju aš, dievu. „Šiąnakt, — 
tarė sau, apimtas ir baimės, ir džiaugsmo. — Šiąnakt pamary- 
sime, kas sapnuoja, o kas budi.“ 

Ir tikrai vidurnaktį kapitono Bifharto, Rebekos / Mistik 
ir kitų nuotraukas prarijo sūkuriuojantis tamsus debesis; įvi- 
jai sukdamasis, jis pamažu atsivėrė į tunelį, vedantį į be galo 
keistą vietą. Kažkodėl — Džimis pamanė, kad antgamtinės 
būtybės neprivalo laikytis sveiko proto taisyklių, kad protas — 


vienas dalykų, kurių jos nepaiso, niekina ir siekia sunaikinti — 

šį kartą Herojus Natradžas nesivargino apsilankyti miega- 
majame Kvinse. Ir, vėl nežinia kodėl — nors vėliau Džimis 
pats būtų prisipažinęs, kad sveikas protas nebuvo susijęs su jo 
sprendimu, — jaunasis būsimų komiksų romanų rašytojas lė- 
tai nuėjo prie debesies spiralės ir atsargiai, lyg tikrintų vonios 
vandens temperatūrą, įkišo ranką į juodosios skylės vidurį. 

Dabar, žinodami apie Pasaulių Karą, pagrindinį įvykį, 
kurio įžanga buvo keistybės, įmantrų kataklizmą, kurio dau- 
gelis mūsų protėvių nepergyveno, galime tik žavėtis jaunojo 
Džinendros Kapūro drąsa siaubingos nežinomybės akivaiz- 
doje. Į triušio olą Alisa įkrito atsitiktinai, bet į veidrodį įžengė 
savo noru, todėl tai daug drąsesnis veiksmas. Taip ir su Dži- 
miu K. Jis nelėmė pirmo kirmgraužos atsivėrimo ar milžiniš- 
ko ifrito, tamsiojo džino pasirodymo miegamajame Herojaus 
Natradžo pavidalu. Ber antrą naktį jis pasirinko. Kare, kuris 
kils, reikėjo tokių kaip Džimis. 

Kai Džimis Kapūras įkišo ranką į kirmgraužą, vėliau pa- 
sakojo jis motinai ir pusbroliui Normaliui, beprotišku greičiu 
atsitiko keletas dalykų. Pirma, jį iškart įsiurbė į erdvę, kurio- 
je visatos dėsniai nebegalioja, o antra, jis iškart liovėsi jausti, 
kur yra pirma. Toje vietoje, kurioje atsidūrė, vietos sąvoka 
neturėjo prasmės, ją pakeitė greitis. Gryno kraštutinio greičio 
visatai nereikėjo singuliarinio taško, didžiojo sprogimo, su- 
kūrimo mito. Čia veikė vienintelė jėga, vadinamoji g jėga, dėl 
jos įtakos pagreitis juntamas kaip svoris. Jei čia būtų egzista- 
vęs laikas, jis būtų buvęs be pėdsakų sutraiškytas per milise- 
kundę. Tame belaikiame laike Džimiui užteko laiko suvokti, 
kad jis atsidūrė pasaulio anapus tikrovės šydo transportavimo 


sistemoje, kad požeminis tunelių tinklas veikia per plauką 

nuo jam pažįstamo pasaulio, todėl tokie padarai kaip juoda- 
sis džinas ir kiti, jis nenutuokė, kas dar, savo žemėje be dėsnių, 
kuriai žodis „žemė“ atrodo netinkamas, gali judėti greičiau 
už šviesą. Jis turėjo laiko paspėlioti, dėl kokios nepriežastinės 
priežasties šis požeminis Fėjų šalies geležinkelis buvo taip il- 
gai atskirtas nuo tvirtos žemės, o dabar ėmė veržtis į tikrovės 
matmenį daryti stebuklų ar kelti sumaišties tarp žmonių. 

O gal jis neturėjo laiko šioms mintims ir jos atsirado jo 
galvoje jau po išgelbėjimo, nes tame sūkuriuojančių juodų 
dūmų tunelyje jis staiga pajuto, kad kažkas nematomas, ne- 
girdimas, tuo labiau neįvardijamas puola prie jo, o paskui jis 
atbulas įskriejo į miegamąjį, net pižama buvo nuplėšta nuo 
kūno ir nuogumą nuo moters, stovinčios priešais, jis buvo 
priverstas užsidengti plikomis rankomis, gražios jaunos mo- 
ters, dėvinčios kasdienę jos amžiaus jaunų moterų uniformą, 
aptemptus juodus džinsus, juodus marškinaičius ir suvarsto- 
mus batus, dar liesesnės negu mergina, kurią motina įsivaiz- 
davo jo žmona, bet su daug dailesne nosimi, merginos, su 
kuria jis, be abejo, mielai būtų susitikinėjęs, tiesa, ji nebu- 
vo prašmatnuolių formų, bet jam paaiškėjo, kad tai nelabai 
svarbu, tačiau nors jos grožis buvo liesas kaip šakalys ar gal 
kaip tik todėl jis suprato, kad ji ne jam, nevarvink seilės, Dži- 
mi, neapsikvailink, raminkis, atvėsk. Ši mergina išgelbėjo jį 
iš greičio verpeto ir, matyt, buvo kito pasaulio būtybė, fėja ar 
pari iš Parystano, ir ji kalbėjo jam. Nuo tokių įvykių jam ap- 
sisuko galva. Oho, jaar. Trūksta žodžių. Tiesiog... oho. 


Džinams šeimos gyvenimas nerūpi. (Bet seksą jie mėgsta. Ir be 


perstojo dulkinasi.) Yra džinų tėvų ir motinų, bet džinų kartos 

gyvena taip ilgai, kad šeimos ryšiai dažnai nutrūkę. Džinų 
tėvai ir dukterys, kaip vėliau pamatysime, paprastai nesutaria. 
Meilė džinų pasaulyje retenybė. (Ber seksas nepaliaujamas.) 
Mes manome, kad džinai geba patirti žemesnes emocijas — 
pyktį, apmaudą, kerštingumą, savininkiškumą, geismą (ypač 
geismą) — ir gal net šiokį tokį prieraišumą, bet taurūs aukštieji 
jausmai, nesavanaudiškumas, atsidavimas, jiems nepažįstami. 
Šiuo atžvilgiu — ir daugeliu kitų — Dunija buvo išimtis. 

Be to, metams bėgant džinai nelabai keičiasi. Jiems gyve- 
nimas yra būtis, o ne tapsmas. Dėl šios priežasties gyvenimas 
džinų pasaulyje gali būti nuobodus. (Išskyrus seksą.) Būtis 
dėl savo prigimties yra neveikli, nekintanti, begalinė, amžina 
ir nuobodi. (Išskyrus seksą be perstojo.) Todėl žmonių pasau- 
lis visada traukė džinus. Žmonės veikia, žmonių tikrovė kei- 
čiasi, žmonės visada auga, raukšlėjasi, deda pastangas, žlunga, 
trokšta, pavydi, įgyja, praranda, myli, nekenčia, trumpai drū- 
tai, yra įdomūs, ir džinai, įsmukę pro pasaulių plyšius ir ėmę 
kištis į žmonių reikalus, supainiodami ir atpainiodami žmo- 
nių voratinklį, pagreitindami ar sulėtindami nepabaigiamą 
žmonių gyvenimų, žmonių santykių ir žmonių visuomenių 
metamortozę, keista, pasijuto savimi labiau nei nekintamame 
Fėjų pasaulyje. Žmonės leido džinams išreikšti save, sukurti 
didžiulius turtus žvejams, kuriems pasisekė, įkalinti didvy- 
rius stebuklinguose voratinkliuose, sutrukdyti ar suteikti ga- 
limybę istorijai, palaikyti kurią nors kariaujančių pusių, kaip 
antai Kauravus ir Pandavus arba graikus ir trojėnus, suvesti 
du Žmones į porą ar neleisti įsimylėjėliui pasiekti mylimosios, 
tegu ji pasensta liūdesio apimta ir miršta vieniša prie lango 


laukdama, kol jis atvyks. 

Dabar mes manome, kad ilgas laikotarpis, per kurį džinai 
negalėjo kištis į žmonių reikalus, prisidėjo prie nuožmumo, 
su kuriuo jie vėl plūstelėjo pas mus, kai antspaudai tarp pa- 
saulių buvo perlaužti. Visa tramdoma kūrimo ir naikinimo 
galia, visos išdaigos ir piktadarybės užgriuvo mus kaip audra. 
O baltosios magijos džinų ir juodosios magijos džinų, šviesių- 
jų džinų ir tamsiųjų džinų, santykiai Parystano tremtyje pa- 
sidarė priešiški, ir žmonės tapo priemone nesantaikai reikšti. 
Grįžus džinams, gyvenimo Žemėje taisyklės pasikeitė, tapo 
permainingos vietoj pastovių, landžios, nors būtų buvę geriau 
laikytis privatumo, pernelyg pagiežingos, šališkos vietoj sąži- 
ningų, slaptos kaip ir dera pagal magišką kilmę, amoralios, 
nes tokia juodųjų džinų prigimtis, miglotos, nes džinai nesu- 
ko galvos dėl aiškumo, ir neatskaitingos nė vienam planetos 
gyventojui. O džinai liko ištikimi sau ir neketino mokyti pa- 
prastų mirtingųjų naujųjų taisyklių. 

Kalbant apie seksą, reikia pripažinti, kad džinai kartais 
santykiaudavo su žmonėmis, pakeitę išvaizdą taip, kaip no- 
rėdavo, kad būtų patrauklūs partneriui, kartais pakeitę net 
lytį ir numoję ranka į padorumą. Tačiau žmogaus vaikus dži- 
nės gimdydavo labai retai. Tai tolygu vėjui, kurį apvaisino 
plaukai, kuriuos jis pašiaušė ir susilaukė daugiau plaukų. Tai 
tolygu istorijai, kuri susiporavo su skaitytoju, kad atsirastų 
daugiau skaitytojų. Dauguma džinių buvo nevaisingos ir abe- 
jingos tokiems žmonių rūpesčiams kaip motinystė ir atsako- 
mybė šeimai. Taigi iškart akivaizdu, kad Dunija, dunijazadų 
pramotė, buvo ar tapo visiškai nepanaši į savo padermę. Ji ne 
tik gimdė vaikus taip, kaip Henris Fordas gamino automo- 


bilius ar Žoržas Simenonas rašė romanus, trumpai drūtai, it 

fabrikas, arba stropiai; ji dar jais visais ir rūpinosi, nes iš mei- 
lės Ibn Rušdui savaime, motiniškai mylėjo ir jųdviejų pali- 
kuonis. Ko gero, ji buvo vienintelė tikra motina iš visų džinių, 
o griebusis darbo, pavesto jai didžiojo fhlosoto, ėmė globoti ir 
tuos, kurie liko iš jos išsisklaidžiusių atžalų po žiaurių šim- 
tmečių, skaudžiai jų ilgėjosi per ilgą Dviejų Pasaulių atskirtį 
ir troško vėl turėti visus po savo sparnu. 

— Ar supranti, kodėl tu dar gyvas? — paklausė ji Džimio 
Kapūro, kuris rausdamas muturiavosi antklode. 

— Taip, — atsakė jis nuostabos pilnomis akimis. — Nes tu 
išgelbėjai man gyvybę. 

— Taip, — pripažino ji linktelėdama. — Bet tu būtum mi- 
ręs, man nespėjus tavęs pasiekti, būtum buvęs sutraiškytas 
didžiojoje Urnoje, jei ne viena priežastis. 

Ji matė jo baimę, jo sutrikimą, jo nesugebėjimą suvokti, 
kas jam nutiko. Nieko negalėjo padaryti. Ji tuojau padarys jo 
gyvenimą dar sunkiau suprantamą. 

— Pasakysiu tau keletą dalykų, kuriais tau bus sunku pati- 
kėti. Priešingai nei beveik visi kiti žmonės, tu įžengei į Urną, 
taką tarp Pasaulių, ir likai gyvas, taigi jau žinai, kad kitas 
pasaulis yra. Aš esu iš to pasaulio, džinė, baltųjų džinų pa- 
dermės princesė. Ir tavo proproproproproproprosenelė, nors 
vieną kitą „pro“ galėjau praleisti. Nesvarbu. Dvyliktame am- 
žiuje aš mylėjau tavo propro(ir t. t.)senelį, tavo garsų protė- 
vį hlosofą Ibn Rušdą, ir tu, Džinendra Kapūrai, negalintis 
atsekti šeimos istorijos toliau kaip per tris kartas, esi vaisius 
tos didžios meilės, gal didžiausios tarp žmonių ir džinų pa- 
dermių. Tai reiškia, kad tu, kaip ir visi Ibn Rušdo palikuonys, 


musulmonai, krikščionys, ateistai ar žydai, irgi iš dalies dži- 

nai. Džinų prigimtis, daug galingesnė už žmogaus prigimtį, 
yra jūsų visų labai stipri apraiška, todėl tu ir likai gyvas kitoje 
tikrovėje, mat pats irgi esi Kitas. 

— Oi, — sušuko jis svaigstančia galva. - Amerikoje vien 
būti rudam yra blogai, o tu sakai, kad aš suknistas pusiau 
babaušis. 

„Koks jis jaunas, - pamanė ji, — ir stipresnis, negu jam at- 
rodo. Daug žmonių, pamatę tai, ką jis matė pastarąsias dvi 
naktis, būtų išėję iš proto, bet jis, nors ir persigandęs, laikosi. 
Žmonės geba greitai atsigauti, todėl galbūt išliks, nes nepa- 
meta galvos neįsivaizduojamų, nesaikingų, negirdėtų dalykų 
akivaizdoje. Su tuo jaunasis Džinendra nuolat susidurdavo 
savo mene per savo nelabai savitą (todėl ir nevykusį) hinduiz- 
mo-dievo-perkelto-į-Kvinsą superherojų: pabaisa, kylančia iš 
gelmių, sugriautu gimtuoju kaimu ir išprievartautomis mo- 
tinomis, antra saule, pasirodžiusia danguje, taigi išnykusia 
naktimi, ir Herojaus Natradžo balsu jis į siaubą atsiliepdavo 
panieka, ir tai viskas, tik tiek tesugebi, žinok, šikniau, mes 
galim su tavim susidoroti, mes galim tau nušluostyti nosį. 
Dabar po drąsių poelgių komiksuose jis atranda narsą tik- 
rovėje. O pirmoji pabaisa, su kuria susidūrė, buvo jo paties 
komikso kūrinys. 

Su šiuo drąsiu jaunuoliu ji kalbėjo švelniai, motiniškai. 

— Būk ramus, tavo pasaulis keičiasi, — pasakė jam. — Di- 
džiųjų neramumų laikais, kai pučia vėjas ir kyla istorijos po- 
tvynis, reikia šaltakraujiškų galvų, kurios parodytų kelią į ra- 
mesnius vandenis. Aš būsiu su tavimi. Rask džiną savyje ir 
gal tapsi didesniu didvyriu už savo Natradžą. Jis yra tavo da- 


lis. Tu jį rasi. 


85 


Kirmgrauža užsivėrė. Jis sėdėjo ant lovos, susiėmęs galvą 
rankomis. 

— Tai nuskilo, - sumurmėjo. — Geležinkelio stotis tarp pa- 
saulių pastatyta per metrą nuo mano lovos. Leidimo staty- 
bai nereikia, a? Ketvirtajame matmenyje teritorijų planavimo 
įstatymai negalioja? Aš skųsiuos. Aš tučtuojau paskambinsiu 
31I, — tratėjo isteriškai. Ji netrukdė. Toks jo būdas apsipras- 
ti su padėtimi. Ji laukė. Jis griuvo ant lovos, pečiai suvirpėjo. 
Jis bandė paslėpti nuo jos ašaras. Ji apsimetė, kad jų nemato. 
Atėjo pasakyti, kad jis ne vienas, supažindinti jo su pusbro- 
liais ir pusseserėmis. Tyliai sudėjo taškus ant i. Džino prigim- 
tis įsiminė, suprato, sužinojo. 

— Dabar žinai, kur jie, - pasakė jam. — Galėsit padėti vie- 
nas kitam laikais, kurie ateis. 

Jis atsisėdo, vėl susiėmė už galvos. 

— Kol kas man nereikia šitų ryšių, — tarė jis. — Man reikia 
„Vicodin“. 

Ji laukė. Netrukus jis grįš pas ją. Džimis pakėlė akis ir 
bandė šyprelėti. 

— Per daug iškart, — tarė. — Kad ir kas tai buvo... kad ir 
kas tu esi... kad ir kas, pasak tavęs, esu aš. Man reikės šiek 
tiek laiko. 

— Laiko tu neturi, - atkirto ji. - Nežinau, kodėl portalas 
atsivėrė tavo kambaryje. Žinau, kad praėjusią naktį pasirodė 
ne tavo Herojus Natradžas. Kažkas jo pavidalu — tau išgąs- 
dinti, o gal jam buvo juokinga. Kažkas, ko tau geriausia nie- 
kada nebesusitikti. Išsikraustyk. Išvežk motiną į saugią vietą. 
Ji nesupras. Ji nematys juodų dūmų sūkurių, nes ji - ne duni- 
jazadė. Džinų kilmės buvo tavo tėvas. 


84 


— Tas tvorius, — atsiliepė Džimis. — Jis tai tikrai išnyko 
kaip džinas. Tiktai norų neišpildė. Kaip ugnyje sudegė drau- 
ge su Paukštytė Sekretore. 

— Išvežk ją, — paliepė Dunija. — Čia nei tau, nei jai nebe- 
saugu. 

— Oho, - stebėjosi Džimis Kapūras. — Blogiausias. Visų. 
Laikų. Helovinas. 


Neseniai išrinktos mere Rozos Fast kabinete rastą mergytę, 
suvystytą į Indijos vėliavą ir patenkintą guguojančią pinta- 
me lopšyje ant stalo, prietaringi ir sentimentalūs miestiečiai 
palaikė apskritai geru ženklu, ypač kai buvo paskelbta, kad 
kūdikiui apie keturis mėnesius, vadinasi, ji turėjo gimti per 
didžiąją audrą ir išgyveno. Mažylė Audra, praminė ją žinia- 
sklaida, ir pravardė prilipo. Ji tapo Audros Elne, Dou“, ir 
kiekvienam prieš akis iškildavo Bembis netvirtomis kojytė- 
mis, narsiai atlaikęs uraganą: skubi trumpalaikė tų skubių ir 
užmaršių laikų herojė. Netrukus, spėjo mūsų protėviai, turė- 
dami omenyje jos akivaizdžią kilmę iš Pietų Azijos, ji ūgte- 
lės ir taps žodžių tarimo paraidžiui varžybų čempione. Mer- 
gytė atsidūrė „Indijos užsienyje“ viršelyje, o indoamerikiečių 
menų organizacija užsakė garsiems Niujorko dailininkams 
jos „įsivaizduojamus portretus“ ateityje, suaugusios, surengė 
parodą ir apsukriai pardavė labdaros aukcione. Bet paslaptin- 
gas jos atsiradimas įsiutino tuos, kurie jau ir taip niršo, kad 
meru ir vėl išrinkta pažangių polinkių moteris. Taip nieka- 
da nebūtų atsitikę kietų vyrukų dienomis, tvirtino praeities 


* Doe - elnė (angl), bet Doe (tariama Dou) pavardė duodama nearpažin- 
tiems lavonams ar nežinomiems asmenims. 

besiilgintys rėksniai. Nesvarbu, ar mūsų protėviai pritarė, ar 
nepritarė, mergytės atsiradimas ant merės Fast rašomojo stalo 
didžiausios apsaugos amžiuje buvo beveik stebuklas. 

Iš kur atsirado Audros Elnė ir kaip ji pateko į munici- 
paliteto rūmus? Krūva vaizdo kamerų, be paliovos stebinčių 
municipaliteto rūmus, nufilmavo lopšiu nešiną moterį viole- 
tine vilnone kepure, vėlią naktį žingsniuojančią pro kontro- 
lės punktus ir neatkreipiančią niekieno dėmesio, lyg ji būtų 
nematoma, ne vaizdo kameroms, o aplinkiniams žmonėms 
ir, be abejo, budintiems policininkams, kurių pareiga tikrinti 
stebėjimo kamerų ekranus. Moteris tiesiog įėjo į merės kabi- 
netą, paliko kūdikį ir išėjo. Mūsų protėviai ilgai svarstė, kas 
ta moteris. Gal ji užklupo apsaugos sistemą netikėtai, o gal 
turi savotišką nematomą apsiaustą? O jei turi tokį apsiaus- 
tą, tai kodėl kameros ją nufilmavo? Paprastai praktiški žmo- 
nės prie pietų stalo ėmė rimtai aptarinėti antgamtines galias. 
Bet kam moteriai, turinčiai antgamtinių galių, pamesti savo 
vaiką? O jei ji vaiko motina, gal ir Audros Elnė turi stebuk- 
lingų savybių? Gal ji... nes karo su teroru laikais svarbu ne- 
vengti nemalonių prielaidų... gal ji pavojinga? Kai laikraščiai 
išspausdino straipsnį, pavadintą „Ar Mažylė Audra — gyva 
bomba su laikrodžio mechanizmu?“, mūsų protėviai suvokė, 
kad daugelis atsisakė tikrovės dėsnių jau seniai ir jaučiasi kaip 
namie prašmatnesniame pasakiškame matmenyje. Ir paaiškė- 
jo, kad mažoji Audra iš tikrųjų buvo viešnia iš neįtikimumų 
šalies. Bet iš pradžių visiems labiau rūpėjo rasti jai namus. 

Roza Fast buvo kilusi iš klestinčios Ukrainos žydų šei- 
mos, įsikūrusios Braiton Biče, dėvėjo prabangius Ralfo Lo- 


reno dalykinius kostiumėlius, „nes jo giminės buvo mūsų 

kaimynai, — mėgdavo sakyti ji, - bet ne Šipshed Bėjuje“, tu- 
rėdama omeny, kad Ralto Lifšico iš Bronkso protėviai gyve- 
nę Baltarusijoje, greta „jos“ Ukrainos. Fast žvaigždė kilo, o 
merės Floros Hil leidosi, ir jos negalėjo viena kitos pakęsti, 
Roza ir baigianti kadenciją merė. Merei il buvo prikaišioja- 
ma dėl finansinių klaidų ir dėl slapta kyšiams pervestų pini- 
gų ir dviem artimiausiems jos bendradarbiams buvo pareikšti 
kaltinimai, bet purvas sustojo prie merės kabineto slenksčio, 
tiesa, šiek tiek smarvės prasiskverbė į vidų. Sėkminga Rozos 
Fast rinkimų kampanija rėmėsi pažadu išvalyti municipali- 
tetą ir jos pirmtakės nesužavėjo, o Floros Hil užuomina pasi- 
traukus iš posto, kad jos įpėdinė yra „slapta ateistė“, suerzino 
Rozą Fast, tiesą sakant, ji nutolo nuo protėvių tikėjimo, bet 
manė, kad jos bedievystė — tik jos vienos reikalas. Išsiskyrusi, 
šiuo metu vieniša, penkiasdešimt trejų ir bevaikė, Fast pri- 
sipažino, kad mažosios Audros bėda ją labai sujaudinusi, ir 
pasirūpino, kad mergytė laimingai pradėtų naują gyvenimą, 
jei įmanoma, nepasiekiama geltonajai spaudai. Audra buvo 
paspartintai įdukrinta ir sėkmingai perduota įtėviams pradė- 
ti naujo anonimiško gyvenimo nauju vardu, bent taip buvo 
sumanyta, bet po kelių savaičių jos įtėviai kreipėsi į realybės 
televizijos prodiuserius ir išlupo šou „Audros sargyba“ stebėti 
garsiojo kūdikio augimo. Išgirdusi naujieną, Roza Fast ko ne- 
sprogo iš pykčio ir aprėkė įvaikinimo tarnybą, atidavusią ne- 
kaltą vaiką į ekshibicionistų pornografhininkų, kurie veikiau- 
siai šiktų ekrane, jei už tai mokėtų, rankas. 

— Atimkit ją iš tų žmogpjovų, — sušuko ji, pavadinusi į 
realybės šou besiveržiančias menkystes visuotinai paplitu- 


siu žargono žodžiu, nors televizijos tinklas, kuriame atsira- 

do šis žodis, nutraukė laidas, nes melagingų gudrybių, pa- 
teikiamų kaip tikrovė, kabelinę televiziją užplūdo tiek, kad 
pirmasis tokių programų tiekėjas tapo nereikalingas. Visi 
sužinojo, kad verta atsisakyti asmeninio gyvenimo dėl men- 
kiausios šlovės galimybės, o mintis, kad tik nevieša asme- 
nybė iš tikrųjų savarankiška ir laisva, išnyko radijo bangų 
atmosferiniuose trukdžiuose. Taigi mažajai Audrai grėsė pa- 
vojus atitekti žmogpjovoms, merė Fast įsiuto, bet netikėtai 
jau kitą dieną būsima realybės šou žvaigždė įtėvis grąžino 
kūdikį įvaikinimo tarnybai ir pasakė: „Pasiimkite ją, ji serga“ 
ir movė iš kambario, bet visi spėjo pamatyti žaizdą jam ant 
veido, pūvantį, gendantį lopą, lyg skruosto audinys būtų žu- 
vęs ir pradėjęs irti. Mažylė Audra buvo nuvežta atgal į ligo- 
ninę patikrinti, bet pripažinta sveika. Tačiau kitą dieną viena 
ją laikiusių seselių irgi pradėjo pūti, ant abiejų dilbių atsira- 
do dvokiančių gendančių žaizdų, ji, isteriškai raudanti, buvo 
nuvežta į skubios pagalbos skyrių ir prisipažino vogusi recep- 
tinius vaistus ir pardavinėjusi narkotikų pardavėjui Bušvike, 
kad šiek tiek užsidirbtų iš šalies. 

Merė Roza Fast pirma suprato, kas vyksta, ir keistybę iš- 
kėlė į šviesą, paviešino. 

— Šis stebuklingas kūdikis gali atpažinti korupciją, - pasa- 
kė ji artimiausiems padėjėjams, — o ant korumpuotųjų kūnų 
jai palietus tiesiogiai pasirodo jų moralinio supuvimo žymės. 

Padėjėjai perspėjo, kad tokios kalbos, primenančios ar- 
chajišką senosios Europos dibukų ir golemų pasaulį, vargu 
ar tinkamai skamba šiuolaikinės politikės lūpose, bet Rozos 
Fast neatbaidė. 


* Žydų folklore - piktoji dvasia, galinti apsėsti žmogų. 

— Mes atėjom į valdžią išvalyti šitos vietos, — paskelbė ji, — 
ir atsitiktinai gavome šluotą žmogaus pavidalu tai padaryti. — 
Ji buvo ateistė, gebanti tikėti stebuklais nepripažindama jų 
dieviškos kilmės; ir kitą dieną rastinukė, kuria dabar rūpinosi 
globos namai, grįžo į merės kabinetą pasisvečiuoti. 

Mažylė Audra atvyko į municipalitetą kaip mažutis žmo- 
gaus pavidalo minų traleris ar narkotikų ieškantis vokiečių 
aviganis. Merė stipriai brukliniškai-ukrainietiškai ją apkabi- 
no ir sušnibždėjo: „Imkimės darbo, tiesos kūdiki.“ Tai, kas 
įvyko paskui, virto legenda, nes kabinete po kabineto, sky- 
riuje po skyriaus korumpuotų ir sugedusių darbuotojų vei- 
duose ėmė rastis puvimo ir irimo žymių: sukčių, neteisėtai 
didinančių išlaidas, kyšininkų, prekiaujančių municipalite- 
to kontraktais, apdovanotų „Rolex“ laikrodžiais, skrydžiais 
privačiais lėktuvais ir „Hermės“ rankinėmis, prigrūstomis 
banknotų, visų slaptų pasipelnytojų iš biurokratijos valdžios. 
Nesąžiningieji prisipažino dar stebuklingajam kūdikiui ne- 
prisiartinus arba pabėgo iš pastato ir buvo ieškomi pagal įsta- 
tymą. 

Pati merė Fast nenukentėjo, o tai šį bei tą įrodė. Jos pirm- 
takė per televizorių pasityčiojo iš „okultinių kliedesių , ir 
Roza Fast paskelbė trumpą viešą pareiškimą, kviesdama Flo- 
rą Hil „ateiti susipažinti su mažąja meilute“, bec Hil kvieti- 
mo nepriėmė. Mažylei Audrai atvykus į tarybos posėdžių salę, 
tarp ten sėdinčių žmonių kilo panika, daugelis strimgalviais 
nudūmė prie durų. Tų, kurie liko, kūdikio galia nepaveikė, 
pasirodė, kad tai sąžiningi vyrai ir moterys. 

— Turbūt galop žinome, — tarė merė Fast, — kas ko šioje 


vietoje vertas. 

Mūsų protėviams pasisekė, kad tokią valandą jiems vado- 
vavo Roza Fast. 

— Kiekviena bendruomenė, kuri negali susitarti, kaip save 
apibūdinti, kokia padėtis bendruomenėje, kas vyksta, yra iš- 
tikta bėdos. Aišku, kad prasidėjo naujo pobūdžio įvykiai, to- 
kie, kokius dar visai neseniai būtume pavadinę fantastiškais 
ir neįtikėtinais, ir kad tai sąžiningai įrodyta. Turime sužinoti, 
ką tai reiškia, ir drąsiai bei išmintingai sutikti permainas, ku- 
rios galbūt vyksta. — Ji paskelbė, kad kol kas žmonės, norintys 
pranešti apie įvairius neįprastus nutikimus, galės skambinti 
311 telefonu. — Sužinosime faktus, — tarė ji, — o paskui ženg- 
sime į priekį. — Mažylę Audrą merė įsidukrino pati. — Ji ne 
tik mano džiaugsmas ir pasididžiavimas, bet ir mano slapta- 
sis ginklas, — pasakė. - Nebandykite manęs apmauti, antraip 
mano mažutė išgražins jums veidelį. Būti tiesos kūdikio įmo- 
te, — pasakė ji miesto gyventojams per pusryčių televiziją, — 
dėl vieno dalyko nenaudinga. Man tereikia pasakyti mažiau- 


sią nepiktą netiesą, ir visą veidą ima siaubingai niežėti. 


Praėjus dviem šimtams ir vienai dienai po didžiosios audros, 
britų kompozitorius Hugas Kasterbridžas „The New York“ 
paskelbė straipsnį apie naujo intelektualų būrelio įkūrimą; jo 
tikslas — suprasti esminius pasaulio būklės pokyčius ir sukur- 
ti strategijas su jais kovoti. Šis būrelis, iš kurio po straipsnio 
buvo plačiai tyčiojamasi (girdi, susibūrė nelabai garsūs, nors 
neabejotinai telegeniški biologai, pamišę profesoriai klima- 
tologai, magiškojo realizmo atstovai, paiki kino aktoriai ir 
persimetėliai teologai), atsakingas už termino „keistybės“, ne- 


paisant pašaipų greit išplitusio ir prilipusio, išpopuliarinimą. 

Kasterbridžas seniai buvo ardomasis kultūrinis elementas, 
ugningai nekentė Amerikos užsienio politikos, mėgo tam tik- 
rus Lotynų Amerikos diktatorius ir buvo karingai priešiškas 
visoms religinių įsitikinimų formoms. Sklido neįrodyti gan- 
dai apie jo pirmos santuokos pabaigą, tokie atkaklūs ir žalin- 
gi, kaip ir liūdnai pagarsėjęs gandas apie smiltpelę, prikepęs 
prie žymiausio Holivudo devintojo dešimtmečio herojaus. 
Pusalkanis jaunas violončelistas — tuo metu su didele priklau- 
somybe nuo pavojingų narkotikų — Kasterbridžas susipaži- 
no ir netrukus vedė gražią muzikantę, smuikininkę, turinčią 
žvaigždės duomenų, kuri netrukus krito į akį vienam pra- 
monės magnatui, ir šis pradėjo ją persekioti, nekreipdamas 
dėmesio, kad ji ištekėjusi, ir, pasak gandų, prirėmė Kasterbri- 
džą jo mažame Kenington Ovalo bute prie sienos ir tiesmu- 
kai paklausė: „Ko tau reikėtų, kad dingtum iš jos gyvenimo?“ 
Kasterbridžas, prisirūkęs opijaus, o gal ir kai ko bjauresnio, 
atsakė: „Milijono svarų“ ir nualpo. Kai pabudo, žmona buvo 
dingusi ir jokio raštelio, o patikrinęs pamatė, kad į banko sąs- 
kaitą įplaukė milijonas svarų. 

Po to įvykio žmona atsisakė su juo turėti reikalų, greitai 
išsiskyrė ir ištekėjo už pramonės magnato. Jis liovėsi vartoti 
narkotikus, jo karjera suklestėjo, nors daugiau niekada ne- 
vedė. 

— Jis pardavė žmoną, lyg ji būtų Stradivarijaus smuikas, ir 
gyveno iš tų pinigų, — kalbėjo žmonės jam už nugaros. Kas- 
terbridžas buvo geras boksininkas, garsėjantis ūmumu, taigi 
niekas nepakartojo apkalbų jam į akis. 


* Ričardas Giras, kuriam neva teko iš išangės traukti smilrpelę, įsikištą tenai 
8 pelę, Į ą 
per sekso žaidimus. 

Keistybių daugėja, — rašė jis straipsnyje, — nors pasaulis ir 
prieš jų pradžią buvo keista vieta, todėl dažnai sunku suprasti, 
ar įvykis priskirtinas senų, įprastų ar naujų, nepaprastų keisty- 
bių rūšiai. Fidžį ir Malaiziją nusiaubė didžiulės audros, o man 
rašant Australijoje ir Kalifornijoje siautėja milžiniški gaisrai. 
Gal šie neįprasti orai tėra naujoji kasdienybė, kaip paprastai 
kurstanti klimato kaitos šalininkų ir priešininkų ginčą. O gal 
tai daug blogesnio reiškinio įrodymas. Mūsų būrelis laikosi, sa- 
kyčiau, postateistinio požiūrio. Mūsų nuomone, dievas yra žmo- 
nių kūrinys, atsiradęs suplojus delnais iš tikėjimo kaip „Piterio 
Peno“ fėja. Jei pakaktų sveiko proto žmonių, kurie neplotų del- 
nais, šis Dindilin dievas mirtų. Deja, milijonai žmonių vis dar 
pasiryžę ginti savo tikėjimą dievu-fėja, taigi dievas yra. Blogiau, 
kad dabar jis įsisiautėjo. 

Tą pačią dieną, kai Adomas su Ieva išrado dievą, — toliau 
teigė straipsnis, — juodu nebeįstengė jo suvaldyti. Tai slaptosios 
pasaulio istorijos pradžia. Vyras ir Moteris išrado dievą, o šis iš- 
kart išsprūdo jiems iš rankų ir tapo galingesnis už savo kūrėjus, 
be to, piktavališkesnis. It filmo „Terminatorius“ superkompiute- 
ris: „Skynet“ ar dangaus dievas, tas pats galas. Adomas su Ieva 
persigando, nes buvo akivaizdu, kad dievas visą laiką persekios 
juos ir baus už jo sukūrimą. Juodu, Adomas ir Ieva, vienu lai- 
ku atsirado sode visiškai suaugę, nuogi ir ėmė mėgautis, galima 
sakyti, pirmu Didžiuoju Sprogimu, ir juodu nenutuokė, kaip 
čia atsidūrė, kol gyvatė nuvedė juos prie Gero ir pikto pažinimo 
medžio, ir jiems abiem, paragavusiems jo vaisių, tuo pačiu metu 
toptelėjo mintis apie dievą kūrėją, gėrio ir blogio lėmėją, dievą 
sodininką, sukūrusį sodą, antraip iš kur jis būtų atsiradęs, pas- 
kui apgyvendinusį juos tame sode it augalus be šaknų. 

Ir šmaukšt — iškart atsirado dievas, ir jis buvo įtūžęs: „Kaip 
jums atėjo į galvą mane sugalvoti, — reikliai paklausė jis, — kas 
jūsų prašė?“ Ir jis ištrenkė juos iš sodo į, tik pamanykit, Ira- 
ką. „Nė vienas geras darbas nelieka nenubaustas“, - pasakė Ieva 
Adomui, ir tai turėtų būti visos žmonijos šūkis. 

Pavardė „Kasterbridžas“ buvo išgalvota. Didysis kompozi- 
torius buvo kilęs iš imigrantų žydų sefardų ir buvo nepapras- 
tai gražus vyras su įspūdingu skambiu balsu ir karališka lai- 
kysena. Be to, pasižymėjo būdingiausiu savo giminės bruožu: 
neturėjo ausų lezgelių. Su tokiu nepajuokausi, nors ištikimas 
jis buvo taip pat nuožmiai, kaip ir priešiškas, o draugas tik- 
ras. Jo šypsena buvo grėsmingai, beveik kraupiai maloni, lyg 
būtų dantis iššiepęs. Jo mandagumas sušiurpindavo kraują. 
Dvi žaviausios jo savybės: užsispyręs kaip rotveileris ir stora- 
odis kaip raganosis. Kai įsikąsdavo kokią mintį, niekas ne- 
priversdavo jo nusileisti, ir patyčios iš naujojo postateizmo nė 
kiek jo neatbaidė. Per naktinę amerikiečių televizijos laidą jis 
buvo paklaustas, ar iš tiesų teigia, kad Aukščiausioji Būrybė 
pramanyta ir kad ši pramanyta dievybė dabar nusprendė dėl 
nežinomų priežasčių kankinti žmoniją. 

— Būtent, — tvirtai atsakė jis. — Tikrai taip. Griaunamo- 
jo iracionalumo pergalė pasireiškia iracionaliai griaunamojo 
dievo pavidalu. 

Laidos vedėjas švilptelėjo pro garsiąją švarplę tarp viršu- 
tinių kandžių. 

— Oho, - tarė jis. — O aš maniau, kad britai labiau išprusę 
už mus. 

— Tarkim, - prabilo Hugo Kasterbridžas, — kad vieną die- 


ną dievas pasiuntė audrą, tokią audrą, kuri išklibins pasaulį 

iš pamatų, audrą, kuri išmokys netikėti niekuo, nei mūsų ga- 
lia, nei mūsų civilizacija, nei mūsų įstatymais, nes gamta gali 
perrašyti dėsnius, peržengti ribas, pakeisti prigimtį, o mūsų 
vaizdiniai, palyginti tokie menki, neturi nė menkiausios vil- 
ties atsilaikyti. Tai yra didysis mūsų laukiantis išbandymas — 
mūsų pasaulį, idėjas, kultūrą, žinias ir įstatymus puola iliu- 
zija, kurią drauge sukūrėme, antgamtinė pabaisa, kurią mes 
patys paleidome. Bus atsiųsta rykščių kaip Egiptui, bet šį kar- 
tą nebus prašymo „leisk mano tautai eiti“. Šis dievas ne iš- 
laisvintojas, o naikintojas. Jis neturi įsakymų. Jis aukščiau jų. 
Jam bloga nuo mūsų kaip Nojaus laikais. Jis nori pavyzdingai 
mus nubausti. Jis nori mus išgalabyti. 

— Mes tuoj grįšime, - įsiterpė pokalbių laidos vedėjas, - po 


šių pranešimų. 


Kai kuriuose sluoksniuose pradėta ieškoti atpirkimo ožių. 
Svarbu žinoti, kas kaltas. Svarbu žinoti, ar bus dar blogiau. 
Gal esama atpažįstamų asmenų, kenkėjų, atsakingų už su- 
trikdytą pasaulio pusiausvyrą. Gal tie asmenys mutantai, ir 
genetinės medžiagos pakitimai teikia jiems galios sukelti ant- 
gamtinius įvykius, asmenys, keliantys grėsmę normaliems 
žmonėms. Įdomu, kad vadinamoji Mažylė Audra buvo su- 
vystyta į Indijos vėliavą. Ko gero, reikėtų pasidomėti Pietų 
Azijos imigrantų bendruomene, gal ir atsakymą būtų įmano- 
ma rasti. Gal šią //g4 — regis, dabar keistybė tapo visuomeni- 
ne liga — į Ameriką įvežė kažkurie iš tų asmenų, indų, pakis- 
taniečių, bangladešiečių; juk ir niokojamoji AIDS epidemija 
kilo kažkur Centrinėje Afrikoje, o devintojo dešimtmečio 


pradžioje atsidūrė JAV. Masės ėmė murmėti, o iš Pietų Azijos 

kilę amerikiečiai — nuogąstauti dėl savo saugumo. Daug taksi 
vairuotojų mašinose prisiklijavo lipdukus su užrašais „Aš ne 
toks jau keistas arba „Amerikietiška gyvensena — normalu- 
mas, o ne keistumas.“ Pasirodė keletas nerimą keliančių pra- 
nešimų apie užpuolimus. Paskui buvo aptikta kita grupė, ir 
visuomenės dėmesio lazerio spindulys nuo rudaodžių nukry- 
po į naujuosius, sunkiau atpažįstamus žmones. Trenktus, bet 
nenutrenktus žaibo. 

Per didžiąją audrą žaibo smūgių padažnėjo, jie tapo nuož- 
mesni, lyg būtų nauja žaibų rūšis, susijusi veikiau su escha- 
tologija negu su elektra. O kai prietaisai pranešė mūsų pro- 
tėviams, kad vienai kvadratinei myliai tenka per keturis 
tūkstančius tvyksnių, jie suprato, koks pavojus grėsė, koks 
pavojus galbūt tebegresia. Vidutiniškai per metus mieste vie- 
nai kvadratinei myliai tekdavo vos keturi žaibo smūgiai, ir 
beveik visus sugerdavo aukštų pastatų perkūnsargiai ar ra- 
dijo stiebai. Per keturis tūkstančius smūgių vienai kvadrati- 
nei myliai reiškia beveik devyniasdešimt penkis tūkstančius 
smūgių vien Manhatano saloje. Neįmanoma įsivaizduoti il- 
galaikių tokios atakos padarinių. Gatvių griuvėsiuose buvo 
rasta apie tris tūkstančius lavonų. Niekas nenutuokė, kiek 
žaibo pritrenktų asmenų tebevaikšto aplink ar kaip jų vidų 
galėjo pakeisti įtampa. Jie niekuo nesiskyrė, atrodė lygiai taip, 
kaip visi kiti, bet jau nebebuvo kaip visi kiti ar bent visi kiti 
to būgštavo. Gal jie visų kitų priešai. Gal supykę jie galėtų iš- 
skėsti rankas ir paleisti žaibus, kuriuos sugėrė, pasiųsti į mūsų 
protėvius dešimtis tūkstančių amperų, iškepti juos ir sugruz- 
dinti. Jie galėtų nužudyti mūsų protėvių vaikus ar prezidentą. 


Kas tie žmonės? Kodėl jie dar gyvi? 

Žmones beveik apėmė panika. Bet tuo metu niekas neieš- 
kojo vyrų ir moterų neįprastomis ausimis. Visi klausėsi isto- 


rijų apie žaibus. 


Gandas, kad apsidraudžiamojo fondo nabobas ir apsišaukėlis 
„akcininkų aktyvistas“ Seras Oldvilis susidėjo su liūdnai pagar- 
sėjusia palaidūne ir turtingų vyrų medžiotoja Terese Saka Ku- 
artos, pribloškė ir nuvylė platų jo draugų ratą. Oldvilis, stam- 
bus draugus vyriškis, žinantis, ko nori, kokių pasiūlymų tikisi 
iš pasaulio ir kaip tikisi visatą prisitaikysiant prie formos, ku- 
rią nusprendęs jai primesti, buvo pranašesnis už daugumą savo 
aplinkos žmonių, ir nors per prezidento rinkimus jo remiamas 
konservatorių kandidatų sąrašas būdavo ryžtingai atmetamas 
(Oldviliui tai buvo nesuvokiama, prieštaravo šalies, kurią myli, 
sampratai), jis nenuleido rankų ir toliau agresyviai siekė savo 
politinių ir ekonominių tikslų. Versle paklauskit apie jo meto- 
dus „Time Warner“, „Clorox“, „Sony“, „Yahoo“ ar „Deli“ dar- 
buotojų, ir jie ims taškytis žodžiais, net nespausdintinais. Po- 
litikoje kaip ir jo velionis draugas ir mokytojas, didysis, nors ir 
mažumėlę nesąžiningas Bentas Elfenbeinas, jis numojo ranka į 
keletą prezidento rinkimų nesėkmių: suklydo, su protu susipe- 
šė rinkėjai, kalakutai balsavo už Padėkos dieną, ir leidosi rinkti 
kandidatų ateičiai, paremti gubernatoriaus vienur, finansuoti 
kovos dėl mero posto kitur, skirti lėšų jaunam perspektyviam 
kongresmenui, pustėsi delnus, ruošėsi kitam mūšiui. Sakėsi 
esąs Žydas ateistas, norėjęs tapti operos dainininku ar didžiu 
banglentininku, ir pradėjęs šeštą dešimtį dar buvo toks tvirtas, 
kad kiekvieną vasarą važiuodavo ieškoti didelių bangų, o po 


vakarienės savo namuose galėdavo padainuoti svečiams ariją 

puikiu kaip Džoiso tenoru, gal „E lucevan le stelle“ arba „Ecco 
ridente in cielo“, ir visi sutikdavo, kad jo balsas vertas muzikos. 
Bet Teresė Saka! Niekas prie tos moters nesiartino daug 
metų, nuo tada, kai į jos žabangas pakliuvo garsusis „AdVen- 
ture Capital“ bosas Elianas Kuartosas. Ji prilindo prie jo senat- 
vėje, kai jis tenorėjo palikti AVC savo statytiniams ir truputį 
pasismaginti, nors jau ir per vėlu; sumainė žiedus; stebuklin- 
gai pagimdė ix vitro kūdikį; ir sulaukė, kol jis pasimirė. Dabar 
senio Eliano nebebuvo, be abejo, jo pinigai atiteko jai, deja, jos 
vardas buvo labai prastas. Trumpam ją išbandė finansų titanas 
Danielius „Mak “Aronis, „tik pažiūrėti, ko visi taip baisisi “, bet 
pabėgo nuo jos po poros savaičių, skųsdamasis, kad su bjau- 
resnio būdo paleistaburne ragana kaip gyvas nebuvo gulėjęs. 
„Ji mane išvadino žodžiais, kurių nebuvau girdėjęs, o mano 
keiksmažodžių žodynas gana gausus, — kalbėjo jis visiems. - Ji 
taikstysis išplėšti tau širdį ir suvalgyti žalią tiesiog ant šaligar- 
vio, o aš esu tinkamai išauklėtas, aš taip nekalbu su moteri- 
mis, net kai priežasčių per akis, bet ta moteris... per penkias 
minutes pamiršti jos kūną ir seksą su ja, nors ir viena, ir kita 
šis tas, neneigsiu, bet jokios grožybės ir smagybės neatstos to- 
kio charakterio, užsigeidi išmesti ją pro automobilio duris ant 
greitkelio ir važiuoti namo pas žmoną valgyti netikro zuikio.“ 
Setas Oldvilis namie kaip tik turėjo visiškai neblogą 
žmoną, Sindę Saks, kurios grožiu, skoniu, labdaringa veik- 
la ir nepaprastai gera širdimi žavėjosi daugelis. Ji galėjo būti 
šokėja, turėjo talentą, bet kai jis paprašė jos rankos, jos kar- 
jera tapo jis. „Kaip Estera Viljams', - sakydavo ji draugėms, — 


* JAV plaukikė ir aktorė, po vestuvių su Argentinos aktoriumi Fernandu La- 


masu gyvenusi labai uždarai. 

atsisakiusi Holivudo karjeros dėl mylimo vyro iš Lotynų 
Amerikos, nes jis norėjo, kad ji būtų namie.“ „Didelė klai- 
da, — juokaudavo Setas, — pasitenkinti manimi“, bet pasta- 
ruoju metu ji jam šyptelėdavo nelinksmai. Juodu susituokė 
jauni, kaipmat susilaukė krūvos vaikų ir, reikia pripažinti, 
liko artimiausi draugai. Bet jis užėmė atitinkamą padėtį vi- 
suomenėje, tokiam vyrui kaip jis turėti meilužę buvo norma. 
Matyt, jam pasirodė, kad Teresė Saka būtų ideali meilužė, 
turtinga, taigi nesieks išvilioti jo pinigų, pakankamai ilgai 
gyvenanti paslapčių pasaulyje ir suprantanti, kokie gali būti 
gyrimosi sekso nuotykiais padariniai, be to, vieniša, taigi 
garsaus vyro dėmesys bus jai malonus ir paskatins savo ruož- 
tu elgtis maloniai. Bet Oldvilis netrukus sužinojo, ką jau ži- 
nojo jo draugas Aronis. Teresė buvo juodaplaukė karštrakošė 
iš Floridos, apimta nepaaiškinamo siuto ant vyrų, o jos išra- 
dingi keiksmažodžiai greitai įkyrėdavo. Be to, pasakė jis per 
paskutinį pokalbį ją palikdamas, ji nemėgo per daug dalykų. 
Ji valgydavo tik penkiuose restoranuose. Ji neapkentė visų 
spalvų drabužių, išskyrus juodus. Jai nepatiko jo draugai. Ji 
bjaurėjosi šiuolaikiniu menu, šiuolaikiniu šokiu, filmais su 
subtitrais, šiuolaikine literatūra, visokia filosofija, bet didžiai 
žavėjosi vidutiniškais neoklasicistiniais devyniolikto am- 
žiaus amerikiečių paveikslais Metropolitano meno muzieju- 
je. Ji dievino „Disney World“, bet jam panorėjus ją išsivežti 
į Meksiką romantiško atokvėpio Las Alamandase pareiškė: 
„Nemėgstu tokių vietų. Be to, Meksika pavojinga, jausimės, 
lyg atostogautume Irake.“ Be jokios saviironijos, nors buvo 
ispanų imigrantų, gyvenančių vos ne automobilio priekaboje 
Aventūroje, Floridoje, duktė. 

Praėjus šešioms savaitėms nuo romano pradžios, jis atsi- 
sveikindamas pabučiavo ją vejoje prie savo namų Pievos gat- 
vėje, Sautamptone. (Sindė Oldvil negalėjo pakęsti pajūrio ir 
ryžtingai likdavo mieste.) Vejoje žolę sodo traktoriuku pjovė 
vyriškis neperpučiama striuke su žodžiais ant nugaros „Ponas 
Džeronimas“, bet besiskirianti pora jo nematė. 

— Manai, apgailestauju? Aš turiu iš ko rinktis, - pasakė 
jam Teresė. - Dėl tavęs neišliesiu nė ašarėlės. Jei žinotum, kas 
dabar nori su manimi susitikinėti, galą gautum. 

Setas Oldvilis suvirpėjo iš tramdomo juoko. 

— Vadinasi, mums vėl keturiolika? — paklausė jos, bet ji 
užsiplieskė iš įžeisto išdidumo. 

— Kitą savaitę man nusiurbs riebalus, — pareiškė ji. - Mano 
gydytojas sako, kad esu puiki pacientė, jam beveik nieko 
nereikės daryti, bet paskui mano kūnas varys iš proto. Tai 
dariau dėl tavęs, kad būčiau tobulesnė, bet mano naujasis 
meilužis sako jis ne. Gali. Laukti. - Oldvilis žengė žingsnį 
tolyn. — Aš tau atsiųsiu nuotraukas, ko tu negali turėti, — su- 
riko ji įkandin. — Tu galą gausi. - Tai buvo ne viskas. Vėlesnes 
savaites kerštinga Teresė ne kartą skambino Seto žmonai, ir 
nors Sindė Saks iškart padėdavo ragelį, palikdavo balso pašto 
pranešimų, tokių smulkmeniškai ir seksualiai atvirų, kad jie 
pastūmėjo Oldvilius skirtis. Mūšiui ruošėsi garsiausi advoka- 
tai. Sklandė gandai apie turtą, tolygų po skyrybų priteistam 
Vildenstein. Žmonės rinkosi pažiopsoti. Tokiam susirėmimui 
reikia vietos pirmojoje eilėje aplink ringą. Tuo metu Setas 
Oldvilis sugniužo. Ne dėl pinigų. Žmogelis nuoširdžiai gailė- 
josi įskaudinęs žmoną, kuri jam visada darydavo tik gera. Jis 


nenorėjo karo; bet dabar norėjo ji. Visą gyvenimą pro pirštus 

žiūrėjusi, pasakojo draugėms, bet dabar atitraukė rankas nuo 
akių, mato viską labai aiškiai, ir, tiesą sakant, jai jau įkyrėjo 
viešpaties patino sutuoktinio kvailiojimai, kuriems jis mano 
turįs teisę. „Prigriebk jį“, — choru pritarė draugės. 

Savaitgalį prieš audrą Setas paplūdimio name liko vienas 
ir užsnūdo ant vejos gulimajame krėsle. Jam miegant, kažkas 
priėjo ir nupiešė kaktoje raudoną taikinį. Jį pabudusiam Setui 
parodė sodininkas, ponas Džeronimas. Veidrodyje atrodė, lyg 
kas būtų vaizdavęs Laimo ligą po erkės įkandimo, bet ne, ne 
erkė, tai aiškiai buvo grasinimas. Apsaugininkai sutriko. Taip, 
panelė Teresė užkalbėjo jiems dantį. Ji moka įtikinti. Teko 
spręsti patiems, ką daryti, ir jie suklydo. Daugiau taip nenutiks. 

Paskui kilo uraganas su išvartomis, žaibų perkrova, dingu- 
sia elektra ir vandeniu. „Tuo metu galvojome tik apie savo reika- 
lus, - pasakė Danielius Aronis per pamaldas už mirusįjį Etinės 
kultūros draugijos patalpose, — ir niekas netikėjo, kad ji iš tik- 
rųjų gali įvykdyti grasinimą, o per pačią audrą, kai visas miestas 
bandė išgyventi, prisipažįstu, tai buvo netikėta. Man, jo drau- 
gui, gėda, kad nesuvokiau pavojaus, kad neperspėjau saugotis. 
Po giriamųjų kalbų visi pasipylė į Centrinio Parko Vakarus, ir 
jiems prieš akis stovėjo tas pats vaizdas: sulyta moteris prie Seto 
namo durų, krinta pirmas apsaugininkas, prie jos eina antras ir 
griūva aukštielninkas, moteris bėga per namą link jo kabineto, 
klykdama: „Kur tu, močiakrušy“, kol jis išeina priešais, pasiau- 
kodamas, kad išgelbėtų žmoną ir vaikus, jinai iškart nužudo 
jį, ir jis nuvirsta raudonu kilimu užtiestais laiptais kaip ąžuolas. 
Valandėlę ji klūpo prie jo lavono, permirkusi iki paskutinio siū- 
lo, nesulaikomai raudodama, paskui išbėga iš namų, niekas jos 


nesustabdė, niekas neišdrįso prisiartinti. 

Bet niekas negalėjo atsakyti į klausimą, nei tada, nei per 
pamaldas, kokiu ginklu jinai jį nužudė. Nė viename iš trijų 
lavonų nerasta kulkų paliktų kiaurymių. Visi negyvėliai, at- 
važiavus policijai ir greitajai, smarkiai trenkė degančia mėsa, 
o drabužiai buvo sudegę. Sindės Oldvil parodymai buvo sun- 
kiai įtikinami, ir daugelis žmonių į juos neatsižvelgė, dova- 
notina klysti moteriai, apimtai didžiausio siaubo, bet ji buvo 
vienintelė liudytoja, ir tai, ką teigė mačiusi savo akimis, nu- 
sitvėrė geltonoji spauda ir pavertė dviejų colių antraštėmis: iš 
Teresės Sakos pirštų tryško žaibai, iš jos, dirbdamas mirtiną 
darbą, liejosi baltas šakotas išlydis. Vienas laikraštpalaikis pa- 
vadino ją „Madam Magneto“, kitam labiau patiko užuomina 
apie „Žvaigždžių karus“: „Imperatorė puola“. Įvykiai pasiekė 
tokią ribą, kai tik mokslinė fantastika pajėgė paaiškinti tai, 
ko buvusio tikro pasaulio kasdienybė be kompiuteriu sukur- 
tų efektų neįstengė suprasti. 

Ir iškart pasklido daugiau „elektrinių“ žinių: galinėje 6-0 
traukinio stotyje Pelam Bėjaus parke ant bėgių parkrito aš- 
tuonmetė mergaitė, ir plienas ištirpo kaip ledai, o mergaitė 
buvo išgelbėta nenukentėjusi. Banko saugykloje netoli Vols- 
trito įsilaužėliai sėkmingai panaudojo nenustatytą ginklą iš- 
deginti seifų ir pašto dėžučių durims ir paspruko su tiksliai 
neapibrėžta „daugelio milijonų dolerių suma, pasak saugyk- 
los atstovo. Merė Roza Fast, politikų spaudžiama veikti, su- 
šaukė bendrą su policijos komisaru spaudos konferenciją ir 
niūriai paskelbė, kad visais pastarojo meto žaibo pritrenk- 
taisiais „vertėtų pasidomėti“, nors ir gėdydamasi, ant kaktos 
buvo parašyta, nes manė išduodanti savo pažangų liberaliz- 


mą. Jos pareiškimą, kaip ir buvo galima tikėtis, pasmerkė 

pilietinių teisių gynėjai, politiniai varžovai ir daug Žurnalis- 
tų. Bet senoji liberalų-konservatorių opozicija prarado prasmę, 
nes tikrovė, užuot buvusi racionali ar bent dialektinė, tapo 
užgaidi, nenuosekli ir absurdiška. Jei berniukas, trindamas 
lempą, būtų iškvietęs džiną ir jam įsakinėjęs, šis įvykis nau- 
jajame pasaulyje, kuriame jau gyveno mūsų protėviai, būrų 
buvęs įtikinamas. Bet jų pojūčius atbukino ilgametis kasdie- 
nybės kasdieniškumas, ir jiems buvo sunku net pripažinti 
įžengus į stebuklų amžių, o jau kaip gyventi tokiais laikais, 
jie visiškai nenutuokė. 

Jie turėjo daug ko išmokti. Turėjo atprasti sieti žodį „dži- 
nas“ su pantomima ar Barbara Iden rausvomis plačkelnėmis 
televizoriaus ekrane, šviesiaplauke „Džine“, įsimylėjusia Larį 
Hagmeną, kosmonautą, tapusį jos „šeimininku“. Itin neiš- 
mintinga manyti, kad tokios galingos ir suktos būtybės gali 


turėti šeimininkus. Į pasaulį įsiveržė didžiulė jėga. 


Ji, Dunija, irgi mylėjo mirtingą vyrą — nors jis niekada nebu- 
vo jos šeimininkas — ir tos meilės vaisius buvo daugybė vaikų 
be ausų lezgelių. Dunija susirado palikuonis paženklintomis 
ausimis, kad ir kur jie būtų. Teresę Saką, Džinendrą Kapū- 
rą, Mažylę Audrą, Hugą Kasterbridžą ir daug kitų. Tegalėjo 
perduoti jiems žinią, kas jie tokie ir kur jų išsisklaidžiusi gi- 
minė. Tegalėjo pažadinti jų viduje baltąjį džiną ir vesti juos į 
šviesą. Ne visi jie buvo geri žmonės. Daugelio žmogiškos silp- 
nybės įveikė džinų galias. Tai buvo bėda. Plyšiams tarp pa- 
saulių atsivėrus, paplito juodųjų džinų piktadarybės. Iš pra- 
džių, dar nesvajodami apie užkariavimą, didžių sumanymų 


džinai nepuoselėjo. Jie kėlė sumaištį, nes tokia jų prigimtis. 

Be jokio sąžinės graužimo jie bruko į pasaulį piktadarybes 
ir jų vyresnę seserį, tikrą bėdą; mat ne tik džinai daugumai 
žmonių buvo netikri, žmonės džinams irgi buvo netikri, to- 
dėl jų skausmas jiems rūpėjo ne daugiau nei vaikui minkšto 
žaisliuko, kurį jis daužo į sieną. 

Džinų įtaka buvo juntama visur, bet pirmosiomis dieno- 
mis, dar jiems neatskleidus savo paslapties, daug mūsų pro- 
tėvių nesuprato, kad prie branduolinio reaktoriaus sprogimo, 
grupinio jaunos moters išžaginimo ar lavinos rankas slapta 
bus prikišę džinai. Rumunijos kaime moteris ėmė dėti kiau- 
šinius. Prancūzijos miestelio gyventojai pavirto raganosiais. 
Seni airiai apsigyveno šiukšlių konteineriuose. Belgas pažvel- 
gė į veidrodį ir išvydo savo pakaušio atspindį. Rusas valdi- 
ninkas pametė nosį, o paskui išvydo ją vieną vaikštančią po 
Sankt Peterburgą. Siauras debesis perskrodė pilnatį, ir į ją 
žiūrinti ispanė pajuto aštrų skausmą, nes skustuvo ašmenys 
perpjovė jai akies obuolį, ir stiklakūnis, drebučių pavidalo 
medžiaga ertmėje tarp lęšio ir tinklainės, ištekėjo lauk. Vie- 
nam vyrui iš skylės delne pasipylė skruzdėlės. 

Kaip suprasti tokius dalykus? Lengviau manyti, kad atsi- 
tiktinumas, amžinas slaptas visatos principas, susivienijo su 
alegorija, simbolizmu, siurrealizmu, chaosu ir ėmė tvarkyti 
žmonių reikalus, negu pripažinti tiesą apie vis didėjantį džinų 


kišimąsi į pasaulio kasdienį gyvenimą. 


Kai palaidūnas, restorano savininkas ir pramogautojas Dža- 
komas Donicetis pirmą kartą paliko gimtąją Veneciją Italijoje 
ir trylikos metų leidosi į kelionę, motina, juodoji Kočio žydė, 


ištekėjusi už jo tėvo, italo kataliko, Sri Aurobindo ašrame 

Pudučeryje, tada jie abu buvo dvasingi ir jauni — apeigas at- 
liko pati devyniasdešimt trejų metų Motina, Mira Alfasa! — 
išsiskirdama padovanojo jam zomšos kvadratėlį, sulankstytą 
kaip vokas ir perrištą raudonu kaspinu. „Čia tavo miestas, — 
pasakė jam. — Niekada neatrišk ryšulėlio. Namai visada bus 
su tavimi, saugūs viduje, kad ir kur klajotum.“ Ir jis nešiojosi 
Veneciją po visą pasaulį, kol gavo žinią apie motinos mirtį. Tą 
naktį pasiėmė sulankstytą odos skiautelę iš saugios vietos ir 
atrišo raudoną kaspiną, kuris subyrėjo tarp pirštų. Jis išsklei- 
dė zomšos voką ir viduje nerado nieko, nes meilė neturi ma- 
tomo pavidalo. Tą akimirką meilė, beformė nematoma meilė, 
pakilo ir nuplasnojo, ir jis jos nebeturėjo. Namų idėja, jaus- 
mas, kad jis namie, nesvarbu, kurioje pasaulio vietoje būtų, ta 
iliuzija irgi išnyko. Paskui jis gyveno lyg ir taip pat, kaip kiti 
žmonės, bet neįstengė pamilti ar sukurti šeimos ir ilgainiui 
ėmė šią netektį laikyti pranašumu, nes vietoj meilės ir šeimos 
galėjo turėti daugybę moterų įvairiose vietose. 

Jis įgijo nelaimingai ištekėjusių moterų meilužio specia- 
lizaciją. Beveik visų pažįstamų moterų santuoka buvo bent 
šiek tiek nelaiminga, nors dauguma nebuvo pasiruošusios ją 
nutraukti. Savo ruožtu jis buvo pasiryžęs niekada nepakliūti 
į jokios moters vedybines pinkles. Taigi juos, sinjorą Donicetį 
ir malmaritate , kaip jis slapta vadindavo beribę nusiminusių 
žmonų padermę, siejo abiem pusėms naudingi dalykai. Mo- 
terys buvo jam dėkingos už dėmesį, o jis savo ruožtu visada 
buvo dėkingas joms. „Dėkingumas - pasisekimo tarp moterų 
paslaptis“, — rašė jis slaptame dienoraštyje. Šiame keistai pri- 
menančiame buhalterijos didžiąją knygą žurnale jis registravo 


* Nelaimingai ištekėjusi (/z.). 

pergales ir tvirtino, jei nemelavo, kad jų daug tūkstančių. Kol 
vieną dieną sėkmė nuo jo nusigręžė. 

Po energingo sekso Donicetis mėgdavo lankytis gero- 
je turkiškoje pirtyje, 5amam, pasikaitinti, pasišutinti ir nu- 
sišveisti. Galimas daiktas, kad kaip tik tokioje vietoje Nolito- 
je jį ir užkalbėjo džinas. 

Juodieji džinai buvo kuždėtojai. Tapę nematomi, jie pri- 
kišdavo lūpas žmogui prie krūtinės ir tyliai šnibždėdavo jiems 
į širdį, palauždami aukos valią. Kartais apsėdimas būdavo 
toks gilus, kad žmogaus savastis išnykdavo, ir aukos kūne ap- 
sigyvendavo džinas. Bet net ne iki galo apsėsti geri žmonės 
užkalbėti imdavo daryti piktus darbus, o blogi žmonės tapda- 
vo dar bjauresni. Šviesiųjų džinų šnibždesiai skatino žmones 
tauriems, kilniems, kukliems, geriems ir maloniems darbams, 
bet jie nebuvo tokie paveikūs, matyt, žmonija labiau linkusi 
į blogį, o gal juodieji džinai, ypač saujelė didžiųjų ifritų, ga- 
lingiausi iš visų džinų. Tegu dėl to ginčijasi filosofai. Mes te- 
galime aprašyti, kas nutiko, kai džinai, ilgai nesirodę, grįžo į 
žemesnįjį iš Dviejų Pasaulių —- mūsų pasaulį — ir paskelbė jam 
karą ar veikiau karą jame. Vadinamasis Pasaulių Karas, taip 
nusiaubęs žemę, buvo ne tik mūšis tarp džinų ir mūsų pasau- 
lių, bet ir pilietinis karas tarp džinų, kariaujamas mūsų, o ne 
jų teritorijoje. Žmonija tapo mūšio tarp šviesos ir tamsos lau- 
ku. Ir, reikia pripažinti, dėl iš esmės nenuoseklios džinų pri- 
gimties — tarp šviesos ir šviesos, tarp tamsos ir tamsos. 

Per tuos dvejus metus, aštuonis mėnesius ir dvidešimt 
aštuonias naktis mūsų protėviai išmoko nuolat būti budrūs, 
kad išvengtų džinų grėsmės. Didelį rūpestį kėlė vaikų saugu- 


mas. Tėvai palikdavo jų miegamuosiuose šviesą ir užsklęsdavo 

langus, nors berniukai ir mergytės skųsdavosi, kad kambary- 
je tvanku ir trošku. Kai kurie džinai vogdavo vaikus, ir niekas 
negalėjo pasakyti, kas nutinka pagrobtiesiems. Be to, buvo 
patartina į tuščią kambarį įžengti dešine koja, šnibždant po 
nosimi „atsiprašau . O svarbiausia: išmintinga nesimaudyti 
tamsoje, nes džinus traukia tamsa ir drėgmė. Blausiai apšvies- 
ta drėgna /amam buvo labai pavojinga vieta. Tai mūsų pro- 
tėviai pamažu sužinojo per tuos metus. Ber Džakomas Do- 
nicetis žengdamas į gražiai įrengtą turkišką pirtį Elizabetos 
gatvėje nežinojo, koks pavojus jam gresia. Matyt, ten jo laukė 
piktas džinas, nes iš 5amam išėjo kitas žmogus. 

Trumpai drūtai: moterys jo nebeįsimylėdavo, nors jis suk- 
davosi apie jas su didžiausiu dėkingumu, o jam tereikėdavo 
dirstelėti į moterį, ir jis bejėgiškai, beviltiškai, klaikiai paaug- 
liškai pamesdavo galvą. Kad ir kur jis eitų, į darbą, spektaklį, 
gatve, apsirengęs elegantiškai kaip paprastai, trijų tūkstančių 
dolerių pagal užsakymą pasiūtu kostiumu, „Charvet“ marški- 
niais ir „Hermės“ kaklaraiščiu, nė viena moteris neleipėjo, o 
jam nuo kiekvienos, su kuria susidurdavo, imdavo daužytis 
širdis, suvirpėdavo pakinkliai ir kildavo neįveikiamas noras 
nusiųsti jai didžiulę rausvų rožių puokštę. Jis verkdavo gatvėje, 
o trijų šimtų svarų pedikiūrininkės ir devyniasdešimties svarų 
anoreksikės skubėdavo pro šalį, nepaisydamos jo pareiškimų, 
lyg jis būtų girtuoklis ar elgeta, o ne vienas geidžiamiausių jau- 
nikių mažiausiai keturiuose žemynuose. Bendradarbiai papra- 
šė jo nebesirodyti darbe, nes jis trikdydavo rūbininkes, pada- 
vėjas ir administratores įvairiose karštose naktinio gyvenimo 
vietose. Per kelias dienas gyvenimas jam virto kankyne. Jis 


kreipėsi į gydytoją, būtų sutikęs, kad jį paskelbtų sekso mania- 

ku, nors gydymo bijojo. Tačiau daktaro priimamajame jis pa- 
juto privaląs priklaupti ir paklausti negražios korėjiečių kilmės 
amerikietės registratorės, ar ji nesuteiktų jam garbės, tapdama 
jo Žmona. Ji parodė jam vestuvinį žiedą ir vaikų nuotrauką ant 
savo stalo, jis apsipylė ašaromis ir buvo paprašytas išeiti. 

Jis pradėjo bijoti tiek šaligatvio atsitiktinumo, tiek erotiško 
uždarų erdvių gausmo. Miesto gatvėse moterų, kurias reikia 
įsimylėti, buvo tiek, kad jis nuoširdžiai būgštavo gauti širdies 
smūgį. Visos patalpos buvo pavojingos, nes nedaug jų skirta 
vienai lyčiai. Ypač žemino liftai, nes jis atsidurdavo spąstuose 
su moterimis, kurios atstumdavo jį šiek tiek ar net labai šlykštė- 
damosi. Jis susirado klubų tik vyrams, kur galėdavo protarpiais 
numigti odiniame krėsle, ir rimtai susimąstė apie vienuolio gy- 
venimą. Lengvesnę, ne tokią vargingą išeitį pasiūlė alkoholis ir 
narkotikai, ir Džakomas ėmė pamažu artėti į susinaikinimą. 

Vieną naktį, svirduliuodamas prie savo terario, jis aiškiai, 
kaip pavyksta tik girtuokliui, suprato, jog neturi draugų, jog 
niekas jo nemyli, jog jo gyvenimo pagrindas — pigmena, ne- 
verta nudilusio skatiko, ir jog jis privalo nesėsti prie vairo. 
Prisiminė, kaip viena meilužių tais laikais, kai viešpats buvo 
jis, nusivežė jį pažiūrėti vienintelio jo gyvenime indų filmo; 
jo herojai, vyras ir moteris, mąstydami apie savižudybę ant 
Bruklino tilto, pamato vienas kitą, susižavi tuo, ką pamatė, 
nusprendžia nesiskandinti ir išvažiuoja į Las Vegasą. Jis svars- 
tė, gal nuvažiuoti prie tilto skandintis, tikintis, kad jį išgelbės 
gražuolė kino žvaigždė, kuri pamils jį visam gyvenimui taip 
karštai, kaip jis ją. Bet paskui prisiminė, kad dėl paslaptingų 
jį ištikusios naujosios keistybės padarinių jis ir toliau įsimylės 


visas moteris, kurios eis pro šalį per tiltą, Las Vegase ir visur, 

kur juodu atsidurs, taigi kino žvaigždė jį, be abejo, pames, ir 
jis bus dar nelaimingesnis negu anksčiau. 

Jis jau buvo nebe žmogus. Jis tapo gyvuliu, pakerėtu pa- 
baisos Meilės, pačios /2 belle dame sans merci , pasidauginusia 
ir įsikūrusia visų pasaulio damų, tiek gražių, tiek ne, kūnuo- 
se, ir dabar reikia važiuoti namo, užsirakinti duris ir viltis, 
kad jis serga pagydoma liga, kuri galop praeis, ir jis galės vėl 
gyventi normaliai, nors tuo metu žodis „normalus“ jau buvo 
praradęs prasmę. Taip, namo, ragino jis save ir vis didino grei- 
tį, artėdamas prie Žemutinio Manhatano, kuriame stovėjo 
namas su jo prabangiu butu viršutiniame aukšte, feraris buvo 
toks pats beatodairiškas kaip jo vairuotojas ir vieną akimirką 
vienoje sankryžoje nemadingiausioje salos dalyje nepaisė rau- 
donos šviesos, aiškiai pažeidė eismo taisykles, o priešais buvo 
pikapas su žodžiais geltonomis raidėmis ir raudonais šešėliais 
ant šonų „Ponas Džeronimas, sodininkas“, telefono numeriu 
ir svetainės adresu, paskui pašėlęs vairo sukinėjimas ir stab- 
džių cypimas, nieko baisaus, niekas nežuvo, buvo sunioko- 
tas ferario sparnas, o ant kelio iš pikapo galo pabiro sodo 
įrankiai, bet nė vienas vairuotojas nenukentėjo, abu niekieno 
nepadedami išlipo apžiūrėti žalos ir tą akimirką Džakomas 
Donicetis, apsvaigęs ir drebantis, galop suprato esąs pamišęs 
ir čia pat gatvėje nualpo, mat įspūdingo sudėjimo pagyvenęs 


vyras artinosi prie jo oru, per kelis colius nuo žemės. 


Nuo tada, kai ponas Džeronimas prarado ryšį su žeme, prabė- 
go daugiau kaip metai. Per tą laiką tarpas tarp jo padų ir kie- 
tų horizontalių paviršių padidėjo ir dabar buvo trijų su puse, 


* „Gražuolė dama, nejaučianti gailesčio“ (pranc.), Džono Kitso eilėraštis. 

gal net keturių colių pločio. Be abejo, tokia negalia, kaip jis 
pradėjo vadinti šią būklę, kėlė nerimą, bet jis negalėjo patikė- 
ti, kad ji ilgalaikė. Įsivaizdavo, kad tai liga, sukelta anksčiau 
nežinomo gravitacijos viruso. Ji praeis, sakė sau. Jam nutiko 
nepaaiškinamas dalykas, bet padariniai tikrai išnyks. Vėl grįš 
normali būklė. Gamtos dėsnių ilgai nepaisyti negali net liga, 
nežinoma Ligų kontrolės centrui. Galų gale jis tikrai nusi- 
leis ant žemės. Taip jis kasdien stengdavosi save nuraminti. 
Taigi neišvengiami negalios sunkėjimo požymiai smarkiai jį 
pribloškė ir paniką teko slopinti didžiausiomis valios likučių 
pastangomis. Dažnai nei iš šio, nei iš to mintys pašėldavo sū- 
kuriuoti, nors jis didžiavosi, kad paprastai nepameta galvos. 
Tai, kas vyko su juo, buvo neįmanoma, bet vyko, vadinasi, 
buvo įmanoma. Žodžių „galima, įmanoma“ reikšmė keitėsi. 
Gal mokslas galėtų tai paaiškinti? Ar religija? Jis nenorėjo at- 
sižvelgti į požiūrį, kad galbūt nėra nei paaiškinimo, nei vaisto. 
Pradėjo raustis knygose. Gravitonai — elementariosios dalelės, 
neturinčios masės, gravitacijos lauko nešikliai. Gal juos gali- 
ma sukurti ar sunaikinti, tada būtų galima paaiškinti visuo- 
tinės traukos didėjimą ar mažėjimą. Tokios naujienos pagal 
kvantinę fiziką. Bet, P. S., nėra įrodymų, kad gravitonai iš 
tikrųjų egzistuoja. Labai ačiū, kvantine fizika, pamanė jis. Tu 
man labai padėjai. 

Kaip daugelis nebejaunų žmonių, ponas Džeronimas gy- 
veno palyginti uždarai. Neturėjo nei vaikų, nei anūkų, kurie 
nerimautų dėl jo būklės. Koks palengvėjimas. Be to, koks pa- 
lengvėjimas, kad jis dar kartą nevedė ir šalia nėra moters, kuri 
dėl jo sielotųsi ar rūpintųsi. Per ilgus našlavimo metus negau- 


sūs draugai dėl jo nekalbumo nutolo, tapo tik pažįstami. Po 

žmonos mirties jis pardavė namą ir persikėlė į kuklų nuomo- 
jamą butą Kips Bėjuje, paskutiniame užmirštame Manhara- 
no rajone, kurio beveidiškumas jam puikiai tiko. Kadaise jis 
užsukdavo pas kirpėją 2-ojoje aveniu, bet dabar pats kirpda- 
vosi plaukus, tapęs, anot jo, savo galvos sodininku. 
Korėjiečiai kampinėje parduotuvėje buvo širdingi, nors 
pastaruoju metu verslą iš tėvų perėmęs jaunimas kartais pa- 
sitikdavo jį bereikšmiais žvilgsniais, atskleidžiančiais jaunimo 
nemokšiškumą, užuot santūriai šyptelėję ir linktelėję, kaip 
akiniuoti vyresnieji sveikindavo ilgalaikį pirkėją. Daugybė 
medicinos įstaigų I-ojoje aveniu užtvindė rajoną daktarų ma- 
riomis, bet jis niekino šią profesiją. Pas savo gydytoją tikrintis 
nebevaikščiojo ir jau net nebegaudavo perspėjamųjų tekstų iš 
to pono asistento: „Mes turime jus pamatyti bent kartą per 
metus, jei norite toliau palaikyti ryšius su daktaru...“ Kokia 
jam nauda iš gydytojų? Gal tabletės išgydys jo negalią? Taigi, 
kad neišgydys. Amerikos sveikatos apsauga nuolat apvilia tuos, 
kuriems jos labiausiai reikia. Jis nenori su ja turėti nieko ben- 
dro. Sveikatą turi tol, kol nebeturi, o paskui tau šakės, ir ge- 
riau nesileisti daktarų apiplėšiamam tol, kol tau dar ne šakės. 
Jo telefonas suskambėdavo retai, ir visada dėl sodo darbų, 
ir kuo ilgiau truko jo negalia, tuo sunkiau jam buvo dirbti. Jis 
perdavė klientus kitiems sodininkams ir dabar gyveno iš san- 
taupų. Per daugelį metų buvo šiek tiek atsidėjęs juodai dienai, 
ne taip jau ir mažai, nes gyveno taupiai ir pardavė namą, bet, 
antra vertus, niekas netampa sodininku, kad praturtėtų. Dar 
buvo Elos palikimas, pasak jos, „beveik nieko“, bet taip atro- 
dė tik jai, nes augo maudydamasi aukse. Iš tikrųjų suma buvo 


nemaža, jis paveldėjo pinigus po jos mirties ir iki šiol nepalie- 

tė. Taigi laiko turi, bet neišvengiamai ateis metas, jei niekas 
nepasikeis, kai pinigai pasibaigs, ir jis taps priklausomas nuo 
sėkmės, tos negailestingos raganos Fortūnos, malonės. Taip, 
jis nerimavo dėl pinigų, bet, antra vertus, džiaugėsi, kad nie- 
kam nereikia nerimauti dėl jo. 

Jau buvo nebeįmanoma nuslėpti, kas jam darosi, nuo kai- 
mynų, praeivių ant šaligatvio ar pirkėjų parduotuvėse, kur tu- 
rėdavo kartais užsukti nusipirkti maisto, nors buvo sukaupęs 
sriubų ir kruopų atsargas ir šluodavo sandėliuką, kad išvykų 
būtų kuo mažiau. Atsargas jis papildydavo internetu, alka- 
nas dažnai užsisakydavo valgio į namus ir vis rečiau išeidavo 
į lauką, nebent retkarčiais tamsos priedangoje. Tačiau, nors 
ir kokių atsargumo priemonių ėmėsi, kaimynai žinojo, kas 
jam yra. Jam pasisekė, kad gyveno tarp žmonių, kurie nebu- 
vo smalsūs ir garsėjo priešišku, ir šilto, ir šalto mačiusiu abe- 
jingumu kitų miestiečių keistybėms. Išgirdę apie jo leviraciją, 
kaimynai nelabai susidomėjo, truputį paliežuvavo ir nuspren- 
dė, kad tai kažkoks fokusas. Ponas Džeronimas, kartojantis 
tą fokusą kasdien, darėsi nuobodus it vaikščiotojas ant kojū- 
kų, kuris niekada nuo jų nenulipa, pamaiva, kurio daromas 
įspūdis seniai išgaravo. O jeigu jis nesveikas, jei jam kažkas 
negerai, turbūt pats kaltas. Turbūt kišo nagus, kur nereikia. 
O gal įgriso pasauliui, ir šis bando jį išspirti lauk. Nesvarbu. 
Jo triukas paseno kaip ir jis pats, skalsu kalbos. 

Taigi kol kas niekas nekreipė į jį dėmesio, todėl buvo leng- 
viau, nes jis netroško aiškintis nepažįstamiems žmonėms. Sė- 
dėjo namie ir skaičiavo. Pusketvirto colio per metus reiškia, 
kad po trejų metų, jei nenumirs, dar nebus pakilęs virš žemės 


per visą pėdą. Tokiu greičiu kildamas, raminosi, sugalvos, ko 


|| 


griebtis, kad gyvenimas būtų įmanomas — ne įprastas, ne leng- 
vas, tiesiog pakenčiamas. Tačiau jau dabar reikia spręsti kai ku- 
riuos praktiškus klausimus, tarp jų labai keblius. Apie maudy- 
mąsi vonioje negalėjo būti nė kalbos. Laimė, vonios kambaryje 
buvo dušinė. Atlikti gamtos reikalus buvo dar nepatogiau. Jam 
bandant atsisėsti tualete, užpakalis atkakliai kybodavo virš 
unitazo lygiai tokiu atstumu, kokiu kojos nesiekė žemės. Kuo 
aukščiau jis kils, tuo sunkiau bus šikti. Tai reikia apsvarstyti. 

Keliauti jau dabar buvo gyva bėda, o ateityje bus dar blo- 
giau. Keliones lėktuvu jis jau atmetė. Transportavimo saugu- 
mo administracijos pareigūnui gali pasirodyti, kad jis kelia 
grėsmę. Oro uostuose gali kilti tik lėktuvai. Keleivio, ban- 
dančio pakilti be lėktuvo, elgesį nesunku palaikyti nederamu, 
o jį patį izoliuotinu. Kitomis viešojo transporto priemonėmis 
naudotis irgi buvo sudėtinga. Metro jo levitacija galėjo būti 
palaikyta neteisėtu bandymu peršokti turniketą. Saugiai va- 
žinėti jis irgi nebegali. Po avarijos tai visiškai aišku. Beliko 
pasivaikščiojimai, bet net naktiniai pasivaikščiojimai buvo 
nesaugūs ir pernelyg krito į akis, nesvarbu, kad žmonės dėjosi 
abejingi. Gal būtų geriausia nekelti kojos iš buto. Atsiskyrėlis 
per prievartą, kol negalia palengvės ir jis galės grįžti į įprastą 
gyvenimą, kiek jo bus likę. Bet apie tai galvoti buvo sunku. 
Šiaip ar taip, jis pratęs būti lauke, daug valandų per dieną 
dirbti sunkų fizinį darbą, tiek saulėkaitoje, tiek per lietų, tiek 
per karščius, tiek per šalčius, kukliai didindamas įgimtą že- 
mės grožį. Dirbti nebegali, bet mankštintis reikia. Vaikščioti. 
Taip. Vaikščioti naktimis. 

Ponas Džeronimas gyveno dviejuose apatiniuose aukštuo- 


se „Bagdado“, siauro daugiabučio siaurame kvartale, ko gero, 

pačiame nemadingiausiame tame pačiame nemadingiau- 
siame rajone, siaura svetainė siauros gatvelės lygyje, o siau- 
ras miegamasis žemiau, siaurame rūsyje. Per didžiąją audrą 
„Bagdadas“ atsidūrė evakavimo zonoje, bet potvynio vande- 
nys jo rūsio nepasiekė. Per plauką: gretimos gatvės, platesnės, 
atviros gamtos gaivalams, buvo nuniokotos. Gal audra - gera 
pamoka, mąstė ponas Džeronimas. Gal siauriui lengviau at- 
laikyti antpuolius negu pločiui. Bet tokia pamoka buvo jam 
nemaloni ir jis nenorėjo pasimokyti. Erdvumas, talpumas, 
visa iš karto, plotis, gylis, dydis: štai šios daiktų ypatybės turė- 
tų patikti aukštam, didelių žingsnių, plačiapečiam vyrui, to- 
kiam kaip jis. O jei pasaulis nori išsaugoti siaurį ir sunaikinti 
plotį, palaikydamas siauras sučiauptas lūpas vietoj plačių put- 
lių, išsekusį kūną vietoj apkūnaus, ankštą vietoj laisvo, inkš- 
timą vietoj riaumojimo, jis mieliau nuskęs su didžiuoju laivu. 
Jo siauras butelis atlaikė audrą, bet jo neapsaugojo. Dėl 
nežinomų priežasčių audra keistai jį paveikė (jei iš tikrųjų au- 
dra kalta), vis didėjančiam jo nerimui, atskyrė jį nuo žemės, 
kuria vaikšto žmonių padermė. Sunku nepaklausti: „Kodėl 
aš?“, bet jis pradėjo suprasti sunkią tiesą, kad priežastis ir tiks- 
las skiriasi. Net supratęs, kaip kažkas atsitiko, net atsakęs į 
klausimą „kaip“, nesužinosi atsakymo į „kodėl“. Gamtos ano- 
malijos kaip ligos neatsako į klausimus apie motyvus. Ir vis 
dėlto, mąstė jis, jam kelia nerimą „kaip“. Bandė nutaisyti nar- 
sią miną veidrodžiui — skusdamasis dabar turėdavo nepato- 
giai pasilenkti, kad save matytų, - bet baimė kasdien augo. 
Butas „Bagdade“ buvo savotiška nebūtis, ne tik siauras, bet 
ir menkai apstatytas. Pono Džeronimo poreikiai visada buvo 


kuklūs, o po žmonos mirties jam nebereikėjo nieko, išskyrus 

tai, ko negalėjo turėti: jos savo gyvenime. Jis atsikratė daiktų, 
nusimetė naštą, pasiliko tik būtiniausius dalykus, palengvino 
sunkenybę. Jam netoptelėjo, kad galbūt atsisako apčiuopia- 
mos praeities, paleidžia ją dėl savo negalios. Dabar kildamas 
jis ėmė kabintis į prisiminimų nuotrupas, lyg didėjantis jų svo- 
ris galėtų grąžinti jį ant žemės. Prisiminė, kaip su Ela ir ku- 
kurūzų spragėsiais dubenyje ant antklodės, užmestos ant ke- 
lių, žiūri filmą per televizorių, epą apie kinų berniuką-karalių, 
užaugusį Uždraustajame mieste Pekine ir tikintį, kad jis yra 
Dievas, bet galų gale po daugelio permainų tapusį sodinin- 
ku tuose pačiuose rūmuose, kuriuose kadaise buvo dievybė. 
Dievas / sodininkas sakė esąs patenkintas naujuoju gyvenimu 
ir galbūt nemelavo. Gal man nutiko atvirkščiai, pamanė po- 
nas Džeronimas. Gal aš pamažu kylu į dieviškumą. O gal šis 
miestas, visi miestai, netrukus bus man uždrausti. 

Vaikystėje jis dažnai sapnuodavo, kad skrenda. Sapne gu- 
lėdavo lovoje savo miegamajame ir galėdavo lengvai pakil- 
ti iki lubų, tik antklodė nuslysdavo. Paskui plūduriuodavo 
viena pižama, rūpestingai vengdama lėtai besisukančių pa- 
lubės ventiliatoriaus menčių. Jis net galėdavo apversti kam- 
barį aukštyn kojomis ir sėdėti ant lubų, kikendamas iš baldų 
apačioje ant apverstų grindų ir spėliodamas, kodėl jie nenu- 
krenta, tai yra nepakyla iki lubų, kurios dabar grindys. Kol 
jis būdavo kambaryje, skraidyti buvo lengva. Bet jo kambario 
langai buvo ilgi, aukšti ir naktį atidaryti, kad pūstų vėjas, ir 
jei jis per kvailumą išskrisdavo pro juos, paaiškėdavo, kad jo 
namas ant kalvos (nemiegant jis stovėjo ne ant kalvos), ir jis 
iškart pradėdavo leistis — lėtai, negąsdinamai, bet negailestin- 


gai — ir suprasdavo, kad jei neparskris atgal, ateis akimirka, 

kai neteks savo miegamojo ir pamažu nusileis į kalvos papėdę, 
kur, pasak motinos, „grėsmė ir bausmė“. Jam visada pavykda- 
vo grįžti pro miegamojo langą, bet kartais tik per plauką. Šį 
prisiminimą jis irgi apvertė aukštyn kojomis. Gal dabar nea- 
titrūks nuo žemės, jei sėdės namie, o po kiekvieno išlėkimo į 
lauką dar labiau kils į viršų. 

Jis įsijungė televizorių. Per žinias vėl rodė stebuklingąjį 
kūdikį. Jis pastebėjo, kad mažylės ir jo ausys vienodos. Ir abu 
dabar gyvena stebuklų visatoje, atitrūkę nuo senos, įprastos 
vientisumos tvirtu pagrindu. Stebuklingas kūdikis jį nurami- 
no. Vadinasi, ne jis vienas nukrypęs nuo, kaip pradėjo suvokti, 
jau nebe normos. 

Avarija įvyko ne dėl jo kaltės, bet vairuoti dabar buvo keb- 
lu ir nepatogu, o jo reakcija nebe tokia, kokia turėtų būti. Jam 
pasisekė, kad smarkiai nesusižeidė. Po avarijos kitas vairuoto- 
jas, kažkoks plevėsa, vardu Džakomas Donicetis, atgavo są- 
monę kliedėdamas ir ėmė rėkti ant jo kaip velnio apsėstas: 

— Ką tu ten veiki virš žemės? Manai, esi geresnis už mus? 
Todėl išsiskiri? Žemė tau per prasta, turi būti aukštesnis už 
visus kitus? Kas tu, sumauta žemės druska? Žiūrėk, ką pa- 
darei mano gražiajam automobiliui savo apgailėtinu sunkve- 
žimiu. Nekenčiu tokių kaip tu. Sušiktas snobas. — Sulig tais 
žodžiais sinjoras Donicetis vėl neteko sąmonės ir juo ėmė rū- 
pintis atvažiavusi greitoji pagalba. 

Ponas Džeronimas žinojo, kad žmonės, ištikti šoko, elgiasi 
keistai, bet jis pradėjo pastebėti priešiškumo užuomazgas ma- 
žiausiai kai kurių į jį žiūrinčių praeivių akyse. Gal naktį jis ke- 
lia didesnį nerimą. Gal turėtų sukąsti dantis ir vaikščioti po 
miestą dieną. Bet tada pasipiktinimas jo būsena dar padidėtų. 

Taip, įprastas miestiečių abejingumas iki šiol jį saugojo, bet 
gali ir neapsaugoti nuo kaltinimo keistuolišku snobizmu, ir 
kuo aukščiau jis kils, tuo labiau didės priešiškumas. Nepažįs- 
tamųjų akyse jau atsispindėjo — ar gal jam ėmė atrodyti, jog 
atsispindi — mintis, kad jis išsiskiria iš kitų, kad leviruodamas 
smerkia vaikštančiuosius žeme, kad pakilęs virš paprastų žmo- 
nių žvelgia į juos iš aukšto. Kodėl įsivaizduojate, kad manau, 
jog mano būklė tobulesnė, norėjo rėkti jis. Kodėl, juk ji sužlug- 
dė man gyvenimą ir gali tapti ankstyvos mirties priežastimi? 

Jis troško nusileisti ant žemės. Negi nė viena mokslo šaka 
negali jam padėti? Kvantinė teorija negali, bet gal kokia kita? 
Jis skaitė apie gravitacinius batus, kuriais apsiavę, žmonės 
kybo nuo lubų. Gal juos galima pritaikyti taip, kad neati- 
trūktum nuo grindų? Ar galima ką nors padaryti, ar medici- 
nai ir mokslui tai neįmanoma? Gal tikras gyvenimas tiesiog 
tapo nesvarbus? Gal jį pagrobė netikras ir netrukus sunai- 
kins? Ar įmanoma įžvelgti jo bėdos prasmę? Ar jo negalia 
limpama, užkrečiama, perduodama kitiems? 

Kiek jam liko laiko? 

Levitacija nėra visiškai nežinomas reiškinys. Mažos gyvos 
būtybės, kaip antai varlės, laboratorinėmis sąlygomis būdavo 
pakeliamos į orą elektromagnetais, naudojant superlaidinin- 
kus, sukeliančius kažkokį ponui Džeromui nesuprantamą da- 
lyką, diamagnetinę organizmo vandens stūmą. Žmonės dau- 
giausia sudaryti iš vandens, tai gal ir jam taip nutiko. Bet kur 
tada milžiniški elektromagnetai ir superlaidininkai, kurie 
daro šį poveikį? Gal pati žemė tapo didžiuliu elektromagne- 
tu / superlaidininku? O jei taip, kodėl jis - vienintelė paveikta 


gyva būtybė? O gal jis dėl nežinomų biocheminių ar antgam- 

tinių priežasčių nepaprastai jautrus planetos pokyčiams — to- 
kiu atveju gal netrukus visi eis jo pėdomis? Gal jis bandoma- 
sis triušis, gal žemė galų gale atmes visą žmonių padermę? 
Kompiuterio ekrane jis išvydo dar vieną dalyką, kurio ne- 
suprato. Itin smulkūs daiktai pakeliami į orą, pasinaudojant 
Kazimiro jėga. Bandydamas tyrinėti subatominį šios jėgos 
pasaulį, jis suprato, kad gilesniuose materijos esmės sluoks- 
niuose įprasta kalba suyra nuo milžiniško pamatinių visa- 
tos jėgų slėgio ir pakeičiama paties kūrimo kalba, izospino 
dubletas, Nėter teorema, sukinio transtormacija, kylantieji 
ir krintantieji kvarkai, Paulio draudimo principas, topologi- 
nio taško indekso tankis, ežio erdvė, De Ramo kohomolo- 
gija, disjunktyvi sąjunga, spektro asimetrija, Češyro katino 
principas, visi terminai jam nesuprantami. Gal Luisas Kerolis, 
sukūręs Češyro katiną, žinojo, kad jo principas esminis. Gal 
pačiam ponui Džeronimui darė poveikį kažkas iš Kazimiro, 
antra vertus, gal ir ne. Jis mano atsidūręs kosmoso centre, tai 
kodėl savęs nelaikyti itin maža dalele, kurią veikia tokia jėga? 
Jis suprato, kad jo siela, kaip ir kūnas, atitrūksta nuo že- 
mės. Tai turi liautis. Reikia sutelkti dėmesį į kasdienybę. O 
paprasčiausias dalykas, kuriuo jis ypač turi domėtis, yra ky- 
bojimas per kelis colius virš visų kietų paviršių: žemės, buto 
grindų, lovų, automobilių sėdynių, unitazų. Vieną vienintelį 
kartą jis bandė atsistoti ant rankų ir sužinojo, kad gudrybė 
nepadeda, nes rankas iškart ištiko ta pati negalia kaip ko- 
jas. Jis sunkiai griuvo ir gulėjo aukštielninkas, gaudydamas 
kvapą, pakibęs per colį virš kilimėlio. Tuščia erdvė smūgio 
beveik nesušvelnino. Po griuvimo ėmė judėti atsargiau. Yra 


sunkus ligonis ir turi atitinkamai elgtis. Pajuto metų naštą ir 

turėjo pripažinti dar bjauresnį dalyką. Negalia ne tik kenkė 
jo sveikatai, glebino raumenis, sendino, bet ir dildė jo būdą, 
keitė jo savastį nauja. Jis jau buvo nebe jis, ne „Rafis-Jeroni- 
mas-tėvas-anonimas“, nebe dėdės Čarlzo sūnėnas, Bento El- 
fenbeino žentas ar nepaguodžiamas numylėtosios Elos vyras. 
Jis jau nebebuvo dekoratyvinės sodininkystės įmonės „Ponas 
Džeronimas, sodininkas“ savininkas ir net ne naujausia sa- 
vastis, Filosofės meilužis ir jos vadybininko Oldkaslo priešas. 
Istorija paliko jį, ir ne tik kitų, bet ir savo akyse jis virto, jis 
tapo tik žmogumi, per pusketvirto colio pakilusiu nuo žemės. 


Pusketvirto colio — ir kylančiu. 


Nuomą jis mokėjo laiku, bet nerimavo, kad Sesuo ras dingstį 
jį išgrūsti. Sesuo S. S. Olbi, „Bagdado“ valdytoja, arba - jai 
taip labiau patiko — „šeimininkė“ buvo, bent jos pačios nuo- 
mone, plačių pažiūrų, bet piktinosi tuo, ką matydavo per ži- 
nias. Pavyzdžiui, Audros Elnė, tiesos kūdikis, maža mergytė 
erzino ją taip, kaip visi siaubo filmų vaikai, velnio sėkla Kerė 
Vait ar Deimjenas Tornas. O įvykiai po Mažylės Audros buvo 
tiesiog beprotiški. Moteris, užpulta prievartautojo, pasivertė 
paukščiu ir nuskrido. Vaizdo įrašas buvo įdėtas žinių svetai- 
nėje, kurią sekė Sesuo, Yox7Tube irgi. Smalsuolis, šnipinėjantis 
vieną populiariausių miesto „angelų“, brazilę apatinių rekla- 
mos dievaitę Marpesą Zėgebrecht, kerais buvo paverstas ra- 
guotu elniu, ir A aveniu jį nusivijo gauja alkanų vaiduoklių 
skalikų. Paskui padėtis dar pablogėjo pačioje Laiko aikštėje: 
trumpą laiką, įvairių liudytojų apibūdinamą skirtingai, nuo 
„kelių sekundžių“ iki „kelių minučių“, visų aikštėje esančių 


vyrų drabužiai išnyko, ir jie liko piktinamai nuogi, o ant grin- 

dų pabiro kišenių turinys: mobilieji telefonai, rašikliai, raktai, 
kredito kortelės, banknotai, prezervatyvai, lytinis nepasitikė- 
jimas, išpūsta savimeilė, moteriškos kelnaitės, ginklai, peiliai, 
nelaimingai ištekėjusių moterų telefono numeriai, plokšti bu- 
teliai, kaukės, odekolonas, piktų dukterų nuotraukos, surū- 
gusių paauglių berniokų nuotraukos, burnos gaivikliai, plas- 
tikiniai maišeliai su baltais milteliais, marihuanos cigaretės, 
melagystės, armonikėlės, akiniai, kulkos ir sudužusios už- 
mirštos viltys. Po kelių sekundžių (o gal minučių) drabužiai 
vėl atsirado, bet vyrų turto, silpnybių ir kvailysčių nuogumas 
sukėlė prieštaringų jausmų audrą, tarp jų gėdą, pyktį ir bai- 
mę. Moterys spiegdamos išlakstė, o vyrai ėmė žertis atgal į 
grįžusias iš anapus kišenes paslaptis, bet jos jau buvo atskleis- 
tos ir nebegalėjo būti paslėptos. 

Sesuo niekada nebuvo vienuolė, bet žmonės vadino ją Se- 
serimi dėl pamaldumo ir tariamo panašumo į aktorę Vupi 
Goldberg. Niekas nevadino jos S. S. nuo tada, kai velionis 
vyras išėjo iš šio pasaulio su krūtinga jaunesne katalikų ti- 
kėjimo moteriške tiesiai į pragarą, arba Albukerkį, nors tai 
du vienos ir tos pačios vietos vardai, sakydavo Sesuo. Atrodė, 
kad nuo jo „mirties“ Naujojoje Meksikoje visas pasaulis trau- 
kia į pragarą iš užuojautos tam nevykėliui. Seseriai Olbi jau 
per pakaušį ėjo tokie dalykai. Ji buvo įpratusi prie tam tikros 
amerikietiškos beprotybės. Ginklų beprotybė jai buvo įprasta, 
šaudyti vaikus mokykloje, užsidėjus Džokerio kaukę, išgul- 
dyti žmones parduotuvių rajone ar tiesiog per pusryčius nudė- 
ti motiną irgi nieko baisaus, kaip ir Antrosios pataisos bepro- 
tybė, tai kasdienės beprotybės, taip nutinka, ir nieko negali 


padaryti, jei myli laisvę; iš jaunų dienų Bronkse jai buvo aiški 

ir peilio beprotybė, ir talžymo žaidimo, žaidžiamo jaunų juo- 
dukų, beprotybė, nes juk taip prašmatnu daužyti žydams per 
snukį. Ji suprato narkotikų beprotybę ir politikų beprotybę ir 
Vestboro baptistų bažnyčios beprotybę ir Trampo beprotybę, 
nes tai amerikietiškos gyvensenos dalis, bet ši nauja beproty- 
bė buvo kitokia. It rugsėjo II-osios: svetima, pikta. Velnias 
laksto palaidas, garsiai ir dažnai sakydavo Sesuo. Velnias ne- 
snaudžia. Vienas jos nuomininkų plūduriuoja per kelis co- 
lius nuo žemės kiaurą dieną ir kiaurą naktį, akivaizdu, kad 
velnias įsiskverbė į jos namą, ir kur dingo Jėzus, kai jo reikia. 

— Jėzau, — garsiai ištarė ji, stovėdama mažučiame „Bagda- 
do“ vestibiulyje, — turi nusileisti į Žemę dar kartą. Čia Dievui 
yra darbo. 

Kaip tik tada į vidų įėjo Žydroji Jasmyna, dailininkė (per- 
formansas, instaliacijos, grafičiai), gyvenanti viršutiniame 
„Bagdado“ aukšte. Ponas Džeronimas jos nepažinojo, netu- 
rėjo noro susipažinti, bet staiga įsigijo sąjungininkę, draugę, 
kuri jį užtarė ir, rodos, Seserį laikė po padu. „Duok jam ra- 
mybę“, - pasakė Žydroji Jasmyna, o Sesuo vyptelėjo ir padarė, 
kaip liepta. Sesers meilė Jasmynai stebino, juolab kad buvo 
tokia karšta, viena iš begalės neįmanomų didžiojo miesto ry- 
šių, meilių, užklumpančių netikėtai, o gal ji gimė iš kalbos, 
Jasmyna mokėjo šnekėti, o Seserį kerėjo jos žodžiai. „Irako 
Bagdadas — tragedija, — mėgdavo sakyti Žydroji Jasmyna, — 
bet yra ir stebuklingas Bagdadas, Aladino pasakų, apraizgan- 
čių tikrus miestus kaip vijoklis, įsirangančių į tikro miesto 
gatves, šnibždančių mums į ausis, miestas, ir tame mieste-pa- 
razite pasakos yra vaisiai, kabantys kiekviename medyje, ilgos 


ir trumpos, plonos ir storos, nė vienas, kuris ištroško istorijos, 

neliks nepatenkintas. Tie sultingi vaisiai krinta nuo šakų ir 
susidaužę guli gatvėje, bet kas gali pasiimti. Statau skraidan- 
čiųjų kilimų miestą, kur tik galiu, auginu jį grįstuose gali- 
niuose miesto centro kooperatinių namų kiemeliuose ir naujų 
statybų laiptinių grafičiuose. Tas Bagdadas —- mano miestas, 
aš esu jo valdovė ir jo gyventoja, jo pirkėja ir jo krautuvininkė, 
jo girtuoklė ir jo vynas. O tu, - pasakė ji Seseriai Olbi, - tu 
esi jo prižiūrėtoja. „Bagdado“ šeimininkė: pasakų šalies pri- 
žiūrėtoja. Stovi pačiame jos viduryje. — Nuo tokių kalbų Sese- 
riai apsaldavo širdis. - Ponas Džeronimas taps velniškai gera 
pasaka, — pasakė jai Žydroji Jasmyna. — Nebepjauk jo, kad 
galėtume pamatyti, kas išeis.“ 

Žydrosios Jasmynos plaukai buvo ne žydri, o oranžiniai, 
ir jos vardas buvo ne Jasmyna. Nesvarbu. Ji turi teisę saky- 
ti, kad žydra yra oranžinė, o Jasmyna - jos 2022 de guerre, o 
taip, ji gyvena šiame mieste lyg jis būtų karo zona, nes nors 
gimė 116-oje gatvėje Kolumbijos universiteto literatūros pro- 
fesoriaus šeimoje, nori įteisinti savo kilmę iš Beiruto, tikrąją, 
prieš tai, turėdama omeny, prieš sumautą gimimą. Ji nusisku- 
to antakius ir vietoj jų išsitatuiravo kitus it dantytus žaibus. 
Kūnas irgi buvo tatuiruočių zona. Visos tatuiruotės, išskyrus 
antakius, buvo žodžiai, įprasti žodžiai, Mylėk Įsivaizduok Jizi 
Užimk, ir ji tarė sau, netyčia įrodydama, kad joje daugiau Ri- 
versaid Draivo negu Hamros gatvės“, jog yra intratekstuali ir 
intraseksuali, gyvena tarpžodžių ir tarp lyčių. Žydroji Jasmyna 


sukėlė sensaciją meno pasaulyje po Gvantanamo instaliacijos, 


* Karo slapyvardis (pranc.). 
+ Reperio Kanjės Vesto pravardė. 
ž Viena prašmarniausių Niujorko garvių ir gatvė Beirute. 

įspūdingos jau vien dėl įtikinėjimo talento, būtino tokiai 
instaliacijai atsirasti, nes jai pavyko įkalbėti tą neįžengiamą 
įstaigą leisti jai pastatyti kėdę kambaryje su vaizdo kamera 
priešais ir sujungti ją su manekenu, sėdinčiu Čelsio dailės ga- 
lerijoje, taigi, kai kaliniai sėdėjo Gvantanamo kambaryje su 
kėde ir pasakojo savo istorijas, jų veidai buvo projektuojami 
Čelsio manekenui į galvą, lyg ji būtų juos išlaisvinusi ir sutei- 
kusi balsą, taip, svarstoma buvo laisvė, močiakrušiai, laisvė, ji 
nekentė terorizmo kaip ir visi, bet ji nekentė ir nusižengimo 
teisingumui ir, jūsų žiniai, jei dėl viso pikto ėmėte svarstyti, 
jei dėl viso pikto įsidėmėjote ją kaip lūkuriuojančią religinę 
fanatikę teroristę, ji neturi laiko Dievui, be to, yra pacifistė ir 
veganė, taigi eikit šikt. 

Ji buvo miesto centro garsenybė, žinoma visame pasau- 
lyje iš dvidešimties kvartalų, sakydavo per pasakojimų varžy- 
bas, rengiamas „Skėrių dienos“ draugijos, pasivadinusios ne 
pagal Naranielio Vesto romaną (ten buvo skėrys, vienaskai- 
ta), o pagal Dilano dainą (skėriai, daugiskaita): „Skėriai dai- 
navo, ir dainavo man. „Skėrių pasakojimų varžybos buvo 
kilnojamos šventės vis kitose miesto vietose ir nors vadinosi 
„Dienos“, vykdavo, žinoma, naktį, ir Žydroji Jasmyna, sekanti 
savo pasakas iš stebuklingojo Bagdado, prie mikrofono buvo 
žvaigždė. 

Kartą senovės Bagdade, — pasakojo Žydroji Jasmyna, — iš 
vieno pirklio vietos didikas pasiskolino pinigų, tiesą sakant, įsi- 
skolino iki ausų, ir netikėtai pasimirė. „Blogai, - pamanė pirk- 
lys, — niekas man nesumokės.“ Bet kažkuris dievų buvo apdo- 
vanojęs jį sielos perkėlimo dovana, nes ši istorija įvyko pasaulio 
krašte, kuriame dievų daug, ne vienas, taigi pirkliui toptelėjo 

perkelti savo sielą į mirusiojo kūną, kad velionis galėtų prisikel- 
ti ir grąžinti jam skolą. Pirklys paliko savo kūną saugioje vie- 
toje, bent jam taip atrodė, o jo dvasia įsirangė į lavoną. Pirklys 
numirėlio kūnu ėjo į banką pro žuvų turgų, ir didžiulė negyva 
menkė, gulinti ant lentos, pamatė jį ir pratrūko juokais. Išgirdę 
juokiantis negyvą žuvį, žmonės suprato, kad pro šalį žingsniuo- 
jantis velionis įtartinas, ir užpuolė velnio apsėstąjį. Mirusio di- 
diko kūnas greitai tapo netinkamas gyventi, pirklio sielai teko jį 
palikti ir grįžti prie savo kūno. Bet jį kažkas jau buvo radęs ir 
manydamas, kad čia lavonas, sudeginęs pagal to krašto paprotį. 
Taigi pirklys nebeturėjo kūno ir nesusigrąžino skolos, o jo siela 
turbūt tebeklaidžioja po turgų. O gal ji persikėlė į negyvą žuvį 
ir išblaukė į vandenyną pasakos bangomis. O moralas toks: ne- 
vyk Dievo į medį. 

Ir dar: 

Kartą senovės Bagdade stovėjo labai labai aukštas namas, 
panašus į prospektą, statmenai kylantį į stiklinę observatoriją, iš 
kurios savininkas, pasakiškas turtuolis, žvelgdavo žemyn į ma- 
žučius knibždančius žemo pakriko miesto gyventojų skruzdėly- 
nus apačioje. Aukščiausias miesto namas stovėjo ant aukščiau- 
sios kalvos, ir jis buvo pastatytas ne iš plytų, plieno ar akmenų, 
o veikiau iš vieno išdidumo. Grindų plytelės buvo iš poliruoto 
išdidumo, kuris niekada neprarasdavo žvilgesio, sienos iš tau- 
riausios puikybės, o sietynai varvėjo krištolo didybe. Visur stovėjo 
milžiniški paauksuoti veidrodžiai, kad savininkas savimi grožė- 
tysi ne sidabre ar gyvsidabryje, o labiausiai glostančioje širdį iš 
atspindinčių medžiagų, o juk tai ir yra tikroji savigarba. Savi- 
ninkas taip didžiavosi savo nauju namu, kad šiuo pasigėrėjimu 
paslaptingai užkrėtė ir nedaugelį išrinktųjų, pakviestų į svečius, 

ir niekas niekada nė pusės žodžio nepasakė prieš tokį aukštą pa- 
statą tokiame žemame mieste. 

Bet įsikūrusį šiame name turtuolį su šeima persekiojo nesėk- 
mės. Netyčia tai lūždavo koja, tai iškrisdavo brangi vaza, 0 
kas nors visada sirgdavo. Visi blogai miegojo. Turtuolio verslas 
nenukentėjo, nes darbo reikalus jis tvarkydavo ne namie, bet 
dėl namiškius ištinkančių bėdų jo žmona iškvietė namų dva- 
singumo žinovą, 0 išgirdusi, kad namą amžinai prakeikė, ma- 
tyt, džinas, žmonių skruzdėlių bičiulis, privertė vyrą su šeima, 
tūkstančiu ir vienu pakaliku ir šimtu šešiasdešimčia automobi- 
lių išsikraustyti iš aukštojo namo į vieną iš daugelio žemesnių jų 
buveinių, namą, pastatytą iš įprastų medžiagų, ir jie gyveno il- 
gai ir laimingai, net turtuolis, nors sužeistas išdidumas yra sun- 
kiausia iš visų žaizdų, prarasta savigarba ir orumas baisiau už 
sulaužytą koją, 0 gyja daug ilgiau. 

Turtuolio šeimai palikus aukštąjį namą, jo sienomis pradėjo 
ropštis miesto skruzdėlės, driežai ir gyvatės, į kambarius įsiveržė 
džiunglės, lovas su baldakimais apraizgė vijokliai, o pro neįkai- 
nojamus šilkinius Bucharos kilimus prasikalė dygi žolė. Visur 
įsikūrė skruzdėlės, įsisavino namą, ir pamažu pastatą nudildė 
žygiuojančios griebiančios tiesiog esančios skruzdėlės, milijardas 
skruzdėlių, daugiau kaip milijardas, sietynų didybė sutrūkinė- 
jo ir sudužo nuo jų bendro svorio, didybės skeveldros pabiro ant 
išdidumo grindų, purvinų ir apsiblaususių, kilimų ir gobelenų 
išdidumo audeklas iškedėjo nuo milijardo mažų kojyčių, žy- 
giuojančių, žygiuojančių, griebiančių, griebiančių, tiesiog esan- 
čių, gyvenančių, naikinančių aukštojo pastato išdidumo prasmę, 
žr Jis nebegalėjo neigti jų būties, sutrupėjo nuo paties jų esimo, 
nuo milijardo jų mažų kojyčių, nuo jų skruzdėliškumo. Sienų 

puikybė suaižėjo ir nusilupo it pigus tinkas, atskleisdama, ko- 
kie netvirti pastato griaučiai; savigarbos veidrodžiai suskilinė- 
jo, ir visa virto griuvėsiais, šlovingasis pastatas tapo kirminskyle, 
vabzdynu, skruzdėlija. Ir, be abejo, galų gale jis nugriuvo, su- 
gurėjo į dulkes, kurias išpustė vėjas, o skruzdėlės gyveno, driežai, 
moskitai, gyvatės irgi, turtuolio šeima irgi gyveno, visi gyveno, 
visi liko tokie pat, ir netrukus namą pamiršo visi, net žmogus, 
kuris buvo jį pastatęs, lyg jo niekada nebūtų buvę, ir niekas ne- 
pasikeitė, niekas negalėjo pasikeisti, niekas niekada nepasikeis. 
Jos tėvas profesorius, gražus, protingas, truputį pasipūtęs, 
buvo miręs, bet ji kasdien stengdavosi atgaivinti jo idėjas. Mes 
visi pasakų spąstuose, kalbėjo ji kaip kadaise jis, banguotais 
plaukais, šelmiška šypsena, gražia siela, kiekvienas iš mūsų 
nuosavos solipsistinės poringės kalinys, kiekviena šeima gi- 
minės istorijos belaisvė, kiekviena bendruomenė užsidariusi 
nuosavame pramane, kiekviena tauta savos istorijos versijos 
auka, ir yra pasaulio kraštų, kuriuose pasakojimai susikerta 
ir eina į karą, kur dėl vietos, taip sakant, tame pačiame pus- 
lapyje kaunasi dvi ar daugiau nesuderinamų istorijų. Ji kilusi 
iš vienos tokios vietos, jo vietos, iš kurios jis buvo amžinai iš- 
varytas, kūnas buvo ištremtas, bet siela — niekada. O dabar 
gal kiekviena vieta virsta ta vieta, gal Libanas visur ir niekur, 
ir mes visi tremtiniai, net jei mūsų plaukai ne tokie banguo- 
ti, mūsų šypsenos ne tokios šelmiškos, mūsų sielos ne tokios 
gražios, net vardas Libanas nereikalingas, kiekvienos, bet ku- 
rios vietos vardas tiktų ne blogiau, gal todėl ji jautėsi bevardė, 
be vardo, neįvardijama, /ibanonimė. Toks buvo bevardis vie- 
nos moters kuriamo spektaklio, kuris gali tapti (vylėsi ji) kny- 


ga ir (ji nuoširdžiai tikėjosi) ūilmu ir (jei labai labai pasiseks) 


125 


miuziklu (nors tokiu atveju jai turbūt teks parašyti vaidmenis 
dar keliems žmonėms), vardas. Nes aš manau, kad visos tos 
istorijos pramanytos, kalbėjo ji, net tos, kurios tvirtina, kad 
yra tikros, net kas pirmas kur buvo ir kieno Dievas viršesnis, 
visos jos įsivaizduojamos, ir realistinės fantazijos, ir fantas- 
tinės fantazijos išgalvotos, o pirmas dalykas, žinotinas apie 
sukurtas istorijas, yra jų vienodas netikrumas, ponia Bovari 
ir besivaidijančios libanoniminės istorijos pramanytos /ygiai 
taip, kaip skraidantieji kilimai ir džinai, citavo tėvą, niekas 
niekada nepasakydavo svarbių dalykų geriau už jį, o ji - jo 
duktė, taigi jo žodžiai dabar priklauso jai, čia ir yra mūsų 
tragedija, kalbėjo ji jo žodžiais, mus žudo pramanai, bet jei 
neturėtume pramanų, ko gero, irgi nusibaigtume. 

Pasak unijazų, gyvenančių Lamo kalnagūbryje, beveik juo- 
siančiame senąjį Bagdadą, — pasakojo Žydroji Jasmyna „Skėrių“ 
pasakojimų varžybose, — istorijų parazitas patenka į žmonių kū- 
dikius pro ausį per kelias valandas nuo gimimo ir verčia au- 
gančius vaikus trokšti daugybės kenksmingų dalykų: pasakų, ne- 
pasiekiamų svajonių, pramanų, apgaulių, melagysčių. Poreikis 
vaizduoti daiktus ne tokius, kokie jie yra, pavojingas žmonėms, 
nuolat kovojantiems dėl išlikimo ir privalantiems atidžiai stebė- 
ti tikrovę. Tačiau istorijų parazitą išnaikinti sunku. Jis tobulai 
prisitaikė prie šeimininko, prie žmogaus fiziologijos, elgesio, ge- 
netinio kodo ir tapo antrąja žmogaus oda, antrąja žmogaus pri- 
gimtimi. Atrodė, jį įmanoma sunaikinti tik sykiu su šeimininku. 
Tuos, kurie pernelyg kentėjo nuo jo poveikio, apnikti noro kurti 
ir platinti nesamus dalykus, unijazai kartais nubausdavo mirti- 
mi, ir tai buvo išmintinga atsargumo priemonė, bet istorijų pa- 


razitas toliau vargino gentį. 


126 


Unijazai buvo maža, nykstanti kalnų tautelė. Aplinka buvo 
atšiauri, kalnuota vietovė nusėta akmenimis ir nederlinga, priešai 
žiaurūs ir gausūs, be to, jie turėjo polinkį į sekinamas ligas, nuo ku- 
rių kaulai subyra į miltelius, ir karštligės, pūdančias smegenis. Jie 
negarbino jokių dievų, nors istorijų parazitas užkrėtė juos svajonė- 
nis apie lietaus dievybes, atnešančias vandenį, apie mėsos dievybes, 
duodančias karvių, ir karo dievybes, kurios paleidžia pilvą prie- 
šams, kad juos būtų lengva žudyti. Ši iliuzija — kad jų laimėjimai, 
kaip antai surastas šaltinis, išauginti galvijai ar užnuodytas priešų 
maistas — yra ne jų pastangų vaisius, 0 nematomų antgamtinių bū- 
tybių dovanos, buvo paskutinis lašas. Unijazų genties vadas įsakė 
naujagimių ausis užlipdyti moliu, kad istorijų parazitas nepatektų. 

Po to istorijų liga ėmė nykti, ir jaunieji unijazai augdami 
sužinojo, kad pasaulis, deja, be galo tikras. Ėmė plisti gilaus liū- 
desio nuotaikos, nes nauja karta suprato, kad tokiame pasaulyje, 
koks jis yra, žodžiai „ramybė“, „poilsis, „švelnumas“ ir „laimė“ 
neturi prasmės. Suvokę begalinį tikrovės baisumą, jie nusprendė, 
kad jų gyvenime nėra vietos ir tokioms sekinančioms silpnybėms 
kaip jausmai, meilė, draugystė, ištikimybė ar pasitikėjimas. O 
tada gentis pamišo. Manoma, kad po nuožmių ginčų ir smur- 
tingos nesantaikos unijazų jaunimas, apimtas maištingo sielvar- 
to, pakeitusio istorijų užkratą, išžudė vyresniuosius, paskui puo- 
lė vienas kitą, ir genties nebeliko. 

Neturime pakankamai duomenų, todėl neįmanoma pasaky- 
ti, ar istorijų parazitas iš tikrųjų buvo, ar ir jis tiktai istorija, 
parazitiškas pramanas, įsiskverbęs į unijazų sąmonę, nesamas 
dalykas, kurio padariniai dėl klastingo įtikinamumo prilygsta 
išgalvoto parazito poveikiui, jei šis būtų buvęs toks, kaip manyta; 


tokiu atveju unijazus, nekentusius paradoksų ne mažiau kaip 

pramanų, ko gero, bus paradoksaliai išnaikinęs įsitikinimas, jog 
iliuzija, kurią jie drauge sukūrė, yra tiesa. 

Ber kodėl jai parūpo paslaptingasis ponas Džeronimas, 
vakare paklausė veidrodžio Jasmyna, tas tylus senis, nė ne- 
bandantis elgtis širdingai, gal kad aukštas, gražus ir tiesus, 
koks buvo tėvas, ir tėvo amžiaus, jei šis būtų gyvas? Taip, tur- 
būt, pripažino, vėl ją paveikė mintys apie tėtį, ir gal būtų pyk- 
telėjusi ant savęs dėl nuolaidžiavimo savotiškam perkeltam 
ilgesiui, bet tą akimirką ją išmušė iš vėžių už nugaros pasiro- 
džiusi aiškiai matoma miegamojo veidrodyje liesa jauna gra- 
žuolė juodais drabužiais, sukryžiuotomis kojomis sėdinti ant 
skraidančiojo kilimo, kybančio it sodininkas apačioje maž- 
daug per keturis colius nuo grindų. 

Nors įprastą miesto būseną sutrikdė, galbūt visam laikui, 
didžiojo karo pradžia, dauguma žmonių vis dar prarasdavo 
galvą ir netekdavo žado, fantazijai įsiveržus į kasdienybę, net 
tokie žmonės kaip Žydroji Jasmyna, šiaip ar taip, ką tik para- 
ginusi Seserį Olbi atlaidžiau žiūrėti į daug mėnesių pusrūsyje 
trunkančią levitaciją. Jasmyna viauktelėjo kaip šunelis ir at- 
sisuko į Duniją, o ši, reikia pripažinti, apstulbo taip pat kaip 
moteris oranžiniais plaukais, stovinti priešais. 

— Pirma, - irzliai prabilo Dunija, — tu turėtum būti asmuo, 
su kuriuo man reikia aptarti svarbų reikalą, ponas Rafaelis 
Manezesas, vadinamas Džeronimu, o tu aiškiai ne jis. Antra, 
tavo ausys visiškai įprastos. 

Žydroji Jasmyna išsižiojo, bet neįstengė ištarti nė garso. 

— Džeronimas Manezesas? — pakartojo moteris ant skrai- 
dančiojo kilimo vis dar irzliai. Nusivarė šiandien. — Kuris jo 


butas? — Jasmyna bakstelėjo pirštu į grindis. 

— Pirmas, — šiaip taip išstenėjo. Moteris ant skraidančiojo 
kilimo pasipiktino. 
— Todėl ir nemėgstu naudotis kilimais, — tarė ji. - Amži- 


nai netinkamai nustato vietą. 


Mama, mes turime išsikraustyti, mes turime iškart palikti 
šiuos namus, jei įmanoma, šįvakar. 

Kodėl, sūnau, nes tavo miegamajame pabaisa? Normali, 
liepk jam elgtis normaliai. 

Ką, net jūs dabar vadinat jį Normaliu? 

O kodėl gi ne, Džinendra, čia Amerika, visi pasikeičia var- 
dus. Tu irgi dabar Džimis, taigi nekapok akių. 

Gerai, tiek to. Nirmali, pasakyk mamai, kad mes turim iš 
čia išvykti, likti nesaugu. 

Vadink mane Normaliu. Aš rimtai. 

Tada aš tave vadinsiu Rimtu. 

Džinendra, negadink nuotaikos pusbroliui, kuris tau duoda 
gerą darbą ir moka gerus pinigus. Kodėl nerodai jam pagarbos? 

Mama, mes turim dingti iš čia, kol nevėlu. 

Tr aš turiu lyg niekur nieko palikti savo paukščius? Ką daryti 
su paukščiais? 

Paukščiai buvę nebuvę, mama. Jis grįš parodyti galios ir jei 
ras mus čia, bus blogai. 

Aš patikrinau tavo miegamąjį. Tavo mama paprašė, todėl 
patikrinau. Viskas kaip paprastai. Viskas normalu. Nei skylės 
sienoje, nei bhūto, nieko, viskas normaliai. 

Mama. Prašau. 


* Vaiduoklis (bindi). 

Sūnau mano, kur eiti? Nėra kur. Tavo motina serga. Nė kal- 
bos negali būti apie bastymąsi nežinia kur. 

Nirmalis turi namus. 

Ką, dabar tu nori atsikraustyti pas mane? Kuriam laikui? 
Vienai nakčiai? Dešimčiai metų? O ką darysi su šituo namu? 

Šis namas pavojingoje zonoje. 

Gana. Per daug bakvas . Liksime čia. Skalsu kalbos. 

Ir taip daug mėnesių, kol jis patikėjo, kad motina teisi, 
kad jo būgštavimai nepasitvirtins, kirmgrauža, Dunija ir He- 
rojus Natradžas buvo haliucinacijos, anuo metu sukeliamos 
psichotropinio vyno, grybų ar supelijusios duonos, ir jam rei- 
kia psichiatro pagalbos, gal vaistų, gal jis pamišęs. Kol galop 
atėjo naktis, žiemą, su sniegu, nepaprastai giliu sniegu, tiek 
daug sniego niekas neprisiminė, sniegu, kurį žmonės laikė 
Dievo bausme ar prakeiksmu, nes pastaruoju metu visi taip 
žiūrėjo į orą, kai Kalifornijoje lydavo, visi pradėdavo statytis 
laivus, kai Džordžijoje kilo pūga, žmonės paliko automobi- 
lius magistralėje ir nukūrė, lyg juos persekiotų milžiniška le- 
dinė pabaisa, o Kvinse, kur žmonės, kurių kilmė ir sapnai 
susiję su karštais kraštais, žmonės, kuriems sniegas vis dar 
atrodo pramanas, nesvarbu, kiek metų jie čia gyvena, nesvar- 
bu, kad sninga dažnai ir smarkiai, sniegas netikras, juodoji 
magija, apsimetusi balta, o taip, tą naktį, kai juodoji magija 
tapo tikrove, tą naktį, kai pabaisa iš tiesų pasirodė, snigo la- 
bai smarkiai, todėl bėgti buvo sunkiau. 

Tą naktį teko bėgti, jis lėkė namo iš Normalio biuro kiek 
įkabindamas, slidinėdamas, griūdamas, keldamasis bėg- 
ti kiek įkabindamas, o Normalis, švokšdamas, gargdamas, 


* Tušti plepalai (bind?). 

graibstydamasis už šonų, skuodė šiek tiek atsilikęs, nes kilo 
gaisras, štai jis, ugnis vietoj namo, liepsnos, kur buvo namas, 
paukščiai iškepę arba išskridę, o ant kietos kėdės kitapus gat- 
vės, sudegusių paukščių plunksnoms sklandant ore virš gal- 
vos, įsmeigusi akis į ugnį, kuri ryja senąjį gyvenimą, ugnį, 
kuri tirpdo sniegą, net kėdė stovi klanelyje, sėdi jo motina, 
apdegusi, suodina, bet gyva, apsistačiusi keliais daiktais, tor- 
šeru prie kėdės, povo plunksnų vėduokle, trimis įrėmintomis 
nuotraukomis ant patižusio sniego, sustingusi ir bežadė jo 
motina su raudonomis liepsnomis už nugaros, raudonomis 
liepsnomis be dūmų, kodėl nėra dūmų, paklausė jis savęs, lėk- 
damas prie jos, ir išgirdo gaisrininkus sakant, Vargšė mote- 
riškė, apgręžkit kėdę, kad nematytų, vargšelė, atrodo baisiai 
sušalusi, pristumkit ją arčiau ugnies. 

Ir šį kartą dėl priežasties ginčų nekilo, visi pamatė milži- 
nišką džiną, išnyrantį iš liepsnos kamuolio, gimusį kaip visi 
džinai iš ugnies be dūmų, dantingą, raupuotą, apsivilkusį il- 
gus raudonus kaip liepsna kovinius marškinius, papuoštus 
įmantriais auksiniais ornamentais, susijuosusį didžiule juoda 
barzda kaip diržu, už kailinės juostos iš kairės įsikišusį kardą 
raudona ir žalia makštimi, Zamurad Šahas jau nebesivargi- 
no pasiversti Herojumi Natradžu jaunojo Džimio galvai su- 
maišyti, pasirodė visa siaubinga didybe: su trim artimiausiais 
bendrais į pasaulį įsiveržęs Zamuradas Didysis, puikiausias iš 
didžiųjų ifritų, raitas ant skraidančiosios urnos, paskelbė atsi- 


tiktinių keistybių laiko pabaigą. Prasidėjo vadinamasis Karas. 

zamuradas didysis ir 
trys jo sebrai 


DIDYSIS IFRITAS ZAMURAD ŠAHAS, pasidabinęs aukso ka- 
rūna, kadaise nuimta nuo atsitiktinai ar nelabai nugalabinto 
princo galvos, vienu metu tapo filosofo Algazelio asmeniniu 
džinu: siaubinga esybė, kurios vardą bijojo ištarti net džinė 
Dunija. Tačiau Algazelis nebuvo džino šeimininkas. Žodžiai 
„šeimininkas“ ir „tarnas“ netinka, nusakant žmonių ir džinų 
santykius, nes bet kokia paslauga, kurią džinas padaro žmo- 
gui, yra veikiau malonė negu vergystės įrodymas, dosnumo 
arba, jei džinas išvaduojamas iš spąstų, kaip antai žibinto, 
dėkingumo ženklas. Pasakojama, kad Algazelis iš tikrųjų iš- 
vadavo Zamurad Šahą iš tokių spąstų, mėlyno butelio, ku- 
riame jį įkalino kažkoks užmirštas burtininkas. Seniai, labai 
seniai, klaidžiodamas gimtojo Tūso gatvėmis, Algazelis pa- 
matė tamsų butelį, numestą ant krūvos šiukšlių, kurios, deja, 
bjaurojo tą seną gelsvai rausvų minaretų ir paslaptingų sienų 
miestelį, ir iškart pajuto, kaip geba visi tinkamai išsimokslinę 
filosofai, jame įkalintą dvasią. Jis nerūpestingai, nors vis dėlto 
kalta it naujoko vagies mina, čiupo butelį ir prispaudęs lūpas 
prie ryškiai mėlyno stiklo sušnibždėjo kiek per garsiai slaprą 


užkeikimą, būtiną dialogo su pagautu džinu įžangą: 

Džine didis ir puikus, 

Pakliuvai man į nagus. 

Pasakyk, jei išvaduosiu, 

Kokį atlygį man duosi. 

Sumažintas džinas, kalbantis pro stiklą, cypia kaip ani- 
macinio filmo peliūkštis. Daugelį žmonių apgaudavo šis silp- 
nas spiegimas, ir jie prarydavo užnuodytą piliulę, kurią džinas 
visada pasiūlys. Algazelis buvo iš kitokio molio nulipdytas. Jis 
išklausė džiną: 

Greit išleisk mane, būk geras, 

Tik silpnuoliai šitaip deras. 

Kas nesidera, tas žino, 

Kad palaimintas bus džino. 

Algazelis žinojo tinkamą atkirtį tokiai vaikiškai apgaulei. 

Jei išleisčiau, būčiau kluikis, 

Jus, džinus, pažįstu puikiai. 

Butelyje tol sėdėsi, 

Kol kai ko nepažadėsi. 

Zamurad Šahas suprasdamas, kad negali rinktis, pasiūlė 
įprastą trijų norų formulę. Algazelis atsakė, užantspauduoda- 
mas sutartį, sutikdamas žodžiais, kurie nuo įprastos formulės 
šiek tiek skyrėsi: 

Bet kada po mėnuliu 

Norus tris primint galiu. 

O tada turėsi veikiai 

Padaryti, ko man reikia. 

Išleistas džinas iškart pasirodė visa savo didybe ir buvo 
priblokštas dviejų dalykų, rodančių, kad Algazelis — nepa- 
prastas mirtingasis. Pirma, jis nekrūptelėjo. Krūptelėjimas, 

kaip sužinojo Džimis Kapūras po daugelio amžių, yra ne tik 
būtinas pagal etiketą, bet dauguma atvejų nesąmoninga reak- 
cija į Zamuradą visoje juodoje jo prašmatnybėje. Tačiau: „Šis 
mirtingasis, — šiek tiek suglumęs, pastebėjo didysis ifritas, — 
nekrūptelėjo.“ Tai buvo pirma. O antra, iškart jis nieko ne- 
paprašė! Negirdėta. Begaliniai turtai, didesnis lytinis organas, 
neribota valdžia... — šie norai žmonių patinų sąraše pirmau- 
ja. Žmonių patinai stulbinamai neturi vaizduotės. Bet jokio 
noro? Atidėti visus tris? Tai tiesiog nepadoru. 

— Tu nieko neprašai? — suriaumojo Zamurad Šahas. — Nie- 
kas — dalykas, kurio negaliu duoti. 

Algazelis palenkė filosofo galvą ir suėmė ranka smakrą. 

— Matau, kad tu niekui suteiki daikto savybes. Niekas 
yra daiktas, kurio negalima duoti kaip tik todėl, kad tai nėra 
daiktas, tačiau tavo požiūriu nedaiktiškumas savaime yra 
daiktiškumo forma. Turbūt tai galėtume aptarti. Suprask, 
džine, man nedaug reikia. Nenoriu nei begalinių turtų, nei 
didesnio lytinio organo, nei neribotos valdžios. Tačiau gali 
ateiti laikas, kai paprašysiu didelės paslaugos. Pranešiu. O kol 
kas eik. Esi laisvas. 

— Kada tas laikas ateis? — reikliai paklausė Zamurad Ša- 
has. — Žinok, būsiu užsiėmęs. Šitiek laiko tūnojau butelyje, 
dabar reikia daug nuveikti. 

— Laikas ateis, kai bus laikas, — siutinamai atsakė Algazelis 
ir įknibo į knygą. 

— Spjaunu ant visų filosofų, — pasakė jam Zamurad Ša- 
has, — ant menininkų irgi, ir ant visos kitos žmonijos, — ir 
įniršio sūkuriu dingo. Paskui bėgo laikas, bėgo metai, bėgo 


dešimtmečiai, Algazelis mirė, ir džinas manė, kad sutartis 

nutraukta. Plyšiai tarp pasaulių užsinešė, užsikimšo, ir Za- 
muradas Parystane, kitaip Fėjų šalyje, laikinai užmiršo žmo- 
nių pasaulį ir žmogų, kuris atidėjo norus; bėgo šimtmečiai, 
prasidėjo naujas tūkstantmetis ir antspaudai, atskyrę pasau- 
lius, ėmė lūžinėti, o paskui bumbt! Jis vėl atsidūrė šių menkų 
padarų pasaulyje ir staiga galvoje išgirdo balsą, reikalaujan- 
tį atvykti, numirėlio balsą, dulkių balsą, tylesnį už dulkes, 
balsą tuštumos, kurioje kadaise buvo numirėlio dulkės, sa- 
votiškai gyvos tuštumos, supratingos kaip velionis, tuštumos, 
įsakančios jam pasirodyti ir išklausyti pirmą didį norą. Ir jis, 
neturėdamas pasirinkimo, susaistytas sutarties, nors ir keti- 
no ginčyti, kad sutartis po mirties nebegalioja, bet prisiminė 
neįprastus Algazelio žodžius, „bet kada po mėnuliu norus tris 
primint galiu“, ir suprato, kad kadangi užmiršo įterpti punk- 
tą dėl mirties (reikia įsidėti į galvą, o gal kada nors ateityje vėl 
teks sudaryti trijų norų sutartį!), prievolė tebegaubia jį it dro- 
bulė, ir teko daryti, ko geidė tuštuma. 

Jis prisiminė ir jį žaibiškai užplūdo visas neatlyžęs siutas, 
didžiojo ifrito, pusę amžinybės pratūnojusio mėlynam butely, 
rūstybė, apėmė geismas atkeršyti visai padermei, iš kurios ki- 
lęs jo pagrobėjas. Atliks šią menką pareigą numirėliui, o pas- 
kui ateis laikas kerštui. Jis prisiekė. 

Zamurad Šaho įniršis: šešioliktame amžiuje būrelis talen- 
tingų indų, Didžiojo Mogolo, imperatoriaus Akbaro rūmų 
dailininkų, sumenkino ir įžeidė jį. Maždaug prieš keturis 
šimtus penkiasdešimt metų jis buvo kelis kartus pavaizduotas 
„Hamzanama“ piešinių cikle apie didvyrio Hamzos nuoty- 
kius. Štai Zamuradas — čia, šiame piešinyje! — su savo sėbrais, 


Rahymu Kraugeriu ir Žvilgiuoju Rubinu, planuojantys naują 

blogą darbą. Kuždasi šnibždasi kikena šnypščia. Virš jų oran- 
žinis baldakimas su baltais raštais, už jų kalnas iš putlių rie- 
dulių it akmeninių debesų. Klūpo vyrai su ilgaragiais jaučiais, 
prisiekdami ištikimybę, o gal paprasčiausiai keikdamiesi, nes 
Zamuradas Šahas atrodo taip kraupiai, kad net geri žmonės 
prisimena negražius žodžius. Jis siaubingas pabaisa, milžinas, 
dešimt kartų didesnis už visus kitus ir dvidešimt kartų bjau- 
resnis. Šviesi oda, ilga juoda barzda, šypsena iki ausų. Pil- 
na burna žmogėdros dantų, aštrių kaip Gojos Saturno. Ir vis 
dėlto piešinyje jis suniekintas. Kodėl? Nes pavaizduotas kaip 
mirtingasis. Be abejo, milžinas, bet ne džinas. Kūnas ir krau- 
jas, o ne ugnis be dūmų. Nemažas įžeidimas didžiajam ifritui. 

(Ir, kaip parodys įvykiai, ne jis buvo didysis ifritas, mėgs- 
tantis Žmogieną.) 

Paveiksluose, nutapytuose puikiųjų dailininkų, susibūru- 
sių Akbaro dvare, jį puošė vyrai, vertingi kaip brangakmeniai, 
siaubingasis Zamurad Šahas pavaizduotas kelis kartus, bet 
beveik niekur kaip nugalėtojas. Dažniausiai jis yra sumuš- 
tas Hamzos, pusiau mitinio didvyrio, priešininkas. Štai jis su 
kareiviais garsiosiomis skraidančiosiomis urnomis bėga nuo 
Hamzos armijos. Štai, gėdingai įkritusį į duobę, iškastą vai- 
sių vagims gaudyti, jį skaudžiai muša pikti sodininkai. Trokš- 
dami pašlovinti karį Hamzą — ir per šį pramanytą personažą 
tikrą imperatorių, kuris užsakė paveikslus, — dailininkai su 
ZŽamuradu elgėsi žiauriai. Jis didelis, bet kvailas. Net stebuk- 
lingos skraidančiosios urnos ne jo: jas jam atsiuntė draugas, 
Burtininkas Zabardastas, pabėgti nuo Hamzos. Šitas Zabar- 
dastas, išvertus Nuostabusis, yra ir buvo, kaip ir Zamurad 


Šahas, vienas galingiausių juodųjų džinų genties narių; taip, 

burtininkas, bet turintis ypatingų galių, susijusių su levitacija. 
(Ir gyvatėmis.) Ir jei Mogolų rūmų dailininkai būtų atskleidę 
jų tikrąją prigimtį, jie būtų Hamzai parodę, kur pipirai auga. 

Tai vienas dalykas. Bet net jei Mogolų dailininkai būtų 
tinkamai jį pavaizdavę, Zamurad Šahas vis tiek būtų buvęs 
žmonijos priešas iš paniekos žmogaus būdui. Lyg žmonių su- 
dėtingumas jį užgautų asmeniškai, siutinantis jų nenuosek- 
lumas, prieštaravimai, kurių jie nebando išnaikinti ar sutai- 
kyti, jų idealizmo ir gašlybės, didybės ir smulkmeniškumo, 
tiesos ir melo mišinys. Į juos neverta žiūrėti rimtai, kaip ne- 
verta rimtai žiūrėti į tarakonus. Geriausiu atveju tai žaislai, 
o jis tiesiog užgaidaus dievo idealas, kito tokio jie niekada 
neturės, ir panorėjęs galabys juos savo malonumui. Kitaip ta- 
riant, net jei filosofas Algazelis nebūtų jo užsiundęs ant nieko 
neįtariančio pasaulio, Zamuradas pats būtų jį puolęs. Jo po- 
linkiai atitiko gautus nurodymus. O mirusio filosofo nurody- 
mai buvo aiškūs. 

— Įvaryk baimės, — liepė jam Algazelis. — Tik baimė pa- 
stūmės nusidėjėlius prie Dievo. Baimė yra neatskiriama nuo 
Dievo, nes ji — tinkamiausias jausmas silpnam Žmogui, atsi- 
dūrusiam prieš beribės galybės ir griežtos prigimties Viešpatį. 
Galima sakyti, kad baimė — Dievo aidas, ir kur jis girdimas, 
žmonės puola ant kelių ir maldauja gailestingumo. Kai ku- 
riuose kraštuose Dievo jau bijoma. Nesuk galvos dėl tų kraš- 
tų. Eik ten, kur Žmogus puikybės nepaneša, kur Žmogus 
mano prilygstąs Dievui, nusiaubk jo ginklines ir viešnamius, 
jo technikos, mokslo ir turto šventoves. Eik ir į tas jausmin- 
gas vieteles, kuriose kalbama, kad Dievas yra meilė. Eik ir 


parodyk jiems tiesą. 

— Neprivalau sutikti su tavo požiūriu į Dievą, - atsakė Za- 
murad Šahas, — dėl jo prigimties ar net jo buvimo. Tai nėra ir 
niekada nebus mano reikalas. Fėjų šalyje mes nekalbam apie 
religiją, o mūsų kasdienybė labai skiriasi nuo gyvenimo Že- 
mėje, drįstu pranešti, daug geresnė. Matau, kad net po mir- 
ties tebesi priekabiai dorybingas, taigi nesileisiu į begėdiškas 
smulkmenas. Šiaip ar taip, filosofija nedomina nieko, išsky- 
rus nuobodas, o teologija yra dar nykesnė filosofijos pusseserė. 
Tokius migdančius klausimus spręsk pats dulkių kape. Bet 
tavo noras man ne tik įsakymas, aš jam paklusiu su malonu- 
mu. Su sąlyga, kad jis atstos visus tris pažadėtus norus: juk, 
tiesą sakant, prašai daugelio veiksmų. 

— Sutinku, - atsiliepė tuštuma, kažkada buvusi Algazelis. 
Jei numirėliai galėtų kikenti iš džiaugsmo, velionis filosofas 
būtų piktdžiugiškai prunkštęs. Džinas tai pastebėjo. (Kartais 
džinai būna pastabūs.) 

— Ko toks linksmas? — paklausė jis. — Sukelti chaosą nie- 
ko neįtariančiame pasaulyje - menki juokai. Ar vieni juokai? 

Algazelis mąstė apie Ibn Rušdą. 

— Mano idėjinis priešininkas, — atsakė jis Zamurad Šahui, — 
yra vargšas kvailys, įsitikinęs, kad ilgainiui žmonės nuo tikėji- 
mo atsigręš į protą, nors šis turi daugybę trūkumų. Be abejo, 
mano nuomonė priešinga. Daug kartų jį nugalėjau, tačiau mūsų 
ginčas tebesitęsia. O protų mūšyje malonu dėl viso pikto turėti 
slaprą ginklą, atsarginį švieralą tinkamai akimirkai. Šiuo arveju, 
galingasis Zamuradai, tu esi tas švietalas. Mėgaujuosi būsimu to 
mulkio sutrikimu ir vėlesniu neišvengiamu pralaimėjimu. 

— Filosofai kaip vaikai, — tarė džinas. — O man vaikai nie- 


kada nepatiko. 

Ir dingo suniekinęs velionį. Ber ateis laikas, ir jis grįš pas 
Algazelį išklausyti, ką pasakys numirėlio dulkės. Ateis laikas, 
kai jis nebe taip niekins religiją ir Dievą. 


Pastaba apie Zabardastą. Kartą jį irgi sugavo mirtingoji kerė- 
toja, taigi pažeminimas buvo dar didesnis negu pakliūti į 
burtininko nagus. Tokių dalykų tyrinėtojai teigia, kad tai, ko 
gero, buvusi ragana, minima Artūro legendų cikle, niekšin- 
goji fėja Morgana, pergulėjusi su broliu ir pagrobusi dar ir 
burtininką Merliną, kurį kalino krištoliniame urve. Girdėjo- 
me šią istoriją iš vieno pasakininko. Negalime pasakyti, ar ji 
teisinga. Neaišku, kaip jis pabėgo. Tačiau žinoma, kad Zabar- 
dastas širdyje nešiojosi neapykantą žmonių padermei, mažų 
mažiausiai prilygstančią Zamurado. Bet Zamurado įrūžis 


buvo karštas, Zabardasto — šaltas kaip ašigalio ledas. 


Tuo metu, keistybių, o paskui Pasaulių Karo dienomis, Jung- 
tinių Valstijų prezidentas buvo neįprastai protingas, iškalbin- 
gas, atidus, sumanus, apdairių žodžių ir darbų, geras šokėjas 
(nors ne toks puikus kaip jo žmona), lėtas pykti, greitas šypso- 
tis, pamaldus ir sykiu, jo nuomone, tikslingų veiksmų, gražus 
(nors šiek tiek atlėpusiomis ausimis), nevaržomos laikysenos 
kaip atgimęs Sinatra (nors nemėgstantis dainuoti) ir dalto- 
nikas. Jis buvo praktiškas, pragmaciškas, tvirtai stovintis ant 
kojų. Vadinasi, visiškai nesugebėjo kaip pridera atremti Za- 
murado Didžiojo, tolimo nuo tikrovės, aikštingo ir baisaus, 
puolimo. Jau minėta, kad Zamuradas įsiveržė ne vienas, o 
su sėbrais, lydimas Burtininko Zabardasto, Žvilgiojo Rubino 
Sielų Gaudytojo ir Rahymo Kraugerio dantytu liežuviu. 

Pirmuosiuose antpuoliuose uoliai reiškėsi Rahymas. Jis 
atsimainydavo naktį, dieną būdavo smulkus, nenusakomas, 
tamsiaveidis džinas stora subine, bet tamsos priedangoje, įti- 
kintas nusikratyti įprasto arako sukeliamo stingulio, virsdavo 
milžiniškais sausumos, jūrų ir oro žvėrimis su ilgomis iltimis, 
tiek patinais, tiek patelėmis, trokštančiais žmonių ar gyvūnų 
kraujo. Tikėtina, kad šis Džekilo ir Haido džinas, viena pir- 
mųjų tokio pobūdžio dvasių, aprašytų istoriniuose dokumen- 
tuose, keliantis siaubą visur, kur pasirodydavo, ir buvo esybė, 
įkvėpusi visas pasaulio istorijas apie vampyrus, Japonijos gakį, 
kraugerį lavoną, galintį pasiversti gyvais vyrais, moterimis 
ir gyvūnais, Filipinų asvangą ilgu vamzdišku liežuviu, daž- 
nai pasirodantį moters pavidalu ir labiausiai mėgstantį vaikų 
kraują, Airijos dergduję, Vokietijos alpą, Lenkijos vampyrą su 
spygliuotu liežuviu, šlykštų padarą, miegantį kraujo vonioje, 
ir, žinoma, Transilvanijos vampyrą Vladą Drakulą, tai reiškia 
„drakoną, apie kurį dauguma skaitytojų ir kino žiūrovų jau 
šį tą (nors dažniausiai nei šį, nei tą) žino. Pasaulių Karo pra- 
džioje Rahymas pasirinko vandenį, vieną tamsią popietę mil- 
žiniškos jūrų pabaisos pavidalu iškilo iš žiemos uosto ir pra- 
rijo Staten Ailando keltą. Per miestą ir už jo nusirito baimės 
banga, ir per televizorių pasirodė prezidentas raminti išsigan- 
dusios šalies. Tą vakarą net jis, aiškiausiai iš visų prezidentų 
reiškiantis mintis, buvo mirtinai išblyškęs ir suglumęs; įprasta 
paguoda, bėdai ištikus, es neužmigsime, kol kaltieji bus pa- 
traukti, kenkdamas Jungtinėms Amerikoms Valstijoms smarkiai 
rizikuoji, nepadarykite klaidos, mano brangūs amerikiečiai, už 
$į nusikaltimą bus atkeršyta, skambėjo nenuoširdžiai ir bejėgiš- 


kai. Valstybės vadovas neturėjo ginklų šiam užpuolikui įveikti. 

Jis tapo tuščių žodžių prezidentu. Daugelis tokie yra, dauge- 
lis tokie buvo, daugelį metų. Bet iš jo mes tikėjomės daugiau. 


Žvilgusis Rubinas, antrasis iš trijų galingų Zamurado sėbrų, 
manė esąs didžiausias iš kuždančiųjų džinų (nors reikia pa- 
sakyti, kad Burtininkas Zabardastas laikė save kur kas pra- 
našesniu; neįmanoma perdėti didžiųjų džinų pasipūtimo ir 
noro kitiems nušluostyti nosį). Žvilgiajam Rubinui geriausiai 
sekdavosi užtraukti bėdą, iš pradžių kuždant žmogui į širdį, 
o paskui įsiskverbiant jam į kūną, primetant savo valią ir ver- 
čiant elgtis siaubingai, žeminamai, demaskuojamai ir taip, ir 
taip, ir taip iškart. Iš pradžių, kai Danielius Aronis, galingiau- 
sios pasaulio nevyriausybinės finansinės organizacijos galva, 
prašneko kaip pamišėlis, niekas neatspėjo, kad jame įsikūręs 
Žvilgusis Rubinas, nesuvokė, kad jis tiesiogine prasme elgiasi 
kaip velnio apsėstas. Supratome tik tada, kai Rubinas po ke- 
turių apsėdimo dienų paliko žmogaus išaižą, „Mak“Aronio 
kūną, išsipleikusį it sulaužyta lėlė korporacijos centro dangu- 
je ant puikiais kilimais užtiestų didžiojo vestibiulio grindų. 
Džinas, ilgas džiūsna, toks perkaręs, kad išnykdavo, atsistojęs 
šonu, pūtėsi ir šokinėjo aplink parblokštą finansų titaną. „Nei 
maišas aukso, nei galybė pinigų, — rėkavo džinas, — jums ne- 
padės ištrūkt man iš nagų.“ Šešiuose milžiniškuose galingiau- 
sios pasaulio nevyriausybinės finansinės organizacijos aukš- 
tuose verkė raudojo drebėdami iš baimės biržos verteivos, o jų 
nugeibusio lyderio atvaizdas it pražūties ženklas mirguliavo 
šimtuose didžiulių didelės raiškos plokščiųjų monitorių. Ga- 
vęs užduotį padėti Zamurad Šahui patenkinti mirusio filoso- 
fo norus, Žvilgusis Rubinas ją atliko puikiai. 

Po draugo Seto Oldvilio mirties nuo vis dar dingusios be 
žinios Teresės Sakos Kuartos rankos Danielius „Mak“Aronis 
pasijuto kaip duobėje. Gyvenimas žiaurus ir nešykšti smū- 
gių, bet stiprus žmogus nenuleidžia rankų ir gyvena toliau. 
Jis manė, kad yra stiprus, kad jo kumščiai geležiniai, kad jis 
gali plaukti prieš srovę, o stikliniame bokšte dirba septyni 
tūkstančiai penki šimtai žmonių, kuriems jis turi būti kietas 
vyrukas, viešpats ir valdovas, pasaulio, kokio reikia jo dar- 
buotojams, kūrėjas ir gynėjas. Jis nupiešė pasaulio vaizdą, ir 
pasaulis įsikūrė jame. Toks jo darbas. Kelias buvo duobėtas. 
Neištikimos verslo moterys, neišrankūs demaskuojami laik- 
raščiuose šio pasaulio galiūnai, iškelti į šviesą papirktų part- 
nerių sandėriai, vėžys, visu greičiu lekiančių automobilių ava- 
rijos, mirtys, slidinėjant pavojinguose užkampiuose, infarktai, 
savižudybės, agresyvūs varžovai ir landūs valdiniai, milžiniš- 
kas spaudimas pareigūnams dėl asmeninės naudos. Į šituos 
dalykus jis numodavo ranka. Neišvengiami padariniai. Jei 
reikia atpirkimo ožio, jis atsiras. Net atpirkimo ožys gali būti 
suktybė. Kim Novak „Svaigulyje“ krito du kartus, antrąjį iš 
tikrųjų. Ir šuo kariamas pripranta. O kariamas jis nuolat. 

Jis suprato, kad iš tikrųjų padėtis toli šaukia iki tokios, ko- 
kią įsivaizduoja dauguma. Pasaulis daug siutingesnis, krau- 
pesnis ir nenormalesnis, negu paprasti piliečiai drįsta pripa- 
žinti. Paprasti piliečiai — naivuoliai, užsidengę akis nuo tiesos. 
Pasaulis be šydo juos išgąsdintų, sunaikintų moralines tikre- 
nybes, atimtų drąsą ir pastūmėtų religijos ar alkoholio link. 
Ne tik toks pasaulis, koks yra, bet ir toks, kokį jis sukūrė. Jis 
gyveno tame pasaulio vaizde ir gebėjo jį valdyti, žinojo visus 


svertus ir variklius, stygas ir raktus, mygtukus, kuriuos rei- 

kia paspausti ir kurių spausti negalima. Tikrasis pasaulis, kurį 
jis sukūrė ir tvarkė. Kelias užkirstas? Nieko baisaus. Kelią jis 
skinasi alkūnėmis nuožmiau nei septyni su puse tūkstančio 
tokių pat. Daug, gal dauguma jo darbuotojų mėgo gyventi 
plačiai, rinkosi „Casa Dragones“ tekilą, prašmatnias merginas, 
akį rėžiančią prabangą. Jis gyveno kitaip: neištižo, ant dziu- 
do kilimėlio kėlė ne mažesnę baimę negu valdybos posėdžių 
kabinete, ant sunkumų kilnojimo suolelio išstumdavo didesnį 
svorį nei perpus jaunesni vyrukai, kurie dar neturėjo kabi- 
neto su langu, kurie dirbo bokšto, jo žvėries, viduriuose pui- 
kiais beasmeniais sekretoriais. Jaunystė jau nebebuvo jaunimo 
monopolis. „Mak“Aronis žaidė golfą, tenisą, senių žaidimus, 
antra vertus, kad išmuštų valdinius iš vėžių, pamėgo paplū- 
dimius, tapo puikiu banglentininku, leidosi ieškoti didžiųjų 
bangų meistrų, sužinojo jų gudrybes ir dabar mėgaudavosi, 
čiuoždamas vandeniu. Jam nereikėjo daužyti kumščiu į krū- 
tinę kaip Veismiulerio Tarzanui. Jis žino, kaip įveikti kliūtis. 
Jis - dominuojantis primatas. Jis - beždžionių karalius. 

Bet įvykis su Setu Oldviliu buvo kitoks. Tai buvo atsi- 
tiktinumas anapus ribos. Žaibas iš moters pirštų galų. Tai 
neatitiko jo visatos taisyklių, o jei kas nors perpiešė esamos 
padėties vaizdą, jis turi permesti žodį su tuo asmeniu, įtikinti 
jį, pateikti tam asmeniui pasiūlymą, kurio neįmanoma atsi- 
sakyti. Ne kitiems keisti galimybių dėsnius. Iš pradžių jis įsi- 
žeidė, įtūžo, paskui, nes tokių reiškinių daugėjo, nugrimzdo 
į griausmingą tylą, įtraukė kaklą į apykaklę taip, kad jaučio 
galva atsidūrė ant pečių it rupūžės. Bokšte su vaizdu į upę 
žmonės žiūrėjo į Laisvės statulą ir tuščią uostą, iš kurio pabai- 


sai surijus keltą su keleiviais dingo visi laivai, ir klausydamiesi 

keistos vandens tylos suprato, kad ji — lygiai neįprastos Aro- 
nio nebylystės aidas. Kažkas negeras kunkuliuodamas veržėsi 
į paviršių, paskui Aronis prabilo, ir negerovė išplaukė į pavir- 
šių, ir buvo ji daug blogesnė, negu septyni su puse tūkstančio 
galėjo įsivaizduoti. 

Štai ką Danielius „Mak“Aronis pasakė ir padarė, juodo- 
jo džino paveiktas. Pirmą apsėdimo dieną jis pranešė „Ihe 
Wall Street Journal“, kad jis ir jo korporacija rengia pasaulinį 
sąmokslą ir kad jų partneriai — Tarptautinis valiutos fondas, 
Pasaulio bankas, JAV finansų ministerija ir Federalinė rezer- 
vų sistema. Antrą dieną tarp žiniasklaidos pakelto triukšmo 
jis per „Bloomberg Television“ žinias su visomis smulkme- 
nomis aiškino pirmą sąmokslininkų strategijos dalį — „su- 
naikinti Amerikos ekonomiką per išvestinę skolą, 16 kartų 
didesnę už pasaulio BVP. Galiu pasakyti, kad tai jau įvyk- 
dėme, — išdidžiai paskelbė, — tai rodo faktas, kad Ameriko- 
je dabar daugiau socialinių darbuotojų, ro1 milijonas, negu 
tikrų darbininkų, dirbančių visą darbo laiką — 97 milijonai.“ 
Trečią dieną, iš visų pusių sklindant reikalavimams atsisakyti 
pareigų ar nedelsiant jį atleisti, jis pasirodė per linkusią į libe- 
ralumą MSNBC televiziją pasidalinti patirtimi, kaip „išdės- 
tyti šachmatų figūras, kad III pasaulinis karas taptų visiškai 
tikru daiktu“. Studijoje pasigirdo aikčiojimai, o jis pridūrė: 
„Tai beveik atlikta. JAV ir Izraelį parengėme karui su Kinija 
ir Rusija dėl dviejų priežasčių, tariamos ir tikros, pirma, ta- 
riama, Sirija ir Iranas, antra, tikra, naftos dolerio vertės iš- 
saugojimas.“ Ketvirtą dieną jis kreipėsi į savo personalą, ne- 
siskutęs, susitaršęs, lyg keletą naktų būtų nemiegojęs lovoje, 


ir vangiai vartydamas akis paprašė jų paramos, beprotiškai 

kuždėdamas į rankoje spaudžiamą mikrofoną: „Netrukus or- 
ganizuosime juodos vėliavos operaciją, kuri baigsis panaiki- 
nus prezidentystę, paskelbus karo padėtį ir sunaikinus visą 
opoziciją ateinančiai apokalipsei. Baigiamuoju etapu turėsite 
pasaulinę antžmogio vyriausybę ir vieną visam pasauliui eko- 
nominę sistemą. Mes visi to trokštame, aš teisus? Ar aš teisin- 
gai manau? 

Jis gąsdino klausytojus. Darbuotojai ėmė skirstytis su ato- 
miniais grybais akyse, gedėdami žlugusių užmiesčio klubų 
narystės ir gerų santuokų vilčių. Jie matė savo vaikų mirtį ir 
savo namų sunaikinimą, o dar prieš tai — šios didžiulės ins- 
titucijos, kurią neišvengiamai ištiks pasipiktinimo uraganas, 
krachą ir iš jo išplaukiantį savo turto praradimą. Ber jie ne- 
spėjo palikti Danieliaus Aronio su jo kritusiomis akcijomis, 
nes iš jo yrančio kūno pergalingai džiūgaudamas išniro juo- 
dasis džinas Žvilgusis Rubinas, ir svarbiausias asmuo parkri- 
to. Išvydę antgamtinę būtybę, vieni sustingo kaip įbesti, o 
kiti spiegdami nudūmė prie laiptų. Žvilgusis Rubinas juokda- 
masis jiems į akis sukėlė keliems širdies smūgį, du mirė nuo 
infarkto, o visiems, kurie išgyveno, tai buvo ženklas —- kaip 
Seto Oldvilio mirtis jo draugui „Mak Aroniui, — kad visas jų 
darbas ką tik nuėjo perniek ir dabar jie gyvena baisiomis kaž- 
kieno kito keliamomis sąlygomis. Ir ar Aronis tarė žodžius, 
kuriuos kuždėjo jį apsėdęs velnias, ar tas padaras buvo iš tik- 
rųjų velniškas ir privertė didį žmogų atskleisti savo beprotiš- 
kas paslaptis? Tokiu atveju... negi pasaulio pabaiga iš tiesų 
arti? Be abejo, Žvilgusis Rubinas norėjo, kad jie taip manytų. 
„Tra ta ta, tra ta ta! - džiaugsmingai suriko jis, pasisuko šonu 


ir išnyko. — Tuoj velniop eis planeta! 

Ilgą laiką Burtininkas Zabardastas atrodė taip, kaip turi atro- 
dyti burtininkas: ilga barzda, cilindras, lazda. Burtininkas, pas 
kurį mokėsi Peliukas Mikis, Gandolfas Pilkasis, ir Zabardastas 
būtų įžvelgę vienas kito giminingą sielą. Tačiau Zabardastas 
rūpinosi įvaizdžiu ir dabar, kai antspaudai perlaužti ir plyšiai 
tarp pasaulių vėl atsivėrę, dabar, kai kirmgraužos į Parystaną 
vartai Džekson Haitso rajone dieną naktį atkelti, tyrinėjo Al- 
mus ir žurnalus, kad neatsiliktų nuo mados. Labiausiai jam 
patiko nervingasis Džetas Li, pamilęs tūkstantmetę baltą gy- 
vatę. Kurį laiką net norėjo atrodyti kaip Džetas Li ir svarstė, 
ar nevertėtų radikaliai modernizuoti išvaizdos, apsivilkti baltų 
budistų vienuolio apdarų, užsikabinti karoliukų vėrinio ir nu- 
siskusti galvos it kovos menų kino herojui. Galų gale permainų 
atsisakė. „Elkis pagal amžių“, — tarė sau. Juk jis nenori atrodyti 
kaip kung fu žvaigždė. Jis nori atrodyti kaip dievas. 

Levitacija — antigravitacija — buvo Zabardasto specialybė. 
Garsiųjų skraidančiųjų urnų, daugelio džinų asmeninių pri- 
vačių lėktuvų, kūrėjas parūpindavo ir užburtų šluotų, stebuk- 
lingų šlepečių, net kylančiųjų skrybėlių raganoms, kurios no- 
rėjo skraidyti, ir teikdamas tokias paslaugas susikrovė nemažą 
turtą auksu ir brangakmeniais. Gerai žinomas ir daugybe do- 
kumentų patvirtintas džinų žavėjimasis tauriaisiais metalais ir 
brangiaisiais akmenimis kilęs, pasak didžiausių mokslininkų, 
iš laukinių nepaliaujamų Fėjų šalies orgijų ir daugybės dži- 
nių noro turėti kuo daugiau žėrinčių ir spindinčių daiktelių. 
Gašlūnės, įsitaisiusios aukso lovose, apsikarsčiusios papuoša- 
lais, plaukus, kulkšnis, kaklą ir liemenį padabinusios brang- 
akmeniais, nemanė, kad reikėtų dar kuo nors prisidengti, ir 


nenuilsdamos tenkino partnerių norus. Zabardastas, vienas 

turtingiausių džinų, buvo ir vienas geidulingiausių. Skraidan- 
tieji burtai tenkino jo dažnai besaikius poreikius. 

Pirmajame Pasaulių Karo etape Zabardastas siekė įvaryti 
baimės polrtergeistiška veikla, svaidydamas sudedamas sofas 
elegantiškuose trapiuose dizainerinių baldų salonų interje- 
ruose, skatindamas geltonus taksi perskristi per kitus auto- 
mobilius, o ne pavojingai įvažiuoti į jų juostą, nukeldamas 
kanalizacijos šulinių dangčius ir paleisdamas juos slysti gal- 
vos aukštyje virš miesto šaligatvių, taigi paversdamas juos 
milžiniškais skraidančiais diskais, kapojančiais bedieviams 
galvas. Taikinys buvo tiksliai apibrėžtas — bedieviai, bet, 
skundėsi Zabardastas Zamuradui, ši vieta anaiptol nėra be- 
dieviška. Tiesą sakant, ji perdėtai dievota. Ateistų vos vienas 
kitas, užtat šiuose kraštuose nuolat dievinami ir garbinami 
visokio plauko dievai. „Nesuk galvos, - atkirto Zamuradas. — 
Jie kilę iš šios tamsuoliškos vietos arba nusprendę čia apsigy- 
venti. Tiek pakanka.“ 

Tarp levitacijos žygdarbių Burtininkas Zabardastas mėg- 
davo stebėti daugybės paleistų į laisvę nuodingų gyvačių po- 
veikį nieko neįtariančiai visuomenei. Gyvatės irgi buvo džinai, 
bet žemesnės padermės, veikiau jo tarnai ar net kambariniai 
gyvūnai. Burtininkui Zabardastui gyvatės, kurias paleisda- 
vo, patiko nuoširdžiai, bet paviršutiniškai. Jis nebuvo gilių 
jausmų džinas. Gilūs jausmai džinų nedomina. Šiuo atžvilgiu, 
kaip ir daugeliu kitų, džinė Dunija buvo išimtis. 

Viena Zabardasto gyvačių apsivyniojo Kraislerio dango- 
raižį nuo viršaus iki apačios it spirališkos rogutės. Vienas iš- 
siblaškęs, o gal apsikvaišinęs ir tikrai akiniuotas biuro dar- 


buotojas iššoko pro langą iš šešiasdešimt septinto aukšto, 

vidurinio iš trijų, užimtų atkurto Debesų klubo, ir slydo gy- 
vate ratu, kol atsitrenkė jai į pakaušį ir nukrito ant šaligatvio, 
nė kiek nenukentėjęs, išskyrus orumą, net su akiniais. Jis nu- 
dūmė geležinkelio stoties pusėn ir dingo iš istorijos. Krytį nu- 
filmavo mažiausiai septyni skirtingi mobilieji telefonai, bet jį 
atpažinti buvo neįmanoma. Su džiaugsmu paliekame jam jo 
anonimiškumą. Turime tai, ko mums reikia, skaitmeninius 
vaizdus, smarkiai padidintus, kuriuose jis per amžius ir dar 
vieną dieną iš naujo slysta didžiąja spirale tūkstantį ir vieną 
kartą, kai tik užsigeidžiame. 

Kyščiojantis gyvatės liežuvis buvo dvidešimties pėdų ilgio 
ir plakėsi palei bėgančių, griūvančių ir užsigaunančių praeivių 
kojas. Tuo pačiu metu Santarvės aikštėje atgijo dar vienas di- 
džiulis roplys, išmargintas geltonais, juodais ir žaliais rombais 
it Jamaikos vėliava, šis šoko ant uodegos, sklaidydamas į šonus 
šachmatininkus ir riedlentininkus, narkotikų prekiautojus ir 
demonstrantus, paauglius naujais kedais, motinas ir vaikus, 
traukiančius į šokolado parduotuvę. Trys seniokai mopedais 
lėtai krutėjo į miesto pakraštį pro antrą ir trečią Vorholo Fa- 
briko vietą ir virpančiais balsais svarstė, ką Andis būtų pada- 
ręs iš šokančios gyvatės, gal sidabrinę šilkografiją „Dvigubas 
Uroboras“, o gal dvylikos valandų filmą. Žiema buvo atšiauri, 
aikštės pakraščiuose dar stūksojo sniego krūvos, bet gyvatei 
pradėjus šokti žmonės pamiršo orą ir leidosi bėgti. Tą žiemą 
miestiečiai daug lakstė, bet kad ir nuo kokio siaubo bėgdavo, 
visada užbėgdavo ant dar didesnio, nuo vilko ant meškos. 

Avarinės atsargos seko. Tą sezoną išlikimo krepšeliai, dar 
vadinami santrumpomis TS (Tepkis Slides) ar NN (Namo 


Negrįšiu), tapo gero skonio požymiu. Dažnai kildavo ginčų, 

ką reikia dėti į tokį krepšelį. Pavyzdžiui, ar būtinas ginklas 
atremti narkomanams, neturintiems TS? Kelius iš miesto už- 
kimšo signalizuojantys automobiliai, pilni suaugusiųjų ir vai- 
kų su NN, traukiančių į kalnus. Skersgatviai buvo uždaryti, 
bet niekas to nepaisė, kilo avarijų, automobilių voros dar pa- 


ilgėdavo. Plito panika. 


Reikia pripažinti, kad Zamuradas Didysis jautėsi šiek tiek už- 
gožtas garsių draugų. Jis nėrėsi iš kailio, visu puikumu pasiro- 
dė Linkolno centro aikštėje ir subaubė: „Jūs visi mano vergai“, 
bet net tomis isteriškomis dienomis atsirado naivuolių, ma- 
nančių, kad jis reklamuoja naują „Metropolitan“ operą. Vie- 
ną naktį jis užskrido ant Pasaulio prekybos centro I, atsistojo 
ant aukštos smailės ant vienos kojos ir ėmė griausmingai ir 
šauniai jodliuoti, bet nors daugeliui niujorkiečių išlėkė širdis, 
apačioje prie liūdnų stačiakampių krioklių vis dar netrūko 
suglumusių žmogelių, manančių, kad jis į tokią aukštybę už- 
siropštęs reklamuoti garsaus seno filmo apie gorilą neskonin- 
go perdirbinio. Jis išmušė skylę garsiajame senojo pašto pasta- 
to fasade, bet tokį griovimą galėjai kiekvieną vasarą pamatyti 
kine, taigi įspūdžio dėl per dažno kartojimo jis nebedarė. Tas 
pats ir su itin bjauriais orais: sniegu, ledu... Ši padermė turė- 
jo nepaprastą talentą nepaisyti artėjančios pražūties. Jei sieki 
tapti artėjančios pražūties įkūnijimu, tai šiek tiek erzina. Juo 
labiau kad džinai, kuriuos jis atsivedė antraplaniams vaidme- 
nims atlikti, nedėkingai užgrobė pagrindinius. Galiūnas Za- 
muradas net ėmė svarstyti, ar neprarado įgūdžių. 

Juodasis džinas turi trūkumą... ne! Reikėtų pasakyti tiks- 


liau, ne taip atsainiai: „Tarp daugybės juodojo džino trūkumų...“ 

Taigi, tas trūkumas — nelabai prasmingi poelgiai. Džinai gy- 
vena šia akimirka, neturi didelių sumanymų ir lengvai išsi- 
blaško. Nesitikėkite iš džinų strategijos, tarp jų nėra nei Klau- 
zevico, nei Siundzi. Čingischano, užkariavusio visa, kiek 
užmatė akys, strategijos pagrindas buvo arklių kaimenė, ly- 
dinti kariuomenę. Jo raiti lankininkai kėlė siaubą. Jo karei- 
viai mito kumelių pienu ir arkliena, taigi net negyvas arklys 
buvo naudingas. Džinai taip nemąsto, nepratę veikti bendrai, 
nes yra baisūs individualistai. Zamurad Šahas, mėgstantis są- 
myšį kaip ir kiekvienas džinas, atvirai kalbant, nusivylė. Kiek 
automobilių gali paversti milžiniškais dygliatriušiais, badan- 
čiais Vest Saido greitkelį, kiek nekilnojamojo turto sunaikinti 
vienu mostu, kol mintys nukrypsta į daug didesnius begali- 
nio sekso malonumus, laukiančius Fėjų šalyje? Žaidimas be 
tavęs verto priešininko — tik koja pamesti. 

Žmonės niekada nebuvo priešai, su kuriais verta ilgai ko- 
voti, niurnėjo po nosimi Zamurad Šahas. Smagu su tokiais 
menkystomis truputį paišdykauti — jie tokie pasipūtę! Išpui- 
kę! Taip nenori pripažinti, kad visatoje visiškai nereikšmin- 
gi! — sujaukti jų vertinguosius planus, bet po kurio laiko sui- 
ma toks nuobodulys, kad net trijų norų pažadas nebegyvam 
hlosofui nebesvarbus. Kirmgraužos, susiejusios jo pasaulį su 
jų, atvėrimas buvo jo įspūdingiausias žygdarbis, pabrėžti jo 
svarbai jis pasirodė Laiko aikštėje milžiniškame ekrane, pri- 
sistatė kaip galingo įsiveržimo vadas ir paskelbė žmonijos ver- 
gystę, „Dabar jūs visi mano vergai, — vėl suriko jis, — jūsų 
istorijos nebėra, šiandien prasideda naujas laikas“ Bet tik- 
ras džinų tyrinėtojas būtų pastebėjęs, kad nors Kvinse bau- 


* Karo teoretikai. 

giai žioji kirmgrauža, pro ją nesiveržia grobikų kariuomenė. 
Parystano džinai pernelyg uoliai dulkinosi. 

Reikia trumpai pakalbėti apie nepaprastą didžiųjų džinų 
tingulį. Norite sužinoti, kodėl daugybė šių nepaprastai galin- 
gų dvasių taip dažnai atsiduria buteliuose ar žibintuose? Nagi 
dėl didžiulio vangumo, apimančio džiną po bet kokio veiks- 
mo. Miega jie daug ilgiau negu nemiega, o miega džinas kaip 
negyvas, gali įkišti į bet kurį užburtą indą nepažadindamas. 
Pavyzdžiui, po didžiojo praryto ir suvirškinto kelto žygdar- 
bio Rahymas Kraugerys, vis dar galingo jūrų slibino pavidalu, 
užmigo uosto dugne ir nepabudo kelias savaites; finansų tita- 
no Danieliaus Aronio apsėdimas ir valdymas išsekino Žvil- 
gųjį Rubiną porai mėnesių. Zabardastas ir Zamuradas taip 
greitai nepavargdavo, bet po kurio laiko ir jie užsimanydavo 
nusnūsti. Mieguistas džinas irzlus, ir kaip tik taip nusiteikę 
Zamuradas su Zabardastu sėdėdami ant debesų virš Manha- 
tano susivaidijo, kas kam ką padarė, katras buvo įžymus ar- 
tistas, o katras tiesiog nevykėlis, katras nuo šiol turėtų katram 
lenktis ir katras tesėjo pažadą, duotą Zamurado Didžiojo f- 
losofui Algazeliui prieš daug šimtmečių. Zamuradas pasipū- 
tęs pasigyrė speiguota žiema, sustingdžiusia miestą, bet Za- 
bardastas tik pagiežingai nusijuokė. „Tu didžiuojiesi, sukėlęs 
blogus orus, — tarė jis, — bet tai viso labo reiškia, kad žūtbūt 
trokšti įrodyti, koks esi galingas. O aš remiuosi priežastimi ir 
pasekme. Nuveikiau tą, padariniai tokie. Gal rytoj tu pasa- 
kysi, kad saulėlydis — tavo darbas, ir pareikši nugramzdinęs 
pasaulį į tamsą. 

Turime dar kartą pakartoti, kad net galingiausi džinai 


dažnai varžosi dėl smulkmenų it vaikai ir vaikiškai susivaidija. 

Paprastai tie ginčai, kaip įprasta vaikams, būna trumpalaikiai, 
bet kol trunka, pikti ir pagiežingi. Kai džinai susipeša, žmo- 
nėms yra į ką pažiūrėti. Jie mėtosi daiktais, ne mums įpras- 
tais, o išburtais. Žiūrėdami į dangų nuo žemės, žmonės vie- 
toj tų išburtų nedaiktų mato kometas, meteorus, krintančias 
žvaigždes. Kuo galingesnis džinas, tuo karštesnis ir baisesnis 
„meteoras“. Zabardastas ir Zamuradas buvo stipriausi iš visų 
juodųjų džinų, todėl jų stebuklinga ugnis buvo pavojinga net 
vieno kitam. O lemiamas mūsų istorijos įvykis — džino nu- 
žudymas. 

Vaido įkarštyje ant baltų debesų virš miesto Zabardastas 
pabėrė senam draugui Zamuradui druskos ant žaizdos: užga- 
vo jo didžiulę savimeilę, jo išdidumą. „Jei panorėčiau, — su- 
riko Zabardastas, — galėčiau pasidaryti didesnis milžinas už 
tave, bet aš dydžiui abejingas. Galėčiau keisti pavidalą įspū- 
dingiau už Rahymą Kraugerį, bet man labiau patinka mano 
paties išvaizda. Kai noriu, esu galingesnis kuždėtojas už Žvil- 
gųjį Rubiną ir mano kuždesio poveikis trunka ilgiau, o jo 
padariniai įstabesni.“ Zamuradas, niekada nebuvęs labai iš- 
kalbingas, suriaumojo iš pykčio ir sviedė didžiulį ugnies ka- 
muolį, kurį Zabardastas pavertė nepavojinga sniego gniūžte ir 
švystelėjo į varžovą it berniūkštis žiemą parke. „Tai dar ne vis- 
kas, — sušuko Zabardastas, —- pasakysiu tau, nes labai jau pu- 
tiesi dėl savo kirmgraužos: po ilgo pasaulių atsiskyrimo, kai 
lūžo pirmieji antspaudai ir vėl atsivėrė pirmieji plyšiai, grįžau 
į žemę gerokai anksčiau, negu tau tai atėjo į galvą. Ir tada 
pasėjau sėklą, kuri netrukus duos vaisių ir sužeis žmoniją gi- 
liau, nei tau kada nors pavyktų. Tu nekenti žmonių, nes jie 


ne tokie kaip mes. Aš nekenčiu jų, nes jie turi žemę, gražią, 

sugadintą žemę. Aš pranoksiu menkutį fanatišką tavo negy- 
vo filosofo kerštą. Yra sodininkas, kuris išaugins visą siaubų 
sodą. Ką aš pradėjau kuždesiu, virs riaumojimu, ir jis išvarys 
žmonių padermę iš šios planetos visam laikui. Tada Fėjų šalis 
taps nuobodi ir pilka, o visa palaiminta žemė, apvalyta nuo 
žmonių, bus džinų provincija. Štai ką aš galiu padaryti. Aš 
esu Nuostabusis. Aš esu Zabardastas.“ 


— Neprotingumas sunaikina save, - pasakė Algazeliui Ibn 
Rušdas, dulkėms dulkės, — dėl neprotingumo. Protas gali 
trumpam prisnūsti, bet neprotingumas dažniau būna atbu- 
kęs. Galų gale neprotingumas bus amžinai įkalintas svajonė- 
se, o protas laimės. 

— Pasaulis, apie kurį žmonės svajoja, — atsakė Algazelis, — 


yra pasaulis, kurį jie bando sukurti. 


Stojo ramybės laikotarpis, Zabardastas, Žvilgusis Rubinas 
ir Rahymas Kraugerys grįžo į Fėjų šalį. Kirmgraužos vartai 
Kvinse užsidarė, ir liko tik sugriautas namas. Mūsų protėviai 
leido sau patikėti, kad blogiau nebus. Laikrodžiai toliau skai- 
čiavo laiką. Išsprogo pavasaris. Kur beeitų vyrai, sustodavo 
jie jaunų žydinčių merginų paunksnėje ir džiaugdavosi. Anuo 
metu buvome be atminties, ypač jaunimas, o jaunimo dėmesį 
atitraukia tokia daugybė dalykų. Jie leidosi linksmintis. 
Zamuradas Didysis į Parystaną negrįžo. Jis nuėjo prie Al- 
gazelio kapo, atsisėdo kojūgalyje ir ėmė klausinėti. Šitiek pik- 
tinęsis hlosofija ir teologija, nusprendė pasiklausyti. Gal jam 
įkyrėjo džinų tauškalai ir pagieža. Gal betikslis džinų elgesio 


palaidumas, sąmyšio dėl paties sąmyšio kėlimas pasirodė per 

tuščias, ir jis suprato, kad jam reikia vėliavos kovai. Gal galų 
gale jis suaugo, ne kūnu, o siela, o suaugęs pajuto, jog reika- 
las turi būti didesnis už jį patį, kad galėtų tą reikalą gerbti; jis 
buvo milžinas, taigi reikalas turėjo būti iš tiesų didžiulis, o 
vienintelis didžiulis reikalas turguje buvo tas, kurį jam bandė 
įpiršti Algazelis. Tiek laiko praėjo, sunku tikrai pasakyti, ką 
jis galvojo. Mes tik žinome, kad jis patikėjo. 

Saugokitės žmogaus (ar džino), kai jam pagaliau kyla 


mintis patobulinti save. Truputį susimąstyti pavojinga. 


dunija myli, vel 
7 


KAI DUNIJA PIRMĄ KARTĄ pamatė Džeronimą Manezesą, 
jis plūduriavo ant šono miegamajame beveik tamsoje, užsidė- 
jęs miego kaukę, išsekęs, visiškai suglebęs — pastaruoju metu 
tokia būklė jam atstodavo miegą; jo pusėn liejosi vienintelės 
tebedegančios lemputės ant naktinio staliuko šviesa, mesda- 
ma ant ilgo kaulėto veido siaubo filmo šešėlius. Abipus kūno 
karojo antklodė, todėl Džeronimas atrodė it fokusininko 
asistentas, užhipnotizuotas sukčiaus su cilindru, levituojantis 
ir tuoj pjausimas pusiau. Kur aš jau mačiau tą veidą, pama- 
nė ji ir iškart atsakė sau, nors prisiminimui buvo per aštuo- 
nis šimtus metų. Vienintelio tikro žmonių padermės myli- 
mojo veidas, nors galva neapvyniota audeklu, o žila barzda 
ne taip rūpestingai prižiūrima, šiurkštesnė, labiau sutaršyta, 
negu ji prisimena, ne barzda žmogaus, kuris nusprendė ją au- 
ginti, bet nešukuoti apatinės veido dalies plaukai žmogaus, 
kuris paprasčiausiai nustojo skustis. Daugiau kaip aštuonis 
amžius ji nematė šio veido, ir štai jis, lyg tai būtų buvę vakar, 
lyg jis nebūtų jos palikęs, lyg jis nebūtų virtęs dulkėmis, su 
kuriomis ji kalbėjosi, gyvomis dulkėmis, ir vis dėlto dulkėmis, 
bekūnėmis, sausomis. Lyg jis būtų jos čia laukęs visą šį laiką, 

tamsoje, daugiau kaip aštuonis šimtus metų, laukęs, kol ji ras 
jį ir atgaivins jų tokią seną meilę. 

Levitacija džinų princesės nenustebino. Matyt, Zabardas- 
to, džino burtininko, darbas. Zabardastas prasmuko pro pir- 
mus atsivėrusius plyšius ir užkeikė Džeronimą Manezesą: bet 
kodėl? Tai buvo paslaptis. Aklas pyktis ar Zabardastas nujautė 
dunijazadus ir suprato, kad šie, tinkamai surikiuoti, gali tapti 
kliūtimi juodųjų džinų valdžiai, priešiška jėga? Dunija atsi- 
tiktinumais netikėjo. Džinai mano, kad visata tikslinga ir net 
atsitiktinumai ko nors siekia. Ji turėjo atsakyti į klausimą, ko- 
kie Zabardasto motyvai, ir ilgainiui sužinojo, ko jai reikėjo, jai 
atsiskleidė Zabardasto sumanymas platinti dvilypes kilimo ir 
gniuždymo ligas, kurios kartą ir visam laikui nušluos žmones 
nuo žemės paviršiaus. Tačiau šiuo tarpu jai padarė įspūdį Dže- 
ronimo Manezeso atsparumas kerams. Paprasti žmonės būtų 
tiesiog nuskridę į dangų numirti, uždusinti deguonies stokos, 
sušaldyti žemų temperatūrų, užpulti paukščių, įsiutintų žemės 
padaro, pakilusio į orą. Bet Džeronimas po gana ilgo laiko vis 
dar palyginti arti žemės, vis dar gali gyventi namo viduje ir 
atlikti gamtos reikalus, visko žeminamai neapdergdamas. To- 
kiu žmogumi reikia žavėtis, pamanė ji. Kietas vyrukas. Bet la- 
biausiai ją išblaškė jo veidas. Nesitikėjo dar kartą jo pamatyti. 

Ibn Rušdas, glamonėdamas jos kūną, dažnai liaupsinda- 
vo jo grožį taip nesaikingai, kad ji suirzdavo ir sakydavo: „Va- 
dinasi, nemanai, kad mano mintis verta girti.“ Jis atsakydavo, 
kad siela ir kūnas yra viena, siela yra žmogaus kūno forma, 
todėl atsakinga už visus kūno veiksmus, ir vienas jų — mąsty- 
mas. Girti kūną — tai girti sielą, kuri jį valdo. Taip sakė Aris- 


totelis, ir jis pritaria, ir todėl jam sunku patikėti, šventvagiš- 

kai šnibždėdavo jai į ausį, kad sąmonė pergyvena kūną, nes 
siela yra iš kūno ir be jo neturi prasmės. Ji nenorėjo ginčytis 
su Aristoteliu ir nutylėjo. Platonas buvo kitoks, pripažino jis. 
Platonas manė, kad siela įkalinta kūne kaip paukštis ir tik iš- 
trūkusi iš jo narvo gali kilti aukštyn ir būti laisva. 

Ji norėjo atsiliepti: „Aš sukurta iš dūmų. Mano siela yra dū- 
mai, mano mintys yra dūmai. Aš visa esu dūmai ir tik dūmai. 
Šis kūnas yra apdaras, kurį apsivilkau, kurį burtų menu priver- 
čiau veikti kaip tikro žmogaus kūną, jis toks tobulas, kad gali 
pastoti ir gimdyti trynukus, ketrvertuką, penketuką. Tačiau aš 
nesu iš šio kūno ir galėčiau, jei norėčiau, apsigyventi kitoje mo- 
teryje, antilopėje ar uode. Aristotelis klydo, nes aš gyvenu am- 
žinybę ir keičiu kūną, kai užsimanau, it drabužį, kuris man 
nusibodo. Siela ir kūnas - skirtingi dalykai“, - norėjo pasakyti 
ji, bet suprato apvilsianti jį, jei nesutiks, todėl prikando liežuvį. 

Dabar žiūrėdama į Džeronimą Manezesą ji išvydo argi- 
musį Ibn Rušdą ir norėjo sušnibždėti: „Matai, tu irgi įėjai į 
naują kūną. Tu keliavai per laiką, tamsiu koridoriumi, kuriuo, 
kalbama, siela sklendžia iš vieno gyvenimo į kitą, pakeliui 
nusimesdama senąją sąmonę, išsivaduodama iš anos savasties, 
kol galop lieka gryna esmė, gryna būties šviesa, pasiruošusi 
įeiti į kitą gyvą būtybę; ir niekas negali paneigti, kad tu vėl esi 
čia, kitoks ir tas pats. Įsivaizduok, kad atėjai į šį pasaulį užriš- 
tomis akimis, tamsoje, plūduriuodamas ore, visai taip, kaip 
dabar. Tu net nežinotum, kad turėjai kūną, ir vis dėlto žino- 
tum, kad tu buvai tu. Tavo savastis, tavo siela atsirastų, kai tik 
susivoktum. Tai skirtingi dalykai. Bet, - ėmė ji ginčytis su sa- 
vimi, — gal taip nėra. Gal žmonėms kitaip, jie negali keisti pa- 


vidalo, o šią miegančią figūrą, seniai mirusio žmogaus kopiją, 

galima priskirti biologijos užgaidai, ir tiek. Gal tikrų žmonių 
protas, siela, sąmonė teka kūnu kaip kraujas, įsikuria kiek- 
vienoje jų fizinės būcies ląstelėje, taigi Aristotelis buvo teisus, 
žmonių siela ir kūnas yra vienis ir negali būti atskirta, savas- 
tis sykiu yra kūnas ir žūva su juo.“ Ji jaudindamasi vaizdavosi 
tą sąjungą. Kokie laimingi žmonės, jei taip yra, norėjo pasa- 
kyti Džeronimui, kuris buvo ir nebuvo Ibn Rušdas: laimingi 
ir pasmerkti. Kai širdis jiems daužosi iš džiaugsmo, siela irgi 
virpa, kai tvinksniai greitėja, siela irgi jaudinasi, kai akys su- 
drėksta nuo laimės ašarų, džiaugsmą jaučia protas. Siela lie- 
čia žmones, kuriuos liečia pirštai, o kai juos liečia kiti, jaus- 
mas toks, lyg trumpam susijungtų dvi sąmonės. Protas duoda 
kūnui geidulingumą, jis leidžia kūnui paragauti džiaugsmo 
ir užuosti meilę saldžiame meilužio kvapsnyje; mylisi ne tik 
kūnai, bet ir sielos. Ir galų gale siela, mirtinga kaip kūnas, iš- 
moksta didžiąją gyvenimo pamoką, kuri yra kūno mirtis. 
Džinė įgijo žmogaus pavidalą, bet tas pavidalas — ne dži- 
nė, jis negali ragauti, užuosti, jausti, jos kūnas neskirtas mei- 
lei, nes nėra simbiontas ir neturi sielos. Kai filosofas ją my- 
luodavo, jai atrodydavo, kad kažkas glamonėja ją per storus 
žieminius daugiasluoksnius drabužius, taigi ji nejautė nieko, 
išskyrus tolimą šlamesį, lyg ranka brauktų per paltą. Bet ji 
mylėjo filosofą taip karštai, kad įtikino jį, jog jos kūnas susi- 
jaudinęs ir džiūgauja. Ibn Rušdas buvo apkvailintas. Tokiais 
atvejais vyrus lengva apgauti, nes jie nori tikėti, kad geba su- 
jaudinti. Ji norėjo, kad jis manytų, jog teikia jai malonumą. 
Bet iš tikrųjų ji galėjo patenkinti vyrą, bet negalėjo patirti pa- 
sitenkinimo, ji galėjo tik įsivaizduoti, į ką panašus toks malo- 


numas, ji galėjo stebėti, mokytis ir apdovanoti mylimąjį išo- 

riniais ženklais, stengdamasi apkvailinti ir save, ir jį, kad taip, 
jai irgi malonu, taigi tapo aktore, apsimetėle, save apgaudinė- 
jančia kvaile. Ir vis dėlto ji mylėjo žmogų, mylėjo už jo protą 
ir įsitaisė kūną, kad jis irgi galėtų ją mylėti, gimdė jo vaikus 
ir daugiau kaip aštuonis šimtmečius puoselėjo tos meilės pri- 
siminimus, o dabar, savo nuostabai ir džiaugsmui, išvydo jį 
atgimusį, su nauju kūnu, naujais kaulais, taip, šis kybantis 
Džeronimas senas, na, ir kas? Ibn Rušdas irgi buvo „senas“. 
Žmonės, trumpalaikės žvakės, nenutuokia, ką reiškia šis žo- 
dis. Ji vyresnė už abu šiuos vyrus, daug vyresnė, juos siaubas 
apimtų, jei ji sentų kaip žmonės. 

Ji prisimena dinozaurus. Ji senesnė už žmonių giminę. 

Džinai retai prisipažindavo vienas kitam, kaip juos domi- 
na žmonės, kaip ši padermė iš tikrųjų žavi tuos, kurie nėra 
žmonės. Tačiau tais laikais, kai žmogaus dar nebuvo, pirmų- 
jų vienaląsčių organizmų, žuvų, varliagyvių, pirmųjų gyvūnų, 
kurie vaikščiojo, pirmųjų gyvūnų, kurie skraidė, pirmųjų gy- 
vūnų, kurie šliaužiojo, paskui didžiųjų gyvūnų laikais, džinai 
retai išdrįsdavo išeiti iš Fėjų šalies. Žemės džiunglės, dykumos, 
kalnų viršūnės, šie laukiniai dalykai, jiems nerūpėjo. Parys- 
tanas atskleidė džinų polinkį į taisyklingas pasikartojančias 
formas, būdingą civilizacijai; tai buvo angliškųjų parkų su ele- 
gantiškomis terasomis ir kriokliais, krintančiais tvarkingomis 
pakopomis, pasaulis. Gėlės augo klombose, medžiai buvo su- 
sodinti simetriškai išilgai alėjų arba guotais, kad teiktų ramų 
pavėsį ir prabangios erdvės pojūtį. Fėjų šalyje buvo raudono 
akmens paviljonų su daugeliu kupolų, o už jų šilkinių sienų 
rasdavai buduarus su kilimais, velenėliais atsišlieti ir patogiais 


indais su vynu: ten džinai atsiskirdavo malonumams. Jie buvo 

sukurti iš dūmų ir ugnies, tačiau mėgo gražios formos daik- 
tus, iš prigimties būdami beformiai. Todėl dažnai pasivers- 
davo žmonėmis. Jau vien tai rodo, kaip didžiai — taip! — jie 
buvo skolingi vargšams mirtingiems žmogeliams, tapusiems 
pavyzdžiu, padėjusiems šioms iš esmės pakrikoms esybėms 
susitvarkyti juslėmis suvokiamą pasaulį, sodus, architektūrą. 
Tik seksas, labai svarbi veikla Fėjų šalyje, buvo bekūnis, dži- 
nai ir džinės nusimesdavo apčiuopiamus pavidalus ir krisdavo 
vienas į kitą kaip esmės, dūmai, virstantys iš ugnies, ugnis, be- 
siranganti tarp dūmų, ilgai nuožmiai sueičiai. Šiaip jie buvo 
labiau linkę naudotis „kūnais“, kevalais apgaubti savo šėlui. 
„Kūnai“ suteikdavo jiems formą, kaip angliškasis sodas suteik- 
davo formą dykynei. „Kūnai“, sutarė džinai, yra gerai. 
Princesė Dunija — ar, tikriau tariant, princesė, kuri, lan- 
kydamasi žmonių pasaulyje, vadindavosi Dunija, „pasauliu — 
pranoko daugumą iš savo padermės. Ji taip giliai susižavėjo 
žmonėmis, kad įstengė rasti savyje žmogiškų jausmų. Ji buvo 
džinė, kuri pamilo. Kuri jau kartą mylėjo, o dabar buvo bepa- 
milstanti vėl, tą patį vyrą, įsikūnijusį kitame laike. Dar dau- 
giau, jei jis būtų jos paklausęs, ji būtų pasakiusi, kad myli jį 
dėl sielos, o ne dėl kūno. Jis pats yra įrodymas, kad siela ir 
kūnas — du, o ne vienas: nepaprastas protas, atvirai kalbant, 
su įprastu apvalkalu. Niekas negalėtų nuoširdžiai mylėti Ibn 
Rušdo dėl išvaizdos, trumpai drūtai, kai kurios jo kūno dalys 
buvo glebnos, o kai juodu susipažino, reiškėsi ir kiti senatvės 
požymiai. Ji patenkinta pastebėjo, kad šis miegantis vyras, 
Džeronimas Manezesas, mylimojo įsikūnijimas, gerokai to- 
bulesnis už originalą. Kūnas buvo tvirtas ir stangrus, nors irgi 


„senas“. Ibn Rušdo veidas su geresniu aptaisu. Taip, ji mylės jį 

ir galbūt šį kartą gebės ne tik duoti, bet ir imti. O jei jis pas- 
kutinis kvailys. Jei ji pamilo ne sielą. Ar pasitenkintų veidu ir 
kūnu? Galbūt, pamanė ji. Niekas nėra tobulas, o reinkarna- 
cija — netikslus procesas. Gal jai pakaktų mažiau negu visko. 
Jis atrodo tinkamai. Tiek gali būti gana. 

Jai netoptelėjo vienas dalykas. Džeronimas Manezesas 
buvo iš dunijazadų giminės, taigi jos palikuonis, galimas daik- 
tas, proproproproproproproanūkis, vienu dviem „pro“ daugiau 
ar mažiau. Formaliai seksas su ponu Džeronimu būtų kraujo- 
maišiškas. Bet džinai nepripažįsta incesto tabu. Džinų visatoje 
vaikai gimsta taip retai, kad nebuvo reikalo uždrausti, taip sa- 
kant, smagybių su palikuonimis. Mat palikuonių, taip sakant, 
nebuvo. Bet Dunija susilaukė palikuonių; ir nemažai. Tačiau 
jos požiūris į incestą nesiskyrė nuo kupranugario. Kupranu- 
garis mielai poruosis su motina, dukterimi, broliu, seserimi, 
tėvu, dėde, kuo tik nori. Kupranugaris nepaiso elgesio normų 
ir negalvoja apie padorumą. Kupranugariui ar kupranugarei 
svarbu tik ruja. Dunija, kaip visa jos padermė, irgi taip manė. 
Ko ji nori, tą ji gaus. Ir nustebusi rado tą, kurio nori, čia, šiame 
siaurame name, šiame siaurame pusrūsyje, kur per kelis colius 
nuo žemės kybojo šis miegantis vyriškis. 

Ji žiūrėjo, kaip jis miega, šis mirtingasis, kuris nepasirin- 
ko kūno, kuriam kūnas priklausė ir kuris priklausė kūnui, 
nesiryždama jo žadinti. Po negrabiai nejaukaus įsibrovimo į 
butą viršuje ir jo gyventojos Žydrosios Jasmynos išgąsčio Du- 
nija tapo nematoma, šį kartą nusprendusi pirmiau apsižiūrėti, 
paskui pasirodyti. Ji lėtai priėjo prie gulinčiojo. Jis miegojo 
prastai, ant pabudimo ribos, murmėdamas per miegus. Rei- 


kės būti atsargiai. Jis turi miegoti, kol ji klausysis jo širdies. 

Jau kalbėjome apie džinų kuždėjimo įgūdžius, žmonių 
valios palaužimą ir savo valios primetimą, šnibždant galios 
žodžius jiems prie krūtinės. Dunija buvo patyrusi kuždėtoja, 
bet ji turėjo ir retesnį įgūdį, k/ausymosi dovaną: priėjusi prie 
miegančio žmogaus ir labai atsargiai priglaudusi ausį jam prie 
krūtinės, išskaitydavo jo didžiausią troškimą iš slaptos kal- 
bos, kuria savastis kalba tik su savimi. Klausydamasi Džero- 
nimo Manezeso, ji pirmiausia išgirdo jo nuspėjamiausią norą, 
leisk man nusileisti ant žemės, kad mano pėdos vėl paliestų tvir- 
tą žemę, o po juo liūdnesnius neišsipildančius senatvės norus, 
leisk man vėl būti jaunam, grąžink man jaunystės jėgą ir įsiti- 
kinimą, kad gyvenimas ilgas, o po jais išeivio svajones, Aisk 
man vėl priklausyti tai tolimai šaliai, kurią taip seniai palikau, 
kuriai esu svetimas, kuri mane užmiršo, kurioje dabar esu pra- 
šalaitis, nors tai vieta, kurioje mano pradžia, leisk man vėl pri- 
klausyti, vaikščioti tomis gatvėmis žinant, kad jos mano, žinant, 
kad mano istorija yra tų gatvių istorijos dalis, nors taip nėra, be- 
veik visą gyvenimą taip nėra, leisk, kad taip būtų, leisk, kad taip 
būtų, leisk man pažiūrėti, kaip žaidžiamas prancūziškasis kri- 
ketas, pasiklausyti orkestro parke ir dar kartą išgirsti vaikų skan- 
duotes skersgatvyje. Ji klausėsi toliau ir tada išgirdo, po viskuo, 
giliausią jo širdies muzikos gaidą, ir suprato, ką turi daryti. 


Ponas Džeronimas pabudo auštant, kaulus kaip kasdien mau- 
dė, jis jau beveik ėmė manyti, kad tai naujoji normali būsena, 
priverstinės kūno kovos su visuotine trauka padarinys. Vi- 
suotinė trauka tebėra, šiuo metu jis nepajėgus sukaupti tiek 
pasipūtimo, kad patikėtų, jog gravitacija aplink jį sumažėjusi. 


Visuotinė trauka yra visuotinė trauka. Bet jo kūnas, veikia- 

mas nepaaiškinamos ir labai menkai, bet stipresnės jėgos, ver- 
žėsi iš jos, lėtai kėlė jį į viršų, ir tai sekino. Ponas Džeronimas 
manė esąs ištvermingas žmogus, užgrūdintas darbo, sielvarto 
ir laiko, nelengvai nuliūdinamas žmogus, bet pastarosiomis 
dienomis pabudęs iš neramios pusiausnūdos pirmiausia pa- 
galvodavo išvargęs, nusikamavęs ir juodžemis kvepia. Jei mirs, 
negaliai nepraėjus, ar jį bus galima palaidoti, o gal jo lavonas 
atsisakys kapo, nustums žemes iš lėto kildamas, išsiverš į vir- 
šų ir pūdamas kybos virš paskutinio savo sklypelio? O jei bus 
sudegintas, gal taps mažu pelenų debesėliu, atkakliai tvyran- 
čiu ore ir oriai kylančiu it tingių vabzdžių spiečius, kol vieną 
akimirką jį išpustys vėjai arba jis išnyks tarp debesų? Tokie 
buvo jo rytiniai rūpesčiai. Bet šį rytą mieguistumas greitai 
išsisklaidė, nes kažkas buvo ne taip. Kambaryje tamsu. Ne- 
prisiminė, kad būtų išjungęs stalinę lempą prie lovos. Visada 
mėgdavo miegoti tamsoje, bet šiais keistais laikais ėmė pali- 
kinėti degančią mažą lemputę. Miegant antklodė dažnai nu- 
krisdavo, reikėdavo jos ieškoti keliais coliais žemiau, o graba- 
lioti paramsyje jis nemėgo. Taigi paprastai šviesa degdavo, bet 
šį rytą jis pabudo tamsoje. O kai akys apsiprato su tamsybe, 
jis suvokė, kad kambaryje yra ne vienas. Jam bežiūrint, prie- 
šais lėtai materializavosi, mintyse susidarė tas neįmanomas 
žodis, „materializavosi“, moteris; net gūdžioje juodumoje, ku- 
rioje apsireiškė, ji buvo atpažįstama: jo velionė žmona. 

Per tuos metus, kurie prabėgo nuo žaibo smūgio, atėmusio 
ją iš jo senojoje Blisų sodyboje, „La Incoerenza“, Ela Elfenbein 
nesiliovė jo lankiusi sapnuose, amžinai pasitikinti ateitimi, 
amžinai puiki, amžinai jauna. Šiuo jo baimės ir liūdesio laiku 


ji, pirma jo išėjusi į didįjį nenuoseklumą, grįžo nuraminti ir 

paguosti. Nemiegodamas jis niekada neabejodavo, kad po gy- 
venimo eina nesatis. Spiriamas būtų pasakęs, kad, tiesą sakant, 
gyvenimas yra tapsmas būtimi iš didelės nieko jūros, iš kurios 
mes trumpam išnyrame gimdami ir į kurią visi turime grįžti. 
Tačiau jo sapniškoji savastis nenorėjo nieko girdėti apie tokį 
nepalenkiamą baigtinumą. Jo miegas buvo neramus ir sutrik- 
dytas, bet ji vis dėlto ateidavo su visu savo mylinčiu kūnišku- 
mu, rangydavosi aplink, kad apgaubtų jį šiluma, glausdavosi 
nosimi jam prie kaklo, o jis apkabindavo jai galvą, uždėdamas 
ranką ant plaukų. Ji per daug plepėdavo, kaip visada, „tavo 
nepaliaujamas čiauškėjimas“, sakydavo jis senais gerais laikais, 
„Elos radijas“, o buvo metas, kai jis, juokdamasis, bet trupučiu- 
ką suirzęs, paprašė jos patylėti šešiasdešimt sekundžių, ir jai 
nepavyko, nė karto. Ji patarė jam sveikai maitintis, perspėjo, 
kad per daug geria, nerimavo, kad jis gyvendamas vis uždariau 
mankštinasi mažiau negu įpratęs, aptarė naujausią nedirginan- 
čią odos kosmetiką (sapne jis nepaklausė, iš kur ji žino paskuti- 
nes naujybes), postringavo apie politiką ir, žinoma, dekoratyvi- 
nę sodininkystę; kalbėjo apie nieką ir viską, ir vėl nieką, ilgai. 

Jis galvojo apie jos monologus, kaip muzikos mėgėjai 
galvoja apie mėgstamas dainas. Jie lydėjo jo gyvenimą kaip 
akompanimentas. Dabar jo dienos nutilo, bet naktys, bent 
kai kurios, vis dar buvo pilnos jos žodžių. Bet šiuo metu jis 
nemiegojo, o prie jo stovėjo moteris, dar vienas neįmanomas 
dalykas greta neįmanomo dalyko, kuriuo virto jo gyvenimas, 
gal tai dar neįmanomesnė neįmanomybė, bet jos kūną jis at- 
pažintų visur, net tamsoje. Maryt, kliedžiu, pamanė jis, gal 
gyvenimas baigiasi ir paskutinėmis akimirkomis jam pado- 
vanota ši vizija. 

— Ela? — paklausė jis. 

— Taip, — išgirdo atsakymą. — Taip ir ne. 

Jis uždegė šviesą; išvertė akis ir iššoko iš lovos. Iš aukštiel- 
ninkos padėties keturiais coliais virš čiužinio. Antklodė nukri- 
to. Ir žiūrėdamas atsimainiusiai Dunijai, dabar kaip du van- 
dens lašai panašiai į Elą Elfenbein Manezes, į veidą, sudrebėjo 
iš nuoširdžios baimės ir gimstančio neįmanomo džiaugsmo. 

Jie negalėjo atplėšti akių vienas nuo kito. Abu žiūrėjo į 
reinkarnacijas, abu pamilo pakaitalus. Jie buvo ne originalai, 
bet kopijos, vienas antrojo netekties aidas. Iš pat pradžių ži- 
nojo, kad antrasis — klastotė, ir iš pat pradžių buvo linkę to ži- 
nojimo nepaisyti; bent kurį laiką. Mes gyvename atėjusių per 
vėlai amžiuje ir laikome save ne priežastimis, o padariniais. 

— Mano žmona mirusi, — tarė ponas Džeronimas, — o vai- 
duoklių nėra, taigi arba man haliucinacijos, arba čia žiaurus 
pokštas. 

— Mirusieji iš tiesų nevaikšto, — atsiliepė Dunija, - bet ste- 
buklų būna. 

— Pirmiausia levitacija, — tarė jis, — o dabar prisikėlimas? 

— Levituoti galima ir dviese, — koketiškai atsakė Dunija, 
pakildama iki jo lygio, ir ponas Džeronimas garsiai, ssnama- 
diškai aiktelėjo. — O prisikėlimas... ne visai. 

Jis iš paskutiniųjų stengėsi neprarasti tikėjimo tikrovės 
tikrumu, laikyti savo būseną išskirtine, o ne visuotinio išgve- 
rimo ženklu. Stebuklingoji mažylė, parodyta per televizorių 
ir iš pradžių jį raminusi, netrukus ėmė tik dar labiau drumsti 
jo dvasios ramybę, ir jis pabandė išmesti ją iš galvos. Liovėsi 
klausytis žinių. Jei pranešama apie kitas keistybes, jis neno- 


ri nieko girdėti. Atskirumas, nepaprastumas tapo malonesni 

nei jų priešybės. Jei jis pripažins, kad yra vienintelis nukry- 
pimas nuo normos, keistuolis, vadinasi, vis dar galės apibrėž- 
ti žinomą pasaulį, miestą, šalį, planetą žinomais ar įtikina- 
mai spėjamais posteinšteiniško mokslo principais, taigi galės 
svajoti apie grįžimą į prarastą trokštamą būseną. Nukrypi- 
mų pasitaiko net tobulose sistemose. Tokie reiškiniai nebūti- 
nai rodo, kad sistema žlugo. Gedimus galima pašalinti, įkelti 
operacinę sistemą iš naujo, pataisyti. 

Dabar, susidūręs su iš mirusiųjų prisikėlusia Ela, jis tu- 
rėjo išsižadėti tos paskutinės vilties kibirkštėlės, sveiko proto, 
nes pas jį atėjo Ela, kuri yra Dunija, džinų princesė, perėmu- 
si jo žmonos išvaizdą, kad jam patiktų, ar bent taip sakanti; 
bet gal taip besielgianti jam apgauti, suvedžioti ir sunaikinti, 
kaip sirenos, Kirkė ar kita pramanyta kerėtoja pražudydavo 
jūrininkus. Šrai Eladunija, Dunijaela, puikiu gražuolės žmo- 
nos balsu pasakojanti jam nepaprastas istorijas apie džinus, 
baltuosius ir juoduosius, fėjas ir ifritus, apie Fėjų šalį, kurioje 
seksas neįtikėtinas, apie atsimainytojus ir kuždėtojus; ir apie 
perlaužtus antspaudus, atsivėrusius tikrovėje plyšius; pirmą 
kirmgraužą Kvinse (dabar jų daugiau, visur pilna), juodųjų 
džinų atėjimą ir to atėjimo padarinius. Jis buvo nepatiklus 
bedievis, taigi tokia istorija nusmelkė jam iki pat paširdžių, 
smegenys susisuko antraip. „Kraustausi iš proto“, — tarė sau. 
Nebežinojo, ką ir kaip manyti. 

— Fėjų pasaulis tikras, - raminamai ištarė Dunija, klausy- 
damasi sumaišties jo sieloje, — bet tai nereiškia, kad Dievas 
yra. Juo netikiu, kaip ir tu. 

Ji tebebuvo kambaryje, niekur neišėjo, plūduriavo ore kaip 


jis, leido jam ją liesti. Jis ir palietė, iš pradžių norėdamas įsi- 

tikinti, kad gali ją paliesti, nes širdies gilumoje būgštavo, jog 
ranka perlįs kiaurai. Ji dėvėjo juodus marškinėlius, kuriuos jis 
prisiminė, juodus marškinėlius ir kareiviškas kelnes it fotografė 
kovos veiksmų zonoje, plaukus susirišusi į arklio uodegą beveik 
ant viršugalvio, liesos raumeningos rankos nuogos ir rudos. 
Žmonės dažnai klausdavo Elą, ar ji ne libanietė. Pirštų galais 
jis palietė jos rankas ir pajuto pažįstamą šiltą odą, Elos odą. Ji 
prislinko prie jo, ir jis nebegalėjo atsispirti. Suvokė, kad jai per 
skruostus rieda ašaros. Apkabino ją, o ji nesipriešino. Glamo- 
nėjo jai veidą ir staiga nepakeliamai pajuto, kad kažkas negerai. 
Smakras: netikėtai ilgesnis. „Tu ne ji, - tarė Džeronimas, — ne- 
svarbu, kas tu, bet tu ne ji.“ Dunija klausėsi jo žodžių iš gilu- 
mos ir keitėsi. „Pabandyk dar kartą, — paprašė. „Taip, — atsi- 
liepė jis, švelniai suimdamas jos smakrą. — Taip, dabar gerai.“ 

Meilės pradžioje kiekvienas įsimylėjėlių sudaro su savimi 
slaptą sutartį nekreipti dėmesio į antrojo trūkumus dėl priva- 
lumų. Meilė yra pavasaris po žiemos. Ji ateina užgydyti gy- 
venimo žaizdų, padarytų nemeilės šalčio. Kai širdyje gims- 
ta ši šiluma, mylimojo trūkumai yra niekis, nesvarbiau negu 
niekis, ir slaptą sutartį su savimi pasirašyti lengva. Abejonės 
balsas užgniaužiamas. Vėliau, kai meilė užgęsta, slaptoji su- 
tartis atrodo kvailystė, bet tai neišvengiama kvailystė, kylanti 
iš įsimylėjėlių tikėjimo grožiu, taigi tikros meilės, neįmano- 
mo dalyko, galimybe. 

Šis vyras, įėjęs į septintą dešimtį, atitrūkęs nuo žemės, 
kuri buvo jo pragyvenimo šaltinis, žaibo atplėštas nuo vienin- 
telės mylėtos moters, ir kito pasaulio princesė, puoselėjanti 
širdyje šimtmečių senumo prisiminimus iš už vandenyno, toli 


toli, kentėjo abu, sielojosi dėl prarastos ar pražudytos meilės. 

Čia, apytamsiame „Bagdado“ pusrūsyje, jie sutarė su savimi 
ir vienas kitu atgaivinti dvi meiles, seniai sunaikintas Mirties. 
Ji apsigerbė jo mylimos žmonos kūnu, o jis ryžosi nepastebėti, 
kad Dunijos balsas kitoks negu Elos, kad jos elgsena ne tokia 
kaip jo žmonos ir kad bendrų prisiminimų, siejančių mylin- 
čią porą, jos mintyse nėra. Dunija buvo puiki klausytoja ir 
pasiskyrė sau užduotį būti moterimi, kokios jam reikia, bet, 
pirma, klausyti reikia ilgai ir stropiai, antra, džinų princesė 
nori būti mylima dėl savęs pačios, taigi troškimas būti myli- 
mai kaip Dunija kovojo su jos pastangomis įkūnyti mirusią 
moterį, ir panašumas nebuvo toks tobulas, koks galėjo būti. 
O Džeronimo Manezeso kūnu, tvirtu, liesu, senu, ji žavėjosi, 
bet vyras, kurį mylėjo, buvo vien protas. 

— Ką tu žinai apie filosofiją? — galop paklausė jo. 

Jis papasakojo jai apie Filosofę ir Nyčės bei Šopenhaue- 
rio pesimizmą. Kai paminėjo, kad Aleksandros Blis Farinjos 
sodybos vardas „La Incoerenza“, Dunija giliai įkvėpė, prisi- 
minusi knygų mūšį, kuriame kadaise kovėsi Algazelis ir Ibn 
Rušdas. „Filosofų nenuoseklumas“ prieš „Nenuoseklumo 
nenuoseklumą“. Štai ir trečias nenuoseklumas. Dunija į šį su- 
tapimą žvelgė kaip į slaptą Aismar', kuris yra ir karma, ranką. 
Tas vardas buvo lemtingas. Vardai lemia mūsų likimą. 

Džeronimas Manezesas papasakojo ir Žydrosios Jasmy- 
nos pasaką apie unijazų neviltį. 

— Šiuo tarpu ir tokios būklės, — pasakė jis ir stebėdama- 
sis suvokė, kad jo lūpos skelbia Aleksandros Farinjos elgesio 
principus, — jau nekalbu apie planetos padėtį, sunku į gyveni- 
mą nežiūrėti tragiškai. 


* Likimas, lemtis (ara6., pers., urdu). 

Neblogas atsakymas, pamanė Dunija. Mąstančio žmo- 
gaus atsakymas. Galėtų tuo pasitenkinti. 

— Suprantu, — atsakė ji, — bet tai požiūris dar iš to laiko, 
kai nebuvai sutikęs fėjų princesės. 

Laikas sustojo. Ponas Džeronimas atsidūrė jaudulingoje, 
užburtoje vietoje, tai buvo sykiu ir jo pusrūsis, ir jo kambario 
atmaina, smilkalais dvelkiantis džinės meilės lizdelis, vieto- 
je, kurioje netiksėjo laikrodžiai, neslinko rodyklės, nesikeitė 
skaitmeninės valandos. Nebūtų galėjęs pasakyti, ar jų begali- 
nė sueitis truko kelias minutes, ar kelias savaites, ar kelis mė- 
nesius. Atirrūkęs nuo žemės, buvo priverstas atmesti beveik 
viską, ką manė žinąs apie daiktų prigimtį. Dabar jis kratėsi 
senųjų įsitikinimų likučių. Po ilgo laiko gavo moters kūną, 
kuris buvo ir nebuvo jo žmonos. Kaip seniai tai buvo, juslės 
nebeprisiminė Elos kūno, ir jis gėdydamasis pripažino, kad 
naujesni potyriai su Aleksandra Farinja susiplakė su primirš- 
tu mylėjimusi su žmona. O dabar juos keitė visiškai naujas 
jausmas, pagal susitarimą su savimi tampantis Elos Elfenbein, 
judančios po juo it malonus šiltas srautas, prisiminimu, jis, 
niekada netikėjęs reinkarnacija ar panašiomis nesąmonėmis, 
buvo bejėgis, užburtas fėjų princesės ir pasinėrė į jūrą meilės, 
kurioje viskas tiesa, jei taip sakai, viskas tiesa, jei kerėtoja tai 
pakužda į ausį, ir jis taip susipainiojo, kad buvo pasiruošęs 
patikėti, jog jo žmona visada buvo fėjų princesė, kad net tada, 
kai Ela buvo gyva, mano pirmąjį gyvenimą, šnibždėjo džinė, 
0 šis antrasis, taip, net pirmąjį gyvenimą ji buvo džinė žmo- 
gaus pavidalu, taigi fėjų princesė nei klastotė, nei kopija, ji vi- 
sada buvo ji, nors jis iki šiol to nežinojo, ir jei tai kliedesys, jis 


taikstysis, jis renkasi kliedesį ir nori jo, nes visi mes trokštame 

meilės, amžinos meilės, meilės, grįžtančios atgimti iš ano pa- 
saulio, meilės, kuri sustiprins mus ir globs iki mirties. 

Tame prieblandos kambaryje jų nepasiekė žinios apie są- 
myšį lauke už durų. Miestiečiai spiegė iš baimės, bet juodu 
negirdėjo, laivai nedrįso plaukti į uosto vandenis, žmonės bi- 
jojo eiti iš namų ir į darbą, panika atsiliepė pinigams, akci- 
jos smuko, bankai užsidarė, prekybos centrų lentynos buvo 
tuščios, naujų produktų niekas neatvežė, siaubas paralyžia- 
vo miestą, ore dvelkė katastrofa. Bet siauro „Bagdado“ rūsio 
miegamojo tamsoje televizorius buvo išjungtas, ir baisių įvy- 
kių traškesio nesigirdėjo. 

Buvo tik meilės veiksmas, ir mylėjimasis nustebino abu. 
„Tavo kūnas kvepia dūmais, — tarė ji. — Pažvelk į save. Apim- 
tas geismo, tu daraisi miglotas, nusitrynęs, padūmavęs, ar 
meilužės tau to niekada nesakė?“ Ne, melavo jis, prisiminęs 
Elą, kuri jam kalbėdavo lygiai tą patį, bet slėpdamas prisimi- 
nimą, nes teisingai nujautė, kad Dunijai nepatiktų tiesa. Ne, 
tarė jis, nesakė. Ji buvo patenkinta, kaip jis ir tikėjosi. „Iodėl, 
kad anksčiau niekada nesimylėjai su džine, — tarė jam. — Tai 
aukštesnio lygio jaudulys.“ Taip, sutiko jis, tikrai. O ji manė, 
vis labiau džiaugdamasi, kad taip atsiskleidė jo džiniškoji sa- 
vastis, po šitiek amžių pasiekusi jį iš jos. Džinai sekso metu 
visada leidžia sieringus dūmus. O jei ji išlaisvins džiną, glū- 
dintį jame, taps įmanoma daug dalykų. „Džeronimai, Džero- 
nimai, — sušnibždėjo jinai jam į padūmavusią ausį, — atrodo, 
kad tu irgi džinas.“ 

Jiems mylintis, Dunijai nutiko netikėtas dalykas: ji mėga- 
vosi, ne taip, kaip bekūniu Fėjų šalies seksu, ekstaziška dūmų 
ir ugnies sueitimi, bet pajuto (kaip ir vylėsi) šiokį tokį — ne, 

didelį! - malonumą. Tai rodė, kad ji ne tik dar labiau su- 
žmogėjo, bet ir kad naujasis meilužis, ko gero, labiau džinas, 
negu ji spėjo iš pradžių. Ir atsitiko taip, kad jų apsimestinė 
meilė, gimusi iš prisiminimų apie kitus, jų vėlyva meilė po 
meilės, tapo tikra, nuoširdžia, daiktu savyje ir daiktu, sukū- 
rusiu save, ir ji beveik liovėsi galvoti apie mirusį filosofą, o jo 
svajonėse mirusią žmoną, kurios kopija ryžosi būti Dunija, 
pamažu keitė nepažįstama stebuklinga būtybė, taip neįtiki- 
mai atėjusi pas jį sunkią valandą. Gal net ateis laikas, išdrįso 
galvoti ji, kai ji galės jam pasirodyti tokia, kokia yra, ne še- 
šiolikmetė našlaitė, atsiradusi prie Ibn Rušdo durų, ne ši pra- 
rastos meilės kopija, bet princesė visu puikumu. Puoselėdama 
tą netikėtą viltį, ji patikėjo Džeronimui Manezesui paslaptis, 
nepasakytas Ibn Rušdui. 

— Netoli Fėjų šalies sienos, — pasakojo ji, — stovi apva- 
lus Kafo kalnas, ant kurio, pasak legendos, kadaise gyveno 
paukštis-dievas Simurgas, Sindbado Roko giminaitis. Bet tai 
tik legenda. Mes, džinai ir džinės, nesame legenda ir žinome 
tą paukštį, bet jis nėra mūsų valdovas. Tačiau ant Kafo kalno 
gyvena valdovas, be snapo, plunksnų ir nagų, didis fėjų im- 
peratorius, Šahrucho sūnus Šahpalis, ir jo duktė, galingiausia 
iš džinių, Asman Pari, tai reiškia „Dangiškoji Fėja“, dar žino- 
ma Žaibų Princesės vardu. Šahpalis yra Simurgo viešpats, tas 
paukštis tupi jam ant peties ir jam tarnauja. 

Imperatorius nemėgsta didžiųjų ifritų, o šie — jo. Kafo 
kalnas — gražiausia vieta visoje Fėjų šalyje, ir ifritai į jį aki- 
mis žibina, bet imperatoriaus dukters, didžios džinų kerėto- 
jos, burtai prilygsta Zabardasto ir Zamurad Šaho ir apsiaučia 


Kafą amalų siena, saugančia apvalųjį kalną nuo jų godulio. 

Tačiau jie visada tyko progos, kurstydami devus, žemesnią- 
sias dvasias, gyvenančius Kato pašlaitėse, pakelti maištą prieš 
valdovus. Šiuo metu amžina imperatoriaus ir ifrirų kova lai- 
kinai sustabdyta, tiesą sakant, tokia padėtis laikosi jau daug 
tūkstantmečių, nes audros, žemės drebėjimai ir kiti gamtos 
reiškiniai, perlaužę seniai uždėtus antspaudus tarp Parystano 
ir žmonių pasaulio, leido ifrirams krėsti šunybes čia, kur juos 
traukia naujovės ar bent tiek amžių neprieinamo daikto žave- 
sys. Jie ilgai negalėjo taip elgtis ir mano, kad žemėje nėra kerų, 
kurie galėtų jiems atsispirti, o kadangi yra niekšai, jiems ma- 
loni mintis galabyti silpnesnius priešininkus. Taigi, kol jie 
mąsto apie užkariavimą, tėvas ir aš galime šiek tiek atsikvėpti. 

— Tu? — paklausė ponas Džeronimas. - Tu esi Kato prin- 
Cesė: 

— Tą ir bandau tau pasakyti, — tarė ji. - Mūšis, prasidėjęs 
čia, žemėje, yra mūšio, per amžius vykstančio Fėjų šalyje, at- 
spindys. 

Dabar, sužinojusi malonumo gudrybę, ji nenuilstamai jo 
siekė. Viena priežasčių, kodėl jai labiau patinka senesni žmo- 
nių padermės meilužiai, šnibždėjo Džeronimui Manezesui, 
yra jų gebėjimas lengviau tvardytis. Su jaunais vyrais seksas 
baigiasi žaibiškai. Jis atsakė, kad džiaugiasi, jog amžius turi 
pranašumų. Ji nesiklausė. Ji atrado orgazmo džiaugsmus. O 
jis beveik visą laiką buvo maloniai sutrikęs, nelabai nutuok- 
damas, su kuria iš trijų moterų, dviem žmonių giminės, vie- 
na ne, mylisi, todėl iš pradžių nė vienas nepastebėjo, kas jam 
darosi, iki tos akimirkos, kai jis atsidūrė apačioje, o ji viršuje, 
ir jis pajuto kažką netikėtą, kažką beveik užmirštą, po galva 


1r nugara. 

Pagalves. Paklodę. 

Lova priėmė jo svorį, prispaustos čiužinio spyruoklės at- 
siduso it antra meilužė, o paskui jis pajuto Duniją ant savęs, 
nes visuotinė trauka vėl ėmė reikštis. Supratęs, kas atsitiko, jis 
pravirko, nors buvo iš tų žmonių, kuriems nelengva verkti. Ji 
nuslydo nuo jo, apkabino, bet jis nebegalėjo gulėti. Nedrąsiai 
išlipo iš lovos, vis dar nelabai tikėdamas, ir pabandė žengti 
miegamojo grindimis. Kai pėdos jas palietė, suriko. Paskui 
atsistojo ir iš pradžių vos nepargriuvo. Kojos buvo nusilpusios, 
nenaudojami raumenys suglebę. Ji atsistojo šalia, ir jis uždė- 
jo ranką jai ant peties. Paskui atsitiesė, paleido ją ir stovėjo 
vienas. Kambarys, pasaulis atgavo pažįstamą, seniai prarastą 
pavidalą. Jis pajuto daiktų, savo kūno, savo jausmų, savo vil- 
čių svorį. | 

— Atrodo, turiu tavimi tikėti, — stebėjosi jis, — ir tu esi ta, 
kas sakaisi esanti, ir Fėjų šalis yra, o tu jos galingiausia bur- 
tininkė, nes panaikinai užkeikimą ir vėl sujungei mane su 
žeme. 

— Dar nuostabiau, - atsiliepė ji - kad nors aš iš tikrųjų esu 
ta, kas sakausi esanti, ne tik dunijazadų motina Dunija, bet 
ir Kafo kalno princesė Dangaus Fėja, dėl to, kas čia įvyko, 
esu niekuo dėta, nebent, mylėdamasi su tavimi, išlaisvinau 
galią, kurios nei tu, nei aš neįtarėme tave turint. Aš negrąži- 
nau tavęs į žemę. Tu pats tai padarei. Džino dvasia tavo kūne 
gali įveikti Zabardasto burtus, vadinasi, juodieji džinai turi 
priešą, su kuriuo teks skaitytis ir šiame, ir aname pasaulyje, o 
Pasaulių Karas gali būti laimėtas, užuot baigęsis, kaip tikisi 
Zamuradas ir jo šutvė, neišvengiama juodųjų džinų pergale ir 


tironija visai žmonijai. 


13 


— Nejįsijausk, — tarė jis. — Aš tik sodininkas. Aš kasu lysves, 
sodinu ir raviu. Aš neinu į karą. 
— Tau niekur nereikės eiti, mieliausias mano, — atsiliepė 


ji. - Karas ateis pas tave. 


Oliveris Oldkaslas, dvaro „La Incoerenza“ valdytojas, išgirdo 
siaubo klyksmą, sklindantį iš šeimininkės miegamojo, ir iš- 
kart suprato, kad tai, kas ištiko jį, turbūt ištiko ir ją. „Da- 
bar tikrai nudėsiu tą gyvatvorių karpytoją , — suriaumojo jis 
ir basas nulėkė padėti Filosofei. Palaidi plaukai buvo susitaršę, 
marškiniai išsipešę iš nudėvėtų rumbuoto pliso kelnių, bėg- 
damas jis mataravo rankomis it vėjo malūnas ir buvo pana- 
šesnis į skubantį nerangų Blutą ar Obeliksą negu į liūtišką šių 
dienų Marksą. Jis pralėkė pro barų kambarį, silpnai, neišnai- 
kinamai trenkiantį arklių išmatomis, šuoliuodamas senomis 
medinėmis grindimis taip, kad kitomis dienomis būtų įsiva- 
ręs rakščių į dunksinčius padus, stebimas piktų įsivaizduoja- 
mų protėvių gobelenų, paskutinę akimirką neatsitrenkė į Sev- 
ro porceliano vazas, susirūpinusias ant alebastrinių staliukų, 
nors lėkė, nunėręs galvą kaip bulius, nepaisydamas smerkia- 
mo išpuikusių knygų lentynų kuždesio, ir įsiveržė į privatų 
Aleksandros priestatą. Prie durų į jos miegamąjį jis susitvar- 
dė, bergždžiai patapšnojo per susivėlusius plaukus, timptelėjo 
už barzdos, kad ji atrodytų tvarkingiau, susikišo marškinius 
į kelnes it mokinukas, prašantis mokyklos direktoriaus jį pri- 
imti, ir sušuko: „Ar galiu dabar užeiti, miledi“, riksmo garsu- 
mu išsiduodamas, kad bijo. Vietoj atsakymo jis išgirdo garsią 
aimaną, kito kvietimo nereikėjo, paskui juodu stovėjo vienas 


prieš kitą, šeimininkė ir tarnas, ji ilgais senoviškais naktiniais 

marškiniais, o jis susitaršęs, su tokiu pat siaubu akyse, lėtai 
nukrypusiose į grindis ir išvydusiose, kad nė viena iš keturių 
basų pėdų, jo apžėlusiomis kulkšnimis ir pirštais, jos mažutės 
ir dailios, neliečia grindų. Tarp jų ir žemės buvo geras colis oro. 

— Tai to pašlemėko liga, - subaubė Oldkaslas. — Tas nerei- 
kalingas auglys, tas grybelis, ta piktžolė atėjo į jūsų namus su 
šiuo prakeiktu užkratu ir užnešė jį mums. 

— Koks užkratas galėtų sukelti tokius požymius? — verkė ji. 

— Prakeikto velėnavimo, miledi, — suriko Oldkaslas, 
gniauždamas kumščius. — Sušikto durpėjimo, atsiprašau už 
negražius žodžius. Guobų maro sukėlėjo, kurį atsivedėte į 
savo asmeninį gėlyną. Mirtino ąžuolų žudiko Pbytophrbora. 
Jis paliko mus ligotus, šūdžius. 

— Jis nekelia ragelio, — atsiliepė ji, bergždžiai mojuodama 
telefonu jam prieš akis. 

— Man atsakys, — galingai pareiškė Oliveris Oldkaslas. — 
Arba aš išlyginsiu jo kreivą užpakalį. Suarsiu tam laukiniam 


išperai snukį. Man jis atsakys kaip didelis. 


Tomis nesuprantamomis naktimis buvo pranešama apie įvai- 
riausius atsiskyrimus. Blogai buvo jau žmonių atsiskyrimas 
nuo žemės. Tačiau kai kuriuose pasaulio kraštuose tai nepra- 
sidėjo arba juose pasibaigė. Literatūros pasaulyje buvo paste- 
bėtas rašytojų atsiskyrimas nuo siužetų. Mokslininkai prane- 
šė, kad priežastys atsiskyrė nuo pasekmių. Tapo neįmanoma 
rinkti medžiagą naujiems žodynų leidimams, nes žodžiai atsi- 
skyrė nuo prasmių. Ekonomistai pažymėjo didėjantį turtuo- 
lių atsiskyrimą nuo vargšų. Ištuokos bylų kolegijai staiga pa- 
didėjo darbo, nes daugybė sutuoktinių puolė skirtis. Senos 

draugystės netikėtai nutrūko. Pasaulyje sparčiai plito atsisky- 
rimo maras. 

Vis daugiau vyrų, moterų ir kambarinių gyvūnų, šokola- 
dinių Labradoro retriverių, triušiukų, persiškų kačių, žiurkė- 
nų, šeškų ir beždžionė, vardu Ateivis, atitrūkdavo nuo žemės, 
ir kilo visuotinė panika. Žmonių gyvenimo audeklas pradė- 
jo irti. Apsukrus Menilių kolekcijos muziejaus prižiūrėtojas 
Kristofas Pantokratorius Hiustone, Teksase, staiga pirmą kartą 
suprato pranašišką Renė Magrito šedevro „Golkonda“ pobūdį: 
jame žmonės su paltais ir katiliukais kybo ore žemų pastatų ir 
giedro dangaus fone. Visada buvo manoma, kad žmonės pa- 
veiksle krinta it gerai apsirengęs lietus. Bet Pantokratorius su- 
vokė, kad Magritas nutapė ne žmones lietaus lašus. „Tai žmo- 
nės balionai, — sušuko jis. — Jie kyla! Jie kyla!“ Jis kaip kvailys 
paskelbė savo atradimą, ir Menilių muziejų nuo vietos gyven- 
tojų, įsiutintų didžiojo antigravitacijos pranašo kūrinio, teko 
saugoti ginkluotai sargybai. Kai kurie sargybiniai ėmė kilti, 


tai kėlė nerimą, kai kurie protestuotojai, būsimi vandalai, irgi. 


— Maldos namai pilni persigandusių vyrų ir moterų, pra- 
šančių Visagalio globos, - pasakė Algazelio dulkės Ibn Rušdo 
dulkėms. - Kaip ir tikėjausi. Baimė grąžina žmones prie Dievo. 

Atsakymo nebuvo. 

— Kas atsitiko? — nusišaipė Algazelis. - Pagaliau pritrūkai 
bergždžių argumentų? 

Galų gale Ibn Rušdas atsakė susipainiojusio vyro balsu: 

— Negana, kad moteris, gimdžiusi tavo vaikus, yra ant- 

gamtinė būtybė, — atsiliepė jis, - dabar ji dar ir guli su kitu. — 


Jis žinojo tai, nes ji pasakė. Buvo džinė, todėl manė, jog jam 

bus malonu, kad ji pasirinko jo kopiją, jo aidą, jo veidą kitu 
kūnu, bet tai rodė, kad nors ji myli žmones, yra dalykų, kurių 
visiškai nesupranta. 

Algazelis nusijuokė, kaip geba tik dulkės. 

— Tu miręs, kvaily, — tarė jis. - Miręs daugiau kaip aštuo- 
nis šimtmečius. Dabar ne laikas pavyduliauti. 

— Beprasmiški žodžiai, — atšovė iš kapo Ibn Rušdas. — Ir 
jie rodo, kad tu niekada nemylėjai; vadinasi, iš tikrųjų negy- 
venai, net būdamas gyvas. 

— Tik Dievą, - atsakė Algazelis. — Jis buvo ir yra mano vie- 


nintelė meilė, ir Jo buvo ir yra daugiau negu gana. 


Pamačiusi, kad jos pėdos per pusantro colio nesiekia žemės, 
Sesuo Olbi įsiuto kaip niekada gyvenime, išskyrus tą kartą, 
kai tėvas pabėgo su gargždžiabalse choriste iš Luizianos, li- 
kus savaitei iki kelionės su dukterimi į naująjį Disnėjaus par- 
ką Floridoje. Tada ji kruopščiai iškrėtė butą Harlemo Upės 
Namų antrame aukšte, sunaikindama visus nusikaltusio tėvo 
pėdsakus, suplėšė nuotraukas, sudraskė skrybėlę, o žaidimų 
aikštelėje lauke sukūrė laužą iš jo paliktų drabužių, tylomis 
stebima motinos, mataruojančios rankomis ir be žodžių žiop- 
čiojančios, bet nebandančios atvėsinti dukters įniršio. Po to 
tėvo nebeliko, o mažoji S. S. Olbi išgarsėjo kaip mergina, ku- 
rios pykdyti negalima. 

Jos mylimiausia nuomininkė, Žydroji Jasmyna, irgi paki- 
lo ir dabar nesulaikomai kūkčiojo vestibiulyje, kybodama ore 
per du colius nuo žemės. 

— Visada jį gindavau, — aimanavo ji. - Kai tu ką nors pa- 


sakydavai prieš jį, užstodavau, nes jis buvo žilas gražuolis ir 

priminė man tėvą. Paskui pasirodo mergina ant skraidančio- 
jo kilimo, man topteli, kad kraustausi iš proto, o dabar dar 
šitai. Aš užstodavau tą tipą. Iš kur galėjau žinoti, kad jis užneš 
man savo suknistą ligą? 

Taigi siusti reikėjo jau ne dėl vieno, o dėl dviejų tėvų iš- 
davystės, ir po valandėlės Sesuo Olbi, pasinaudojusi visrakčiu, 
įžengė į pono Džeronimo butą su užtaisytu šratiniu šautuvu 
rankoje, o jai ant kulnų lipo suirzusi Žydroji Jasmyna. 

— Dink iš čia, - subaubė ji. — Išeik iki sutemų, arba auštant 
būsi išneštas visais keturiais nykščiais į viršų. 

— Jis stovi ant grindų, — suspiegė Žydroji Jasmyna. — Jis pa- 
sveiko, bet susargdino mus. 

Baimė keičia tuos, kurie bijo, pamanė ponas Džeronimas, 
žiūrėdamas į šautuvo vamzdį. Baimė buvo žmogus, bėgan- 
tis nuo savo šešėlio. Tai buvo moteris su ausinėmis, girdin- 
ti jose vienintelį garsą — savo baimę. Baimė buvo solipsistė, 
narcisistė, akla viskam, išskyrus save. Baimė buvo stipresnė 
už elgesio normas, stipresnė už sveiką protą, stipresnė už at- 
sakomybę, stipresnė už civilizaciją. Baimė buvo bėgantis nuo 
savęs ir trypiantis po kojų pasimaišiusius vaikus padaras. Bai- 
mė buvo fanatikė, tironė, bailė, raudona migla, kekšė. Baimė 
buvo kulka, nukreipta jam į širdį. 

— Aš nekaltas, — tarė jis, — bet jūsų šautuvas — puikus ar- 
gumentas. 

— Tu esi maro platintojas, - atkirto Sesuo Olbi. — Pirmas 
ligonis. Ligos židinys. Tavo lavoną reikia suvynioti į plastiką 
ir užkasti mylios gilumoje, kad nesugriautum daugiau gyve- 
nimų. 


Baimė paėmė už gerklės ir Žydrąją Jasmyną. 

— Tėvas mane išdavė numirdamas ir palikdamas pasauliui, 
nors ir žinojo, kaip man jo reikia. Tu mane išdavei, išplėšda- 
mas pasaulį man iš po kojų. Jis buvo mano tėvas, todėl vis 
tiek jį myliu. Tu? Tu turi išeiti. 

Fėjų princesė dingo. Išgirdusi spynoje trakštelint raktą, ji 
pasisuko šonu ir išnyko pro plyšį ore. Gal jinai jam padės, gal 
ne. Jis buvo prisiklausęs apie užgaidų džinų nepatikimumą. 
Gal jinai juo pasinaudojo geismui numalšinti, juk kalbama, 
kad šiuo atžvilgiu džinai nepasotinami, o dabar, kai gavo, ko 
norėjo, jis jos niekada nebepamatys. Jinai grąžino jį į žemę, 
toks atlygis, o visos kalbos apie jo džiniškas galias —- nesąmo- 
nė. Gal jis vienišas, būsimas benamis, susidūręs su neginčija- 
ma šautuvo tiesa baimės įsiutintos moters rankoje. 

— Išeisiu, — tarė jis. 


— Duodu valandą, - atsiliepė Sesuo. 


O Londono mieste, toli nuo pono Džeronimo miegamojo, 
prie kompozitoriaus Hugo Kasterbridžo namo Šaltinio alėjo- 
je, miškingame Hampstedo rajone, susirinko minia. Jis nu- 
stebo ją pamatęs, nes pastaruoju metu buvo tapęs pajuokos 
objektu, ir visuomenės pyktis atrodė neadekvati reakcija į jo 
naująją reputaciją. Tapo įprasta šaipytis iš Kasterbridžo po 
jo neapgalvoto pasirodymo per televiziją, kai jis pagrasino 
pasauliui Dievo, kurio netiki, rykšte, klasikinė menininko 
silpnaprotystė, kalbėjo visi, reikėjo sėdėti namie, skambinti, 
tūtuoti, žvanginti, trankyti ir laikyti liežuvį už dantų. Kas- 
terbridžą palaikė didžiulis, tvirtas ir iki šiol nepalaužiamas ti- 
kėjimas savimi, bet jis suirzo, kad ankstesnę šlovę taip lengvai 


išdildė, jo nuomone, naujasis miesčioniškumas. Matyt, vie- 


179 


tos minčiai, jog metaforiškoji sritis gali būti tokia stipri, kad 
daro poveikį tikrovei, neatsirado. Taigi dabar visi šaipėsi iš jo, 
ateisto, tikinčio Dievo bausme. 

Puiku. Jis iš tikrųjų sėdės namie su savo keista šėnber- 
giška muzika, kurią nedaugelis suprato, o dar mažiau mėgo. 
Galvos apie serijinių struktūrų kombinacijas ir serijos pavida- 
lų vedinius, mąstys apie serijų aukščio pozicijų planą, o pū- 
vantis pasaulis tepasikaria. Pastaruoju metu jis vis tiek gyvena 
atsiskyręs. Namo Šaltinio alėjoje durų skambutis sugedo ir 
Kasterbridžas neketino jo taisyti. Jo suburtas Postateistų bū- 
relis greitai ištirpo nuo viešos negarbės karščio, bet jis tyliai, 
piktai, sukandęs dantis giedojo savo giesmę. Įprato būti nesu- 
prastas. Juokitės, be žodžių kalbėjo kritikams. Dar pažiūrė- 
sim, kas juoksis paskutinis. 

Bet, matyt, atsirado naujas pamokslininkas. Mieste įsiū- 
tis, savivaldybės namuose remtiniems asmenims vargšų rajo- 
nuose šiaurėje gaisrai, paprastai konservatyvių rajonų į pietus 
nuo upės pagrindinėse gatvėse plėšiamos parduotuvės, di- 
džiojoje aikštėje maištingos minios, nežinančios, ko reikalau- 
ti. Iš liepsnų išniro turbanuotas kiršintojas, smulkus žmoge- 
lis oranžine Semo Josemičio“ barzda ir antakiais, gaubiamas 
stipraus dūmų kvapo, vieną gražią dieną jis atsirado iš niekur, 
lyg būtų įžengęs pro plyšį danguje, jo vardas Jūsufas Ifriras, 
ir staiga jo pilna visur, /yderis, atstovas, vyriausybės komite- 
tų narys, sklinda gandai apie įšventinimą į riterius, iš tikrų- 
jų plinta maras, griaudėja jis, ir jei mes nesisaugosime, tik- 
rai visi užsikrėsime, užkratas jau plinta, nešvari liga užteršė 


* Animacinių filmų herojus, ūmaus būdo rudaplaukis aukso ieškotojas, kau- 
bojus ar nusikaltėlis. 

daugelio mūsų silpnesniųjų vaikų kraują, bet mes pasiruošę 
gintis, mes išrausime marą su šaknimis. Maras daugiašaknis, 
pareiškė Jūsufas, jį užneša knygos, filmai, šokiai, paveikslai, 
bet labiausiai jis bijojo ir nekentė muzikos, nes muzika pras- 
munka pro mąstantį protą ir užvaldo širdį; o iš visų muzikos 
kūrėjų vieno jis nekentė labiausiai, maro įsikūnijimo kaip ka- 
kofonija, blogio, virtusio garsu. Taigi pas kompozitorių Kas- 
terbridžą apsilankė policijos pareigūnas, ko gero, jums teks 
išsikraustyti, pone, kol nurims aistros, negalime garantuoti 
jūsų saugumo šiame rajone, be to, reikia pagalvoti ir apie kai- 
mynus, pone, per riaušes gali nukentėti niekuo dėti pašaliniai 
asmenys, o Kasterbridžas sulig tais žodžiais iššoko iki lubų, 
išsiaiškinkim, tarė jis, išsiaiškinkim iki galo, ką jūs man da- 
bar sakot, taigi dabar jūs man sakot, kad jei 2š nukentėsiu per 
šias numanomas jūsų riaušes, jei būsiu sužeistas aš, tai turė- 
sit įrodymą, kad nesu niekuo dėtas prašalaitis, ir pašvilpk į 
subinę, ar tai turit omeny? Nėra reikalo plūstis, pone, aš to 
nepakęsiu, pažiūrėkite tikrovei į akis, neužtrauksiu pavojaus 
savo vyrams dėl jūsų savanaudiško užsispyrimo. Išeikit, tarė 
Kasterbridžas. Čia mano namai. Mano tvirtovė. Ginsiuos pa- 
trankų sviediniais ir verdančiu aliejum. 

Ar tai grasinimas griebtis smurto, pone? 

Tai sumauta kalbos figūra. 

Paskui paslaptis. Besirenkanti minia, neapykantos žodžiai, 
įžūlumas, apsimetęs gynyba, grasinimas, teigiantis esąs grasi- 
namas, peilis, kuriam gresia pavojus būti nudurtam, kumštis, 
kaltinantis smakrą užpuolimu, visa tai pažįstama, rėksminga, 
piktdžiugiška šio amžiaus veidmainystė. Net pamokslininkas 


iš niekur ne per daug glumina. Tokie nešventi šventieji amžinai 

iš kažkur išlenda, sukurti savotiškos sociologinės partenoge- 
nezės, keisto savaiminio vyksmo, paverčiančio menkystes val- 
džia. Į tokius reiškinius numoji ranka. Paskui paslapties naktį 
pranešimai apie moterį, pastebėtą su kompozitoriumi, siluetą 
svetainės lange, nepažįstamą moterį, kuri pasirodė lyg iš nie- 
kur, o paskui dingo, palikusi kompozitorių vieną prie nakties 
lango, atidaryto iš paniekos susirinkusiai miniai, jo skaus- 
minga nedarni muzika skamba už jo it signalizacijos sistema, 
jo rankos išskėstos it nukryžiuoto, ką jis daro, gal jis kviečia 
mirtį į savo namus, ir kodėl minia staiga nuščiuvo, lyg būtų 
prarijusi liežuvį, kodėl jie sustingo, panašu į vaškinių fhigūrų 
paveikslą, ir iš kur atslinko debesys, oras Londone buvo gie- 
dras ir švelnus, bet ne Hampstede, tą naktį Hampstede nei iš 
šio, nei iš to sugriaudė perkūnija ir tvykstelėjo žaibas, trinkt, 
žybt, minia nelaukė naujo smūgio, žaibas išsklaidė kerus, ir 
žmonės spiegdami leidosi kiek įkabina Šaltinio garve į Viržy- 
ną, niekas nežuvo, ačiū Dievui, išskyrus vieną mulkį, kuris 
nusprendė, kad nuo žaibo geriausia slėptis po medžiu, jis iške- 
pė. Kitą dieną minia negrįžo, nei trečią, nei ketvirtą. 

Koks sutapimas, pone, šita keista vietinė audra, lyg jūs bū- 
tumėte ją sukėlęs, juk nesidomite meteorologija, tiesa, pone? 
Turbūt jūsų palėpėje nerastume prietaiso orams keisti, ar ne 
taip, pone? Jūs mums atleisite, jei žvilgtelėsime? 


Prašom, inspektoriau. 


Grįždama pas poną Džeronimą iš Hugo Kasterbridžo, Duni- 
ja virš griuvėsių, isterijos, chaoso skrido į rytus, o ne į vaka- 
rus, nes džinai juda taip greitai, kad nėra reikalo rinktis trrum- 


piausio kelio. Kalnai pradėjo trupėti, sniegynai tirpti, vanduo 

vandenynuose kilti, nes prie visko buvo rankas pridėję juo- 
dieji džinai Zamuradas Didysis, Žvilgusis Rubinas, Rahymas 
Kraugerys ir senas Zamurado sąjungininkas, vis stipresnis var- 
žovas, siekiąs viešpatauti džinams, Burtininkas Zabardastas. 
Vanduo rezervuaruose virsdavo šlapimu, o tironas kūdikio vei- 
deliu, kuriam į ausį kuždėjo Zabardastas, įsakė valdiniams ap- 
sikirpti plaukus kvailai kaip jis pats, žmonės nežino, ką daryti 
su įsibrovusia į jų gyvenimą antgamtimi, mąstė Dunija, dau- 
guma sugniužo arba apsikirpo ir raudodavo iš meilės tironui 
kūdikio veideliu, arba užkerėti Zamurado puldavo kniūbsti 
prieš netikrus dievus, kurie liepdavo jiems žudyti kitų netik- 
rų dievų garbintojus, tai irgi buvo daroma, Šių dievų statu- 
las daužydavo Anų dievų išpažinėjai, Anų dievų šalininkus 
kastruodavo užmušdavo akmenimis kardavo perpjaudavo Šių 
sekėjai. Žmonių protas apgailėtinas ir silpnas net geriausiais 
laikais, mąstė Dunija. Neapykanta kvailumas pamaldumas 
godulys keturi naujosios apokalipsės raiteliai. Ir vis dėlto ji 
mylėjo šiuos suvargusius žmogelius ir norėjo išgelbėti juos nuo 
juodųjų džinų, kurie tręšė, laistė ir puikavosi savo sielos tamsa. 
Mylėti vieną žmogų reiškė pamilti juos visus. Mylėti du reiškė 
prisirišti amžinai ir bejėgiškai leipėti meilės gniaužtuose. 

— Kur tu buvai? — paklausė jis. - Dingai kaip tik tada, kai 
man tavęs prireikė. 

— Susitikau su žmogumi, kuriam irgi manęs reikėjo. Turė- 
jau jam parodyti, ką sugeba. 

— Kitas vyras. 

— Kitas vyras. 

— Ar tu irgi atrodei kaip Ela, kai buvai su juo? Verti mano 


velionę žmoną dulkintis su vyrais, kurių ji niekada nematė, a? 

— Tai visai kas kita. 

— Kojos vėl liečia žemę, taigi su manimi tau nebėra ko 
veikti, tai buvo savotiška džinų terapija, teisybė? 

— Tai visai kas kita. 

— Kaip tu iš tikrųjų atrodai? Parodyk man savo tikrąjį vei- 
dą. Ela mirusi. Ji mirusi. Ji buvo gražuolė, tikinti ateitimi ir 
gyvenimu po mirties, bet tai ne ji, šita mano mylimos žmo- 
nos zombė, kurią apgyvendinai tu. Liaukis. Prašau liautis. 
Mane išmetė iš šito buto. Aš kraustausi iš galvos. 


— Žinau, kur tau reikia eiti. 


Žmonėms pavojinga įžengti į Parystaną. Labai nedaug tai pa- 
darė. Iki Pasaulių Karo tik vienas, kiek mums žinoma, pasi- 
liko ten ilgiau ir vedė fėjų princesę, o grįžęs į žmonių pasaulį 
sužinojo, kad prabėgo aštuoniolika metų, nors manė svetur 
buvęs daug trumpiau. Diena džinų pasaulyje prilygsta mėne- 
siui žmonių laiko. Ir tai ne vienintelis pavojus. Išvysti džinų 
princesę visu neslepiamu grožiu reiškia būti apakintam labiau, 
nei pajėgia pamatyti daugumos žmonių akys, suvokti pro- 
tas ar pakelti širdis. Paprastas žmogus gali apakti, išprotėti ar 
mirti, nes širdis jam plyšo iš meilės. Kadaise, prieš tūkstantį 
metų, keletui nuotykių ieškotojų pavyko įžengti į džinų pa- 
saulį, dažniausiai padedamiems geranoriško ar piktavališko 
džino. Kartojame: tik vienas žmogus grįžo nenukentėjęs, did- 
vyris Hamza, bet spėjama, kad jis pats galėjo būti pusiau dži- 
nas. Taigi, kai džinė Dunija, žinoma kaip Asman Pari Kafo 
kalno Žaibų Princesė, pasiūlė ponui Džeronimui grįžti su ja į 
jos tėvo karalystę, įtarios galvos galėjo nuspręsti, kad ji vilioja 


ji į pražūtį kaip sirenos, dainuojančios ant uolų netoli Pozi- 

tano, nakties pabaisa Lilita, Adomo žmona prieš Ievą, arba 
Džono Kitso negailestingoji gražuolė. 
Eime su manimi, tarė ji. Pasirodysiu tau, kai būsi pasiruo- 


šęs Mane pamatyti. 


Tada, 

kai miesto gyventojai ėmė suvokti tikrąją gyveni- 
mo be pastogės prasmę, nors visada manė, kad yra be- 
namystės žinovai, nes miestas, kurio neapkentė ir mylė- 
jo, niekada nesugebėjo tinkamai apsaugoti gyventojų nuo 
gyvenimo audrų ir įdiegė jiems savotišką nuožmų meilės- 
neapykantos pasididžiavimą savo išgyvenimo įpročiais 
nepaisant nieko, nepaisant pinigų stokos, ploto stokos ir 
žmogus žmogui vilkas pertekliaus; 

kai jie buvo priversti pripažinti, kad miestas ar kaž- 
kokia miesto galia ar kažkokia galia, atsiradusi mieste iš 
šalies, ko gero, susiruošė išvaryti juos iš savo teritorijos 
visam laikui, ne horizontaliai, bet vertikaliai, į dangų, į 
ledinį orą ir žudikišką beoriškumą virš jo; 

kai jie pradėjo įsivaizduoti, kaip jų lavonai išplaukia 
už Saulės sistemos ribų, kad protingi kitų planetų gyven- 
tojai, jei tokių yra, pamatytų negyvus žmones daug anks- 
čiau negu gyvus ir imtų spėlioti, kokia kvailystė ar siaubas 
išstūmė šias būtybes į kosmosą be apsauginių drabužių; 

kai miestiečių klyksmai ir raudos nustelbė mašinų, kiek 
jų dar važinėjo gatvėmis, ūžimą, nes kilimo liga užsikrėtė 
daug rajonų, ir tie, kas tikėjo tokiais dalykais, ėmė rėkti 
išgąsdintose gatvėse, kad užklupo Viešpaties diena, tary- 


tum gimdymo skausmai nėščią moterį, kaip išpranašauta 

Pirmajame Pauliaus laiške tesalonikiečiams, kai gyvieji 
kartu su mirusiaisiais bus pagauti oran, debesysna pasi- 
tikti Viešpaties, atėjo dienų pabaiga, rėkė jie, ir net itin 
kierakakčiams skeptikams, kylantiems į viršų nuo met- 
ropolio, buvo sunku nesutikti; 

kai visa tai dėjosi, Oliveris Oldkaslas ir Filosofė at- 
klumpino į „Bagdadą žmogžudystės pilnomis jo ir siau- 
bo pilnomis jos akimis, mat miestą teko pasiekti be auto- 
mobilio, autobuso ar traukinio, atstumas daugmaž toks, 
pasakė Oldkaslas Aleksandrai, kokį nubėgo Feidipidas iš 
Maratono mūšio lauko iki Atėnų, beje, paskui kritęs ne- 
gyvas, jie irgi buvo išsekę, netekę jėgų ir neprotingai įsi- 
tikinę, kad susidūrimas su Džeronimu Manezesu galėtų 
viską išspręsti, tereikėtų jį pagąsdinti ar sugundyti, ir jis 
atitaisys tai, ką išjudino; 

kai didi šviesa plūstelėjo laukan ir į viršų iš pusrūsio 
miegamojo, kuriame puikiausioji iš džinų princesių pir- 
mą kartą žmonių pasaulyje pasirodė visu prašmatnumu, 
ir apsireiškimas atvėrė karališkuosius vartus į Fėjų šalį, ir 
ponas Džeronimas su Žaibų Princese dingo, vartai užsi- 
darė, šviesa užgeso, ir miestas liko akis į akį su savo lem- 
timi, S. S. Olbi ir Žydroji Jasmyna it balionai plūduriavo 
„Bagdado“ laiptinėje, o valdytojas Oldkaslas, apimtas be- 
galinės rūstybės, ir „La Incoerenza“ savininkė, palikusi 
dvarą pirmą kartą po daugelio metų, bejėgiškai stovėjo 
gatvėje jau per pėdą nuo žemės, neturėdami jokios vilties 


nusileisti; 

Šviesos buvo per daug, o jai priblėsus, ponas Džeronimas, 
siaubo apimtas, išvydo seniai pamirštą, bet pažįstamą gat- 
vę, kurioje jis, vėl tapęs vaiku, žaidžia prancūziškąjį krike- 
tą su vėl skanduojančiais „Rafis-Jeronimas-tėvas-anonimas“ 
berniūkščiais, ir staiga, visiškai nepaaiškinamai, jam pamer- 
kė jauna mergaitė, niekuo nesiskirianti nuo kitų Bandros 
sandrų, džinų princesę jis pažino tiktai iš šelmiškai linksmų 
akių. O jo motina Magda Manezes ir pats tėvas Džeris žiūrė- 
jo, kaip jis žaidžia, susikibę už rankų, kaip gyvenime nieka- 
da nedarė, ir laimingi, kaip retai būdavo. Vakaras šiltas, bet 
ne per karštas, kriketą žaidžiančių berniukų šešėliai ilgėja ir 
rodo jų suaugusių siluetus. Širdis buvo sklidina, galbūt lai- 
mės, bet iš akių plūstelėjo sielvartas. Ašaros buvo nesutram- 
domos, visas kūnas drebėjo iš liūdesio, daiktai ašaroja, ka- 
daise pasakė dievobaimingasis Enėjas Vergilijaus žodžiais, o 
mirtingi dalykai jaudina sielą. Dabar jo kojos stovėjo ant že- 
mės, bet kur ši žemė, Fėjų šalyje, Bombėjuje ar iliuzija, tai 
tik dar vienas būdas plaukti pasroviui arba džinų princesės 
glėby. Apžvelgus seno gatvės vaizdelio sapną, magišką holo- 
gramą, jį prislėgė visas liūdesys, kuris kada nors buvo jį išti- 
kęs, jis gailėjosi atsiskyręs nuo vietos, kurioje gimė, troško, 
kad jo kojos tebesiremtų į šią mylimą žemę, troško visą gy- 
venimą būti laimingas šiose vaikystės gatvėse, čia pasenti ir 
pažinti žinoti pažinoti kiekvieną grindinio akmenį, kiekvie- 
ną betelio pardavėjo istoriją, kiekvieną berniūkštį, prie švie- 
soforo prekiaujantį piratiniais romanais, kiekvieną turtuolio 
automobilį, įžūliai pastatytą ant šaligatvio, kiekvieną mergi- 
ną prie orkestro pakylos, virstančią senele ir prisimenančią, 


kaip jie naktį slapta bučiavosi šventoriuje, jis troško, kad jo 

šaknys driektųsi po kiekvienu prarastos žemės, mylimų pra- 
rastų namų coliu, kad jis būtų kažkieno dalimi, kad jis galėtų 
būti savimi, eiti nepramintu keliu, gyventi tinkamoje aplin- 
koje, užuot pasirinkęs bergždžią klajūno emigranto likimą; 
ak, bet tada jis nebūtų sutikęs žmonos, ginčijosi su savimi, 
ir jo sielvartas tik padidėjo, mintis, kad likdamas susijęs su 
praeitimi jis galbūt niekada nebūtų patyręs vienintelio tikro 
džiaugsmo, buvo nepakeliama, gal jis galėtų išsvajoti ją indiš- 
kajame gyvenime, gal ji būtų mylėjusi jį ir tenai, ji būtų atė- 
jusi šia gatve, susiradusi jį ir vis tiek mylėjusi, nors jo savastis 
būtų buvusi tokia, kokia niekada netapo, gal ji būtų mylėjusi 
ir tą savastį, Rafaelį Jeronimą Manezesą, tą prarastą berniuką, 
tą berniuką, kurį prarado šis vyras. 

Maniau, tau patiks, tarė suglumusi mergaitė džinės aki- 
mis. Klausiausi tavo širdies, išgirdau sielvartą dėl to, ką pali- 
kai, ir pamaniau, kad tai bus maloni dovana. 


Atsiimk ją, atsakė jis springdamas ašaromis. 


Bombėjus išnyko, ir atsirado Parystanas, ar veikiau apvalusis 
Kafo kalnas, apriečiantis fėjų pasaulį. Jis stovėjo balto marmu- 
ro kiemelyje prie Žaibų Princesės kreivų linijų rūmų, supamas 
aukštų raudono akmens sienų su marmuro kupolais, o nuo vė- 
jelio raibuliavo minkšti gobelenai ir apsauginė amalo uždan- 
ga, kybanti danguje it Šiaurės pašvaistė. Jis nenorėjo čia būti. 
Sielvartą išstūmė pyktis. Dar prieš kelis šimtus dienų, priminė 
sau, jo nė kiek nedomino antgamtiniai ar pasakiški dalykai. 
Chimeros ar angelai, dangus ar pragaras, metamorfozės ar at- 
simainymai, tegul juos velniai, visada manė jis. Tvirta žemė po 


kojomis, purvas po nagais, žemdirbystė augalininkystė, svo- 

gūnėliai ir šakniagumbiai, sėklos ir daigai, toks buvo jo pasau- 
lis. Paskui nei iš šio, nei iš to levitacija, absurdiškos visatos reiš- 
kimasis, keistybės, kataklizmai. Taip pat mįslingai, kaip buvo 
pakilęs, nusileido, ir dabar nori tiktai toliau dirbti savo darbą. 
Jis nenori žinoti, ką tai reiškia. Jis nenori priklausyti tai vietai, 
tam daiktui, jis nežino, kaip pavadinti tai, kame visa tai yra, 
jis nori atkurti tikrąjį pasaulį aplinkui, net jei tikrasis pasaulis 
yra iliuzija, o šis iracionalus kontinuumas — tiesa, jis nori su- 
sigrąžinti tikrovės fikciją. Eiti, bėgti, šokinėti, kasti ir auginti. 
Būti žemės būtybe, o ne kaip kokie velniai — oro. Tai vieninte- 
lis jo troškimas. Tačiau štai Fėjų šalis. O priešais dūmų deivė, 
aiškiai ne jo velionė žmona, prikelta iš kapo jo prisiminimų. 
Jis nieko nebesuprato. Pritrūko ašarų. 

Kodėl tu mane čia atgabenai, paklausė jis. Kodėl nepali- 
kai manęs ramybėje? 

Ji išnyko baltame sūkuryje su spindinčia šviesa ties vidu- 
riu. Paskui vėl įgijo pavidalą, jau nebe liesurė Dunija, kurią 
mylėjo Ibn Rušdas, o Asman Pari, Dangaus Fėja, puiki su 
žaibais, žybsinčiais ties kakta it nugalėtojo vainikas, pasipuo- 
šusi auksu ir brangakmeniais, apsigerbusi dūmų sruogomis, 
su pulkeliu tarnaičių, išsirikiavusių pusmėnuliu ir laukiančių 
jos įsakymų. Neprašyk džinų princesės paaiškinti priežasčių, 
atkirto ji, gal aš tave čia atsinešiau, kad man vergautum, pils- 
tytum vyną ar teptum pėdas kvapiaisiais aliejais, o gal net, jei 
panorėsiu, taptum mano pusryčiais, frikasė ant lėkštės su tru- 
pučiu apvytusių bastučių, šios moterys tave iškeps, jei nusprę- 
siu, man tik pirštu pajudinti, nemanyk, kad neiškeps. Užuot 
gyręs princesės grožį, tu klausinėji priežasčių! Priežastys yra 


žmonių kvailystės. Mes turime tik malonumus ir norus. 

Grąžink mane į paprastą gyvenimą, tarė jis. Aš ne svajo- 
tojas, man ne vieta oro pilyse. Turiu rūpintis sodininkystės 
verslu. 

Tu esi mano proproproproproproproproanūkis, vienu dviem 
„pro“ daugiau ar mažiau, todėl aš tau atleidžiu, atsiliepė ji. Bet, 
pirma, elkis mandagiai, ypač jei į kambarį įeis mano tėvas, jis 
gali būti ne toks kilniaširdis kaip aš. O antra, nebūk kvailas. 
Tavo paprasto gyvenimo nebėra. 

Ką tu pasakei? Aš tavo kas? 

Kiek daug ji turi jį išmokyti. Jis net nesupranta, kaip jam 
pasisekė. Ji — gražuolė Dangaus Fėja ir gali turėti bet ką iš 
Dviejų Pasaulių, tačiau išsirinko jį, nes jo veidas — kopija di- 
džio žmogaus, kurį ji kadaise mylėjo. Jis nesupranta, kad stovi 
ant Kafo kalno, lyg tai būtų paprasčiausias dalykas pasaulyje, 
nors daug mirtingųjų vyrų išsikraustydavo iš proto, vien įkė- 
lę koją į Parystaną. Jis nepažįsta savęs, didžios per ją įgytos 
džinų dvasios savo kraujyje. Turėtų dėkoti jai už šią dovaną, 
užuot piktinęsis. 

Tai kiek tau metų, paklausė jis. 

Atsargiau, atsiliepė ji, antraip žaibu ištirpinsiu tau širdį, ir 
ji nuvarvės tavo kūnu po drabužiais ir pripildys glitėsių tavo 
kvailus žmogiškus batus. 

Ji spragtelėjo pirštais, greta materializavosi tėvas Džeris 
ir ėmė barti Džeronimą Manezesą kaip paprastai. Ar nesa- 
kiau, pagrasė jis pirštu ponui Džeronimui. Pirmą kartą apie 
tai išgirdai iš manęs ir nenorėjai tikėti. Dunijazadai, Avero- 
jaus padermė. Paaiškėjo, kad pataikiau kaip pirštu į akį. Ką 
dabar pasakysi? 


Tu netikras, atšovė ponas Džeronimas. Išeik. 

Tikėjausi atsiprašymo, bet tiek to, atsiliepė tėvas Džeris ir 
dingo dūmų kamuolyje. 

Antspaudai tarp Dviejų Pasaulių perlaužti, ir juodieji dži- 
nai siautėja, tarė ji. Tavo pasauliui gresia pavojus, o aš, ka- 
dangi visur pilna mano vaikų, jį ginu. Aš juos suvedu, ir mes 
drauge priešinsimės. 

Aš ne kovotojas, atkirto jis. Aš ne didvyris. Aš sodininkas. 

Gaila, atsakė ji šiek tiek niekinamai, nes taip jau išėjo, 
kad dabar mums reikia didvyrių. 

Tai buvo pirmas meilužių kivirčas, ir kas žino, kaip jis 
būtų galėjęs baigtis, nes jis sunaikino paskutinius juos suarti- 
nusių iliuzijų likučius, ji jau nebe jo prarastos žmonos avata- 
ras, O jis aiškiai netinkamas didžiojo Aristotelio komentaro- 
riaus, jos giminės tėvo, pakaitalas. Ji buvo dūmai, tapę kūnu, 
o jis buvo trupantis žemės grumstas. Gal ji būtų tučtuojau 
išmetusi jį iš galvos, bet Kafo kalną ištiko bėda, ir prasidėjo 
naujas Pasaulių Karo etapas. 

Tolimame kambaryje kažkas sukliko, paskui pratrūko 
šauksmai, vis garsesni, perduodami iš lūpų į lūpas it juodi 
bučiniai, kol vingiuotu didžiuoju kiemeliu, kuriame stovėjo 
ponas Džeronimas su džinų princese, kiek įkabina atbėgo ka- 
rališkosios šeimos šnipas Omaras Ajaras ir iš siaubo nutrūks- 
tančiu balsu pasakė, kad jos tėvas, fėjų imperatorius, galinga- 
sis Šahpalis, Šahrucho sūnus, nunuodytas. Jis buvo Simurgo 
viešpats, ir šventasis Kafo paukštis, Simurgas, stovėjo sargy- 
boje prie jo lovos kojos, nugrimzdęs į mįslingą simurgišką 
liūdesį; ir po daug tūkstantmečių trukusio karaliavimo Šah- 
palis pajuto, kad artinasi prie žemės, į kurią nukeliauja ne- 


daugelis džinų, žemės, valdomos už jį galingesnio karaliaus, 

laukiančio kalno imperatoriaus prie savo dviejų karalysčių 
vartų su dviem milžiniškais keturakiais šunimis prie šono: 
Jamos, mirties valdovo, dangaus ir žemės sergėtojo. 

Jis griuvo, lyg pats kalnas būtų subyrėjęs, ir iš tikrųjų buvo 
pranešta, kad tobulame Kato rutulyje atsirado įtrūkimų, me- 
džiai skilo per vidurį, paukščiai krito iš dangaus, požeminius 
smūgius pajuto net žemiausi devai žemiausiose pašlaitėse, ir 
net neištikimiausi valdiniai buvo sukrėsti, net devai, labiau- 
siai linkę susigundyti meiliomis kalbomis juodųjų džinų, if- 
ritų, iškart tapusių pagrindiniais įtariamaisiais dėl nunuodi- 
jimo, nes visiems nuo lūpų nenuėjo klausimas, kaip galima 
nunuodyti džinų karalių, džinai yra bedūmės ugnies esybės, 
kaip nunuodyti ugnį, negi yra magiškų gesiklių, kuriuos ga- 
lima supenėti džinui, juodųjų magų sukurtų vaistų jam nu- 
žudyti ar stebuklingų užkeikimų, išsiurbiančių orą iš aplin- 
kos, kad ugnis negalėtų degti, visi griebėsi už šiaudo, kol jis 
merdėjo, visi paaiškinimai skambėjo absurdiškai, bet kitokių 
niekas nepajėgė rasti. Tarp džinų nėra gydytojų, nes jie neži- 
no ligų, o mirtys labai retos. Tik džinas gali nužudyti džiną, 
nuvalkiota tiesa, taigi, kai karalius Šahpalis griebėsi už širdies 
ir suriko: „Nuodai“, visi pirmiausia pamanė, kad tarp jų yra 
išdavikas. 

Omaras Ajaras — 2ja7 reiškia „šnipas — į karališkuosius 
pareigūnus iškilo iš prasčiokų. Jis buvo gražuolis, putliomis 
lūpomis, didžiulėmis akimis, tiesą sakant, truputį moteriš- 
kas, ir kadaise buvo priverstas vilkėti moteriškais drabužiais 
ir gyventi žemės kunigaikščių haremuose, kad jo šeimininkui 
džinui būtų lengviau lankyti damas naktį, kai kunigaikščių 
dėmesys nukrypsta kitur. Kartą, kai karalius Šahpalis sma- 


192 


ginosi su nuobodžiaujančiomis kunigaikščio O. žmonomis, 
kurioms meilužis džinas buvo karšta ir maloni permaina, ne- 
tikėtai pasirodė kunigaikštis O. Deja, Omaras neteisingai iš- 
girdo šeimininko įsakymą, Tuoj dingstam, kaip Tedingsta, ir, 
vaje vaje, nurėžė karališkąją O. kunigaikščio galvą. Parysta- 
ne ajaras išgarsėjo Omaro Tūbausio vardu, ir prireikė dvejų 
metų, aštuonių mėnesių ir dvidešimt aštuonių naktų žemės 
laiku atitaisyti tą klaidą. Po to jis buvo paskirtas į aukščiau- 
sią postą, įgijo visišką Šahpalio ir jo dukters Dangaus Fėjos, 
dar vadinamos Dunija, pasitikėjimą, tapo neoficialia Kafo 
žvalgybos galva. Bet jis pirmas rado merdintį valdovą, taigi, 
savaime suprantama, šaltas įtarimo pirštas nukrypo į jį. Pas 
princesę jis bėgo, ne tik norėdamas greičiau pranešti žinią. Jis 
nešė kudašių nuo minios piktų rūmininkų ir kinišką dėžutę. 

Ji buvo Kafo princesė ir tiesioginė įpėdinė, žinoma, ji ga- 
lėjo sutramdyti neteisingą užsirūstinusių valdinių pyktį, pa- 
kėlė plaštaką, ir jie nustėro kaip vaikai, žaidžiantys „Sustink“, 
ji mostelėjo ranka, ir jie išsisklaidė kaip varnos, tai nesudėtin- 
ga, ji visiškai pasitiki Omaru nebe Tūbausiu, o kas jo rankoje, 
gal atsakymas, jis bando jai kažką pasakyti. Jūsų tėvas stiprus 
vyras, tarė Omaras, jis dar nemiręs, jis kovoja iš paskutiniųjų, 
ir galbūt jo burtai bus stipresni už juodąją magiją, ištikusią 
ji. Tai ji suprato puikiai, bet netikėta ir sunkiau suvokiama 
buvo tai, kad, išgirdusi baisiąją žinią 7w0dai, karalius, jūsų 
tėvas, ji nei elgėsi didingai ir santūriai, kaip buvo auklėjama, 
nei puolė verkdama į glėbį tarnaitėms, kurios susispietė už jos, 
tarškėdamos iš įtampos, ne, ji atsisuko į jį, Džeronimą Mane- 
zesą, nedėkingąjį sodininką, žmogų, nes jai reikėjo jo apkabi- 


nimo. O jis apglėbė šią moterišką būtybę, už kurią žavesnės 

kaip gyvas nebuvo matęs, ir sykiu pajuto, kad fėjų princesė jį 
traukia ir kad jis neištikimas velionei žmonai, kad jį svaigi- 
na Fėjų šalis ir kad jis praradęs ryšį su žeme labiau nei tada, 
kai buvo nuo jos atitrūkęs savo mieste ir savo pasaulyje, eg- 
zistencinė maišatis, lyg jam būtų liepta šnekėti kalba, kurios 
nei žodžių, nei sintaksės jis nemoka, koks veiksmas teisingas, 
koks veiksmas klaidingas, jis nebenutuokė, bet ji liūdnai pri- 
gludo jam prie krūtinės, ir, turėjo pripažinti jis, buvo gera. O 
už jos ir anapus jos jis išvydo po gulimuoju krėslu sprunkant 
tarakoną, ore plevenant drugį, ir jam dingtelėjo, tai prisimi- 
nimai, jis matęs šį tarakoną ir šį drugį anksčiau, kažkur kitur, 
savo prarastoje šalyje, o Parystano gebėjimas skaityti mintis 
ir atgaivinti slapčiausius prisiminimus gali išvaryti jį iš pro- 
to. Nusigręžk nuo savęs, tarė sau, atkreipk akis išorėn, o tavo 
vidinis pasaulis pasirūpins savimi pats. Čia nunuodytas kara- 
lius, persigandęs šnipas, priblokšta ir nusiminusi princesė ir 
kiniška dėžutė. 

Kas dėžutėje, paklausė jis šnipo. 

Ji iškrito karaliui iš rankų, kai jis susmuko, atsakė Oma- 
ras. Manau, viduje nuodai. 

Kokie nuodai, paklausė ponas Džeronimas. 

Žodiniai, atsakė Omaras. Fėjų karalių galima nunuodyti 
tik baisiausiais ir galingiausiais žodžiais. 


Atidaryk dėžutę, paliepė Dunija. 


kiniškoje dėžutėje, 
$ 


IT ODOS STAČIAKAMPIŲ SLUOKSNIAI, buvo daug kitų dė- 
žučių, dingstančių uždaroje erdvėje, lyg kristų į bedugnę. Išo- 
rinis sluoksnis, dėžutė, į kurią buvo sudėtos visos kitos, atro- 
dė gyvas, ir ponas Džeronimas, krūptelėjęs iš pasišlykštėjimo, 
pamanė, kad galbūt ji ir visos kitos iš tikrųjų padarytos iš 
gyvos, gal net žmogaus, odos. Suvokė, kad jam nepakelia- 
ma vien mintis paliesti tą bjaurų daiktą, bet princesė ramiai 
jį čiupinėjo, išsiduodama, kad seniai įpratusi prie tokių plo- 
nasienių viena į kitą įdedamų dėžučių. Šeši kiniškos dėžutės 
paviršiai buvo įmantriai išpuošti - ponui Džeronimui į galvą 
atėjo žodis „tatuiruoti“ — kalnuotais peizažais ir puošniais pa- 
viljonais prie čiurlenančių upių. 

Tokiose dėžutėse dabar, kai ryšiai tarp Dviejų pasaulių vėl 
užmegzti, imperatoriaus šnipai siųsdavo jam smulkias ir įvai- 
rias atskaitas apie pasaulį apačioje, žmonių tikrovę, kuri Šah- 
palį be galo žavėjo. Šimtmečiai atskirybės taip didžiai nusilp- 
nino Kafo valdovą, kad jam dažnai būdavo sunku išlipti iš 
lovos, ir net džinių ištvirkėlės, kurios jį aptarnaudavo, paste- 
bėjo, koks jis vangus, o džinų pasaulyje, kur seksas yra vienin- 


telė nepaliaujama pramoga, tai skandalingas dalykas. Šahpalis 

prisiminė pasakojimą, kaip hinduistų dievas Indra iš nuobo- 
dulio danguje išrado teatrą ir statė spektaklius bedarbio dievų 
panteono malonumui, ir kurį laiką vis pagalvodavo, ar never- 
tėtų dramos meno pristatyti Parystane, bet atsisakė šios min- 
ties, nes visi, ko paklausdavo, pajuokdavo sumanymą stebėti 
įsivaizduojamus žmones, atliekančius įsivaizduojamus veiks- 
mus, kurie nesibaigia seksu, nors keletas apklaustųjų pripaži- 
no, kad pramanas gali būti naudingas pagyvinti seksą iš dūmų 
ir ugnies. Džinų, padarė išvadą Šahpalis, nedomina fantazijos, 
jie pernelyg rūpinasi tikrove, nors tikrasis gyvenimas ir nuo- 
bodus. Ugnis degina popierių. Fėjų šalyje knygų nebuvo. 
Anuo metu ifritai, arba juodieji džinai, atsitraukė nuo va- 
dinamosios Kontrolės linijos, skiriančios Kafą nuo jų laukinės 
teritorijos, ir atsidėjo žmonių pasaulio puldinėjimui, o Šahpa- 
lį, žemės mylėtoją, terafilą, tai liūdino. Tačiau karo veiksmai 
prie Kafo sienų beveik nutrūko, ir nors atokvėpis buvo ma- 
lonus, įvykių sumažėjo, taigi dienos slinko dar nuobodžiau. 
Šahpalis pavydėjo laisvės savo dukteriai, Žaibų Princesei, nes 
ši, pastačiusi apsaugines užtvaras, galėdavo ilgam išvykti iš 
Kafo tyrinėti žemutinio pasaulio malonumų ir kovoti su juo- 
daisiais džinais tenai. Karalius turėjo likti soste. Taip turi 
būti. Karūna yra kalėjimas. Rūmams nereikia langų su gro- 


tomis išlaikyti gyventoją tarp keturių sienų. 


Mes pasakojame šią istoriją tokią, kokia ji mus pasiekė, daug 
kartų atpasakota, iš lūpų į ausį, iš ausies į lūpas, ir istoriją apie 
užnuodytą dėžutę, ir istorijas, kurios buvo joje ir kuriose slypėjo 
nuodai. Istorijos yra patirtis, atpasakota daugelio liežuvių, ku- 
riems mes kartais duodame vieną vardą. Homeras, Valmykis, 

Viasa, Šabrazada. Savo ruožtu save mes paprasčiausiai vadina- 
me „mes. Perduodamos mums, istorijos atitrūksta nuo laiko ir 
vietos, praranda ištakų savitumą, bet įgyja esmių grynumą, būtį 
tik savimi. Iš to išplaukia, kaip mėgstame sakyti, nors nežinome, 
kas yra tas, iš ko kažkas išplaukia ar išplaukė, šios istorijos tam- 
pa tuo, ką žinome, ką suprantame ir kas esame, 0 gal turėtume 
sakyti, kuo tapome ar turbūt galime būti. 


Atsargiai kaip pionierius, pašalinantis sprogdiklį, Omaras 
Ajaras nulupo viršutinę dėžutės odą, ji žybt! išnyko, ir iškart 
prasidėjo istorija, išleista iš plonasienės kertelės: šnibždesys, 
virtęs saldžiu moterišku balsu, vienu iš daugelio esančių ki- 
niškoje dėžutėje ir tinkamų naudoti pasiuntiniui. Šis balsas, 
kimus, žemas, raminamas, priminė ponui Džeronimui Žyd- 
rąją Jasmyną ir „Bagdadą“, kuriame ji gyveno, namą, iš kurio 
buvo iškeldintas. Jį užplūdo ilgesio banga, paskui atslūgo. Jis 
pakliuvo ant istorijos kabliuko, įsikirtusio jam į ausį be lezge- 
lio, ir susidomėjo. 


„Rytą po visuotinių rinkimų, O šlovingasis Karaliau, tolimame 
B. mieste tokį poną Airagairą, kaip ir visus kitus, pažadino gar- 
sios sirenos ir paskui pranešimas per garsiakalbį iš balto furgono 
su plevėsuojančia vėliava. Viskas tuoj pasikeis, rėkė garsiakalbis, 
nes žmonės pareikalavo. Jiems įgriso korupcija ir piktnaudžia- 
vimas tarnybine padėtimi, o labiausiai — šeima, taip ilgai vieš- 
patavusi, kad tapo panaši į giminaičius, kurių visi nekenčia ir 
negali sulaukti, kol šie išeis iš kambario. Dabar tos šeimos ne- 
beliko, skelbė garsiakalbis, ir šalis galop subręs be nekenčiamų 
Valstybinių Giminaičių. Kaip ir visi kiti, pranešė garsiakalbis, 

jis turi tučtuojau mesti dabartinį darbą, kuris jam, tiesą sakant, 
patiko — jis redagavo knygas jaunimui garsioje miesto leidyklo- 
je — ir atvykti į vieną naujųjų paskirstymo stočių, įkurtų naktį, 
ten bus informuotas apie naują tarnybą ir taps naujos didžios 
valstybinės įmonės, ateities mašinos gamybos, dalimi. 

Jis skubiai apsirengė ir nulipo žemyn paaiškinti pareigūnui 
su garsiakalbiu, kad neturi nei reikiamų techninių įgūdžių, nei 
mechaniko gabumų tokiai užduočiai, nes yra humanitaras, o 
ne technokratas, be to, patenkintas esama padėtimi, jis pats 
nusprendė pasirinkti mėgstamą darbą, o ne didelius pinigus. 
Jis užkietėjęs senbernis, uždirba daugiau, negu jam reikia, o 
darbas naudingas, jis skatina, linksmina ir formuoja jaunus 
protus. Pareigūnas su garsiakalbiu abejingai gūžtelėjo pečiais. 
„O man kas? - atkirto nemandagiai. — Darysi taip, kaip reikia 
naujajai valstybei, nebent nori būti palaikytas antinacionaliniu 
elementu. Tai elementas, kuriam mūsų periodinėje lentelėje 
vietos nebėra. Pasak prancūzų, nors aš prancūziškai nemoku, 
manoma, kad jis svetimas mūsų tradicijoms, todėl nebūtinas 
pažinti, bors de classifiucation. Netrukus atvažiuos sunkveži- 
miai. Jei ir toliau prieštarauji, aiškinkis su trėmimų vadovu.“ 

Bendradarbiai leidykloje sakydavo, ne visada kaip kom- 
plimentą, kad ponas Airagaira naivesnis nei dauguma gudrių 
cinikų vaikų, todėl nesuvokia kartaus nusivylimo pasaulio, 
seniai praradusio naivumą. Romus, akiniuotas, suglumęs, jis 
laukė pažadėtų sunkvežimių. Jei Renė Magritas būtų nuta- 
pęs Staną Lorelį šviesiai rudais atspalviais, paveikslas, ko gero, 
būtų buvęs panašus į poną Airagairą, tuščiai ir paikai besi- 
šypsantį besirenkančiai miniai ir trumparegiškai mirksintį 


* Už klasifikacijos ribų (pranc.) 

juos genantiems į aptvarą varovams, vyrams su oranžinėmis 
žymėmis ant kaktos ir ilgomis lazdomis rankose. Nustaty- 
tu laiku atvažiavo sunkvežimių kolona, vingiuodama senąja 
pasivaikščiojimų vieta prie jūros it rašalo tiškalai, varvantys 
nuo seno paveikslo, ir ponas Airagaira, galop atsidūręs akis į 
akį su trėmimų vadovu, stambiu jaunu vyru storais plaukais, 
aiškiai besididžiuojančiu raumeningomis rankomis ir krūtine 
kaip statine, neabejojo, kad nesusipratimas netrukus išaiškės. 
Jis prabilo, bet trėmimų vadovas pertraukė jį ir paklausė pa- 
vardės. Jis pasakė, ir pareigūnas peržvelgė pluoštą popierių, 
gnybtu prisegtų prie lentos. 

— Štai, — pasakė jis, rodydamas popierių ponui Airagai- 
rai. — Jūsų darbdavys sutiko jus išleisti. 

Ponas Airagaira papurtė galvą. 

— Tai neįmanoma, — pagrįstai aiškino jis. — Pirma, mane 
darbe vertina, antra, net jei tai būtų tiesa, pirmiau būčiau ga- 
vęs žodinį, paskui raštišką perspėjimą ir galų gale pranešimą 
apie atleidimą. Taip pridera elgtis, o įprastinės tvarkos nebuvo 
laikomasi, be to, kartoju, turiu pakankamai priežasčių manyti, 
kad darbe esu gerbiamas ir būsiu paaukštintas, o ne atleistas. 

Trėmimų vadovas parodė į parašą lapo apačioje: 

— Pažįstat? 

Ponas Airagaira priblokštas pripažino, kad rašysena ne- 
abejotinai jo viršininko. 

— Tada reikalas aiškus, — tarė trėmimų vadovas. - Jus atlei- 
do, nes padarėt kažką labai negero. Galit apsimesti, kad esat 
niekuo dėtas, bet kaltė jums ant kaktos parašyta, ir šis para- 
šas, kurį patvirtinote, yra įrodymas. Lipkit į mašiną. 


Ponas Airagaira drįso vienu sakiniu išreikšti nesutikimą: 

— Niekada nebūčiau galėjęs patikėti, — tarė jis, - kad mano 
mylimame gimtajame B. mieste galėtų vykti tokie dalykai. 

— Miesto pavadinimas pakeistas, — atsiliepė trėmimų va- 
dovas. — Dabar jis vėl susigrąžino senąjį vardą, dievų jam 
duotą kadaise: Išvadavimas. 

Šlovingasis karaliau, ponas Airagaira kaip gyvas nebuvo 
girdėjęs tokio vardo ir nežinojo, kad jį miestui davė dievai — 
kadaise, kai miesto net nebuvo, nes jis pastatytas neseniai, ne 
prieštvaninis D. metropolis šiaurėje, o šiuolaikinė aglomera- 
cija, bet neprieštaravo, drauge su visais kitais nuolankiai įsiro- 
pštė į vieną sunkvežimių ir buvo nuvežtas į naująsias gamyk- 
las šiaurėje kurti ateities mašinos. Bėgo savaitės, mėnesiai, jo 
suglumimas didėjo. Naujojoje darbo vietoje tarp grėsmin- 
gai gaudžiančių turbinų ir pakrikų grąžtų spragsėjimų, tarp 
nebyliai mįslingų konvejerių, kuriais pro kokybės kontrolės 
postus į nežinomą paskyrimo vietą sklandžiai slinko veržlės, 
varžtai, alkūninės jungtys ir krumpliaračiai, jis nustebęs pa- 
matė dar labiau nepatyrusių darbininkų už save, atrinktų di- 
džiajam darbui, mažų vaikų, iš medienos ir popieriaus klijuo- 
jančių kažkokias keistenybes, kurios irgi būdavo įtraukiamos 
į bekraštę visumą, virėjų, darančių papločius ir lipdančių juos 
prie mašinos šonų it karviamėšlius kaimuose prie molinių 
trobelių sienų. Kas čia per mašina, klausė savęs ponas Aira- 
gaira, kurią gamina visa šalis, jūrininkai turi įstatyti laivus, o 
artojai — plūgus, kilnojamas iš vienos vietos į kitą išilgai mil- 
žiniškos statybos aikštelės, jis matė viešbutininkus, statančius 
viešbučius mašinoje, joje buvo kino kamerų ir audimo staklių, 
bet viešbučiuose nebuvo gyventojų, kamerose — filmų, o sta- 


klėse — audeklo. Paslaptis didėjo, augant mašinai, buvo nu- 

griauti ištisi rajonai, kad būtų vietos mašinai, kol Airagairai 
sahibui ėmė atrodyti, kad mašina ir šalis — sinonimai, nes vie- 
tos šalyje niekam, išskyrus mašiną, nebebuvo. 

Anuo metu buvo nustatytos maisto ir vandens normos, ligo- 
ninės pritrūko vaistų, o krautuvės — prekių, viskas ir visur buvo 
mašina, visi ėjo į paskirtą darbo vietą ir dirbo paskirtą darbą, 
sukdavo sraigtus, gręždavo, kniedydavo, kaldavo, o vakare grįž- 
davo namo taip išsekę, kad net kalbėti nebepajėgdavo. Gims- 
tamumas pradėjo mažėti, nes seksui reikėjo per daug pastangų, 
ir radijas, televizija bei garsiakalbiai tai pateikė kaip valstybės 
laimėjimą. Ponas Airagaira pastebėjo, kad statybos projekto va- 
dovai, įsakinėtojai, nurodytojai, varovai, visą laiką baisiai pikti 
ir nepakantūs, ypač tokiems žmonėms kaip jis, žmonėms, ku- 
rie anksčiau gyveno ramiai ir buvo patenkinti, kad ir kiti taip 
daro. Buvo manoma, kad tokie žmonės sykiu silpni ir pavojingi, 
sykiu nenaudingi ir maištininkai, jiems reikia tvirtos rankos, ir, 
be abejo, skelbė garsiakalbiai, jie pažins ranką, kai ir kada reikės, 
ir kaip keista, mąstė ponas Airagaira, kad tie, kurie yra šios nau- 
jos sistemos viršuje, piktesni už tuos, kurie apačioje. 

Vieną dieną, O šlovingasis Karaliau, ponas Airagaira iš- 
vydo siaubingą vaizdą. Vyrai ir moterys metaliniuose induose 
ant galvos nešiojo statybines medžiagas, tai buvo įprasta, bet 
tų vyrų ir moterų figūros buvo nei šiokios, nei tokios, lyg jie 
būtų — jis ne iš karto rado žodį — sutraiškyti, lyg juos slėgtų 
kažkas daug sunkesnis negu statybinės medžiagos, kurias ne- 
šioja, lyg visuotinė trauka aplink juos būtų sustiprėjusi ir my- 
gusi juos į žemę. Negi tai įmanoma, paklausė jis kaimynų prie 
kokybės kontrolės konvejerio, kur buvo paskirtas, negi gali 


būti, kad juos kankina, ir visi, kurių klausė, lūpomis atsakė ne, 

bet akimis taip, ne, kas per užuomina, mūsų šalis laisva, sakė 
liežuviai, o akys kalbėjo, nebūk kvailas, baisu garsiai ištarti 
tokias mintis. Kitą dieną sumaigyrieji dingo, indus su statybi- 
nėmis medžiagomis nešiojo kiti, gal ponas Airagaira ir matė, 
kad šie irgi šiek tiek aplamdyti, bet liežuvį laikė už dantų ir 
su bendradarbiais kalbėjosi tik akimis, o šie be žodžių akimis 
atsakinėjo. Bet nepraverti burnos, kai liežuvis už dantų nesi- 
laiko, kenkia virškinimui, ponas Airagaira namo važiavo blo- 
guodamas ir vos nesusivėmė sunkvežimyje, nors tai būtų buvę, 
pavartojant vieną naujųjų to meto žodžių, nepatartina. 

Matyt, tą naktį poną Airagairą aplankė ar net apsėdo dži- 
nas, nes kitą rytą prie srovinės linijos jis buvo kaip kitas žmo- 
gus, atrodė, kad apie ausis kibirkščiuoja elektra. Užuot ėjęs į 
darbo vietą, jis nužygiavo tiesiai prie statybos vadovų su vy- 
riausiu įsakinėtoju priešakyje ir garsiai, net daugelis bendra- 
darbių atkreipė dėmesį, tarė: 

— Prašom atleisti, pone, bet aš norėčiau užduoti svarbų 
klausimą dėl mašinos. 

— Jokių klausimų, — atsiliepė įsakinėtojas. — Dirbk savo 
darbą. 

— Klausimas toks, — toliau kalbėjo Airagaira, vietoj švel- 
naus, suglumusio trumparegio balso prabilęs nauju, griaus- 
mingu kaip per garsiakalbį. - Ką gamina ateities mašina? 

Klausėsi jau daug žmonių. Iš jų gretų atsklido pritariamas 
šnibždesys, taip, ką ji gamina. Įsakinėtojas prisimerkė, ir poną 
Airagairą apsupo būrys varovų. 

— Tai akivaizdu, - atsakė įsakinėtojas. — Ji gamina ateitį. 

— Ateitis — ne gaminys, — sušuko ponas Airagaira. — Vei- 
kiau paslaptis. Ką mašina gamina iš tikrųjų? 

Varovai jau buvo pakankamai arti ir galėjo sučiupti poną 
Airagairą, bet susirinko darbininkų minia, ir buvo akivaizdu, 
kad varovai nežino, ko griebtis. Jie žvilgsniu paklausė įsaki- 
nėtoją nurodymų. 

— Ką ji gamina? — suspiegė įsakinėtojas. — Ji gamina šlovę! 
Gaminys yra šlovė. Šlovė, garbė ir išdidumas. Šlovė yra ateitis, 
bet tu parodei, kad toje ateityje tau vietos nėra. Išveskite šį 
teroristą. Neleisiu jo nesveikam mąstymui užkrėsti šio sekto- 
riaus. Toks protas platina bėdas. 

Minia nusiminė, kai varovai griebė poną Airagairą, bet pas- 
kui ėmė klykti, nes aplink buvusio knygų paaugliams leidėjo ausis 
sukibirkščiavo ir kaklu bei rankomis iki pat pirštų galų nutekėjo 
elektra, iš plaštakų tvykstelėjo žaibai, vietoje nudėdami įsakinė- 
toją, išvaikydami varovus ir trrenkdami į ateities mašiną su tokia 
jėga, kad nemažas milžiniško monstro plotas išlinko ir sprogo. 

Dėžutė krustelėjo princesės rankose. Stačiakampis plony- 
tės odos sluoksnis nusilupo ir virto dūmais kaip ir pirmas 
sluoksnis, ir prabilo kitas balsas, šį kartą puikus baritonas. 

— Ši užuomina apie bėdas, — tarė kiniška dėžutė, — prime- 
na man kitą istoriją, kurią jums gal bus įdomu išgirsti. - Bet 
ji nespėjo nieko papasakoti, nes Dunija krūptelėjo ir suriko. 
Ji paleido dėžutę ir užsidengė rankomis ausis. Omaras irgi 
suriko ir prispaudė rankas prie ausų, taigi dėžutę, kol ji ne- 
atsitrenkė į grindis, sugavo ponas Džeronimas ir susirūpinęs 
įsistebeilijo į abu Parystano gyventojus. 

— Kas tai? — paklausė Dunija. Bet Džeronimas Manezesas 
nieko negirdėjo. — Panašu į švilpuką, — paaiškino ji jam. — 
Džinai girdi aukštesnius dažnius negu šunys ir, žinoma, žmo- 


nės. Bet tai buvo tik triukšmas. 

— Triukšmas gali slėpti užkeikimą, — pasakė Omaras. — 
Dėžutę reikia uždaryti, princese. Ji gali nunuodyti ir jus su 
manimi kaip jūsų tėvą. 

— Ne, - arsiliepė ji neįprastai niūriu veidu. — Klausykime 
toliau. Jei nesuprasiu užkeikimo, negalėsiu jo panaikinti, ir 
karalius mirs. 

Ponas Džeronimas padėjo dėžutę ant mažo riešutmedžio 
staliuko, inkrustuoto dramblio kaulo šachmatų lenta, ir ji pa- 
sakojo toliau. Buvo bėdų metas, pasakė dėžutė naujuoju vy- 
rišku balsu, ir I. kaime vyras, vardu Džonas, buvo apkaltintas 
platinąs tylos ligą. Tykusis Džonas, žemaūgis žmogelis tvir- 
tomis rankomis, dirbo kalviu I., kaimelyje, už kurį žavesnį 
sunku įsivaizduoti, žalių laukų, banguotų kalvų, akmeninių 
mūrų, šiaudinių stogų ir smalsių kaimynų idilėje. Po jo vestu- 
vių su vietos mokytoja, labiau išsilavinusia ir grakštesnių ma- 
nierų už vyrą, visi sužinojo, kad vakare išgėręs jis plūsta žmo- 
ną žodžiais, už kuriuos bjauresnių kaime niekas kaip gyvas 
negirdėjo, plėsdamas žmonos žodyną ir didindamas sielvar- 
tą. Tai truko daug metų. Dieną jis būdavo stropus darbinin- 
kas ugnies ir dūmų kalvėje, bet su tamsa išsiverždavo pabaisa. 
Paskui vieną vakarą, jo sūnui Džekui buvo šešiolika ir jis jau 
praaugo tėvą, vaikinas pasipriešino tėvui ir liepė nutilti. Vieni 
kaimiečiai sakė, kad Džekas vožė tėvui kumščiu į veidą, nes 
kelias dienas kalvis vaikščiojo ištinusiu žandu, bet kiti tvirti- 
no, kad žandas ištino nuo skaudamo danties. 

Kad ir kokia būtų buvusi priežastis, visi sutarė dėl dviejų 
dalykų: pirma, tėvas, užuot trenkęs sūnui, susigėdo ir pasišali- 
no į miegamąjį, antra, nuo tos akimirkos jo žodžiai, o kalbėda- 


vo jis visada mažai ir retai, išskyrus naktinius keiksmų srautus, 

visiškai išseko, ir jis paprasčiausiai nustojo kalbėti. Didėjant 
atstumui tarp jo liežuvio ir žodžių, kuriuos ištardavo, jis nusi- 
ramino. Liovėsi gerti ar bent gerdavo su saiku. Tykusis Džonas, 
pasak Žmonių, tapo geriausiu žmogumi, švelniu, kilniu, gar- 
bingu ir maloniu, taigi pasidarė aišku, kad jo bėda buvo kalba, 
jinai jį užnuodijo ir kenkė jo iš esmės tauriam žmoniškumui, o 
atsisakęs žodžių, kaip kai kas atsisako cigarečių ar masturba- 
cijos, jis pagaliau tapo tuo, kuo ir turėjo būti: geru žmogumi. 
Kaimynai, pastebėję permainą, patys ėmė verstis be žo- 
džių, ir tikrai, kuo mažiau jie kalbėjo, tuo linksmesni ir ge- 
resnio būdo buvo. I. trobelėse sparčiai plito mintis, kad kalba 
yra užkratas, nuo kurio žmonija turi išsigydyti, kad kalba yra 
visų vaidų, nusikaltimų ir blogėjančio būdo šaltinis, kad ji ne, 
pasak daugelio, laisvės esmė, o veikiau smurto terpė, ir netru- 
kus vaikams imta drausti žaidimų aikštelėse dainuoti daine- 
les, o seniams, kaip paprastai sėdintiems po medžiu pagrin- 
dinėje aikštėje, trukdyti dalytis prisiminimais apie senovės 
žygdarbius. Draugiškas kaimelis susiskaldė, ir nesutarimai vis 
didėjo, anot neseniai nutilusiųjų, skatinami naujosios jaunos 
kaimo mokytojos Ivonos, kuri visur kabino skelbimus su per- 
spėjimais, kad tikroji liga yra nebylystė, o ne kalba. „Gal jūs 
ir manot, kad patys taip nusprendėt, — rašė ji, — bet netrukus 
nebegalėsite kalbėti, net jei norėsite, o mes, kalbėtojai, iš tiesų 
galime rinktis, šnekėti ar laikyti liežuvį už dantų.“ Iš pradžių 
žmonės pyko ant mokytojos, dailios plepios merginos, turin- 
čios apmaudų įprotį kalbant palenkti galvą į kairę, karingai 
nusiteikę asmenys norėjo uždaryti mokyklą, bet paskui pa- 
aiškėjo, kad ji teisi. Jie nebegalėjo ištarti nė garso, net pano- 


rėję, net jei norėdavo perspėti mylimą žmogų, kad atvažiuoja 

sunkvežimis. Dabar kaimo pyktis nuo mokytojos Ivonos nu- 
krypo į Tykųjį Džoną, kurio sprendimas primetė bendruo- 
menei nebeišvengiamą nebylumą. Tylomis, be žodžių, kai- 
miečiai susirinko prie kalvės, ir juos sulaikė tik jo didžiulės 
jėgos ir įkaitintų pasagų baimė, 

— ir čia Omaras Ajaras sušuko, klausykit, istorija labai pa- 
naši į kompozitoriaus Kasterbridžo ir pamokslininko Jūsutfo, 
kaltinančių vienas kitą maru, tai gal čia naujoviška liga, nelei- 
džianti žmonėms suprasti, kada jie serga, o kada sveiki, 

— bet džinų princesė tose istorijose aptiko slypint savo isto- 
riją. Ji galvojo apie nelaimės ištiktą tėvą, apie jųdviejų audrin- 
gą istoriją, keliančią didesnį nerimą nei kalvio ir jo žmonos ar 
kompozitoriaus ir pamokslininko istorija, ir nejučiomis min- 
tys nuslydo jai nuo liežuvio, Jis niekada manęs nemylėjo, tarė 
ji, aš dievinau tėvą, bet supratau, kad nesu sūnus, kurio jam 
reikia. Turėjau polinkį į filosofiją, jei būtų buvę taip, kaip no- 
rėjau, būčiau susikūrusi bibliotekos gyvenimą, laiminga pakly- 
dusi kalbos ir idėjų labirinte, bet jam reikėjo kario, todėl tapau 
jam Žaibų Princese, kurios gynybiniai įtvirtinimai apsaugojo 
Kafą nuo tamsos. Juodieji džinai manęs negąsdino. Kai buvo- 
me maži, žaisdavau su jais visais. Zamuradu, Zabardastu, Žvil- 
giuoju Rubinu ir Rahymu, kai jis dar negerdavo kraujo. Įtar- 
tinose Fėjų šalies vietelėse mes žaisdavome kabadį ir septynis 
akmenėlius, ir nė vienas man niekada neprilygo, nes aš uoliai 
stengiausi tapti superberniukumergaite, dukterimi, kurios tė- 


vas norėjo sūnaus. Kai valgydavome, jo akys degdavo nevilti- 


* Komandinis žaidimas: kiekvienas iš abiejų komandų narių turi nekvėpuo- 
damas nubėgti į priešingą aikštės galą, kur stovi kita komanda, paliesti 
vieną jos narį ir grįžti nesugautas. 

mi ir sutraukdavo pieną. Kai pasakiau jam, kad mokausi žaibų 
meno, jis tik suniurnėjo, aiškiai parodydamas, kad būtų labiau 
norėjęs fechtuotojo, o ne raganos. Kai išmokau fechtuotis, jis 
pasiskundė, kad senatvėje neturi valstybės vyro vesti deryboms, 
nes Parystano politika sudėtinga. Kai tapau džinų teisės žino- 
ve, jis pasiskundė neturįs sūnaus, su kuriuo galėtų kartu me- 
džioti. Galop jo nusivylimas manimi tapo mano nusivylimų 
juo, ir mes nutolome vienas nuo kito. Ir vis dėlto, nors aš nie- 
kada to neprisipažinau, jis buvo vienintelis Dviejuose Pasau- 
liuose, kuriam norėjau įtikti. Trumpam palikau jį ir kitame 
pasaulyje įkūriau dinastiją, tapusią mano likimu. Kai grįžau 
į Kafą ir durys tarp pasaulių buvo užantspauduotos ir bėgo 
žmonių šimtmečiai, jis dar labiau nutolo nuo manęs, o jo jaus- 
mai iš nepritarimo virto nepasitikėjimu, tu nebežinai, kas tavo 
padermė, pasakė jis, ir čia, Parystane, ilgiesi tik pasaulio, kurį 
praradai, kur liko tavo žmogaus vaikai. Šie žodžiai, žmogaus 
vaikai, buvo sunkūs nuo neapykantos, ir kuo ilgiau aš nešiau 
jo pasmerkimo naštą, tuo karščiau troškau vėl susijungti su že- 
miškąja šeima, kurią Ibn Rušdas pavadino dunijazadais. 

Tai aš, sušuko ji, ilgus šimtmečius plušėjau, kurdama maši- 
ną be tikslo ar su pramanytu tikslu kaip šlovė, kad bandymas jį 
pasiekti būtų pasmerktas žlugti, mašina yra mano gyvenimas, 
o tikslas, kurio jokia mašina niekada nepasieks, yra šlovė įgyti 
tėvo meilę. Tai aš, ne kalvis ar mokytoja, ne filosofas ar varg- 
šas, neįstengiau suvokti skirtumo tarp ligos ir sveikatos, tarp 
maro ir vaisto. Buvau tokia nelaiminga, kad įtikinau save, jog 
tėvo panieka dukteriai savaime suprantama, normali būsena, o 
mano moteriška prigimtis yra nelaimė. Bet štai atsivėrė tiesa, 


jis serga, o aš sveika. Kokie nuodai jo kūne? Gal jis pats. 

Ji jau kūkčiojo, o sodininkas Džeronimas laikė ją glėby, 
menkai žmogiškai guosdamas savo nežmogišką mylimąją, 
pats visiškai susipainiojęs. Kaip paaiškinti, kad jis pakilo į orą, 
o paskui ramiai nusileido ne savo noru — žemė jį atstūmė, o 
paskui taip pat paslaptingai priėmė vėl — ir kad jis atsidūrė 
čia, pasaulyje, kuris jam neturi prasmės, o prasmė — dalykas, 
žmonių kuriamas iš įprastumo, iš turimų žinojimo skutų, it 
dėlionė, kurios daug kibukų trūksta. Prasmė yra rėmas būties 
netvarkai įdėti, kad ši įgytų pavidalą; o jis atsidūrė čia, pasau- 
lyje, kuris netilptų į jokius rėmus, apkabinęs antgamtinę nepa- 
žįstamąją, kuri valandėlę apsimetė jo velione žmona, įsikibęs 
į ją žūtbūtinai kaip jinai į jį dabar, traukiama jo, nes atrodo 
kaip seniai miręs filosofas, abu tikėdamiesi, kad svetimas pa- 
kaitalas apkabintas leis patikėti, jog pasaulis geras, šis pasaulis, 
tas pasaulis ar tiesiog pasaulis, kuriame dvi gyvos būtybės, lai- 
kydamos glėbyje viena kirą, ištaria stebuklinguosius žodžius. 

Aš myliu tave, tarė ponas Džeronimas. 

Aš irgi myliu tave, atsakė Žaibų Princesė. 

— o jos sielvarte dėl tėvo, kuriam neįmanoma įtikti, kara- 
liaus su Simurgo karūna, kuris taip susitapatino su karaliaus 
valdžia, kad duktė turėjo jį vadinti Jūsų Didenybe, karaliaus, 
užmiršusio, kaip mylėti, glūdėjo prisiminimai apie pirmąsias 
meiles ar bent apie pirmuosius vaikinukus, kurie ją mylėjo ir 
kurie tuo metu nebuvo baisūs juodieji džinai ir mirtini jos 
tėvo priešai. Anuo metu Zabardastas buvo meiliai rimtas 
vaikas burtininkas, oriu veidu traukiantis iš daugybės juok- 
dario kepurių neįtikinamiausius triušius — nenormaliausius 
triušius-chimeras ir triušius-grifus, kurių gamtoje nėra. Za- 


bardastas su savo nesiliaujančiais tauškalais, pokštais ir daž- 

na šypsena jai patiko labiausiai. Zamurad Šahas, raumeninga 
Zabardasto priešybė, nešnekus, kažką murmantis, nuolat be 
ūpo dėl savo nerišlios kalbos, buvo gražesnis, be jokios abe- 
jonės, puikus bežadis milžinas, savotiškai atšiauriai tyras, jei 
tau tokie patinka. 

Be abejo, abu pametė dėl jos galvą, džinų pasaulyje tai ne 
tokia bėda, kokia būtų buvusi Žemėje, dėl džinų paniekos mo- 
nogamijai, bet jie vis tiek varžėsi dėl jos palankumo. Zamura- 
das nešdavo jai didžiulius brangakmenius iš milžinų lobių (jis 
buvo kilęs iš turtingiausios džinų giminės, rūmų ir akvedukų, 
vasarnamių ir terasinių sodų, kurie ir sukūrė Parystaną, sta- 
tytojų), o Zabardastas, stebuklų technikas, okultizmo meni- 
ninkas, buvo klouniško būdo ir ją juokindavo, ji neprisimena, 
turbūt pergulėjo su abiem, bet jei taip ir buvo, didelio įspūdžio 
tas seksas jai nepadarė, ir jos dėmesys nuo šių netikusių Fėjų 
šalies gerbėjų ėmė krypti į tragiškesnes žmonių asmenybes. 
Kai ji nutraukė įsimylėjėlių trikampį, palikusi juos likimo va- 
liai, ir Zamuradas, ir Zabardastas pradėjo keistis. Zabardastas 
pamažu pasidarė niūresnis ir šaltesnis. Ji spėjo, kad jis ją my- 
lėjo labiausiai ir jos netektį juto skaudžiausiai. Jos nuostabai, 
jo prigimtis įgijo kerštingumo, kartėlio ir nevilties. Priešingai, 
Zamuradas perėjo nuo meilės prie vyriškų dalykų. Ilgėjant 
barzdai, jis menkiau domėjosi moterimis ir brangakmeniais ir 
pernelyg susidomėjo valdžia. Jis tapo vadu, o Zabardastas se- 
kėju, nors Zabardastas tebebuvo gilesnis mąstytojas, iš dalies 
todėl, kad būtų buvę sunku tapti lėkštesniam. Ir jie draugavo 
iki Pasaulių Karo, o tada vėl susipyko. 

Zamuradas, Zabardastas ir Asman Pari Žaibų Princesė: kiek 


laiko truko jų flirtas? Džinai menkai nusimano apie trukmę. 

Džinų pasaulyje laikas ne tiek slenka, kiek išlieka. Tai žmo- 
nės yra laikrodžių kaliniai, nes jų laikas skaudžiai trumpas. 
Žmonės yra debesų šešėliai, greitai slenkantys, vėjo nublokšti, 
todėl Zabardastas ir Zamuradas negalėjo patikėti, kai Dunija 
iš pradžių pasivadino Dunija ir sykiu su vardu įsitaisė meilužį 
žmogų, ir dar nejauną: filosofą Ibn Rušdą. Jie drauge dar kar- 
tą, paskutinį, užkalbino ją jos labui. 

— Jei tave jaudina intelektas, — tarė Zabardastas, — turiu 
tau priminti, kad visame Parystane nėra didesnio kerų menų 
žinovo už mane. 

— Ar kerai — etikos atšaka? — atsiliepė ji. - Ar burtų gudry- 
bės susijusios su protu? 

— Gėris, blogis ir domėjimasis protu yra žmonių bėda, — 
atsakė Zabardastas. — Džinai elgiasi, kaip nori, ir nesuka gal- 
vos dėl gėrio ir blogio banalybių. O visata neprotinga, tai žino 
kiekvienas džinas. — Tada ir visam laikui ji atsuko jam nuga- 
rą, ir kartėlis, augantis jame, užplūdo jį lyg tvanas. 

— Tavo žmogus, tavo filosofas, tavo išmintingas kvailys, — 
nusišaipė Zamuradas. — Juk supranti, kad jis labai greitai nu- 
mirs, o aš gyvensiu, gal ir ne amžinai, bet nedaug trumpiau. 

— Kalbi taip, lyg tai būtų geras dalykas, - atsiliepė ji. - Bet 
Ibn Rušdo metai man verti daugiau negu tavo amžinybė. 

Tada jie tapo jos priešais ir dėl pažeminimo, kad buvo at- 
stumti dėl kažkokio žmogelio, kuris kaip lašalas gyvena vieną 
dieną, o paskui važiuoja po velėnomis visam laikui, įgijo nau- 
jų priežasčių žmonių padermei nekęsti. 

— o kol ji prisiminė jaunystę, ponas Džeronimas jos anks- 
tyvų flirtų istorijoje rado kelią į prisiminimus apie savo vie- 
nintelę tikrą meilę, Elą Elfenbein, savo gražiąją čiauškutę, 

malonią visiems, besididžiuojančią savo kūnu ir labiau įsimy- 
lėjusią savo tėvą Bentą negu jį, kartais pamanydavo jis. Ben- 
tui Elfenbeinui ji skambindavo kasdien po penkis kartus per 
valandą iki jo mirties valandos, ir paskambinusi kaskart vie- 
toj žodžių sveikas ir sudiev sakydavo „Aš myliu tave“. Tik 
po Bento mirties ji pradėjo taip elgtis, skambindama Dže- 
ronimui, tu man viskas, sakydavo, bet tik po jo mirties, ne 
anksčiau. Juokinga pavyduliauti dukters meilės talentingam, 
šauniam, šiek tiek negarbingam tėvui su juokdario šypsena it 
linksmo nevidono, nuolat randančio būdą pergudrauti Bet- 
meną, bet kartais nieko negalėdavau padaryti, prisipažino 
sau ponas Džeronimas, net dabar jis nieko negali padaryti, ji 
net gebėjo numirti kaip Bentas, ėmė ir susirado žaibą. 

O ką aš dabar darau, paklausė savęs, laikau glėbyje ant- 
gamtinę būtybę, kuri yra fėjų žaibų karalienė, mano mylimą- 
ją nužudžiusi galia ir įsikūnijimas, ir šnibždu meilės žodžius 
jai į ausį, lyg leisdamas sau mylėti tai, kas nužudė mano žmo- 
ną, šnibždėti „Aš myliu tave“ vietoj žodžių sveikas ir sudiev 
karalienei to, kas sunaikino Elą, kaip tai mane apibūdina, ką 
tai reiškia, kas aš esu. Beje, jos ausis be lezgelio kaip mano. 
Senovinis pramano padaras, sakantis, kad yra mano tolima 
pramotė, susiimk, tarė jis sau, tu paklydai iliuzijoje, tavo ko- 
jos vėl remiasi į žemę, bet netekai galvos. Tačiau, net įtiki- 
nėdamas save, jis juto, kad Ela blanksta, juto, kaip ji virsta 
nesatimi, o šiltas kūnas glėbyje tampa vis tikresnis ir apčiuo- 
piamesnis, nors jis iš dūmų, ir ponas Džeronimas tai žino. 

Jis suvokė, kad jaučiasi nekaip. Širdis krūtinėje daužėsi, 
nuo reto Kato kalno oro it nuo kalnų ligos svaigo ir skaudėjo 


galva. Mintimis grįžo prie prarasto verslo, kurį vis labiau jautė 

kaip prarastą savastį, ir prie „La Incoerenzos“, tokios gražios 
prieš audrą, prisiminė, kaip kasdavo, ravėdavo, sėdavo, kar- 
pydavo gyvatvores, kovodavo su švilpikais, kurie ėsdavo ro- 
dodendrus, kaip nugalėjo medžių parazitus, statė labirintą, 
akmuo ant akmens, septyniais prakaitais išpilrą kaktą, malo- 
nų raumenų maudulį, gero darbo dienas šviečiant saulei, ly- 
jant ir šąlant, vasarą ir žiemą, karštis po karščio, sniegas po 
sniego, tūkstantis ir vienas akras, paskendusi upė, kalva, ant 
kurios raibuliuojančioje žolėje gulėjo žmona. Jis norėjo atsuk- 
ti laikrodį atgal į tą nekaltybės amžių, pasaulį, dar nesudau- 
žytą žaibų ir keistybių, ir suprato, kad jo liga — namų ilgesys. 

Jis ilgėjosi namų, prarastų ir erdvėje, ir laike. Dabar na- 
mai irgi atitolo, ir juos reikia sutaisyti. Žydroji Jasmyna, Se- 
suo Olbi, Oliveris Oldkaslas ir Filosotė neveiklos būsenos 
palikti kyboti virš „Bagdado“ laiptinės, ir tą vaizdą reikia iš- 
judinti. Du iš tų keturių žmonių jam patinka, du yra priešai, 
bet visi keturi nusipelnė būti išgydyti, nusipelnė vėl pasijusti 
įprastai, kaip ir miestas, šalis ir visas žmonių pasaulis. Fėjų 
šalis su kreivų linijų rūmais, saugomais žaibų uždangos, pa- 
saka apie meilės kankinamą džinę, merdinčius karalius ir ste- 
buklingas dėžutes, audžiančias istorijas sukriose šnipų ranko- 
se, — ne jam. Jis - žemutinio pasaulio gyventojas, pasakiškų 
aukštybių jam jau gana. 


O mums, žiūrintiems į jį iš ateities, matantiems jį lyg iš dide- 
lės tolybės, sustingusį gyvajame trijų figūrų paveiksle, paklydusį 
iliuzijoje: mums irgi sunku aiškiai matyti jį tenai tarp bokštų su 
debesų kepurėmis, prašmatnių rūmų. Mums irgi reikia, kad jis 
grįžtų į Žemę, sykiu su nauja mylimąja, nors ji ir fėja. Jų meilės 

istorija, o tai buvo meilės istorija, bent trumpai, turi prasmę tik 
mums Čia, apačioje. Ten, viršuje, tai tuštuma, neapčiuopiama 
kaip sapnas. Jų tikroji meilės istorija, toji, kuri mums turi prasmę 
ir svarbą, gaubiama karo. Nes mūsų ateitis tame būtajame laike 
irgi buvo atmainyta, ir mes žinome, mes, kurie atėjome vėliau ir 
apmąstome, kad negalėtume būti, kas esame, ir gyventi, kaip gy- 
vename, jei tuodu nebūtų grįžę į žemę pataisyti padėties ar bent 
pagerinti jos tiek, kiek įmanoma, jei iš tikrųjų mūsų laikas gėris, 
kaip sakome, jei jis nėra viso labo kitoks blogis. 


O tuo metu kiniška dėžutė beprotiškai luposi, ir sulig kiek- 
vienu atšokančiu sluoksniu vis naujas balsas sekė vis naują 
pasaką, nė viena nesibaigdavo, nes dėžutė neišvengiamai ras- 
davo naują istoriją kiekvienoje nebaigtoje, kol ėmė atrodyti, 
kad tikrasis visatos principas yra nukrypimas, kad vienintelė 
tikra tema yra temos keitimosi būdas, ir kaip galima gyventi 
tokiomis beprotiškomis aplinkybėmis, kuriomis niekas nelie- 
ka toks par ilgiau kaip penkias minutes ir nė vienas pasako- 
jimas nepapasakojamas iki galo, tokioje aplinkoje negali būti 
prasmės, tik absurdas, tik beprasmybė, kuri ir yra vienintelė 
įmanoma įžvelgti prasmė. Taigi vieną akimirką buvo sekama 
pasaka apie miestą, kurio gyventojai liovėsi tikėti pinigais ir 
ėmė tikėti Dievą ir tėvynę, nes tokios istorijos prasmingos, o 
popieriaus skiautelės ir plastikinės kortelės akivaizdžiai be- 
vertės, o kitą akimirką toje istorijoje prasidėjo (bet nesibaigė) 
pasakojimas apie poną X, kuris vieną dieną pabudo ir nei iš 
šio, nei iš to prabilo nauja kalba, kurios niekas nesuprato, ir 
ta kalba pradėjo keisti jo būdą, visada buvo suniuręs žmoge- 


lis, bet kuo nesuprantamesni darėsi jo žodžiai, tuo jis darėsi 

šnekesnis, mostagavo rankomis ir juokėsi, todėl žmonėms pa- 
tiko daug labiau negu anksčiau, kai jie suprato, ką jis sako; ir 
kaip tik tada, kai istorija pasidarė įdomi, atsiknojo dar vienas 


sluoksnis, ir istorija vėl pasikeitė. 


ir mes prisimindami dvasios akimis regime, kaip gyvasis paveikslas 
atitirpsta, iš rūmų balkono marmurinio kiemelio pakraštyje sprogs- 
ta papūgų fejerverkas, baltosiomis lelijomis kvepiantis vėjelis raibi- 
na princesės drabužius, o kažkur tolumoje saldžiai verkia medinė 
fleita. Matome, kaip ji atšoka nuo pono Džeronimo, rodydama 
į kinišką dėžutę, išsivyniojančią ant staliuko, paskui krinta ant 
grindų, užsidengusi rankomis ausis, šnipas Omaras irgi griūva, jo 
kūną sutraukia mėšlungis, o Džeronimas Manezesas nieko negirdi, 
nieko nejaučia, mato tik džiną ir džinę, tampomus traukulių ant 
rūmų grindų, ir tada, pasak mūsų istorijų, jis nepameta galvos, ir 
tai nulemia ateitį, mūsų ateitį ir jo paties, griebia kinišką dėžutę, 
bėga su ja į balkoną, iš kurio veriasi vaizdas į Kafo šlaitus, ir iš visų 
Jėgų švysteli mirtį nešantį daiktą aukštai į tuščią erdvę. 


Po valandėlės Dunija ir Omaras atsipeikėjo ir pakilo nuo 
grindų. Ačiū tau, padėkojo ji ponui Džeronimui. Tu išgelbė- 
jai mums gyvybę, ir mes tau skolingi. 

Tokiais atvejais džinai gali elgtis ceremoningai. Taip jau 
jie įpratę. Padaryk džinui ar džinei paslaugą, ir jie privalės tau 
atsilyginti paslauga. Šiuo klausimu net tarp meilužių džinų 
elgesys yra nepriekaištingai sąžiningas. Dunija ir Omaras gal 
net nusilenkė Džeronimui Manezesui, nes taip priklauso pa- 
gal tradiciją, bet dokumentai tai nutyli. Jei juodu ir būtų nu- 
silenkę, jis, tvirtas nekalbus vyras, būtų tik susidrovėjęs. 

Dabar suprantu užkeikimą, tarė ji. Greičiau eime pas tėvą, 
pabandysiu jį atburti. 


Vos spėjo ji ištarti šiuos žodžius, ir jie išgirdo garsų triukšmą. 


Paskutinę savo gyvenimo akimirką Kafo viešpats atsimerkė, 
kliedėdamas pareikalavo parodyti jam knygą, kuri niekada 
nebuvo parašyta, o paskui iškart pradėjo deklamuoti jos ne- 
matomą turinį, lyg garsiai skaitytų. Tai buvo pasakojimas 
apie pomirtinį filosofų Algazelio ir Ibn Rušdo, atgaivintų 
džino Zamurado ir paties Šahpalio dukters, princesės Asman 
Pari, dar žinomos Dangaus Fėjos, Dunijos ir Žaibų Princesės 
vardais, ginčą, vėl įsiplieskusį paskutinio poilsio vietoje po 
daugelio metų. Galingas milžinas Zamuradas, prikėlęs Al- 
gazelį iš kapo, buvo Šahpalio priešas ir jam nepasiekiamas, 
bet žinia, kad duktė irgi rankas prikišusi prie gyvybės ir mir- 
ties dalykų, išgirsta iš žodžių, stebuklingai sklindančių jam 
pačiam iš burnos, paskatino senąjį valdovą paskutinėmis aki- 
mirkomis smerkiamai suriaumoti taip įspūdingai, kad nuo 
miegamojo sienų nulakstė gobelenai, o marmurinėmis grin- 
dimis nuo jo lovos iki princesės pėdų it gyvatė nuvingiavo 
įtrūkimas, pranešdamas jai, kad atėjo galas. Ji kiek kojos neša 
puolė prie tėvo per įtrūkimą, palikusi už nugaros Džeronimą 
Manezesą, o pasiekusi karališkąjį miegamąjį ėmė visa gerkle 
klykti atkeikimą tėvui į ausį, bet jau buvo per vėlu. 

Kafo kalno šeimininkas visam laikui paliko Parystaną. Si- 
murgas pakilo nuo karaliaus lovos kojos ir užsiliepsnojo. Mir- 
ties kambaryje rūmininkai, kurių nė vienas nebuvo matęs mirš- 
tant džino, ką jau kalbėti apie karalių, nutaisė gedulo pozas, be 
abejo, buvo daug drabužių draskymo ir plaukų rovimosi, bet, 

rūpestingai, dėmesingai, pareigingai stūgaudami ir mušdamie- 
si į krūtinę, jie nepamiršo priminti naujajai karalienei, kad Šah- 
paliui širdis neištvėrė sužinojus apie jos piktadarybę. Ji prikėlė 
dvasią iš kapo, toli peržengdama džinų veiklos ribas, ir nors 
taip įrodė turinti nepaprastų ir grėsmingų galių, vis dėlto toks 
veiksmas didžiai nuodėmingas, ir žinia apie jos baisiąją nuodė- 
mę buvo paskutinis lašas, baigęs Šahpalio gyvenimą. Taigi iš 
dalies dėl jo mirties kalta ji, pataikaujamai aiškino rūmininkai, 
žinoma, lankstydamiesi, keliaklupsčiaudami, kakta liesdami 
grindis ir garbindami ją kaip dera naująją valdovę, taip, šnibž- 
dėjo jie, ir jos atsakomybės įrodymas yra įtrūkimas grindyse, 
nedvejodamas nuskriejęs tiesiai prie jos kaltų pėdų. 

Omaras Ajaras ją gynė, priminė, kad ji rizikavo gyvybe, 
aiškindamasi nuodingojo užkeikimo kiniškoje dėžutėje po- 
būdį, kad bėgo prie karaliaus lovos gelbėti jo gyvybės, ir visi 
rūmai sutiko, taip, tai didvyriška, bet akys įtartinai lakstė, o 
nerangi laikysena rodė, kad jie neįtikinti, nes karalius, šiaip 
ar taip, nebegyvas, jai nepavyko, ir tai svarbiausia, jai ir vėl 
nepavyko. O kai žinia apie karaliaus mirtį nuo velionio pa- 
talo iššnarėjo į lauką, į Kafo gatves ir ga/7, kai ji pasklido 
po kalno karalystės šlaitus, prie naujienos prikibo šnibždesys 
apie jos kaltę, be abejo, niekas nedrįso pareikšti nė menkiau- 
sios abejonės dėl įpėdinystės, bet šnibždesiai vis tiek ją sutepė, 
šnibždesiai it žodinis purvas, o purvas prilimpa, purvas visa- 
da prilimpa; ir kai prie rūmų sienų susirinko minia valdinių, 
mylėjusių jos tėvą beveik taip, kaip ji, turime apgailestaudami 
pasakyti, kad jautria džinės klausa ji išgirdo tarp rypavimų ir 
kūkčiojimų švilpimą, negarsų, bet juntamą. 

* Gatvelė (bindi). 

Ji buvo rami. Neparodė silpnumo ir nepravirko. Nutylėjo 
ir neišsidavė, ką galvoja apie paskutines tėvo gyvenimo aki- 
mirkas. Iš rūmų balkono kreipėsi į Kafo gyventojus. Delnuo- 
se laikė Simurgo pelenus, o kai virš minios pūstelėjo į juos, 
jie įgijo galingo paukščio pavidalą ir suklykę įspūdingai argi- 
jo. Su stebuklinguoju paukščiu ant peties ir Simurgo karūna 
ant galvos ji pelnė valdinių pagarbą, ir šnabždesiai nutilo. Ji 
davė žmonėms pažadą. Į Parystaną įžengė mirtis, ir už mir- 
tį bus atlyginta mirtimi. Ji nenurims, kol tėvo žudikų nebe- 
bus gyvų. Zamurad Šahas ir jo sėbrai, Zabardastas, Rahymas 
Kraugerys ir Žvilgusis Rubinas visam laikui išnyks iš Dviejų 
Pasaulių. Taip baigsis Pasaulių Karas, ir tiek viršuje, tiek apa- 
čioje įsivyraus taika. 

Ji prisiekė. Paskui sukliko. 

Džeronimui Manezesui pasirodė, lyg kas jam būtų kūju 
trenkęs per galvą, ir jis išvirto iš kojų. Jau daug tūkstantmečių 
niekas Dviejuose Pasauliuose negirdėjo Dangaus Fėjos spie- 
gimo. Jis buvo toks garsus, kad pripildė visą džinų pasaulį ir 
prasiskverbė į žemutinį pasaulį, kur jį išgirdo Zamuradas su 
trimis bendrais ir suprato, kad karas paskelbtas. Į džinų pa- 
saulį atėjo mirtis, ir iki karo pabaigos galą gaus daugiau džinų. 


Ji grįžo prie tėvo lovos ir ilgai negalėjo pasitraukti. Sėdėjo 
ant grindų šalia jo ir kalbėjo. Džeronimas Manezesas, atga- 
vęs sąmonę, bet be paliovos spengiančiomis ausimis, sėdėjo 
brokato krėsle netoliese, užmerkęs akis, kaip niekada gyve- 
nime skaudama galva, vis dar sukrėstas, vis dar sverdėdamas, 
kol vėl neteko sąmonės ir nugrimzdo į gilų miegą su sapnais 


apie mirtį ir perkūniją. Kol jis miegojo, mirusio karaliaus 

duktė išpasakojo tėvui visas slapčiausias mintis, kurių jis nie- 
kada neturėjo laiko išklausyti, būdamas gyvas, ir jai susidarė 
įspūdis, kad jis pirmą kartą jos klausosi įdėmiai. Rūmininkai 
išsiskirstė, prie mirties kambario durų ėjo sargybą Omaras 
Ajaras, o ponas Džeronimas miegojo. Dunija be perstojo tarė 
meilės, pykčio ir apgailestavimo žodžius, o išliejusi širdį pa- 
pasakojo velioniui karaliui apie keršto sumanymą, ir miręs 
valdovas nebandė jos arkalbėti, ne tik todėl, kad buvo nebe- 
gyvas, bet ir todėl, kad džinai tokie jau yra, neatlaidūs, už 
skriaudą artmoka. 

Zamuradas, Zabardastas ir jų šalininkai žinojo, kad Du- 
nija juos persekios, jie būtų tikėjęsi jos puolimo net prieš jos 
riksmą, bet tai jos nesulaikė, ji vis tiek suspiegė. Jie jos neį- 
vertino, nes ji buvo moteris, ji tai suprato, ir jie gaus žiaurią 
pamoką, baisesnę, negu tikėjosi. Ji daug kartų žadėjo tėvui 
atkeršyti už jį, kol jis galop ja patikėjo, ir tą akimirką su jo 
lavonu atsitiko tai, kas atsitinka su džinų lavonais tais retais 
atvejais, kai jie miršta: jis prarado kūniškąjį pavidalą, pliūp- 
telėjo ir užgeso liepsna. Lova liko tuščia, bet ji matė jo kūno 
atspaudą paklodėje, ant kurios jis gulėjo, o ant grindų prie 
lovos lūkestingai stovėjo mėgstamiausios senos kurpės, lyg jis 
bet kada galėtų vėl įžengti į kambarį ir jas apsiauti. 

(Vėlesnėmis dienomis Dunija pasakodavo ponui Džeroni- 
mui, kad tėvas dažnai jai pasirodo atokvėpio, kuris džinams 
yra miego atitikmuo, valandėlėmis ir kad pasirodęs domisi ja, 
jam įdomu, ką ji veikia, širdingai elgiasi ir meiliai apkabina; 
trumpai drūtai, jos santykiai su tėvu po jo mirties smarkiai 
pagerėjo. Aš jį tebeturiu, pasakė ji Džeronimui Manezesui, ir 


toks jis man daug labiau patinka už ankstesnįjį.) 

Pagaliau atsistojusi, ji vėl buvo kitokia, nebe princesė ir 
net ne duktė, o siaubinga rūstybės juodoji karalienė, auksi- 
nėmis akimis ir nuo galvos besidriekiančiais dūmais vietoj 
plaukų. Džeronimas Manezesas, pabudęs krėsle, suprato, kad 
gyvenimas kaip visada paruošė jam staigmeną, gluminančias 
nepatikimos būties permainas, jis užsnūdo vienoje tikrovėje 
ir pabudo kitoje. Elos Elfenbein grįžimo iliuzija ir suerzino, 
ir nudžiugino jį, buvo lengva ja patikėti, bet kelionė į Parys- 
taną lemtingai pakirto tą tikėjimą, o dabar piktos gražuo- 
lės, Kafo karalienės vaizdas pribaigė Elos vaiduoklį. Dunija, 
Dangaus Fėja, Žaibų Karalienė, irgi permainė širdį. Ji įžvelgė, 
kad Džeronimas yra atgimęs Ibn Rušdas, bet iš tikrųjų paga- 
liau užmiršo senąjį filosofą, pripažino, kad andainykštė meilė 
virto dulkėmis, o jos reinkarnacija, nors ir maloni, negali vėl 
įžiebti ankstesnės liepsnos, o jei ir gali, tai tik akimirksnį. Va- 
landėlę ji laikėsi įsikibusi jo, bet dabar metas imtis darbo, ir ji 
žino, kaip jį padaryti. 

Tu, tarė ji Džeronimui Manezesui, ne kaip meilužė mei- 
lužiui, o kaip valdinga pramotė, pavyzdžiui, senelė su plauku, 
išdygusiu iš apgamo ant smakro, jaunesniam šeimos nariui. 
Taip. Pradėsime nuo tavęs. 

Jis buvo trumpakelnis berniūkštis, mindžikuojantis prieš 
senelę ir atsakinėjantis jai išbartu vapesiu. Negirdžiu, tarė ji. 
Kalbėk garsiau. 

Aš alkanas, pasakė jis. Prašom pasakyti, ar negalima pir- 
miau pavalgyti. 


permainų pradžia 


KELI ŽODŽIAI APIE MUS. Žvelgiant į praeitį, mums sunku įsi- 
vaizduoti save protėvių vietoje, nes jiems kasdieniame gyvenime 
pradėjusios reikštis nepermaldaujamos pasikeitimų jėgos, už- 
griuvę virsmo avatarai reiškė piktinamą tikrovės audinio ardy- 
mą; mūsų laikais tokia veikla yra banali norma. Įvaldę žmogaus 
genomą, įgijome chameleoniškų galių, nežinomų mūsų pirmta- 
kams. Panorėję pasikeisti lytį, taip ir padarome paprastu genų 
inžinerijos procesu. Jei gresia pavojus netekti kantrybės, galime 
paliesti dilbiuose įmontuotas pagalvėles sureguliuoti serotonino 
koncentracijai ir pralinksmėti. Odos spalva irgi nėra nekintama 
nuo gimimo, galime pasirinkti, kokią norime. Jei esame fut- 
bolo sirgaliai ir nusprendžiame, kad mums reikia mėgstamiau- 
sios komandos, „Albiceleste“ ar „Rossonero“, pigmentacijos, 
braukšt! Mūsų kūnas nusidažo mėlynais ir baltais dryžiais arba 
įspūdingais raudonais ir juodais. Kadaise viena brazilų dailinin- 
kė paprašė tautiečių įvardyti savo odos spalvą ir pagamino visų 
atspalvių dažų tūbeles, kiekvieną pigmentą pavadinusi pagal tos 
spalvos turėtojo norą, kaip antai Didysis Juodukas ar Elektros 
Lemputė. Šiandien ji pristigtų tūbelių, begamindama spalvų 


variantus; visi mano ir pripažįsta, kad tai puiku. 

Tai pasakojimas iš mūsų praeities, tokių senų laikų, kad 
mes kartais ginčijamės, ar vadinti jį istorija, ar mitologija. Kai 
kas vadina pasaka. Ber dėl vieno dalyko sutariame: pasakoti 
istoriją apie praeitį — tai pasakoti istoriją apie dabartį. Prama- 
nas, fantazija sykiu yra ir būdas pasakoti apie dabartį. Jei tai 
būtų netiesa, pasakoti būtų beprasmiška, o mes kasdieniame 
gyvenime stengiamės kur tik įmanoma vengti beprasmybės. 

Klausimas, kurį užduodame sau, tyrinėdami ir pasakoda- 


mi savo istoriją: kaip mes iš ten atsidūrėme čia? 


Taigi keletas žodžių apie žaibą. Ši dangiškosios ugnies forma 
istoriškai buvo laikoma galingų vyriškos lyties dievybių — In- 
dros, Dzeuso, Toro — ginklu. Viena nedaugelio deivių, val- 
dančių šį galingą ginklą, buvo jorubų deivė Oja, didžioji 
burtininkė; būdama be nuotaikos, o tai nutikdavo dažnai, ji 
galėdavo pratrūkti uraganais ir dangaus ugnimi, todėl buvo 
laikoma permainų deive, kuriai meldžiamasi didelių pokyčių, 
sparčių pasaulio metamortfozių iš vienos būsenos į kitą laikais. 
Ji buvo ir upės deivė. Jorubų kalba Nigerio upė vadinama 
„Odo-Oja“. 

Gali būti, ir mums atrodo tikėtina, kad Ojos istorija kilu- 
si iš ankstesnio — turbūt prieš kelis tūkstančius metų - džinės 
Dangaus Fėjos, šiame pasakojime dažniausiai vadinamos vė- 
lesniu vardu, Dunija, įsikišimo į žmonių reikalus. Tais senais 
laikais manyta, kad Oja turi vyrą, Audros Karalių Šangą, bet 
ilgainiui jis dingo kaip nebuvęs. Jei Dunija turėjo vyrą ir jei 
jis žuvo ankstesniame, nepatvirtintame dokumentais džinų 
mūšyje, tai paaiškintų jos palankumą Džeronimui, patyru- 


siam panašią netektį. Tai viena hipotezių. 

Gal Dunija valdė ne tik ugnį, bet ir vandenį, tačiau mūsų 
pasakojime tai neminima, ir mes nieko apie tai nežinome. O 
priežastys, dėl kurių ji iš dalies buvo atsakinga už beveik vis- 
ką, kas nutiko žmonėms žemėje keistybių, džinų tironijos ir 
Pasaulių Karo laikais, bus paaiškintos, dar nebaigus pasakoti. 

Kai Afrikos tradicijos vergų laivais pateko į naująjį pasau- 
lį, drauge atkeliavo ir Oja. Brazilijos kandomblė kulte ji tapo 
Jansa. Sinkretinėje Karibų santerijos religijoje jos vaizdinys 
buvo sulydytas su krikščionių Juodosios Madonos, Kandela- 
rijos Mergelės. 

Tačiau Dunija, kaip ir visos džinės, toli gražu nebuvo 
mergelė. Ji buvo vaisinga dunijazadų pramotė. Ir dabar mes 
gerai žinome, kad jos palikuonys irgi paveldėjo žaibavimo do- 
vaną, nors beveik nė vienas to nežinojo, kol neprasidėjo keis- 
tybės ir netapo įmanoma įsivaizduoti tokius dalykus. Kovoje 
su juodaisiais džinais žaibas tapo lemiamu ginklu. Ir atsitiko 
taip, kad žaibo pritrenktieji, grupė, galingos tų dienų parano- 
jos kaltinama dėl ardomųjų veiksmų, pavadintų keistybėmis, 
iš tiesų tapo garsiu ir galop legendiniu pasipriešinimo Zamu- 
rado juodųjų džinų gaujai, pasišovusiai kolonizuoti žemę ar 


net pavergti jos gyventojus, frontu. 


Ir keletas žodžių apie Zamurado sumanymą. Džinams užka- 
riavimas buvo naujiena, imperija suvokiama nelengvai. Dži- 
nai įkyrūs; jie mėgsta lįsti ne į savo reikalus, išaukštinti vieną, 
nuversti kitą, apiplėšti lobių olą ar kaišioti stebuklingus paga- 
lius į turtuolio ratus. Jie mėgsta piktadarybes, sąmyšį, netvar- 
ką. Vadybininko sugebėjimų jie niekada neturėjo. Bet valdžia, 


paremta vien baime, tikros galios neturi. Galingiausioms ti- 

ronijoms būdinga puiki organizacija. Zamuradas Didysis ge- 
bėjimu veiksmingai vadovauti niekada nepasižymėjo, jo pla- 
nas buvo gąsdinti žmones. Tačiau paaiškėjo, kad Burtininkas 
Zabardastas — labai praktiškas džinas. Bet jis nebuvo tobulas, 
o kiti sėbrai — juo labiau, taigi naujasis planas (laimei) buvo 
pertekęs ydų. 

Prieš kelionę atgal į žemutinį pasaulį Dunija atvėrė slap- 
tas dureles pono Džeronimo galvoje į glūdinčią jame džino 
prigimtį. Išsigydei nuo nesvarumo negalios ir grįžai į žemę, 
net nežinodamas, kas esi, pasakė ji jam, tai įsivaizduok, ką 
gebėsi padaryti dabar. Paskui ji prikišo lūpas jam prie smilki- 
nių, pirma prie kairiojo, paskui prie dešiniojo, ir sušnibždėjo: 
„Atsiverk.“ Iškart lyg būtų atsivėrusi pati visata, erdvės mat- 
menys, apie kuriuos jis nieko nežinojo, tapo matomi ir tinka- 
mi naudoti, lyg galimybių ribos būtų pastumtos tolyn ir daug 
neįmanomų dalykų pasidarę įmanomi. 

Jis pasijuto kaip vaikas, išmokęs kalbėti, burnoje pajutęs 
ir ištaręs pirmuosius žodžius, frazes, paskui sakinius. Kalbos 
dovana, kai ją gauni, yra galimybė ne tik reikšti mintis, bet ir 
jas formuluoti, tik dėl jos įmanoma mąstyti, taigi kalba, kurią 
jam ir jame atvėrė Dunija, leido naudoti raiškos formas, ku- 
rių jis niekada anksčiau neįstengė išgelbėti iš nežinojimo de- 
besies, besislepiančių nuo jo žvilgsnio. Jis pamatė, kaip leng- 
va daryti įtaką gamtos pasauliui, judinti daiktus ar keisti jų 
kryptį, greitinti juos ar sustabdyti. Jei jis greitai tris kartus su- 
mirksėdavo, prieš akis išsiskleisdavo nepaprastos džinų susiži- 
nojimo sistemos, sudėtingos kaip žmogaus smegenų sinapsių 
grandinės, paprastos naudotis it garsiakalbis. Kad beveik iš- 


kart iš bet kur atsidurtų bet kur, reikėjo tik suploti rankomis, 

o kad atsirastų daiktų — lėkščių su maistu, ginklų, automo- 
bilių, cigarečių, —- pakako truktelėti nosimi. Laiką jis ėmė su- 
vokti kitaip, ir čia jo žmogiškoji savastis, skubanti, praeinanti, 
žiūrinti, kaip iš smėlio laikrodžio byra smėlis, neatitiko rau- 
josios džiniškosios savasties, kuri nepaisė laiko, o chronolo- 
giją laikė siaurų protų liga. Jis suprato virsmo dėsnius, tiek 
išorinio pasaulio, tiek savo. Pajuto potraukį į žvilgius daiktus, 
žvaigždes, tauriuosius metalus ir įvairius brangakmenius. Ne- 
atsispyrė plačkelnių žavesiui. Ir suvokė, kad jis tik džinų tik- 
rovės pasienyje, kad galbūt ilgainiui jam bus parodyti supra- 
timo ir raiškos stebuklai, kurių kalbos jis dar nemoka. 

— Visata turi dešimt matmenų, - ištarė oriai. Dunija nusi- 
šypsojo kaip motina vaikui, kuris sparčiai mokosi. 

— Galima ir taip pasakyti, — atsiliepė ji. 

Bet pačios Dunijos būtis susiaurėjo. Džinai vienu metu 
galvoja apie daugelį dalykų ir puikiausiai susitvarko su daugy- 
be darbų, bet Dunijos mąstymo galios buvo skirtos tik vienam 
tikslui: sunaikinti tuos, kurie pražudė jos tėvą. Ir tėvo mirtis 
pastūmėjo ją į kraštutinę antinominę ereziją, ji suteikė sau ma- 
lonės ir išteisinimo galias, paprastai paliekamas dievybėms, ir 
pareiškė, kad nė vieno veiksmo, valdinių atlikto jos įsakymu 
kare su juodaisiais džinais, negalima laikyti blogu ar nedoru, 
nes ji tokius veiksmus palaiminusi. Džeronimui Manezesui, 
kurį ji paskyrė pavaduotoju, vis dažniau tekdavo būti perspė- 
jančiąja dvasia, svirpliu ant peties, abejojančiu jos skubotomis 
tikrenybėmis, nerimaujančiu dėl jos neribotos valdžios, nes ji 
iš neapsakomo sielvarto savo milžiniškų galių nebevaržė. 

— Eime, - įsakė ji ponui Džeronimui. — Tuoj prasidės su- 


sirinkimas. 

Mokslininkai iki šiol nesutaria dėl Parystano gyventojų, dži- 
nų ir džinių, skaičiaus. Vienoje ginčininkų pusėje įžymybės, 
kurios iki šiol tvirtina, pirma, kad džinų ir džinių skaičius 
yra pastovus, antra, kad ši rūšis nevaisinga ir negali daugintis, 
ir trečia, kad tiek džinai, tiek džinės yra nemirtingi ir negali 
mirti. Kitoje debatų rūmų pusėje yra tie, kurie, kaip mes, at- 
sižvelgia į mus pasiekusią informaciją apie džinių, kaip antai 
Žaibų Princesės, gebėjimą ne tik gimdyti, bet ir gimdyti gau- 
siai, ir apie džinų mirtingumą (nors tik kraštutinėmis aplin- 
kybėmis). Pasaulių Karo istorija šiuo atžvilgiu yra geriausias 
įrodymas; kaip matysime; kaip labai greitai pamatysime. 

Tradicijų šalininkai teigia, kad tas skaičius turi būti ma- 
giškas, tai yra tūkstantis ir vienas; tūkstantis ir vienas džinas, 
tūkstantis ir viena džinė. Taip turi būti, samprotauja jie, todėl 
taip yra. Savo ruožtu mes sutinkame, kad gyventojų nedaug 
ir tradicijų šalininkų minimas skaičius veikiausiai arti tiesos, 
bet mielai pripažįstame, kad nėra būdo sužinoti tikslaus dži- 
nų populiacijos skaičiaus tam tikru laiku, todėl atsitiktinai 
pasirinkti skaičius dėl jų tinkamumo yra viso labo savotiš- 
kas prietaringumas. Šiaip ar taip, be džinų, Fėjų šalyje buvo 
ir turbūt tebėra žemesniųjų gyvybės formų, kurių gausiausia 
yra devai, nors esama ir bhūtų. Pasaulių Kare ir bhūtai, ir de- 
vai buvo priversti kariauti žemutiniame pasaulyje ir žygiavo 
keturių didžiųjų ifritų armijose. 

Dabar apie džines: istoriniame džinių susirinkime, su- 
šauktame našlaitės Žaibų Princesės didžiojoje Kafo salėje, da- 
lyvavo beveik visos moteriškosios lyties dvasios, taigi tai ofi- 
cialiai yra didžiausias toks susirinkimas. Siaubinga žinia apie 


Kafo kalno karaliaus nužudymą sparčiai pasklido Fėjų šalyje, 

žadindama įniršį ir užuojautą beveik kiekvienoje krūtinėje, ir 
našlaitei Žaibų Princesė pranešus apie susirinkimą labai ne- 
daugelis neatsišaukė. 

Dunija kreipėsi į susirinkimą, reikalaudama tučtuojau pa- 
skelbti visišką sekso boikotą nubausti juodiesiems džinams už 
Šahpalio nužudymą ir priversti juos nutraukti neteisingą žygį 
žemutinei žemei užkariauti, tačiau klausytojų užuojauta jai dėl 
netekties nebuvo tokia didelė, kad sutrukdytų daugeliui susi- 
rinkusių džinių išreikšti pasipiktinimą ir nepritarimą. Duni- 
jos vaikystės draugė Sila, Lygumos princesė, išsakė visų siaubą. 

— Jei negalėsime dulkintis bent šešis kartus per dieną, 
brangioji, — suriko ji, — galime eiti į vienuolyną. Tu visada 
buvai knygė, — pridūrė, — ir, atvirai kalbant, pernelyg panaši 
į žmones, myliu tave, brangioji, bet tai tiesa, gal tau be sekso 
lengviau negu mums, vietoj jo perskaitai knygą, bet mums, 
brangioji, daugumai iš mūsų, tai yra pagrindinė veikla. 

Pasigirdo maištingas pritariamas murmėjimas. Kita prin- 
cesė, Nakties Laila, priminė seną gandą, kad jei džinai ir dži- 
nės bent trumpam atsisakys sekso, visas džinų pasaulis suby- 
rės ir žlugs, o visi gyventojai žus. 

— Nėra dūmų be ugnies, nėra ugnies be dūmų, - pacitavo 
ji seną džinų patarlę, — taigi, jei jie nesusijungs, liepsna tik- 
rai užges. — Sulig tais žodžiais jos pusseserė Vetala, Liepsnos 
princesė, iš baimės baugiai sustugo. Bet Dunija nenusileido. 

— Zamuradas ir jo gauja pametė galvą ir sulaužė visas el- 
gesio taisykles, ne tik tarp džinų ir žmonių, bet ir tarp džinų 
ir džinų, — atsiliepė ji. - Mano tėvas nebegyvas. Nemanykite, 
kad jūsų viešpatijos — jūsų tėvai, jūsų vyrai, jūsų sūnūs ir jūs 


pačios — esate saugūs. — Po to susirinkusios valdovės ir prin- 

cesės - Lygumos, Vandens, Debesies, Sodų, Nakties ir Lieps- 
nos — liovėsi skųstis nepatenkintu geismu ir sykiu su palyda 
ėmė klausytis. 

Tačiau, kaip žinome, Fėjų šalies džinės, neprisileisdamos 
juodųjų džinų, kad Zamuradui Didžiajam ir jo šalininkams 
būtų nulaužyti ragai, nieko nepešė — keista, nes džinės, ku- 
rios tai sugalvojo, susilaikė ir tvardėsi, nors joms buvo sun- 
ku kaip visiems aistruoliams, reiškėsi abstinencijos sindro- 
mas, ėmė siutas, krėtė drebulys, kankino nemiga, nes dūmų 
ir ugnies sąjunga buvo būtinybė abiem džinų lytims. „Jei tai 
truks ilgai, — pasakė Dunijai Sila, apimta nevilties, — visos 
Fėjų šalies dainelė sudainuota.“ 

Mes, žvelgdami į tuos įvykius iš sunkiai įgytų žinių per- 
spektyvos, suprantame, kad kraštutinis smurtas, vadinamas 
visa aprėpiančiu ir dažnai netiksliu terminu „terorizmas“, itin 
traukia vyrus, kurie arba yra skaistūs, arba negali susirasti 
partnerių seksui. Frustracija, keičianti mąstymą, ir ją lydinti 
žala vyriškai savimeilei prasiveržia įniršiu ir prievarta. Vieniši 
nusivylę jauni vyrai, susiradę mylinčias ar bent geidžiančias 
ar bent mažų mažiausiai noringas sekso partneres, liaujasi do- 
mėtis savižudžių diržais, bombomis, rojaus skaistuolėmis ir 
renkasi gyvenimą. Žmonės, neturintys mėgstamiausios visų 
džinų laisvalaikio pramogos, susimąsto apie orgazmišką pa- 
baigą. Mirtis, visur lengvai prieinama, dažnai būna negauna- 
mo sekso alternatyva. 

Taip būna žmonėms. Tačiau juodieji džinai apie pasiau- 
kojamą savižudybę negalvojo. Užuot paklusę buvusių lovos 
partnerių norams, į sekso boikotą jie atsiliepė didėjančiu nely- 


tiniu smurtu. Rahymas Kraugerys ir Žvilgusis Rubinas, įdūkę 

dėl atsakytų kūniškų malonumų, žemutiniame pasaulyje pa- 
šėlusiai įsismarkavo ir vartojo jėgą taip nerūpestingai ir nesai- 
kingai, kad Zamuradas ir Zabardastas iš pradžių sunerimo, 
bet po kurio laiko abiejų vyresniųjų džinų akis irgi aptraukė 
raudona migla, ir už džinių bausmę didiesiems ifrirams už- 
mokėjo žmonių padermė. Prasidėjo naujas karo etapas. Duni- 
jai ir Džeronimui Manezesui atėjo laikas grįžti į Žemę. 

Ji privertė jį iškilmingai prisiekti, kaip prisiekė pati. 

— Atvėriau tau akis į tikrąją prigimtį ir suteikiau tau galią 
ją valdyti, taigi privalai pažadėti kovoti mano pusėje, kol tai, 
kas turi būti padaryta, bus padaryta arba mes žūsime kovo- 
je. - Jos akys liepsnojo. Tokiai valiai neįmanoma atsispirti. 

— Taip, — atsakė jis. — Prisiekiu. 

Ji pritariamai pabučiavo jį į skruostą. 

— Tau reikia susipažinti su vienu vaikinu, — pasakė jam. — 
Džimiu Kapūru, dar vadinamu Herojumi Natradžu. Drąsus 


vaikinas; ir tavo pusbrolis. A, dar yra ir nedora pusseserė. 


Jos vardas, Teresė Saka, nebetiko naudoti. Ji nužudė žmogų, 
ir visas pasitikėjimas šiuo vardu dingo. Ji perpjovė jį perpus it 
pasibaigusią kredito kortelę ir išmetė į šiukšlių dėžę, išspjovė 
kaip kramtomąją gumą. Velniop vardą. Ji slapstosi ir dabar 
naudojasi daugeliu vardų, vardų pavogtose debeto kortelėse ir 
padirbtuose asmens pažymėjimuose, nusipirktuose iš sukčių 
prie sankryžos, vardų išteptuose pigių vienos nakties viešbu- 
čių žurnaluose. Ji nemokėjo gyventi skurdžiai. Jai reikėjo pas- 
laugų sektoriaus. Geraisiais laikais diena be sveikatingumo 
SPA ar jogos mokyklos buvo prarasta diena. Bet tos dienos 


dingo, ir jai tenka verstis, kaip išmano, velniai griebtų, o juk 

net koledžo nebaigė. Laimė, visur viešpatauja netvarka, teisė- 
sauga nebe tokia kaip anksčiau, ir dėl meto sumaišties jai pa- 
vyksta nekristi į akis. Bent kol kas. O gal ją užmiršo. Žmonių 
dėmesį atkreipė kiti dalykai, ji jau vakarykštės žinios. 

Taigi Teresė ar Mersedesa ar Silvija ar Patricija ar maža 
kaip ji vadinosi tą vakarą sėdėjo viena sporto laidų bare Pi- 
džen Fordže, Tenesyje, niekinamai atmesdama raumeningų 
kariškai apsikirpusių vyrų pasiūlymus, gėrė tekilą ir žiūrė- 
jo per milžinišką plokščiaekranį didelės raiškos televizorių 
naujausias žudynes mokykloje. O dieve, sumurmėjo nuo al- 
koholio besipinančiu liežuviu, dabar žudymų metas, ir žinot 
ką, man tai nekliūva. Skerdynių laikas, ir tu pats ruošiesi įsi- 
traukti į veiksmą, dieve, kad ir koks būtų tavo vardas, tu jų 
turi daugiau už mane. Taip, tu, dieve, aš su tavimi kalbu. Tu 
su šiuo vardu anuo vardu toje šalyje šioje šalyje visada dosnus 
žudynių, tau netrukdo, kad žmones nužudo dėl feisbuko įra- 
šo, dėl neapipjaustymo ar dulkinimosi su netinkamu vaikinu. 
Man tai nekliūva, nes žinai, dieve, aš irgi esu žudikė. Mažutė 
žudikytė. Aš irgi dalyvauju veiksme. 

Tais laikais, kai žaibo pritrenktieji kėlė įtarimą, kai ku- 
rie jų slapta rinkdavosi šen bei ten pasiskųsti likimu. Ji susi- 
rasdavo juos, norėdama išklausyti jų istorijų, o gal paaiškės, 
kad kuris nors toks kaip ji, žaibų valdovas, o ne auka. Kai esi 
keistybė, gera žinoti, kad ne tu vienas toks. Bet čia, pramogų 
centre Dulsvuosiuose kalnuose, į pritrenktųjų susirinkimą 
atėjo vieni nevykėliai. Jie spietėsi mažame blausiai apšviesta- 
me kambarėlyje už sporto baro, mažoje gatvelėje atokiau nuo 
pagrindinės gatvės, kurioje anksčiau turistai darydavo, ką 


turistai mėgsta, valgydavo turistų maistą, vairuodavo turistų 

elektromobilius ir pozuodavo turistų nuotraukoms su Dolės 
Parton atvaizdu ir turistų kasyklose ieškodavo turistų auk- 
so. Tiems, kurių skonis kiek iškrypęs, buvo „Titaniko“ mu- 
ziejaus atrakcionas, kur galėjai pamatyti smuiką, priklausiusį 
laivo orkestro vadovui Volisui Hartliui, ir pasigrožėti dovano- 
mis šimtui trisdešimt trims vaikams, kurie nuskendo su laivu, 
„mažiausiems didvyriams“. Dabar, pasauliui pasikeitus, kai vi- 
sur „Titanikas“ ir visi skęsta, pramogų centras buvo uždary- 
tas. Sporto baro neuždarė, nes vyrai sunkiais laikais geria, tai 
nesikeičia, tik varžybos ekranuose buvo rodomos pakartoti- 
nai, visos profesionalų lygos nutraukė darbą, MLB NBA NFL 
nebebuvo. Jų šešėliai judėjo dideliuose ekranuose, juose ret- 
karčiais sumirgėdavo ir žinių laidų nuotrupos gebančių prisi- 
jungti prie palydovų drąsių žurnalistų dėka. 

Žaibų pritrenktieji buvo dviejų rūšių. Pirmieji buvo labai 
šnekūs. Į šį žaibas trenkė keturis kartus, bet tas buvo rekor- 
dininkas — septyni kartai. Daugelis sakė, kad jiems pakrikę 
nervai, skauda galvą, kad juos ištinka panikos priepuoliai. Jie 
pernelyg prakaituoja, kankinami nemigos, viena koja pradėjo 
paslaptingai trauktis. Jie verkia, nors verkti nėra dėl ko, at- 
sitrenkia į duris ir kliūva už baldų. Jie prisiminė, kad žaibo 
smūgis ištrenkė juos iš batų ir nuplėšė nuo kūno drabužius, 
taigi paliko ne tik pritrenktus, bet ir nuogus. Nudegimo žy- 
mių nebuvo, todėl žmonės kaltino juos, neva jie piktinasi per 
smarkiai ar per ilgai. Jie su pagarbia baime kalbėjo apie žai- 
bus iš giedro dangaus. Daugelis tvirtino, kad tai tikybinė pa- 
tirtis. Jie savo akimis regėjo velnio darbą. 

Antrieji buvo tylūs. Šie pritrenktieji vieniši sėdėdavo kam- 


puose, užsidarę mįslinguose pasauliuose. Žaibas nubloškė 

juos kažkur toli, ir jie arba negalėjo, arba nenorėjo atskleisti 
savo paslapčių. Kai Teresė, Mersedesa ar maža kas ji dabar 
bandydavo juos kalbinti, jie išsigąsdavo ir pasitraukdavo arba 
staiga atsakydavo baisiai piktai, šiepdami dantis ir draskyda- 
mi klausinėtoją nagais. 

Iš jų jai jokios naudos. Šie žmonės silpni ir palaužti. Ji išė- 
jo iš susirinkimo ir ėmė skalauti gerklę tekila, ir kai jau buvo 
matyti butelio dugnas, jos galvoje prabilo balsas, ir ji pamanė, 
kad turbūt reikėtų nustoti gerti. Balsas buvo moters, ramus ir 
lygus, ir ji girdėjo jį labai aiškiai, nors niekas su ja nesikalbėjo. 
Aš tavo motina, pasakė balsas, ir nespėjo ji išsižioti ir atšau- 
ti ne, tu nesi mano motina, nes mano motina niekada man 
neskambina, net per mano sušiktą gimtadienį, paskambintų 
nebent susirgusi vėžiu, tada turbūt gaučiau sumautą žinutę, 
prašančią apmokėti gydymo išlaidas, ji nespėjo nieko atsa- 
kyti, nes balsas pareiškė, ne, ne ta motina, tavo motina prieš 
maždaug devynis šimtus metų, motina, kuri įliejo stebuklin- 
gą galią tau į kūną, ir dabar tu ją panaudosi tinkamai. Gera 
buvo tekila, susižavėjusi garsiai ištarė ji, bet vadinamoji moti- 
na galvoje nesutriko, aš tau pasirodysiu, kai būsiu pasiruošusi, 
tarė ji, bet kad tau būtų lengviau manimi patikėti, galiu pa- 
sakyti pavardę ir numerį tavo vogtoje kortelėje, niekingo seifo, 
kuriame laikai savo vadinamąsias brangenybes, vietą ir kodą. 
Jei nori, galiu papasakoti, ką atkirto tavo tėtis, kai pasakei no- 
rinti studijuoti anglų kalbą, ir ką tu su ja veiksi, tarė jis, būsi 
advokato padėjėja be teisininko kvalifikacijos ar sekretorė, gal 
nori išgirsti, kaip septyniolikos metų pavogei seną raudoną 
automobilį nudengiamu viršum ir lėkei į vakarus ir pietus 


nuo Aventūros į Flamingą, nesirūpindama, gyvensi ar mirsi. 

Žinau visas tavo paslaptis, bet, laimė, myliu tave kaip dukterį, 
kad ir ką padarei, nors ir nužudei tą poną, dabar tai nesvarbu, 
nes vyksta karas, ir man reikia kareivių, o tu jau įrodei, kad 
puikiai moki daryti tai, kam man tavęs reikia. 

Sakai, tau nesvarbu, kad žudau žmones, paklausė Teresė 
Saka nekalbėdama, ką aš darau, paklausė savęs, aš kalbuosi 
su balsu galvoje, dabar jau girdžiu balsus? Kas aš, Joana Ar- 
kietė? Mačiau televizijos laidą. Ją sudegino. Ne, atsakė balsas 
galvoje. Tu ne šventoji, aš irgi ne. 

Tu nori, kad žudyčiau žmones, vėl paklausė ji, tylomis, 
galvoje, suprasdama, kad ne pasigėrė, o išprotėjo. 

Ne žmones, atsakė balsas. Mes medžiojame stambesnius 


Žvėris. 


Vėl atsidūręs prie „Bagdado“ durų, ponas Džeronimas jau ži- 
nojo, kad iki šios dienos neišmanė nieko, ne tik apie pasaulį, 
bet ir apie save ir savo vietą jame. Bet dabar jis kai ką žino, ne 
viską, bet gera pradžia — pusė darbo. Reikia pradėti iš nau- 
jo, ir jis žino, nuo kur, paprašė Dunijos grąžinti jį į šią vietą, 
bandys išgydyti pirmą ligonį. Ji paliko jį čia ir dingo tvarkyti 
kitų reikalų, bet jis dabar prisijungęs prie džinų bendravimo 
sistemos ir dėl tos nepaprastos vidinės padėties nustatymo sis- 
temos tiksliai žino, kur ji yra kiekvieną akimirką, taigi jos kū- 
niškasis išnykimas tėra smulkmena. Jis paskambino prie durų 
ir ėmė laukti. Paskui prisiminė, kad tebeturi raktą. Jis vis dar 
veikė, pasisuko spynoje lyg niekur nieko, lyg jis nebūtų buvęs 
išvytas iš šitų namų, kuriuos užkrėtė siaubinga liga. 

Kiek laiko jis praleido Parystane? Dieną, pusantros? Bet 


čia, žemutiniame pasaulyje, prabėgo aštuoniolika mėnesių, 

gal daugiau. Per aštuoniolika mėnesių žemėje įvyko daug 
permainų, apie tūkstantmečio pradžią prasidėjo ir iki šiol te- 
besitęsia greitėjimo amžius. Dabar visos mūsų istorijos pasa- 
kojamos sparčiau, mes įpratę prie greitėjimo, mes užmiršome 
senojo lėtumo, gaišlumo, žiūrinėjimo, trijų tomų romanų, ke- 
turių valandų filmų, trylikos serijų serialų malonumus, truk- 
mės, delsimo malonumus. Daryk, ką turi daryti, pasakok 
savo istoriją, gyvenk savo gyvenimą, paskubėk, greičiau grei- 
čiau. Stovint prie „Bagdado“ durų, jam prieš akis iškilo pus- 
antrų šio miesto metų, siaubo klyksmai, žmonėms vis dažniau 
pakylant, ir čia pat priešybės, gniuždymai, žmonės, suploti 
kaip blynas dėl vietinio visuotinės traukos didėjimo, lygiai 
kaip kiniškos dėžutės pasakoje, pamanė ponas Džeronimas, 
be to, būrius miestiečių nenuspėjamai puldinėjo didieji ifri- 
tai, apžergę skraidančiąsias urnas, didieji ifritai siūlė milžiniš- 
ką atlygį, didžiules skrynias su brangakmeniais, kiekvienam, 
kuris nurodys vyrą ar moterį be ausų lezgelių. Buvo paskelbta 
karinė padėtis, ir nepaprastosios tarnybos puikiai padirbėjo, 
ugniagesių tarnybos komandos su kopėčiomis rūpinosi plū- 
duriuojančių ore žmonių reikmėmis, policija, padedama na- 
cionalinės gvardijos, palaikė gatvėse šiokią tokią tvarką. 

Po miestą bastėsi religinės gaujos, ieškodamos kaltųjų. 
Vieni nužiūrėjo merę, kurios įdukra Audra, stebuklingoji sąži- 
ningumo vertintoja, buvo šmeižikiškai pavadinta velnio sėkla. 
Minia tikratikių, kuriems priešiškumas atrodė atsidavimo 
Dievui priedas kaip Hardis prie Lorelio', susirinko prie merės 
rezidencijos — puolė iš trijų pusių, kelto terminalo, Ist Endo 
aveniu ir FDR gatvės — paskui, tiesiog pasibaisėtina, jiems 


* Holivudo komikų, lieso ir storo, duetas. 

pavyko užimti ir padegti istorinį pastatą. Sėkminga Greisio 
rūmų ataka buvo naujiena net tais pakrikusiais laikais, nes 
priešakinė puolėjų rikiuotė, susidūrusi su šarvuočių dalinio 
kariais, šaudančiais iš didelio galingumo šturmo ginklų, ne- 
krito, net daug kartų peršauti, tiek į galvą, tiek į pilvą, bent 
taip pasakojama, ir nors ryšiai nebeveikė, ši istorija sparčiai 
išplito. Kai kurie pasakojimai buvo papildyti keista smulkme- 
na: buvo užpulti keli furgonai, tarp jų žuvų pardavėjo, ir kai 
buvo atplėštos užpakalinės durys ir negyvos žuvys tarp ledų — 
ilgapelekiai tunai, raudonosios lašišos, karališkosios lašišos, 
didžiosios lašišos, kuprės, ledjūrio polakai, juodadėmės men- 
kės, jūrų liežuviai, paprastieji merlangai - stiklinėmis akimis 
įsistebeilijo į kruvinus demonstrantus, kelios pratrūko kvatoti, 
nors ir buvo negyvos. Istorija apie parazitus fanatikus primi- 
nė ponui Džeronimui Žydrosios Jasmynos pasaką apie besi- 
juokiančią žuvį, ir jis dar kartą įsitikino, kad daugelis dalykų, 
anksčiau laikytų pramanais, tapo kasdienybe. 

Jis nieko nežinojo apie parazitus džinus, kol Dunija jam ne- 
pašnibždėjo ir neatskleidė jo džiniškojo paveldo. Vienas didžių- 
jų ifritų, Žvilgusis Rubinas, buvo parazitų džinų valdovas, ge- 
bantis kuriam laikui apsėsti žmogų, o paskui paleisti jį gyvą, ir 
tai sensacingai įrodė, užgrobdamas finansų titano Danieliaus 
Aronio kūną, o žemesnieji parazitai buvo pėstininkai, tarnau- 
jantys karvedžiui Rubinui. Tačiau Žvilgusis Rubinas galėjo gy- 
venti ir neįsikūręs gyvos būtybės kūne, o jo parazitai sekėjai 
buvo ne tokie galingi ir ne tokie apsukrūs. Žemėje jiems reikėjo 
šeimininko — šuns, gyvatės, šikšnosparnio vampyro, žmogaus — 
o kraustydamiesi kitur, jie sunaikindavo savo laikiną būstą. 


* Oficiali Niujorko mero rezidencija. 

Akivaizdu, kad Zamurado gauja kariauja daugeliu frontų, 
pamanė ponas Džeronimas. Ją įveikti bus nelengva. 

Merė su dukrele Audra pabėgo iš degančio pastato nenu- 
kentėjusios. Ir vėl pasakojimai, sklindantys apie jų išsigelbė- 
jimą, linko tai aiškinti antgamties įsikišimu. Anot šios versi- 
jos (kitos, įtikinamesnės, mūsų nepasiekė), nežinoma audros 
mažylės motina buvo džinė; nenorėdama auginti su žmo- 
gumi pradėto vaiko, pametė jį prie merės durų, bet budriai 
stebėjo mažylę iš tolo, ir pamačiusi, kad dukrytei gresia pa- 
vojus, įžengė į degantį namą, apsiautė Rozą Fast su mažąja 
Audra apsauginiu skydu ir nuvedė į nepavojingą vietą. Faute 
de mieux , pateikiame tokią istoriją. 

Kokia nepatikima yra istorija! Pusiau tiesos, neišmany- 
mas, apgavystės, sumėtytos pėdos, apsirikimai, melagystės ir 
kažkur po jais visais slypinti tiesa, kuria lengva liautis tikė- 
ti, todėl lengva pasakyti, kad tai chimera, tokio dalyko nėra, 
visos tiesos santykinės, besąlygiški vieno įsitikinimai kitam 
yra pramanas; bet mes atkakliai tvirtiname, mes pabrėžtinai 
tvirtiname, kad tokios svarbios idėjos negalima užleisti re- 
liatyvumo skleidėjams. Tiesa yra, ir anuo metu stebuklingos 
Mažylės Audros galios buvo regimas įrodymas. Jos šlovingam 
atminimui mes atsisakome tiesą pripažinti „tiesa“. Gal mes ir 
nežinome, kas yra tiesa, bet ji yra. Nesame tikri, kaip Roza 
Fast ir Audra ištrūko iš degančių mero rūmų, bet galime pri- 
pažinti, kad daug ko nežinome, ir laikytis to, ką žinome: jos 
pabėgo. Paskui merė paklausė saugumo tarnybos patarimo, 
apsigyveno slaptoje būstinėje ir valdė miestą iš nežinomos 
vietos. Vieta nežinoma; jos didvyriškas valdymas žinomas. Ji 


* Nesant geresnio (pranc.). 


239 


telkė kovai su didžiųjų ifritų sukelta sumaištimi, ji per radiją 
ir televiziją tikino miestiečius, kad daroma visa kas įmanoma 
jiems padėti ir netrukus bus padaryta dar daugiau. Ji tapo 
pasipriešinimo veidu ir balsu ir nematoma matė, kas vyksta 
mieste. Tai žinome, o ko nežinome, nieko nekeičia. Toks yra 
mokslinis požiūris. Jei neslepi, kad tavo žinojimas ribotas, di- 
dėja klausytojų pasitikėjimas tuo, ką sakai žinąs. 

Miestas tapo karo zona, karas persimetė ir į „Bagdadą. 
Grafičiai, nuvalkiotos frazės, nešvankūs užrašai, išmatos, pa- 
statas, nuniokotas iš lauko ir iš vidaus. Langai užkalti lento- 
mis, daug stiklų seniai išmušta. Jis įžengė į aptemdytą fojė ir 
iškart pajuto metalą, prispaustą prie smilkinio, išgirdo aukš- 
tą įsiaudrinusį balsą, grasinantį mirtimi, šis namas užimtas, 
močiakrušy, atlapok marškinius, atlapok prakeiktus marški- 
nius, jis turėjo parodyti, kad neapsijuosęs granatomis, kad jis 
ne bomba, kuriai kažkas liepė ateiti čia ir nuodugniai išva- 
lyti pastatą, kas tave pasiuntė, močiakrušy, iš kur tu. Įdomu, 
pamanė jis, aš judu palengva kaip paprastai, o visa aplinkui 
būtų galima sulėtinti, vyro su ginklu balsą tempti, kol jis tap- 
tų neskubus ir žemas, ir aš galiu lėtinti dar labiau, tereikia pa- 
norėti, štai šitaip, dabar kietuoliai fojė tamsoje kaip statulos, 
jis gali paimti ginklą už vamzdžio ir ištraukti, šitaip, ir su- 
maigyti it plastikinį žaislą, beveik smagu. Jis gali tai padaryti, 
o dabar visi gyventojų ginklai paversti morkomis ir agurkais. 
O, jis gali šitaip padaryti, o dabar visi jie nuogi. Jis leido jiems 
pagreitėti — ar sau sulėtėti — ir patenkintas stebėjo dar vieną 
virsmą, banditų — išgąsdintais vaikais, kas kaip ką dinkim iš 
čia. Kai jie ėmė trauktis nuo jo, užsidengę vyriškumą, jis pa- 


klausė, Sesuo Olbi, Žydroji Jasmyna, šie vardai jums ką nors 

reiškia? Ir vyrukas, kuris buvo prispaudęs revolverį jam prie 
smilkinio, dabar durklu pervėrė jam širdį: 

— Tos skraidančios bobos? Balionai? — Jis atitraukė rankas 
nuo intymių vietų ir skėstelėjo. - Amen, brolau. Ištiško. 

— Ką turi omeny? — paklausė ponas Džeronimas, nors ir 
suprato, ką jis turi omeny. 

— Kaip žaislas, pilnas saldainių, — atsakė nuogalius. — 
Trinkt. Pokšt. 

Ši siužeto linija turėjo baigtis kitaip. Jis grįš iš Fėjų šalies, 
apdovanotas antgamtinėmis galiomis, ir išgelbės Jasmyną ir 
Seserį. Pasinaudos neseniai įgytais įgūdžiais ir atsargiai nuleis 
jas ant žemės, išklausys jų skundus, pripažins kaltę, atsiprašys, 
apkabins jas, grąžins joms gyvenimo kasdienybę, išgelbės jas 
nuo beprotybės ir draugiškai atšvęs jų išgelbėjimą. Manė, kad 
tą akimirką sveikas protas pradės grįžti į pasaulį, ir jis drauge 
su kitais bus to blaivumo nešėjas. Beprotybė, įsiskverbusi į šį 
pasaulį, per ilgai darė, ką nori. Laikas atsikvošėti, ir jis norėjo, 
kad procesas prasidėtų čia. Jos mirė — iš bado ar buvo nužu- 
dytos, nušautos beprotybės savo malonumui, gal net šių nuo- 
gų vaikinų, apimtų beprotybės, ir jų lavonai plūduriavo laip- 
tinėje, kol prisipildė mirties dujų, kol sprogo, kol jų viduriai it 
glitus lietus... jis tikėjosi visai kitokios pabaigos. 

Jis apieškojo namą, jau beveik apleistą. Sienos kruvinos. 
Gal nuo sprogusių Sesers ir Jasmynos lavonų. Viename kam- 
baryje kibirkščiavo plikas laidas, bet kada gali kilti gaisras. 
Beveik visi tualetai užsikimšę. Beveik visos kėdės sulaužytos, 
o keliuose butuose ant grindų mėtosi sudraskyti čiužiniai. Jo 
butas buvo apiplėštas iš esmės. Dabar jis nebeturi nieko, iš- 
skyrus drabužius, kuriais vilki. Nesitikėjo, kad lauke, ten, kur 

paliko, stovės jo sunkvežimis, todėl nenustebo, kad jis dingęs. 
Visa tai nesvarbu. Išėjo iš „Bagdado“, apimtas naujo jausmo, 
įtūžio, suprasdamas, kodėl Dunija dega rūstybe po tėvo nu- 
žudymo. Karas ką tik tapo asmeniškas. 

Mintyse iškilo posakis „iki mirties“, ir jis šiek tiek nuste- 
bęs suvokė, kad tai ir turi omeny. 

Filosofės ir Oliverio Oldkaslo niekur nebuvo matyti. Gal 
jie dar gyvi. Gal jiems pavyko grįžti namo. Reikia iškart ke- 
liauti į „La Incoerenza“. Visų pirmiausia. Jam nebereikia ža- 


liojo pikapo. Jis keliauja naujaip. 


Jis pamažu suvokė, kuo tapo jo gyvenimas. Kad buvo paki- 
lęs nuo žemės, žinojo puikiai. Taip nutiko, jis su tuo susitai- 
kė. Nusileido nejučiomis, netikėtai, kaip ir pakilo, ir supra- 
to, kad tai slaptos savasties, apie kurios buvimą iki tol nieko 
neįtarė, atsivėrimo pasekmė. Bet gal nusileidimui darė įraką 
ir žmogiškasis faktorius: jis įveikė savo kaltę, tai, ką dažnai 
laikydavo savo kalte. Tomis vienišomis kybojimo valandomis 
jis pažvelgė į akis tamsiausiems dalykams savo gyvenime, at- 
siskyrimo nuo to ankstesnio gyvenimo skausmui, atsižadėto 
kelio kančiai, kelio, kuris jo atsižadėjo. Pripažinęs savo gilią 
žaizdą, parodęs ją sau, jis tapo stipresnis už negalią, nusipel- 
nė visuotinės traukos ir grįžo ant žemės. Taip pirmas ligonis 
tapo ne tik užkrato platintoju, bet ir gydytoju. 

Lyg būtų atsidūręs kitame kailyje. Ar lyg jis, kitas, būtų 
tapęs nauju savo kūno, kuris jam svetimas, gyventoju. Iš jo 
minčių išnyko amžius, ir prieš akis iškilo didžiulių galimybių 
laukas, pilnas baltų gėlių, kiekviena — teisė į stebuklą. Baltoji 


plėnūnė yra pomirtinio gyvenimo gėlė, bet jis niekada nesi- 

jautė toks gyvas. Be to, jam toptelėjo, kad levitacijos prakei- 
kimas turi šį tą bendro su jo dabartine būsena: vietinis povei- 
kis stipresnis už gamtos dėsnius. Pavyzdžiui, gebėjimas judėti 
labai greitai, pasauliui lyg ir sustingus, reliatyviojo judėjimo 
galia, kurios jis vis dar nesuprato, bet kuria naudotis buvo 
stulbinamai lengva. Nebūtina žinoti vidaus degimo variklio 
paslapčių, priminė sau, norint vairuoti automobilį. Džino 
esmė, suprato jis, ir yra tokie vietiniai burtai. Jis vis dar žmo- 
gus, todėl lėtokas — negali lėkti taip sparčiai, kaip Žaibų Prin- 
cesė, — bet ji atskleidė jo kūnui dūmų ir ugnies, kurie gana 
greitai jį nešioja, paslaptis. 

Taigi po valandėlės susiliejusios erdvės ir pakeisto laiko jis 
vėl stovėjo nuniokotose „La Incoerenza“ vejose; buvo sodinin- 
kas, todėl suprato galįs iškovoti bet vieną mažutę pergalę. Visi 
žino vieną pasaką apie džiną, Aladino žibinto džiną, pastačiu- 
sį jam rūmus su puikiais sodais, tinkamus gyventi su mylimą- 
ja, gražuole princese Badralbudur, ir nors ši istorija veikiau- 
siai prancūzų klastotė, kiekvienas žodžio vertas džinas geba 
išburti neblogus rūmus su sodu greičiau, nei spragtelėtum 
pirštais ar suplotum delnais. Ponas Džeronimas užsimerkė, 
ir jam prieš akis iškilo baltųjų plėnūnių laukas. Jis pasilenkė 
įkvėpti kerų aromato ir išvydo mažutį „La Incoerenza“ dva- 
rą, tobulą iki smulkmenų kaip prieš didžiąją audrą, jis buvo 
milžinas, klūpantis priešais sodybą įpūsti jai naujos gyvybės, 
o baltosios gėlės, irgi milžiniškos, palyginti su mažučiu namu 
ir žemės sklypu, švelniai siūbavo aplinkui. 

Kai jis atsimerkė, burtai buvo padarę savo darbą. „La In- 
coerenza“ atgavo ankstesnį puikumą, dumblo ir šiukšlių, at- 


neštų upės, neliko nė pėdsako, nesunaikinamas praeities 

mėšlas buvo dingęs, o didingi išrauti medžiai vėl žaliavo, lyg 
niekada nebūtų graibstę oro šaknimis, apskretusiomis juodu 
purvu, ir visas jo daugelio metų darbas buvo atkurtas, akme- 
ninės spiralės, Nugrimzdęs sodas, horizontalusis Saulės laik- 
rodis, rododendrų miškas, Minojo labirintas, nuošalūs gy- 
vatvorių slepiami kampeliai, ir iš auksinio miško atsklido 
garsus džiaugsmo riksmas, ir jis suprato, kad Filosofė gyva 
ir pradeda suvokti, kad pesimizmas — ne vienintelė pažiūra į 
pasaulį, kad padėtis gali pasikeisti ne tik į bloga, bet ir į gera 
ir kad stebuklų būna. 

Jie gyveno kaip paukščiai, Aleksandra ir jos Oldkaslas, iš 
pradžių plasnodami tuščiuose kambariuose, paskui, kadangi 
vis kilo, priversti palikti namą ir sklandyti po lapija. Bet juo- 
du buvo pinigingi paukščiai. Aleksandra Farinja perėmė tėvo 
įprotį laikyti absurdišką sumą grynųjų saugykloje, paslėptoje 
už portreto Horentietiška maniera, ir tie pinigai suteikė jai ir 
dvaro valdytojui galimybę išgyventi. Banknotai juos iš dalies 
apsaugojo, nors būta įsilaužimų, daug kas pavogta, tikriausiai 
pačių apsaugininkų, bet šiais laikais be įstatymų jie nepatyrė 
nei fizinio, nei seksualinio smurto, sodyba buvo daugmaž sau- 
goma, įsibraunama tik kartais, pagaliau jie buvo tik apiplėšti, 
nei nužudyti, nei išprievartauti. Banknotais buvo apmokami 
nepaprastųjų tarnybų apsilankymai su šviežiu maistu, gėrimu 
ir kitomis atsargomis, kurių jiems reikėjo. Dabar jie buvo pa- 
kilę į maždaug keturių metrų aukštį ir reikiamus daiktus lai- 
kė įmantriuose dėžių ir pintinių rezginiuose, kabančiuose ant 
didelių šakų miške, padarytuose vietos darbininkų ir, žinoma, 
apmokėtuose grynaisiais. Miške gamtos reikalus jie galėjo atlik- 


ti nepastebėti, nesigėdydami, o kartais - beveik su malonumu. 

Bet liūdesys didėjo, ir bėgant mėnesiams Aleksandra Blis 
Farinja suvokė, kad laukia galo, trokšta, kad jis ateitų greitai 
ir, jei įmanoma, be skausmo. Ji dar nepanaudojo nė trupu- 
čio santaupų nusipirkti medžiagoms, kurios galėtų išpildyti 
tą norą, bet dažnai apie tai pagalvodavo. Ir staiga vietoj mir- 
ties pasirodo ponas Džeronimas, prarastas pasaulis stebuklin- 
gai atkurtas, laikas atsuktas atgal ir gimsta viltis — pražuvu- 
si ir neįtikėtinai atrasta iš naujo it brangus žiedas, pamestas 
prieš aštuoniolika mėnesių ir aptiktas seniai nedarinėjamame 
stalčiuje — kad galbūt viskas gali būti kaip buvo. Viltis. Ji su- 
šuko jam su nepaprasta viltimi balse. „Mes čia. Štai čia. Čia 
mes.“ O paskui beveik maldaujamai, nuogąstaudama, kad jos 
mažutį optimizmo balioną pradurs neigiamas atsakymas: „Ar 
gali mus nuleisti ant žemės?“ 

Taip, jis gali, jis užsimerks ir įsivaizduos mažutes jų figū- 
rėles, nusileidžiančias ant vėl sužaliavusių atkurto dvaro vejų, 
ir štai ji, bėga prie jo, apkabina jį, o Oliveris Oldkaslas, kadai- 
se grasinęs jam mirtimi, dabar stovi, nusiėmęs kepurę, dėkin- 
gai nulenkęs galvą, ir nė kiek nesipiktina, kad Filosofė apibė- 
rė pono Džeronimo veidą bučiniais. Labai dėkingas, murma 
Oldkaslas. Nenutuokiu, kaip tu tai padarei, po perkūnais, ir 
vis dėlto. Labai dėkingas. 

Ir šita, visa šita, sušuko Aleksandra, sukdamasi ratu. Tu 
nuostabus darbininkas, Džeronimai Manezesai, štai kas tu. 

Jei jis būtų paklausęs džiniškosios savasties, tai būtų čia 
pat su ja pergulėjęs, ant stebuklingai atžėlusios žolės Oliverio 
Oldkaslo akivaizdoje, o taip, jį apėmė geismas, bet jis pri- 
siekė dėl švento reikalo, jis tarnauja Dunijai, naujajai džinų 


Kalno Karalienei, ir žmogiškoji savastis primygtinai reikalavo 

prisiminti priesaiką; gyvenimas, jo gyvenimas, deramai atsi- 
naujins tik tada, kai mūšio lauke bus pergalingai įsmeigta jos 
vėliava. 

Turiu eiti, pasakė jis, ir Aleksandra Blis Farinja nusivylusi 
patempė lūpą, o Oliveris Oldkaslas, priešingai, niurzgliai ir 


džiaugsmingai išsišiepė. 


Tolimoje A. šalyje kartą gyveno kilniaširdis karalius, visų val- 
dinių vadinamas Tautos Tėvu. Jis buvo pažangių pažiūrų ir 
pasirūpino, kad šalis atitiktų šių dienų reikalavimus: įdiegė 
laisvus rinkimus, gynė moterų teises, įsteigė universitetą. Jis 
nebuvo turtingas ir sudurdavo galus su galais, pusę rūmų pa- 
vertęs viešbučiu, kuriame dažnai gerdavo arbatą su gyven- 
tojais. Jis sužavėjo šalies ir Vakarų jaunimą, įteisinęs hašišo 
gamybą ir prekybą; kokybė buvo kontroliuojama ir žymima 
valstybės patvirtintais ženklais, auksiniu, sidabriniu ir bron- 
ziniu, nelygu grynumas ir kaina. Geri buvo metai, to kara- 
liaus valdymo metai, nors gal ir naivūs, deja, jo sveikata paš- 
lijo: skaudėjo nugarą, nusilpo akys. Jis išvyko į Italiją darytis 
operacijos, bet kol jo nebuvo, buvęs ministras pirmininkas 
irgi atliko operaciją, išpjovė karalių iš valstybės ir užgrobė 
valdžią. Vėlesnius tris dešimtmečius karalius gyveno tremtyje, 
kaip paprastai tenkindamasis ramiais pomėgiais: šachmatais, 
golfu ir sodininkyste, o buvusioje jo karalystėje užvirė tikras 
pragaras. Ministras pirmininkas ilgai neišsilaikė, paskui kilo 
genčių grupuočių nesutarimai, ir mažiausiai vienas galingų 
A. kaimynų pamanė, kad šalis prinokusi nuskinti kaip uoga. 
Taigi įsiveržė svetima kariuomenė. Užsieniečiai nuolat da- 


rydavo šią klaidą — bandydavo užkariauti A. kraštą, — bet uo- 

degą paspaudę visada nešdavo kudašių arba krisdavo mūšio 
lauke ir pasotindavo sulaukėjusius šunis, kurie nebuvo išran- 
kūs ėdesiui ir mielai rydavo net tokį siaubingą užsieninį peną. 
Bet atremtą užsieniečių puolimą pakeitė dar baisesnis dalykas, 
kraugeriška nemokšų, pasivadinusių Kalikais, gauja, lyg vien 
vardo pakaktų jiems tapti tikrais mokslininkais. Kalikai iš tie- 
sų stropiai studijavo draudimo meną ir labai greitai uždraudė 
tapybą, skulptūrą, muziką, teatrą, kiną, žurnalistiką, hašišą, 
balsavimą, rinkimus, individualizmą, prieštaravimą, malonu- 
mą, laimę, biliardo stalus, švariai nuskustus smakrus (vyrų), 
moterų veidus, moterų kūnus, moterų išsilavinimą, moterų 
sportą, moterų teises. Mielai būtų uždraudę ir pačias moteris, 
bet net jie suprato, kad tai vargu ar įmanoma, todėl pasiten- 
kino, kuo labiau apsunkinę moterims gyvenimą. Pirmosiomis 
Pasaulių Karo dienomis apsilankęs A. šalyje, Zamuradas Di- 
dysis iškart suprato, kad tai ideali vieta įkurti bazę. Įdomi ir 
nedaugeliui žinoma smulkmena: Zamuradas Didysis aistrin- 
gai mėgo aukso amžiaus mokslinę fantastiką ir būtų galėjęs su 
draugais, jei būtų jų turėjęs, aptarinėti tokių šio žanro meis- 
trų kaip Saimakas, Blišas, Hendersonas, Van Vogrtas, Polis ir 
Kornbluras, Lemas, Besteris, Zelaznis, Klarkas ir L. Spreigas 
de Kampas kūrybą. Tarp jo mėgstamiausių buvo Aizeko Azi- 
movo klasikinis kūrinys „Fondas“, ir jis nusprendė pavadinti 
savo operaciją A. kaip tą romaną. Fondas, kurį jis įkūrė ir ku- 
riam vadovavo — iš pradžių padedamas Burtininko Zabardas- 
to, o po ginčo su juo vienas — greitai įsitvirtino A. labai pa- 
prastu būdu: Zamuradas nusipirko naujuosius šalies valdovus. 

— Aš nusipirkau šią šalį, — girdavosi jis šalininkams. —- Da- 


bar ji mūsų. 

Sunku nebuvo. Apie požeminius Zamurado Didžiojo 
brangakmenių urvus tarp džinų sklinda legendos. Ko gero, ir 
mes manome, kad tai tikėtina, bent viena tų olų buvo atšiau- 
riame kalnuotame A. rytinio pasienio ruože, kalnų gelmė- 
se, nuo žmonių akių slepiama akmens vartų. Kai Zamuradas 
pasirodė Kalikų vadovams, šiems įvarė baimės jo milžiniškas 
dydis, jie mirtinai išsigando iš ugnies gimusio džino — bet ir 
paklaiko iš godulio, išvydę didžiulėse rankose po auksinį du- 
benį, pilną deimantų ir smaragdų, nešamų atsainiai, lyg tai 
būtų mažmožis. Iš dubenų pabiro deimantai, didesni už Ko- 
hinūrą, nuriedėjo grindimis ir sustojo prie tirtančių Kalikų 
kojų. „Galite gauti šių niekučių tiek, kiek norite, - pasakė Za- 
muradas dideliu balsu, — ir galite daryti su šira Dievo užmirš- 
ta šalimi, ką norite, nors ir vėją uždrauskite, man vis tiek, ga- 
litre uždrausti debesims lyti ar saulei šviesti, maloniai prašom. 
Bet nuo šiol jūs, Kalikai, priklausote Fondui ir turite rūpintis, 
kad būčiau patenkintas. O jei ne, gali nutikti negerų dalykų, 
štai tokių. — Jis spragtelėjo pirštais, ir vienas Kalikų, sulinkęs 
į kuprą džiūsna išpuvusiais dantimis, be galo nekentęs šokių 
muzikos, akimirksniu virto rūkstančių pelenų krūva. — Tik 
demonstracija“, - sumurmėjo Zamuradas Didysis ir padėjo 
dubenis su brangakmeniais ant žemės. 

Kol Dunija ir ponas Džeronimas buvo Fėjų šalyje, Za- 
murado šurvė leidosi į tokias „demonstracijas“, tik platesniu 
mastu, nes jos buvo skirtos įbauginti žmonių padermei ir 
priversti romiai paklusti. Sakome „Zamurado šutvė“, nes, 
kaip jau minėta, pats didysis ifriras buvo iš prigimties prie 
tinginio, labiausiai mėgdavo, pavedęs nešvarų darbą kitiems, 
pats gulinėti pavėsinėje, gerti, valgyti vynuoges, žiūrėti por- 

nografiją per televizorių ir leistis aptarnaujamas asmeninio 
džinių pulko. Iš aukštutinio pasaulio jis atsivedė nedidelę 
žemesniųjų džinų kariuomenę ir dažniausiai tik nurodyda- 
vo jiems, į kurią pusę traukti, ir jie išžygiuodavo žudyti gar- 
sių asmenybių, skandinti laivų, numušinėti lėktuvų, trikdyti 
fondų biržų kompiuterių darbo, užkeikti vienų žmonių kilti 
nuo žemės, kitų gniužti, papirkinėti vyriausybių brangak- 
meniais, kurių jis šitiek turi, kad ir kitos šalys patektų į jo 
įtakos sritį. Tačiau beveik neabejotina, kad visaverčių juodų- 
jų džinų, nusileidusių į žemutinį pasaulį, niekada nebūdavo 
daugiau kaip šimtas, prie jų dar reikia pridėti žemesnes para- 
zitų džinų rūšis. Taigi planetoje su septyniais milijardais gy- 
ventojų švaistėsi du trys šimtai užkariautojų. Britanijos im- 
perijos klestėjimo laikais didžiulėje Indijoje ne daugiau kaip 
dvidešimt tūkstančių britų sėkmingai valdė tris šimtus mili- 
jonų indų, bet net tas įspūdingas laimėjimas nublanksta, pa- 
lyginti su juodųjų džinų iškilimu. Didieji ifritai nė kiek ne- 
abejojo, kad džinai visokeriopai pranašesni už žmones, kad 
žmonės su visomis jų pretenzijomis į civilizaciją ir pažangą 
nedaug nutolo nuo pirmykščių, ginkluotų lanku ir strėlėmis, 
ir kad šioms padugnėms būtų laimė tūkstantmetį ar du pa- 
vergauti aukštesnei rasei, iš jos mokantis. Zabardastas net 
pareiškė, kad tai juodųjų džinų našta, pareigos, kurias jie 
pasiryžę eiti. 

Didžiųjų ifritų panieka valdiniams, iš kurių taip lengva 
verbuoti pagalbininkus paremti naujajai imperijai, tik didėjo. 

— Godulys ir baimė, — pasakė Zamuradas trims kitiems 
vadams, kaip paprastai susitikusiems ant tamsaus debesies, 


besisukančio aplink žemę ties pusiauju: nuo jo jie stebėdavo 

ir vertindavo paprastus mirtinguosius apačioje, - baimė ir go- 
dulys yra priemonės, kuriomis šias menkystes galima valdyti 
tiesiog juokingai lengvai. — Po šios pastabos Burtininkas Za- 
bardastas garsiai nusijuokė, nes visi puikiai žinojo, kad Za- 
muradas neturi nė lašo humoro jausmo. Zamuradas perbedė 
jį akimis, neslėpdamas priešiškumo. Praraja tarp dviejų vyres- 
niųjų ifritų kasdien didėjo. Jie susitaikė, padarė paliaubas ir 
vėl kovojo drauge, bet pyktis teberuseno. Jie pažinojo vienas 
kitą be galo seniai, ir jų draugystė ėjo į pabaigą. 

Debesies vidury sukibirkščiavo žaibas. Rahymas Krauge- 
rys ir Žvilgusis Rubinas pasistengė pakeisti temą. 

— O religija? - paklausė Kraugerys. — Ką daryti su ja? Apa- 
čioje tikinčiųjų gausėja dar sparčiau negu anksčiau. — Žvil- 
gusis Rubinas, apsišaukęs Sielų Gaudytoju, niekada neturėjo 
laiko nei Dievui, nei dangui. Fėjų šalis buvo tikras rojus, tai- 
gi nėra pagrindo manyti, kad esama smagesnio ir kvapesnio 
sodo. Išsiduodamas, kad mėgsta drausti kaip Kalikai, tarė: 

— Turėtume iškart uždrausti. Tai cirkas. 

Sulig tais žodžiais ir Zamuradas Didysis, ir Burtininkas 
Zabardastas užsiplieskė. Abu ėmė čirkšti it šimtas kiaušinių 
keptuvėje, ir Žvilgusis Rubinas su Rahymu Kraugeriu supra- 
to, kad abu vyresnieji ifritai pasikeitę. 

— Kas jums pasidarė? — susidomėjo Rahymas Kraugerys. — 
Nuo kada prisidėjote prie aureolių partijos? 

— Nebūk kvailys, - klastingai atsakė Zabardastas. — Mes 
kuriame žemėje siaubo karalystę, ir, laukinių nuomone, tėra 
vienas žodis, kuris tai pateisina: šios ar anos dievybės žodis. 
Visagalio vardu galime daryti, ką užsigeidžiame, ir dauguma 


tų kvailių taikstysis kaip dideli. 

— Vadinasi, tai strategija, gudrybė, — suvokė Žvilgusis Ru- 
binas. — Tada suprantu. 

Ber dabar įtūžęs atsistojo Zamuradas Didysis, ir milžino 
įniršis šiek tiek išgąsdino net džinus. 

— Daugiau piktžodžiavimų nebus, — pareiškė jis. - Bijokite 
Dievo žodžio, antraip ir jūs būsite priskirti Jo priešams. 

Kiti trys buvo priblokšti. 

— O, nauja daina, — atsiliepė Kraugerys be jokios pagar- 
bos. — Kas tave jos išmokė? 

— Tu visą gyvenimą girtuokliaudavai, žudydavai, lošdavai, 
dulkindavaisi, o paskui miegodavai, — pridūrė Žvilgusis Ru- 
binas, — taigi šventumas tau tinka kaip ta auksinė karūna, o 
ji, beje, gerokai per maža, nes padaryta žmogaus galvai, kurią, 
jei prisimeni, be jokio reikalo atskyrei nuo kūno. 

— Aš studijuoju filosofiją, — rausdamas sumurmėjo kaip 


reikiant susidrovėjęs milžinas. - Mokytis niekada nevėlu. 


Neparikliojo milžino Zamurado virsmas aukštesniosios galios 
kariu buvo paskutinis mirusio Tūso filosofo laimėjimas. Algaze- 
lis buvo dulkės, o džinas — ugnis, bet mąstytojas ir kape ne iš 
kelmo spirtas. Arba, kitaip tariant, jei būtybė, visą gyvenimą 
maniusi, kad svarbiausia — darbai, galop arplėšia ausis žodžiams, 
nesunku ją įtikinti viskuo, ką į tas ausis puti. Zamuradas atėjo 
pas jį. Jis buvo pasiruošęs išgirsti, ką velionis ketina jam pasakyti. 

— Kiekviena būtis, kuri prasideda, turi savo pradžios prie- 
žastį, — tarė Algazelis, —- o pasaulis yra būtis, kuri prasideda, 
taigi turi pradžios priežastį. 

— Džinams tai netaikoma, - atsiliepė Zamuradas. - Mums 


priežasties nereikia. 

— Jūs turite tėvus ir motinas, — tarė Algazelis. — Taigi ir 
pradžias. Vadinasi, jūs irgi esate būtybės, kurios prasideda. 
Todėl turite turėti priežastį. Tai kalbos klausimas. Jei kalba 
reikalauja, belieka vykdyti. 

— Kalba, - lėtai pakartojo Zamuradas. 

— Viskas slypi žodžiuose, - paaiškino Algazelis. 

— O Dievas? - paklausė nuoširdžiai suglumęs Zamuradas 
per kitą susitikimą. — Negi jis neturi pradžios? Jei neturi, iš 
kur atsirado? Jei turi, kokia jo priežastis? Ar Dievas neturėtų 
turėti Dievo ir taip toliau atbulai per amžių amžius? 

— Tu ne toks kvailas kaip atrodai, - pripažino Algazelis, — 
bet privalai suprasti, kad tavo sumišimas ir vėl nulemtas kal- 
bos. Žodis „prasideda“ numato linijinio laiko būvį. Ir žmo- 
nės, ir džinai gyvena tame laike, mes gimstame, gyvename 
ir mirštame, turime pradžią, vidurį ir pabaigą. Tačiau Dievas 
gyvena kitokiame laike. 

— Būna kelių rūšių? 

— Mes gyvename, galima sakyti, Tapsmo laike. Mes gims- 
tame, tampame savimi, o paskui, kai Dienų Naikintojas pa- 
sišaukia, nustojame tapimo, ir lieka dulkės. Plepios dulkės 
mano atveju, bet vis tiek dulkės. Tačiau Dievo laikas amži- 
nas: tai tiesiog Būties laikas. Praeitis, dabartis ir ateitis jam 
yra kartu, todėl šie žodžiai, praeitis, dabartis, ateitis, praranda 
prasmę. Amžinas laikas neturi nei pradžios, nei pabaigos. Jis 
nejuda. Niekas neprasideda. Niekas nesibaigia. Dievas savo 
laike neturi nei dulkėtos pabaigos, nei puikaus turtingo vidu- 
rio, nei zirzlios pradžios. Jis tiesiog yra. 

— Tiesiog yra, — dvejodamas pakartojo Zamuradas. 

— Taip, — patvirtino Algazelis. 

— Tai Dievas savotiškas keliautojas laike, — spėjo Zamu- 
radas. — Jis juda iš savo laiko į mūsų ir taip tampa be galo 
galingas. 

— Jei nori, — sutiko Algazelis. - Tiktai jis netampa. Jis tie- 
siog yra. Dabar turi atsargiai vartoti žodžius. 

— Gerai, — atsiliepė Zamuradas, vėl susipainiojęs. 

— Pagalvok apie tai, — paragino jį Algazelis. 

— Šis Dievas, Tiesiog Yra, — pasakė Zamuradas per trečią 
susitikimą, pagalvojęs apie tai. — Jis nemėgsta, kai su juo gin- 
čijiesi, tiesa? 

— Jis yra esminis, tai yra grynoji esmė, vadinasi, neginčyti- 
nas, — atsakė jam Algazelis. — Antras teiginys neišvengiamai 
išplaukia iš pirmojo. Neigti jo esmę reikštų pavadinti jį m2ees- 
miniu, taigi ginčyti tą, kuris pagal apibrėžimą neginčytinas. 
Taigi ginčyti jo neginčytinumą akivaizdžiai reiškia netinka- 
mai vartoti kalbą, todėl, jau sakiau, turi žiūrėti, kokius žo- 
džius vartoji ir kaip. Netinkama kalba gali atsirūgti. 

— Abiem galais? — pasitikslino Zamuradas. 

— Blogiau, — atsakė Algazelis. — Todėl netinkamų žodžių 
negalima pakęsti. 

— Nujaučiu, — susimąstęs ištarė Zamuradas, — kad pasi- 
gailėtinus žemutinio pasaulio mirtinguosius kalba dar labiau 
trikdo nei mane. 

— Išmokyk juos, — paliepė Algazelis. - Išmokyk juos dieviš- 
kosios Tiesiog Yra kalbos. Mokymas turi būti įtemptas, griež- 
tas, net, sakyčiau, baisus. Prisimink, ką tau sakiau apie baimę. 
Baimė yra žmogaus likimas. Vyras gimsta bijodamas — tam- 
sos, nežinomybės, svetimų, nesėkmės, moterų. Baimė veda 


ji į tikėjimą, ne kaip vaistą nuo baimės, o kaip pripažinimą, 

kad Dievo baimė yra prigimtinė ir tinkama žmogaus būsena. 
Išmokyk juos bijoti nederamo žodžių vartojimo. Nėra dides- 
nės nuodėmės Visagalio akyse. 

— Tai galiu padaryti, - patikino ZŽamuradas Didysis. — Jie 
kaipmat kalbės, kaip man reikia. 

— Ne tau, - pataisė Algazelis, bet švelniai. Kai turi reikalų 
su didžiuoju ifritu, esi priverstas daryti nuolaidų jo begalinei 
savimeilei. 

— Suprantu, — atsakė Zamuradas Didysis. - Dabar ilsėkis. 
Žodžiai nebereikalingi. 

Pamoka baigėsi. Algazelis netrukus sužinos, kad pasiun- 
tęs galingiausią juodąjį džiną nepalikti akmens ant akmens 


pjaus tą, ką pasėjo. Mokinys netrukus pranoko mokytoją. 


Dunija paskutinį kartą pažadino Ibn Rušdą kape. Atėjau at- 
sisveikinti, tarė jam. Po šios dienos negrįšiu su tavim susitikti. 

Kas užėmė mano vietą tavo lovoje, paklausė jis niūriai ir 
kandžiai. Dulkių krūvelė žino savo trūkumus. 

Ji papasakojo jam apie karą. Priešas stiprus, pasakė ji. 

Priešas kvailas, atsiliepė jis. Todėl yra vilties. Tironai neo- 
riginalūs ir nieko nepasimoko iš pirmtakų galo. Jie bus žiau- 
rūs, smurtaus, kels neapykantą, naikins, ką žmonės myli, to- 
dėl pralaimės. Visi svarbūs mūšiai galų gale yra susidūrimas 
tarp meilės ir neapykantos, ir turime laikytis nuomonės, kad 
meilė stipresnė už neapykantą. 

Nežinau, ar galiu tai padaryti, atsiliepė ji, nes aš dabar 
irgi esu pertekusi neapykantos. Žiūriu į džinų pasaulį ir ma- 
tau jame velionį tėvą, taip, ir lėkštumą: liguistą susižavėjimą 


žvilgiais niekučiais, palaidumą, paplitusią panieką žmonėms, 

kurią privalau vadinti tikruoju vardu, rasizmas. Marau savi- 
meilę ifritų pagiežą ir žinau, kad truputį viso to turiu ir aš, be 
šviesos, visada yra ir tamsa. Žvelgdama į juoduosius džinus 
nematau nė trupučio šviesos, bet jaučiu tamsą savyje. Iš ten 
sklinda neapykanta. Todėl abejoju savimi ir savo pasauliu, bet 
sykiu žinau, kad dabar ne laikas svarstyti. Dabar karas. Per 
karą reikia ne klausti, o daryti. Taigi mūsų pasitarimai irgi 
turi baigtis, ir laikas daryti tai, kas privalu. 

Liūdna kalba, atsiliepė jis. Apsigalvok. Dabar tau reikia 
mano patarimų. 

Lik sveikas, atsakė ji. 

Tu mane palieki. 

Kadaise tu mane palikai. 

Tai toks tavo kerštas. Palikti mane su sąmone ir be jėgų 
kape visą amžinybę. 

Ne, maloniai atsiliepė ji. Ne kerštas. Tik atsisveikinimas. 


Miegok. 


Herojus Natradžas šoka naikinimo šokį. Rask džiną savyje, 
pasakė jam patrauklioji barbė, liesoji prašmatnybė, anot jos, 
jo propropropro- ir daugiau prosenelė. Namų nebėra, moti- 
na gyveno nebeilgai, jo motina, kol kas vienintelė iš tikrųjų 
mylėta moteris jo gyvenime. Ją pribaigė tos milžino nakties 
sukrėtimas ir gaisras. Palaidojo ją ir drybsojo ant pusbro- 
lio Normalio sofos, ilgėdamasis jos kasdien, kas minutę vis 
labiau. Pusbrolis, kurio jis nekentė kasdien, kas minutę vis 
labiau. Kai pažabosiu savo vidinį babaušį, Normali, galbūt 
tu tapsi pirma skyle po mano sukelto sprogimo. Palaukpa- 


matysi. 

Visas pasaulis pastriuokomis eina velniop, o jis, Džimis 
Kapūras, per naktis bastosi po kapines, nes jis keistas vai- 
kinas, ant mathos' nusipiešęs žaibą kaip Haris P. Dažniau- 
siai užsuka į Šv. Mykolo kapines, apglėbtas ištiestų Brukli- 
no-Kvinso autostrados rankų arba, kaip jam iš tiesų atrodo, į 
sumautą BKA pleištą, pilną antkapių su tupinčiomis ant vir- 
šaus angelėlėmis, liūdna mina stebeilijančiomis į amžinatil- 
sius. Dabar jis kitoks, nuo tada, kai gražutė senelė šnibždėjo 
jam prie kūno, iš pradžių prie smilkinių, paskui prie širdies, 
patikėk, anūkėli, prikišo lūpas prie krūtinės ir hogvartsiškai 
būrė. Pokšt atsilapojo jo makaulė it Kubriko filme, lyg verž- 
tumeis į kažkokią nerealiai klasišką vietą, ir jis mato ledinę 
velniavą, kurios nė nesapnavo, džinų žinių ir gabumų tinklą. 
Tiesą sakant, jis apšalęs ir apakęs, bet įdomu — nuo proto ne- 
nušoko. Kažin kodėl. Turbūt vidinis babaušis pabudęs ir su 
viskuo susitvarko. Matyt, tai žmonės turi omeny, sakydami, 
jaučiuosi kaip kitas žmogus ar jaučiuosi kaip naujai gimęs. 

Taigi dabar jis kitas žmogus, neturintis kito vardo, tik 
savą. Ir tas kitas žmogus yra jis. 

Pirmiausia buvo kirmgrauža ir milžinas, apsimetęs jo ko- 
mikso personažu, kad jam sumaišytų galvą, bet dabar dailioji 
senelė tikrai apsuko jam protą, ir, labą dieną, jis superherojus. 
Stebuklingas šokantis karalius. Smagu kaip niekada gyvenime. 

Ir, o taip, jis įpranta. Jis gali baisiai greitai judėti, sulė- 
tinti pasaulį ir paspartinti save, net vimdo. Jis gali šitą pa- 
versti anuo. Sauja akmenukų, žybt, brangenybės. Nukritusi 
šaka, kurią jis suspaudžia, tampa aukso luitu, eik šikt, Nor- 
mali, su savo tragediška sofa, aš turtingas. Ir staiga Dunijos 


* Kakta (bind?). 

balsas galvoje, lyg ji girdėtų kiekvieną mintį, jei nesusikaupsi 
ir negalvosi tik apie kovą, mirsi greičiau, negu manai. Jis pri- 
simena motiną ir įdūksta. Pasiunta. Dunija sako telkianti ne- 
didelę kariuomenę. Įvairiuose miestuose skirtingus džimius. 
Jis žvilgteli į savo naujuosius smegenis ir mato skleidžiantis 
tinklą. Ištiesia ranką, ja nuteka elektra, tvykst, žaibas, viena 
liūdnaveide angele mažiau. Jis negali patikėti. Tai jo svajonė. 

Paskutinio poilsio vietoje kažkas paliko moliūgų, puiku, 
tiesiog prašosi, atleisk, bičeli. Tėkšt. Moliūgų košė. 

Jis pradėjo ne nuo žaibų. Nuo metamorfozės. Be abejo, nu- 
daužė galvas kelioms akmeninėms angelėms, buvo smagu, jis 
pasinaudojo Antrosios pataisos teise nešiotis ginklus, nors Tė- 
vai signatarai tikriausiai turėjo omeny ne tokius ginklus, bet 
netrukus suvokė, kad jam geriau sekasi transformacijos. Svar- 
biausia — nebūtinai brangakmeniais. Nebūtinai akmenėliai ru- 
binais. Reikia pripažinti, kad jis išbandė savo galią su gyvais pa- 
darais. Paukščiais. Benamėmis katėmis. Nušašusiais šunėkais. 
Žiurkėmis. Žinoma, niekas nesipiktina, jeigu paverti žiurkę 
žiurkiašūdžiu ar žiurkiapimpaliu, bet paukščiai, katės, šunys... 
yra žmonių, kuriems šie organizmai rūpi, kad ir jo velionė mo- 
tina paukštininkė, taigi atsiprašau, žmonės, atleisk, mama. 

Įdomiausia buvo paaiškėjus, kad jis gali paversti objek- 
tus į, tarkim, garsus. Oho. Jis gali paversti paukštį jo giesmele, 
paukščio nėra, tik čiulbesys, o katę gali paversti „miau“. Įgu- 
dęs pamėgo žaisti: pykštelėjo į antkapį, ir toje vietoje liko tik 
kūkčiojimas, aha, jis turi, galima sakyti, patologiškų savybių, 
gal kiekvienas apskaitininkas yra slaptas iškrypęs superherojus, 
bandantis išsiveržti į laisvę, pamanė jis, o spalvos, ar galiu pa- 


versti tarakonus ar vėliavas ar sūrainius spalvomis, kybančiomis 

erdvėje, paskui, aha, įšsisklaidančiomis. Reikia pasitreniruoti su 
didesniais gyvūnais. Gal avimis? Niekas nepasiges kelių avių, 
teisybė? Gal metamorfozės grįžtamosios, tokiu atveju nė viena 
avis nenukentės, jam tobulinant šią nuostabią galią. Bet avys 
ganėsi valstijos šiaurės ūkiuose, nebent ūkininkas bankrutavo, 
tada gyvuliai palaidi klaidžioja po pievas, ko jis galėtų papra- 
šyti nuvežti jį ten, kur reikia, Asija turi automobilį, turbūt net 
žino, kur gauti benzino, puikioji Asija, ne Aiša, italė sinjorina, 
ne rudaodė, šokėja, ne, valdyk snukį, ne striptizo, ji aukštos 
klasės, 6alerina; turbūt jos su pilnais kanistrais benzino abiejo- 
se rankose laukia mylios ilgumo vyrų eilė. Kad taip jis turėtų iš 
tikrųjų naudingą galią apzombinti merginas. 

Paaiškėjo, kad jis vis dėlto nėra visiškas goželis. Paskam- 
bino, sugraibė kelis žodžius ir papasakojo balerinai, kas jam 
nutiko, viską viską, apie senelę su cinkeliu, kuždėjimą, :vykst, 
Sranlio Kubriko kosminės odisėjos tinklą lia lia lia, ji juo iki 
galo nepatikėjo, tik tiek, kad eitų su juo į kapines, ir jis jai 
parodė, taigi. Parodyti jai, ką geba, buvo, konkrečiai, geras. 
Garso transformacijos spalvų atsimainymai žaibai. 

Ir čia pat, Šv. Mykolo kapinėse po jo vaidinimo jinai jam 
pašoko. O taip. Įsivaizduoji? Jis turi ne tik vairuotoją, kuri veš 
ji į Hadsono aukštupį ieškoti avių. Jis turi merginą, merginą. 
O taip. 

Tai truko kokius pusantrų metų. Per ilgus savęs atradimo 
iš naujo, mokymosi vaikščioti kaip džinas, bėgti kaip džinas, 
paskui skristi mėnesius, paspartintos antrosios vaikystės metą, 
kurį išgyveno ir Džeronimas Manezesas, Džimis Kapūras su- 
vokė širdies gilumoje tikėjęsis, jog esama žmonių, ir jis — vie- 


nas jų, trokštančių, kad sapnų ir vaizduotės pasaulis būtų su 

jais ir pabudus, ir neprarandančių vilties, kad galėtų pritapti 
prie didybės, nusipurtyti kasdienybės dulkes ir atgimę pakilti 
iki tikrosios stebuklingos savo prigimties. Slapta jis visada nu- 
jautė, kad jo kūriniui, Herojui Natradžui, trūksta jėgos ir nu- 
kreipti jo tuščiam gyvenimui naujomis vėžėmis, tuo didesnis 
buvo džiaugsmas paaiškėjus, kad jis gali pasiekti šviesą ne per 
pramaną, O pats; aš pats pramanytas, pamanė jis, ne, geriau — 
tikras, bet svarbiausia, nors tokios vilties neturėjau, nepapras- 
tas. Gal todėl jis taip lengvai, be didelių pastangų įprato prie 
naujai atsiskleidusios džiniškos savasties. Visada žinojo, kad 
ji slypi jame, bet nepasitikėjo tuo žinojimu, kol Dunija nepa- 
kuždėjo jo širdžiai. 

Jis laukė žinios iš Žaibų Princesės. Kartais dėl įvairumo 
nuvykdavo į Kalvarijos ar Siono kalno kapines, numušdavo 
galvas tenykščiams akmeniniams liūtams ir šį bei tą atmai- 
nydavo, dabar mokėjo paversti tvirtus daiktus kvapais, vieną 
akimirką buvo suolas, kirą — bezdalas, visų sėdėjusių ant to 
suolo ir galvojusių apie kitus senius ir senes, velionius, senių 
bezdalų sankaupa, Didžbezdalis nebebezdantiems. 

Jis pagalvojo apie savo senoviškų komiksų rinkinį, supleš- 
kėjusį kartu su namu, ir prisiminė senuose „DC“ leidiniuose 
tikrąjį Supermeną, poną Čarlzą Atlasą leopardo kailio trum- 
pikėmis ir jo Dinamiškos Įtampos pratimus, pavertusius jį 
Tobuliausio Kūno Vyriškiu Pasaulyje. Dabar merginos jam 
už nugaros nebeprunkštė. Jis jau buvo nebe anas Džimis, ke- 
turiasdešimt keturis kilogramus sveriantis gaišena Jaunasis 
Džimis. Jis buvo tikras kietas vyras, kaip pasakytų ponas At- 
lasas. Jis-Aš su ilga aukšta Asija, įsikibusia į parankę. Dabar 


niekas jam nespiria smėlio į veidą. 

Pagaliau tarp Šv. Mykolo antkapių pasirodė Dunija, ieš- 
kanti jo: jau ne princesė, o karalienė. Vidurnaktį kapinėse ji 
guodė jį dėl motinos mirties. Ji irgi neteko tėvo. Ar tu pasi- 
ruošęs, paklausė. O, kam dar klausti. 

Ji pašnibždėjo jam į ausį kelis nedorėlius, kuriuos reikia 


užmušti. 


Džinai parazitai, pasirodę čia, žemėje, per Pasaulių Karą, 
įspūdžio nedarė, nes jų gebėjimas mąstyti buvo labai ribotas. 
Džinui valdovui paliepus, jie traukdavo į tą pusę kelti nuro- 
dytos sumaišties, kaip antai pulti merės rezidencijos. Paskui 
jie be paliovos ieškodavo kūno apsigyventi, nes be žmogaus 
šeimininko žemutiniame pasaulyje nusibaigrų. Prisikabinę 
prie vyro ar moters, jie čiulpdavo gyvybę iš kūno, kol jis 
virsdavo tuščiu kevalu, o paskui per trumpą laiką turėdavo 
susirasti naują šeimininką. Dabar kalbama, kad šių padarų 
nereikia priskirti tikriesiems džinams, nes jie beveik nejus- 
lūs, vergų luomas, žemesnioji gyvybės forma. Argumentai 
pagrįsti, bet pagal tradiciją vis dėlto priskiriame juos dži- 
nams, vien todėl, kad, kaip pasakojama, jie buvo pirmieji 
džinai, nužudyti žmogaus; ar, tikriau tariant, mišrūno — iš 
esmės Žmogaus su nemaža džiniškumo, pažadinto fėjų kara- 
lienės, priemaiša. 

Kai kurie konfliktų vaizdai, pasiekę mus iš praeities, ir 
sustingę, ir judantys, dabar atrodo nepadoriai. Laikome juos 
užantspauduotose dėžėse tik tarnybiniam naudojimui, tik- 
riems mokslininkams: istorikams, išnykusių technologijų 
(fotografijos, kino) tyrėjams, psichologams. Kam be reikalo 


graužtis, rodant tokius dalykus visiems. 

Šiuose puslapiuose smulkiai neaprašinėjome ir toliau ne- 
aprašinėsime žudymų. Mes didžiuojamės padarę pažangą, 
palyginti su tais senais laikais, ir smurtas, taip ilgai slėgęs 
žmoniją it džino prakeikimas, tapo praeitimi. Kartais kaip 
kiekvienas narkomanas vis dar juntame jį kraujyje, šnerves 
užplūsta jo kvapas; kai kurie netgi sugniaužia kumščius, ka- 
ringai atviepia viršutinę lūpą ir net trumpam pakelia balsą. 
Ber mes atsispiriame, atgniaužiame kumščius, užviepiame 
dantis, pritildome balsą. Nepasiduodame pagundai. Tačiau 
suprantame, kad bet kuris pasakojimas apie praeitį, ypač apie 
keistybių ir Dviejų Pasaulių Karo laiką, turėtų didelių trū- 
kumų, jei visiškai neminėtume atgrasių sužeidimų ir mirties. 

Džinai parazitai traukdavo iš miesto į miestą, iš šalies į 
šalį, iš žemyno į žemyną. Jiems tekdavo gąsdinti ne vieną vie- 
tą, ne vieną tautą, naudotis itin greita džinų transporto siste- 
ma - kirmgraužomis, žmonių laiko lėtinimu, greitinant dži- 
nų, kartais net skraidančiosiomis urnomis, norint iš vienur 
patekti kitur. Užantspauduotose uždarosios zonos dėžėse mes 
išsaugojome keliančius nerimą vaizdus apie kanibalus džinus 
parazitus, ėdančius žmonėms veidus Majamyje, Floridoje; ir 
budelius džinus parazitus, akmenimis užmušančius moteris 
dykumose; teroristus mirtininkus džinus parazitus, susprog- 
dinančius šeimininko kūną karinėse bazėse, tučtuojau apsė- 
dančius artimiausią kareivį ir žudančius toliau, kaip sakoma, 
ataka iš vidaus, taip ir yra, bet ne įprasta šio termino prasme; 
ir pamišusius sukarintų organizacijų narius džinus parazitus, 
atsakingus už tankus Rytų Europoje, šaudančius į keleivinius 
lėktuvus danguje... bet šių kelių vaizdų pakaks. Nėra reika- 


lo sudarinėti išsamaus siaubų sąrašo. Tepasakysime, kad jie 

persekiojo būriais kaip sulaukėję šunys ir buvo pasiutesni už 
visus keturkojus. O Džimiui Kapūrui ką tik vainikuota Žai- 
bų Karalienė paskyrė užduotį medžioti medžiotojus. 

Vyrų ir moterų, kuriuose apsigyveno parazitai džinai, iš- 
gelbėti nebeįmanoma, jie miršta tą akimirką, kai parazitas įsi- 
skverbia į kūną. Bet kaip pulti parazitus, kurie neturi kūno tol, 
kol neužgrobia (tai yra nenužudo) gyvos būtybės, kad jie nebe- 
galėtų to daryti? Mįslę įminė Džimis Kapūras: tvirti daiktai 
gali būti paversti spalvomis ar kvapais ar garsais, tai gal įma- 
nomas ir atvirkščias procesas, sukietinti miglos esybes. Taip 
prasidėjo „Medūzos“ operacija, pavadinta akmeninių pabai- 
sų, kurias žmonės klaidingai vadina gorgonėmis, vardu, nes 
blankūs parazitai, Džimio paversti matomais ir tvariais, buvo 
panašūs į jas, nors, pasak senovės graikų, suakmenėdavo ne 
Medūza Gorgona, o žmonės, į kuriuos ji nukreipdavo žvilgsnį. 
(Taip nutiko ir daktarui Frankenšteinui su jo pabaisa. Bevar- 
dis golemas, dirbtinis žmogus, išgarsėjo savo kūrėjo vardu.) 

Turbūt netikslu vadinti šiuos suakmenėjusius daiktus pa- 
baisomis. Jie buvo nepanašūs į žmones, gyvatiškai vingiuoti, 
painūs pavidalai, išsirangantys ir vėl įsirangantys į save, kar- 
tais sudarantys spyglių tankumynus, kartais iškišantys šar- 
nyrines „rankas“, besibaigiančias geležtėmis. Jie galėjo būti 
daugiabriauniai kaip kristalai arba takūs it fontanai. Džimis 
kovojo su jais, kur tik rasdavo, kur tik persekioti šių žemes- 
niųjų demonų jį siųsdavo neseniai tapusi prieinama džinų in- 
formacijos sistema, ant Tibro kranto į Romą ar į žvilgią me- 
talinę Manhatano dangoraižio aukštybę, ir jis palikdavo juos 
ten, kur atmainydavo, jų negyvi kūnai papuošdavo pasaulio 


miestus it naujo meno kūriniai, skulptūros, ir, reikia pripažin- 

ti, gražios. Tai vyrai ir moterys aptarinėdavo net tada, pačia- 
me karo įkarštyje. Gorgonių grožis net tais miglotais laikais 
priversdavo sustoti ir susimąstyti, ir ryšys tarp meno ir mirties, 
merdinčio parazito džino virsmas iš mirtino priešo akį glos- 
tančiu apmąstymų objektu, kėlė savotišką nuostabą, sumišu- 
sią su palengvėjimu. Įamžintas išnykimas: tai buvo vienas nau- 
jausių karo menų, turintis daugiausia pagrindo iš visų tokio 
pobūdžio būti įtrauktas į pačios Dailės, aukštojo meno, sujun- 
gusio grožį ir prasmę iki tol nežinomomis formomis, katalogą. 

Jų persekiotojas ir keršytojas nemanė, kad yra meninin- 
kas. Jis buvo Džimis Natradžas, naikinimo dievas, šokantis 


naikinimo šokį. 


Zamuradas Didysis paskelbė, kad jo Fondas — tik pirmas 
žingsnis, kuriant visuotinį Džinų sultonatą, valdysiantį pa- 
saulį jo patepto pirmojo sultono - jo paties — pavidalu. Ta- 
čiau kiti trys didieji ifritai iškart parodė nepasitenkinimą dėl 
jo paties pasiskelbtos viršenybės, ir jis buvo priverstas šiek 
tiek atsitraukti. Negalėdamas išgiežti apmaudo ant kitų tri- 
jų valdančiojo ketverto narių, Zamuradas ėmė paklaikusiai 
siautėti tarptautiniu mastu: kapodavo galvas, kryžiuodavo ir 
užmušdavo akmenimis, taigi jau pačiomis pirmosiomis sul- 
tonato dienomis sukėlė neapykantos bangą, kuri netrukus 
išsiliejo į kontrrevoliuciją. Sudaręs sąjungą su piktais neraš- 
tingais A. Kalikais, manė gavęs valdymo programą ir šoko 
entuziastingai drausti kaip jie: poezijos, dviračių, tualetinio 
popieriaus, fejerverkų, meilės romanų, politinių partijų, gruz- 
dintų bulvių, akinių, danties šaknies kanalo gydymo, enci- 


klopedijų, prezervatyvų, šokolado, ir degindavo tuos, kurie 

prieštaravo, ant laužo, arba perkirsdavo pusiau, arba vis la- 
biau žavėdamasis šiuo darbu kardavo, darinėdavo ir ketvir- 
čiuodavo, perėmęs puikią tradicinę anglišką bausmę už tė- 
vynės išdavimą nuo trylikto amžiaus. Jis pasiruošęs (pasakė 
kitiems didiesiems ifritams) išmokti geriausias buvusių im- 
perijų pamokas ir paskelbė tučtuojau įtrauksiąs šias kanki- 
namas viduramžių bausmes į naujojo sultonato teisyną. 

Keisčiausias buvo jo nesutaikomas priešiškumas sanda- 
riai uždaromiems indams ir dėžėms, visiems stiklainiams su 
dangteliais, kuriuos galima užsukti, ar buteliams, kuriuos ga- 
lima užkimšti, lagaminams su užraktais, greitpuodžiams, sei- 
fams, karstams ir arbatos skrynioms. Jo bendrai, didieji ifri- 
tai Žvilgusis Rubinas ir Rahymas Kraugerys, niekada nebuvo 
įkalinti, todėl išgirdę šiuos pareiškimus tik pečiais traukė, bet 
jis atšovė, kad po amžinybės stiklo spąstuose imi nekęsti kalė- 
jimo kameros. „Kaip nori, - atsiliepė Žvilgusis Rubinas, - bet 
švaistyti laiką mažmožiams nėra didybės požymis. Zamu- 
radas nepaisė nepagarbos. Žmonės buvo jį įkalinę. Dabar jo 
eilė. Per kalėjimo metus jame įsižiebusios neapykantos nenu- 
malšins visi pasaulio draudimai ir mirties bausmės. Kartais 
jis manydavo, kad nori ne tiek valdyti žmonių padermę, kiek 
vadovauti jos žiauriam naikinimui. 

Bent šiuo atveju Zabardastas, irgi kalintas, visiškai pritarė 
Žamuradui: laikas keršyti. 


Džinų kerštas dega neužgesinama liepsna. 


Netrukus Zamurado kraugeriškumas ėmė kelti nerimą Algaze- 
lio palaikams. Filosofo dulkės, kurioms didysis džinas pranešė, 


kaip uoliai vykdo numirėlio reikalavimą įvaryti žmonių pader- 

mei baimės, kad baimė pastūmėtų juos prie Dievo, buvo pri- 
verstos atsižvelgti į skirtumą tarp mokslinės teorijos ir kruvinos 
praktikos ir padarė išvadą, kad Zamuradas, nors ir neginčija- 
mai stropus, tam tikra prasme persistengė. Tai išgirdęs, Za- 
muradas suprato, kad filosofas jam nebenaudingas. Jis jau žino 
viską, ko gali išmokyti šis senas nebegyvas kvailys. „Pareigą tau 
atlikau, — pasakė jis Algazeliui. —- Grąžinu tave į kapo tylą.“ 


Zabardastas, visada santūresnis iš dviejų vyresniųjų juodųjų 
džinų, visada uždaresnis ir saldžiakalbis, nors iš tikrųjų toks 
pat negailestingas, gal net negailestingesnis, nes protingesnis, 
pasiūlė padalyti naująjį sultonatą į keturias dalis kaip kūnus, 
kuriuos ketvirčiuoja Zamuradas. Jis per didelis valdyti iš cen- 
tro, o Žamurado Fondas atkampiame A. krašte vargu ar di- 
dingas metropolis, tinkamas būti sostine. Taip jau susiklostė, 
nurodė jis, kad dauguma Zamurado veiklos sutelkta vieto- 
se, kurias apytikriai galima pavadinti „Rytais“, o jis geriau- 
siai dirba, padarė daugiausia žalos ir įvarė daugiausia baimės 
galinguosiuose „Vakaruose“. Afrika ir Pietų Amerika lieka 
Rahymui Kraugeriui ir Žvilgiajam Rubinui. Į kiras pasaulio 
dalis — Australaziją, Polineziją, pingvinų ir baltųjų lokių kraš- 
tus — kol kas galima nekreipti dėmesio. 

Toks skirstymas nepatiko niekam, net pačiam siūlytojui 
(Zabardastas slapra ketino užgrobti visą pasaulį), bet visi ke- 
turi didieji ifritai trumpam sutiko — trumpam, kol prasidėjo 
ginčai. Ypač nepatenkintas savo dalia buvo Žvilgusis Rubinas. 
Džinai laimingiausi tuose kraštuose, kuriuose geriausiai žino- 
mos istorijos apie juos, daugmaž kaip namie tuose kraštuose, 


kuriuos jų istorijos pasiekė sykiu su emigrantais, ir nesmagūs 

menkiau pažįstamuose kraštuose, kuriuose ir jie menkiau ži- 
nomi. „Pietų Amerika? — skundėsi Žvilgusis Rubinas. — Ką 
tenykščiai nutuokia apie burtus?“ 

Jų grobikiški karai it juodos gėlės ėmė skleistis visoje 
planetoje, daugelis buvo nesvarbūs ir kariaujami statytinių, 
žmonių, valdomų džinų, kaip tik žmogus gali būti valdomas, 
apsėdimu, burtais, kyšiais, baime ar tikėjimu. Juodieji džinai 
tingiai sėdėjo ant debesų, apsisiautę tokiais storais nemato- 
mybės rūkais, kad net Dunija ilgai negalėjo įžiūrėti, kur jos 
galingiausi priešai. Jie sėdėjo ir stebeilijo, kaip jų marione- 
tės žudo ir miršta, kartais nusiųsdavo žemesniųjų džinų pri- 
sidėti prie griovimo. Tačiau labai greitai į paviršių išplaukė 
senieji džinų trūkumai — neištikimybė, stropumo stoka, už- 
gaidumas, savanaudiškumas, pasipūtimas. Kiekvienas iš ke- 
turių netrukus patikėjo, kad tik jis vienintelis yra ir turi būti 
pripažintas didžiuoju iš didžiųjų, ir rietenos dėl menkniekio 
sparčiai didėjo, keisdamos konfikto žemutiniame pasaulyje 
pobūdį. Tada žmonių padermė tapo drobe, kurioje juodieji 
džinai tapė tarpusavio neapykantą, žaliava, iš kurios kiekvie- 
nas iš ketverto siekė nukalti savo viršenybės sakmę. 

Žvelgdami į praeitį, sakome štai ką: mūsų protėvius iš- 
tikusi džinų beprotybė sykiu buvo beprotybė, tūnanti kiek- 
vieno žmogaus širdyje. Galime kaltinti džinus ir kaltiname, 
tikrai kaltiname. Bet jei esame sąžiningi, turime kaltinti ir 
žmonių trūkumus. 

Skaudu rašyti, kad juodieji džinai ypač mėgavosi mote- 
rų užpuolimais. Amžiuje prieš Dviejų Pasaulių atsiskyrimą 
moterys daugumoje šalių buvo laikomos antraeilėmis, žemes- 


nėmis būtybėmis, daiktais, namų šeimininkėmis, gerbiamos 

kaip motinos, bet šiaip niekinamos, ir nors šis požiūris bent 
kai kuriose planetos vietose pasikeitė į gera, juodųjų džinų 
įsitikinimas, kad moterys skirtos vyrams naudotis ir išlai- 
kyti, vis dar buvo viduramžiškas. Be to, frustracija, sukelta 
seksualinio boikoto, primesto aukštutinio pasaulio džinių, 
juos siutino, taigi jie nesipiktindami stebėjo, kaip statytiniai 
smurtauja, kaip moterys ne tik žaginamos, bet ir paskui nu- 
žudomos, naujos moterys, kurių daugelis atmetė mintį, kad 
yra žemesnės būtybės, ir jas reikėjo pastatyti į savo vietą. Į šį 
karą prieš moteris karalienė Dunija pasiuntė savo karį, ir pa- 
dėtis ėmė keistis. 

Teresė Saka dabar turėjo superherojės vardą. Ne „Madam 
Magneto“ ar panašią laikraštienos nesąmonę, anas buvo ko- 
miksinis. Dunijos balsas galvoje, tariantis: „Aš esu tavo moti- 
na. Aš irgi būsiu motina, tarė ji sau, būsiu Motina, ugninga 
pačios mirties motušė. Ta kita, šventesnė motina Teresė irgi 
buvo atsidėjusi mirčiai, bet Teresę Saką labiau domino staigi 
mirtis, o ne mirtis slaugos namuose, ne jai palengvinti gyvų- 
jų perėjimą į tylią užmarštį, jai priimtinesnis aukštosios įtam- 
pos elektros smūgis it plaktuku, iškart užbaigiantis gyvenimą. 
Ji buvo Dunijos keršto angelas, keršytoja, bent sau taip sakė, 
už visas paniekintas, įžeistas, nuskriaustas moteris nuo pasau- 
lio pradžios. 

Tokia moralinė laisvė nebuvo įprasta būsena; leidimas žu- 
dyti, naikinti, nejaučiant kaltės dėl naikinimo, prieštarauja 
žmogaus prigimčiai. Setą Oldvilį ji nužudė įrūžusi, bet supra- 
to, kad dėl to nužudymas nepasidarė teisingas, įniršis buvo 
priežastis, bet ne pateisinimas. Jis buvo šiknius, bet ji vis dėl- 


to žudikė. Nusikaltėlis kaltas, nes padarė nusikaltimą, ir tas 

nusikaltėlis yra ji, ir gal teisingumas turi būti įvykdytas, bet, 
tylomis pridūrė, pirmiau mane reikia sugauti. Ir staiga džinė 
pramotė pašnibždėjo jai į ausį, išlaisvino vidinį karį ir skyrė 
jai užduotį padėti išgelbėti pasaulį. Kaip filmuose, kuriuose 
mirtininkams duodama proga išpirkti kaltę, ir jei jie žūva, et, 
juk vis tiek turėjo netrukus baigti gyvenimą elektros kėdėje. 
Gal ir teisingai, pamanė ji, bet aš nukeliausiu į aną pasaulį su 
nemaža šunsnukių palyda. 

Užsimerkusi ji išvydo džinų energetinės sistemos tinklą, 
ir šeimininkė Dunija atsiuntė jai reikiamas koordinates. Pa- 
sisuko šonu ir, šiek tiek pasilenkusi, prasmuko pro oro plyšį 
į kelionių matmenį ir nuvyko, kur įsakė tinklas. Išnirusi iš 
tunelio tarp matmenų, ji nelabai nutuokė, kurioje šalyje atsi- 
dūrusi, taip, Dunija atsiuntė jai duomenis, regis, ji vadinama 
A. ar P, ar I., bet ta abėcėlinė maišalynė menkai tepadeda, jos 
naujosios tikrovės, naujojo keliavimo būdo ir tai sukūrusios 
alternatyvios realybės viena savybių yra ryšio su materialiuo- 
ju pasauliu praradimas, ji gali būti bet kur, bet kurioje paru- 
davusioje nederlingoje žemėje, bet kuriame vešliame žaliame 
parke, bet kuriame kalne, bet kuriame slėnyje, bet kuriame 
mieste, bet kurioje gatvėje, bet kurioje žemėje. Paskui, ne iš 
karto, ji suprato, kad nesvarbu, kurioje ji šalyje, šalis visada ta 
pati, puldinėjamų moterų šalis, o ji žudikė, atėjusi atkeršyti 
už jas. Čia buvo „vyras“, apsėstas džino — apsėstas, užkerėtas, 
papirktas brangakmeniais, koks skirtumas. Jis pasmerktas už 
tai, ką padarė, o jos pirštų galuose žaibas, kuris vykdo nuo- 
sprendį. Ne, moralinės savistabos nereikia. Ji nei teisėja, nei 
prisiekusieji. Ji budelis. Vadinkit mane Motina, sakydavo savo 


taikiniams. Tai buvo paskutiniai žodžiai, jų išgirsti Žemėje. 

Klajodama neįmanomais koridoriais tarp laiko ir erdvės, 
tuneliais, išgręžtais sūkuriuojančiuose nesaties Magelano De- 
besyse, gaubiama niūrios klajojančios žudikės vienatvės, Te- 
resė Saka mąstė apie jaunystę, neviltį, naktis, kai iki galo nu- 
spaudusi akceleratorių lėkdavo savo pirmuoju automobiliu 
(pirmuoju tikru savo automobiliu, ne vogtu pirmo pašėlusio 
pasivažinėjimo raudonuoju) nudengiamu viršum, senu kleda- 
ru, žalsvai mėlynu, kaip galvos netekusi, užmiesčio keliais ir 
per pelkes, nuoširdžiai nesirūpindama, gyvens ar mirs. Anuo 
metu visada pilna savigriovos, narkotikai ir netikę vyrai, bet 
mokykloje ji gavo vienintelę vertą dėmesio pamoką, grožis yra 
valiuta, ir vos prasikalus krūtims išsitiesino juodus plaukus ir 
išvyko į didmiestį švaistyti vienintelės valiutos, kokią turėjo, 
ir valio, jai sekėsi ne taip jau blogai, tik pažiūrėkit į ją dabar, 
žudikė maniakė, turinti antgamtinių galių, nieko sau karjera 
merginai iš niekur. 

Šiaip ar taip, ta mergina nieko nebereiškia. Praeitis atšoko 
nuo jos it nuo gyvatės išnara. Ji suvokė, kad išmano šį darbą, 
staigus pasirodymas, nuostaba ir siaubas objekto veide, žai- 
bo blyksnis it skaisti ietis, perverianti jam krūtinę, o kartais 
dėl juoko - jo lytinius organus arba akį, atlikta puikiai. Pas- 
kui atgal į nesatį pas kitą prievartautoją kitą smurtautoją kitą 
nežmogį kitą pirmykščių glitėsių gumulą kitą nusipelniusį 
mirties padarą, kurį ji su malonumu nudės, kurį nužudys be 
jokio sąžinės graužimo. Ir ji stiprėjo sulig kiekvienu nužudy- 
mu, jautė, kaip ją užplūsta stiprybė, ji darėsi, ir jai atrodė, kad 
tai gerai, nebe žmogus. Daugiau džinė negu žmogus. Netru- 
kus prilygs Dunijai. Netrukus galės pažiūrėti Kafo Karalie- 


nei į akis ir suglumins ją žvilgsniu. Netrukus bus nenugalima. 

Karas buvo keistas, nenuoseklus, užgaidus kaip džinai. 
Šiandien karas, rytoj taika, paskui be jokio perspėjimo vėl 
karas. Tai didžiulis, visa apimantis, tai tolimas, nesamas. Vie- 
ną dieną iš jūros išnyra pabaisa, kitą dieną ramu, paskui, sep- 
tintą dieną, iš dangaus ima lyti rūgštimi. Sumaištis, baimė, 
antgamtinių milžinų atakos iš debesų buveinių, paskui van- 
gios pertraukos vis dar su baime ir sumaištimi. Buvo parazitų, 
sprogimų, apsėdimų ir visur — įniršis. Džinų įniršis - jų savy- 
bė, itin būdinga Zamuradui ir Zabardastui dėl ilgo kalėjimo, 
tačiau daugelio žmonių širdyse ji sužadino tūžmingą atsaką 
it varpo, gaudžiančio gotiškame bokšte, aidas iš varpinės apa- 
čios, o gal toks šis karas ir buvo, gal tai paskutinis karas, šis 
smukimas į aklos tūžmasties chaosą, karas, kurio laimėtojai 
taip pat nuožmiai kovojo tarpusavyje, kaip su vargše žeme. 
Karas buvo neapibrėžtas, todėl kovoti buvo sunku, o nugalė- 
ti dar sunkiau. Lyg kariautum su abstrakcija, su pačiu karu. 
Ar Dunija turi įgūdžių tokiam karui laimėti? O gal reikia 
daugiau negailestingumo, kurio Dunija neturi, bet ji, Teresė 
Saka, įgyja vis daugiau su kiekvienu žaibu, įsmigusiu į nusi- 
kaltusio vyro širdį? Ateis laikas, kai nepakaks apginti žemę. 
Reikės pulti aukštutinį pasaulį. 


Aš per senas kariauti, mąstė ponas Džeronimas debesų tune- 
liuose. Kiek mūsų yra pakrikame Dunijos būryje, sodininkų, 
sąskaitininkų, žudikių, keliems savo giminės nariams fėjų ka- 
ralienė šnibždėjo ir paėmė į kariuomenę kovoti su baisiausiais 
priešais žinomuose pasauliuose, kokios mūsų galimybės atsi- 
spirti nežabotam juodųjų džinų žiaurumui. Ar gali Dunija, 


net užsirūstinusi, įveikti visus keturis su pakalikais. O gal 

pasauliui lemta paklusti užklupusiai tamsai, radus atsakomą- 
ją tamsą savyje? Žinoma, ne, atsakė vidinis balsas. Taigi jis 
kariauja šiame kare, nors jam ir kilo abejonių. Nebejaunas 
kūnas skauda ir aimanuoja. Nesvarbu. Sunku suprasti, kaip 
dabar atrodo teisingas karas, bet šiame, pačiame keisčiausia- 
me, jis pasiruošęs atlikti savo vaidmenį. 

„Be to, — tarė sau, — juk nekovoju priešakinėse pozicijose. 
Esu veikiau gydytojas negu avangardas. Aš - Mobilioji Karo 
Lauko Ligoninė.“ 

Nuleisti ant žemės kylančius ir pakelti gniuždomus. To- 
kia jam skirta užduotis: atitaisyti visuotinės traukos ydas. Pa- 
saulinio tinklo sistema mintyse nustatydavo aukų padėtį, tie, 
kuriems labiausiai reikia pagalbos, tinklainėje žybčiodavo 
ryškiausiai. Koks būdas pamatyti pasaulį, mąstė jis. Kylan- 
čių ir krintančių negalia išplito visur, Burtininkas Zabardas- 
tas užkrėtė pasaulį kaip pakliuvo, nenuspėjamas epidemijos 
siaubas pranoko įprastos ligos baimę; taigi Džeronimui teko 
keliauti visur. Prie Makao lošimo lindynių artinasi keltas, nu- 
stebusi ir išsigandusi minia traukiasi nuo jo, atsiradusio iš nie- 
kur, gelbėti keleivio, kurio skausmo klyksmų niekas nepaisė: 
ponas Džeronimas šnibždėdamas pasilenkia prie jo, ir žmo- 
gus atsistoja ant kojų, prisikelia iš mirusiųjų, ar beveik miru- 
siųjų, o ponas Džeronimas pasisuka šonu ir dingsta, palikęs 
kiną Lozorių likimo valiai, vargšo bendrakeleiviai vis dar ste- 
beilija į jį kaip į pavojingo užkrato nešiotoją, gal jis šiąnakt 
ims ir praloš santaupas, švęsdamas išgelbėjimą nuo mirties, 
bet tai jau kita istorija, o ponas Džeronimas jau ant kalno 
šlaito prie Pyr Pandžalio perėjos žvejoja geležinkelininką iš 


dangaus, paskui čia, ir čia, ir čia. 

Kartais jis atvykdavo per vėlai, kylantis žmogus jau buvo 
pakilęs per aukštai ir merdėjo nuo hipotermijos ar deguonies 
trūkumo retame šaltame Andų danguje arba Meifero dailės 
galerijoje buvo sutraiškytas gniuždomasis, kaulai sulaužyti ir 
suspausti, kūnas — sprogusi koncertina, pro priplotus drabu- 
žius sunkiasi kraujas, ant viso apgailėtino jukinio, panašaus į 
instaliaciją, skrybėlė. Bet dažnai, spartindamas kelionę kirm- 
graužomis, jis pasirodydavo laiku, pakeldavo parkritusius, 
nuleisdavo pakilusius. Kai kur liga plito sparčiai, virš žibintų 
stulpų plūduriavo didžiulės minios; o paskui, ak, koks dėkin- 
gumas, beveik dievinimas. Jis suprato. Pats buvo tai patyręs. 
Bėdos artumas sužadina žmogaus gebėjimą mylėti. Aleksan- 
dros Blis Farinjos veido išraiška, jam grąžinus „La Incoeren- 
za“ buvusią didybę, o ją su Oliveriu Oldkaslu — atgal į žemę: 
kiekvienas vyras norėtų, kad į jį šitaip žiūrėtų graži moteris. 

Net jei greta tos moters stovi jos plaukuotas valdytojas ly- 
giai tokia pat dievinama veido išraiška. 

Filosofės viso gyvenimo pesimizmą visiškai išsklaidė ma- 
žutis pono Džeronimo stebuklas, sudegino jo vietos magija 
it debesis — saulės kaitra. Naujoji Aleksandra žvelgė į Džero- 
nimą Manezesą kaip į išgelbėtoją, galintį padėti ne tik jai ir 
jos sodybai, bet ir visai pakrikusiai žemei. Tų ilgų keistų die- 
nų pabaigoje jis traukdavo į jos lovą, ką dabar reiškia diena, 
klausdavo savęs, kelionės kirmgraužomis per erdvės ir laiko 
juostas, staigūs atvykimai ir išvykimai šimtą ir daugiau kartų 
per dieną iškreipė gyvenimo nuoseklumo sampratą, ir visiš- 
kai išsekęs, iš klajūniško nuovargio iškišęs liežuvį, jis eidavo 
pas ją. Tai būdavo vogtos akimirkos, oazės karo dykumoje, ir 


juodu vienas kitam žadėdavo daugiau laiko ateityje, svajonių 

akimirkas svajonių vietose, tokios buvo jų svajonės apie taiką. 
Ar mes laimėsime? klausdavo ji, susirangiusi jo alkūnės lin- 
kyje, jo rankai suėmus jos galvą. Mes laimėsime, tiesa? Taip, 
sakydavo jis. Mes laimėsime, antraip lieka tik pralaimėti, o 
tai neįsivaizduojama. Mes laimėsime. 

Dabar jis miegodavo blogai, pervargęs, slegiamas metų 
naštos, ir pusiausnūda svarstydavo tą pažadą. Dunija din- 
go, jis nežinojo kur, bet žinojo kodėl; ji medžiojo stambiau- 
sią grobį, keturis didžiuosius priešus, kuriuos sunaikinti — jos 
tikslas. Į neseniai atvertą džinišką jo smegenų sritį dieną nak- 
tį plūdo jos pranešimai ir nurodymai. Ji vis dar vadovavo 
operacijai, be jokios abejonės, bet buvo slaptas karvedys, ke- 
liaujantis taip toli ir taip greitai, kad pajėgos jos asmeniškai 
nebematydavo. Ir ar „mes“ tikrai galime laimėti, svarstė jis, 
ar mūsų pakankamai, o gal iš tiesų žmonių, suviliotų džinų 
tamsybės, daugiau, ar žmonės iš tikrųjų nori „pergalės“, o 
gal šis žodis pernelyg džiugus ir nederamas, gal žmonės mie- 
liau tarnautų naujiesiems šeimininkams, ir ar juodųjų džinų 
nuvertimas reikš laisvę, ar tik naujos supervalstybės atsiradi- 
mą, vietoj Milžino ir Burtininko juos valdys Žaibų Karalienė. 
Šios kunkuliuojančios mintys čiulpdavo jam jėgas, ber šalia 
gulinti moteris jas grąžindavo. Taip, „mes“ laimėsime. „Mes“ 
skolingi mylimiesiems pergalę. „Mes“ skolingi pačiai meilės 
idėjai, kuri gali išnykti, jei pasaulį užvaldys juodieji džinai. 

Meilė, taip ilgai tramdoma pono Džeronimo širdyje, už- 
liejo jį. Pradžia tapo jo galingas apsvaigimas pačia Dunija, tur- 
būt iškart pasmerktas, nes tebuvo aidas, abu matė vienas kitą 
kaip savo tikrosios meilės avatarą... bet jau atrodė, kad tai 


buvo seniai, ji paliko jį dėl karaliavimo ir karo. O meilė liko, 

jis jautė, kaip ji skalauja sielos kraštelius, didžiulė potvynio 
jūra, užplūstanti jam širdį, o po ranka Aleksandra Blis Farin- 
ja, pasiruošusi nerti į tuos vandenis, nuskęeskime meilėje drauge, 
mylimasai mano, o taip, pamanė jis, gal jam dovanota pasku- 
tinė didelė meilė, o ji čia, laukianti jo, o taip, kodėl ne, jis ners 
kartu. Jos lovoje jis būdavo toks pavargęs, kad beveik nenorė- 
davo sekso, šiuo tarpu kartą per keturias penkias naktis, bet 
ji buvo supratinga. Jis - jos karys, kurį reikia mylėti ir kurio 
reikia laukti, ji pasiims tą truputėlį, kurį gali, ir lauks visko. 

O už jos miegamojo durų, jam vėl susiruošus iškeliauti, 
stovėdavo Oliveris Oldkaslas, ne senasis pikčiurna Oliveris, 
bet naujas, dėkingas pataikūnas Oldkaslas drėgnomis spanie- 
lio akimis, su kepure rankoje, šleikščia geltondante šypsena, it 
virvele pririšta prie paprastai niūraus veido. Ar negalėčiau ko 
nors dėl jūsų padaryti, pone, gal jums ko nors reikia, tik tar- 
kit žodį. Aš menkas kovotojas, bet jei reikės, būsiu su jumis. 

Šis paraikaujamas šunuodegiavimas per gerklę lipo ponui 
Džeronimui. Ko gero, man labiau patikai anksčiau, pasakė jis 


dvaro valdytojui, kai grasinai mane užmušti. 


fėjų karalienė 
E 


GYVYBĖS LOPŠYJE, TARP TIGRO IR EUFRATO, kur kadaise 
į rytus nuo Edeno plytėjo Nodo, tai reiškia Klajoklių, kraštas, 
(Omaras Ajaras parodė karalienei Dunijai pirmuosius keturgalvės 
pabaisos, susiruošusios užvaldyti žemę, skilimo požymius. Anuo 
metu ji švaistėsi po pasaulį kaip ryškus šešėlis, panašus į miglotą 
šviesą akies kamputyje, o mėgstamiausias šnipas nesiskyrė su ja, 
abu visur ieškojo keturių didžiųjų ifrirų. Nuo tada, kai kadaise 
drauge kvailiodavom, vaikinai išmoko geriau slėptis, pasakė ji 
Omarui. Anuo metu be jokių pastangų perprasdavau jų gudry- 
bes. Antra vertus, gal tada jie slapra norėdavo, kad juos rasčiau. 
Apie didžiausią Kafo šnipą, Omarą Ajarą, žinome palygin- 
ti nedaug, galimas daiktas, todėl, kad džinai vis dar buvo ne- 
palankūs vyrų homoseksualumui ir transvestizmui. Parystano 
džinės akivaizdžiai nesipiktino lesbianizmu, tiesą sakant, sekso 
streiko laikotarpiu tokių ryšių įspūdingai padaugėjo, bet tarp 
džinų tebebuvo plačiai paplitę senieji prietarai. Dėl profesinių 
žygių, žinių, surinktų, persirengus haremo eunuchu ar moteri- 
mi, Omaras garsėjo kaip puikus šnipas, bet sykiu tarp savųjų jis 
tapo svetimas. Jo drabužiai buvo tyčia puošnūs, brokato šaliai, 


užmesti ant pečių kruopščiai nerūpestingai, daugybė siaubingų 

skrybėlių, dekadentiškos ir nervingos manieros, jis dėjosi estetu 
ir puošeiva ir apsimetė, kad kitų džinų nuomonė jam nė motais. 
Kafo žvalgyboje jis subūrė giminingas sielas ir sulaukė netikėtų 
padarinių: daugelis Fėjų šalies gyventojų didžiai nepasitikėjo 
šia spalvingų pliuškių, sykiu tinkamiausių aukštutinio pasaulio 
šnipų, komanda. Tačiau Dunija visada juo pasikliovė. Per pas- 
kutinį susidūrimą su didžiaisiais ifritais ji irgi pasijuto svetima, 
nes susiruošė keršyti už tėvą, kuriam niekada nemokėjo įtik- 
ti, žudydama savo padermės atstovus. Omaras Ajaras kasdien 
lydėdavo ją, ieškančią juodojo ketverto, ir ji pajuto, kad juodu 
daugeliu atvejų panašūs. Jos prisirišimas prie žmonių, jos meilė 
vienam vyrui ir jo palikuonims atskyrė nuo savo padermės ir 
ją. Ji suvokė, kad neturi savybių, dėl kurių valdiniai taip mylėjo 
tėvą ir juo žavėjosi. Ji buvo tiesi, atvira ir tvirta, o tėvas — miglo- 
tas, išsiblaškęs ir žavingas. Padėtį dar pablogino sekso streikas. 
Ji nujautė, kad netolimoje ateityje Parystano moterys pamirš 
užuojautą jai ir numos ranka į jos karą su didžiaisiais ifritais. 
Kas joms žemutinis pasaulis? Ko ji taip karščiuojasi ir nerimau- 
ja dėl jo? Jei karas užsitęs, ji gali jį pralaimėti. Būtina netrukus 
rasti keturis juoduosius džinus. Jos laikas baigiasi. 

Iš tiesų, kodėl ji taip nerimauja dėl žemutinio pasaulio? At- 
sakymas į šį klausimą, visur lydintis ją, niekam neištartas, net 
Omarui Ajarui, didžiausiam paslapčių rinkėjui ir saugotojui, 
buvo toks: ji suprato esanti iš dalies kalta dėl šių įvykių. Ilgus 
ramybės amžius, plyšiams tarp pasaulių užsinešus ir ryšiams 
tarp aukštutinio ir žemutinio pasaulio nutrūkus, ir vieni, ir kiti 
dirbo įprastus darbus, ir daug Fėjų šalies slėnių ir ežerų gyven- 
tojų manė, kad taip ir turi būti, žemutinis pasaulis pakrikas ir 


vaidingas, o jie savo kvapiuose soduose patiria daugmaž amžiną 

palaimą. Kafo kalno karalystėje padėtis buvo truputį kitokia. 
Pirma, didieji ifritai buvo akis pakorę ant šios karalystės, reikė- 
jo neprarasti budrumo ir nuolat stiprinti gynybą. Antra, tuo- 
met dar Žaibų Princesė ilgėjosi žemės ir daugybės joje išsisklai- 
džiusių savo palikuonių. Išsiskyrimo laikais ji dažnai svajodavo 
suvienyti dunijazadus, išlaisvinti jų galias ir sukurti geresnį pa- 
saulį, jiems padedant. Todėl ji apieškojo pasaulius tarp pasau- 
lių, sluoksnius tarp sluoksnių, vildamasi rasti sugriautus vartus 
ir vėl atkelti. Ji buvo palaidotos praeities archeologė, arkasan- 
ti prarastus, užgriuvusius, užkimštus kelius, nes tikėjosi rasti 
perėją. O taip, ji žinojo, kad kitos, tamsesnės Fėjų šalies jėgos 
dirba tą patį darbą, ir negalėjo neigti nežinanti žemutiniam pa- 
sauliui gresiančių pavojų, jei keliai vėl bus atidaryti, ir vis dėlto 
bandė, kaip bandytų kiekviena motina, vėl susijungti su išsi- 
sklaidžiusia gimine, nes tai buvo viskas, kas jai liko iš žmogaus, 
kurį kadaise mylėjo. Žemutiniame pasaulyje džinų kelio į pra- 
rastą žaidimų aikštelę paieškos reiškėsi, kaip mes dabar mano- 
me, audromis. Net dangus braškėjo nuo ilgesingų džinų kumš- 
čių. O taip, galop plyšiai atsivėrė, ir atsitiko tai, kas atsitiko. 
Taigi buvo taip. Priešingai nei daugumai džinų, Dunijai 
buvo nesvetimi žmogiški jausmai: atsakomybė, kaltė, sąžinės 
graužimas. Kaip visi jos padermės atstovai, ji gebėjo įkišti ne- 
malonias mintis į gilias blausias sielos kerteles, kur šios daž- 
niausiai ir tūnodavo užmirštos it migloti vaizdiniai, it neryš- 
kūs dūmų kamuoliai. Ji bandė taip paslėpti Ibn Rušdą, bet 
neįstengė. O paskui jis grįžo Džeronimo Manezeso pavidalu, 
ir valandėlę ji vėl susigrąžino seną prarastą žmogišką jausmą: 
meilę. O, koks jis buvo panašus į mylimąjį! Veidas, tas dievi- 


namas veidas. Genai, perduoti per šimtmečius ir prasiveržę jo 

pavidalu. Ji būtų galėjusi jį mylėti, jei būtų sau leidusi, o taip, 
ji net dabar jam neabejinga, negali neigti, nors jis glėbyje savo 
Filosofės, kurią ji mielai iščirškintų gyvą, kryptelėjusi savo 
mirtiną riešą. Bet ji taip nepasielgs. Nes ponas Džeronimas, 
šiaip ar taip, tik praeities iliuzija, ir dabar tą iliuzinę meilę jos 
krūtinėje pakeitė nuoširdi neapykanta. 

Laikas rasti buvusius žaidimų draugus ir sunaikinti. Kur 
jie? Kaip juos rasti? 

Ieškokit žemėje, ne danguje, patarė Omaras Ajaras. Su- 
prasite, kur jie, iš veiklos padarinių. 

Ir gyvybės lopšyje, prie didžiojo Uro zikurato, „buveinės, 
kurios pamatai kelia siaubą , nugriauta viršūne, jie išvydo už- 
burtas kariuomenes, puolančias viena kirą, lyg senovės šume- 
rai-akadai, taip ilgai sudarę vieną simbiozišką kultūrą, būtų 
pametę galvą ir gatvėje šokę žudyti kaimynų. Mūšio lauke juo- 
dos vėliavos prieš kitas juodas vėliavas. Riksmai apie religiją, 
netikėlius, eretikus arba nešvarius bedievius, lyg dievobaimin- 
gi šauksmai įlietų daugiau pykčio kariams, mosuojantiems 
kardais, bet Omaras suprato, kas iš tikrųjų vyksta, jis suvokė, 
kad didysis ifritas Žvilgusis Rubinas paliko netrokštamą Pie- 
tų Amerikos valdą ir atvyko susikauti su Zamuradu Didžiuoju 
teritorijoje, priskirtoje Zamurado dykumos Fondui. Žvilgusis 
Rubinas, Sielų Gaudytojas. Jo užburta kariuomenė koja kojon 
žygiavo prieš pulkus samdinių, Zamurado nupirktų už brang- 
akmenius, kvaišalus ir kekšes. Ir nugalėjo Žvilgiojo Rubino 
apsėstieji. Laukinis jų puolimo žiaurumas įbaugino Zamura- 
do samdinius, gavusius per mažai brangakmenių atsilaikyti 
prieš šiuos transo apimtus bepročius žudikus baltomis akimis 


iš pragaro. Samdiniai metė ginklus ir pabėgo, palikę mūšio 

lauką Žvilgiojo Rubino kareiviams. Kur Zamuradas? paklausė 
Dunija Omaro. Ar jis apskritai čia yra? Tas tingus pašlemėkas 
turbūt miega kur nors ant kalno, kol jo kariuomenė triuškina- 
ma. Pernelyg didelis pasitikėjimas visada buvo jo nelaimė. 

Paskui danguje atsirado kirmgrauža virstančiais iš pa- 
kraščių dūmais, ir ant skraidančiosios urnos pergalingai iš- 
lėkė Žvilgusis Rubinas. Velniop Pietų Amerikos platumas, 
suriko jis. Civilizacijos lopšys yra mano. Įsmeigsiu vėliavą pa- 
čiame Edeno sode, ir visi žmonės bijos mano vardo. 


Nesikišk, pasakė Dunija Omarui Ajarui. Tu ne karys. 


Šioje vietoje mes vėl privalome įveikti seną kultūrinį bjaurėji- 
mąsi kraštutiniu smurtu ir aprašyti vieną labai retų nužudy- 
mų tarp džinų, be to, kiek žinome, pirmą, įvykdytą džinų ka- 
ralienės. Tūžmingai pakilusi nuo zikurato į dangų ant amalų 
kilimo ir pasirodžiusi visa savo siaubinga didybe, Dunija iš 
tiesų užklupo Žvilgųjį Rubiną netikėtai, sudaužė jo urną žai- 
bu ir nubloškė ant žemės. Bet kryties per maža didžiajam 
ifritui užmušti, ir jis pakilo, pūškuodamas, bet šiaip nenu- 
kentėjęs, ir atsisuko į ją. Ji nuskrido prie jo, svaidydama žaibų 
ietis, ir jis buvo priverstas nusimesti žmogaus pavidalą ir virsti 
ugnies stulpu, o ji tada tapo tirštais troškiais beoriais dūmais 
ir apsivijo jį, atimdama iš ugnies jai būtiną orą, smaugdama 
jį didžiulėmis dūmų kilpomis, dusindama dūmais, varžyda- 
masi savo moteriška esme su jo slapčiausia vyriška prigimtimi, 
spausdama jį dūmais, kol jis, pasiblaškęs, pasidaužęs, pačiau- 
dėjęs, pamirkčiojęs, pasimirė. Kai jis gavo galą, o ji vėl įgijo 
žmogaus pavidalą, iš jo nebeliko nieko, net krūvelės pelenų. 


Iki tos kovos iki mirties ji nebuvo įsitikinusi savo stiprybe, 


215 


bet po jos žinojo. Liko dar trys didieji ifritai, ir dabar būsimų 
grumtynių labiau reikėjo bijoti jiems, o ne jai. 

Po Žvilgiojo Rubino mirties apsėdimo kerai išsisklaidė, su- 
glumę kareiviai stovėjo, mirksėjo ir krapštėsi pakaušį, nesu- 
prasdami, kur jie ir kodėl. Samdiniai išsiskirstė, ir net staigios 
priešų sumaišties liudytojai netroško kautis toliau, taigi mūšis 
baigėsi komiškai absurdiškai. Tačiau džinų pasaulis nebuvo pa- 
tenkintas, Dunijos poelgis sukėlė pasipiktinimą. Džinų vidi- 
nio susižinojimo tinklais naujiena pasklido beveik akimirksniu, 
ir Fėjų šalį apėmė siaubas. Kelias dienas Dunija nekreipė dėme- 
sio. Per karą namie sėdintys civiliai dažnai būna silpnadvasiai, 
mirties ir naikinimo vaizdai skatina juos ilgėtis taikos. Žinios 
ir paskalos dažniausiai atspindi tokius dalykus ir menkina tų, 
kurie kovoja fronte, atliekamą būtiną darbą. Ji niekino tuos, 
kurie ją smerkė, ir neketino aiškintis. Jai reikia kariauti. 

Omarą Ajarą ji išsiuntė atgal į Parystaną sužinoti, kokia 
padėtis, o jis grįžęs pasakė, mano nuomone, verčiau parvykit. 
Susirūpinusi ir nusivylusi, ji paliko žemutinį pasaulį ir grįžo 
į ramius sodus kitoje pusėje. Atvykusi suprato, kad nužudy- 
dama didįjį ifritą išnaudojo tautos užuojautą, ir net velionio 
tėvo atminimo nepakaks jai susigrąžinti. Žvilgusis Rubinas, 
lieknas šaunus ilgšis, džinų juokdarys plevėsa, šviesiaodis be 
galo žavus vaikinas, buvo labai mėgstamas Parystano damų, 
ir jo nužudymas išardė jų vienybę ir nutraukė sekso boikotą. 
Žinoma, dauguma džinų kariavo, taigi meilės išalkusių ponių 
nuotaika nepasitaisė. Bet vienas didžiųjų grįžo, ir pirčių rū- 
muose kilo sambrūzdis, nes jis atėjo čia pasismaginti su viso- 
mis Fėjų šalies moterimis, kurios tik bus linkusios drauge pa- 


silinksminti. Džiaugsmo klyksmai, sklindantys iš didžiosios 

pirties, pasakė Dunijai viską, ką ji norėjo sužinoti. Čia buvo 
atsimainytojas, ir jis teikė moterims malonumą daugybe įvai- 
rių pavidalų, slibino, vienaragio, net didžiosios katės. Liūto — 
ir daugelio kitų didžiųjų kačių — lytinis organas nusagstytas 
spygliukais priešinga kryptimi, taigi ištraukiamas jis drasko 
liūtės makšties sieneles, ir tai nebūtinai malonu. Pirčių rū- 
muose buvo pilna ištroškusių sekso džinių, pasiruošusių iš- 
bandyti viską, net tai. Sunku pasakyti, ar sklindantys riksmai 
reiškė skausmą, ar malonumą, ar įdomų abiejų derinį. Duni- 
jai tai ir nerūpėjo. Minios dydis ir moterų jaudulys rodė, kad 
atsimainytojas viduje turi būti labai talentingas. Aplankyti 
namų grįžo vienas didžiųjų ifritų. Rahymai Kraugery, tarė ji 
sau, Rahymai nukarusia subine, taip sunkiai pabučiuojamas 
dėl dantyto liežuvio, per savo gašlybę atsidūrei mano valioje. 
Pramanytas graikų dievas Protėjas buvo galinga jūrų die- 
vybė, pagal norą gebėjusi keisti išvaizdą, takaus kaip pats van- 
duo pavidalo. Kraugerys mėgo pasiversti jūrų pabaisomis, ga- 
limas daiktas, kad jis ir Protėjas buvo viena esybė, kad anuo 
metu senovės graikai davė jam Protėjo vardą. Dunija įsmuko 
į didžiąją Parystano pirties menę ir milžiniškame bedugnia- 
me jūrų vandens baseine išvydo ifritų kunigaikštį, tai ilgą sli- 
dų ungurį, tai bevardę dygliuotą pabaisą išverstomis akimis 
iš gilaus vandenyno duburio, o aplink iš būsimo džiaugsmo 
spiegė Fėjų šalies moterys. Veikti reikėjo greitai. Dunija pa- 
sinėrė po vandeniu, griebė Rahymą Kraugerį už lytinio or- 
gano — nes, kad ir kokį fantastinį jūros gyvūną jis įkūnytų, 
įnagį damoms patenkinti turėjo pasilikti, — ir prabilo slap- 
ta žodžiais neišreikšta džinų kalba. Niekada nemėgau velnio 


žuvų, tarė ji, bet tavo valanda, jūrberni, išmušė. 

Apie atsimainytojus ji žinojo štai ką: jie išsisukinės, jie pa- 
sivers vandeniu ir išvarvės pro pirštus, nebent suskubtum nu- 
tverti už kiaušių ir stipriai įsikibti. Tada laikyk, kol jie išban- 
dys viską, kas šaus į galvą, ir jei galų gale tebelaikysi kumštyje 
kiaušius, jie tavo. 

Lengva pasakyti, sunku padaryti. 

Čia buvo ne šiaip atsimainytojas, o Rahymas Kraugerys, 
didysis ifritas. Jis virto rykliu, šiepiančiu didžiulius smailius 
dantis, ir gyvate, apsivyniojusia apie ją ir gniuždančia ringė- 
mis. Jis tapo dumbliais, rišančiais ją, banginiu, bandančiu ją 
praryti, dygliauodege raja, galinčia mirtinai ją sužaloti uode- 
ga. Ji nepaleido jo ir išvengė jo žabangų. Ji buvo juodas debe- 
sis su ranka, laikančia jį už įnagio. Žaibiškai, apgaulingai vy- 
niojosi ir raitėsi. Jos judesiai buvo greiti kaip jo, ne, greitesni. 
Ji buvo nenugalima. Jis keitėsi vis dažniau ir greičiau. Ji neat- 
siliko. Ir galop jis nuilso, ėmė žiopčioti, ji iškilo virš vandens ir 
padegė jį elektrinėmis rankomis, o Rahymas šoktelėjo ir mir- 
tinai iškepė. Lavonas plūduriavo ant vandens it sudužęs laivas. 

Šįvakar vakarienei žuvis, tarė ji ir paliko jį grimzti. 

Ji išėjo iš pirčių rūmų ir akis į akį susidūrė su priešių mi- 
nia. Pasigirdo švilpimas ir riksmai gėda. O, kaip suglumo ir 
išsigando Parystano džinės, išvydusios saviškę, Kafo Kalno 
Karalienę, ne šiaip prasčiokę, tapusią žudike, juodųjų princų 
galabytoja. Jos visos pabėgo iš pirties, prasidėjus kovai, ir da- 
bar žiūrėjo į sudaužytus ir nuniokotus rūmus, nugriuvusias 
auksines arkas, sutrupintą skliautinį stiklo stogą; rūmai virto 
daugybės karo sunaikintų žemutinio pasaulio pastatų atspin- 
džiu; o taip, jos žinojo, kad griuvėsius galima akimirksniu 


atstatyti, kad burtai grąžins rūmus tvarkingus ir nesugadin- 

tus, ne tai svarbu. Jokie kerai neprikels iš mirusiųjų Rahymo 
Kraugerio. O Žvilgiojo Rubino irgi nebėra. Šios tiesos nepa- 
keičiamos. Fėjų šalies moterys atsuko karalienei Dunijai nu- 
garą, ir ji suprato, kad tarp jų jai vietos nebėra. Vis tiek. Lai- 


kas grįžti į žemutinį pasaulį ir baigti karą. 


Vidury mūšio ištaikyta laiko vienam nedideliam geram darbui. 
Paikasis sinjoras Džakomas Donicetis iš Niujorko, buvęs ne- 
laimingai ištekėjusių moterų suvedžiotojas, paskui auka piktų, 
nors ir pelnytų akis-už-akį kerų, verčiančių jį dievinti visas be 
išlygų moteris, dabar nelaimingas ir sutrikęs, kaip karys Duni- 
jai visiškai netiko, bet gal jai pavyks jį išgydyti. Ji buvo motina 
visam savo pulkeliui, ir nevykėliams, ir žodžio vertiems, be to, 
įžvelgė šios paklydusios dunijazadų avelės gerumą, slypintį po iš- 
tvirkimu ir cinizmu, užjautė jį, užkeiktą kažkurio iš blogųjų dži- 
nų smulkmės. Išsklaidyti kerus buvo lengva, Džakomas vėl tapo 
abejingas ligoninių registratorėms ir benamėms, bet tebebuvo 
suglumęs, kol ji paklausė jo širdies ir pašnibždėjo jam, ką daryti 
ir kur jo išsigelbėjimas. Netrukus jis atidarė naują restoraną. 
Tokiu metu atidaryti prabangią užkandinę, netgi žmogui, 
kuris kadaise buvo miesto naktinio gyvenimo įžymybė, buvo 
beprotybė. Tos dienos seniai praėjo, o dabar, per karą, žmonės 
retai išdrįsdavo vakarieniauti restorane, o jei ir išdrįsdavo, už- 
sisakydavo lengvus užkandžius, kuriems paruošti nereikia nei 
pardavėjo, nei pirkėjo nei laiko, nei pinigų. Į tą nusiaubtą vietą, 
buvusią pasaulio gastronomijos sostinę, įžengė Džakomas Do- 
nicetis, vėl puikus kaip povas, su poliruotos medienos, žvilgaus 
metalo ir spindinčio stiklo įstaiga. Ji švietė kaip jauna saulė, ir 


nors beveik niekas neidavo ten valgyti, nepaprastas Donicečio 

virtuvės personalas, surinktas iš neseniai likusių be darbo ge- 
riausių Amerikos virėjų, konditerių ir someljė, kasdien pa- 
tiekdavo akinamų kaip apstatymas patiekalų, taigi tuščias 
restoranas su nepriekaištingai padengtais stalais ir dar neprie- 
kaištingesniais padavėjais tapo vilties švyturiu, Laisvės statula, 
ne iš vario, o iš maisto ir vyno. Paskui, kai į pasaulį grįžo taika, 
Džakomas Donicetis susikrovė iš restorano turtus, tapęs savo- 
tišku pasipriešinimo simboliu, senųjų miesto savybių, įžūlumo 
ir optimizmo, įkūnijimu; bet tomis dienomis žmonės stebėjosi 
jo nepaprastu kvailumu: atidaryti tokią vietą, ryškiai apšviestą, 
su ištaigingu baru, visa, kas geriausia, tik klientų nėra. 

Jis pavadino restoraną veneciška maniera, „Ca' Giacomo“, 
virtuvė irgi buvo veneciška, su tokiais skanėstais kaip baccald 
Mantecato, arba menkės užtepėlė, bisato su Vara, tai reiškia un- 
gurys, keptas su laurų lapais, ir caparossoli in cassopipa, arba 
moliuskai su petražolėmis. Buvo ryžių su žirniais, risi e bisi, ir 
kimšta antis, anatra ripiena, o desertui buvo vežimėlis su grie- 
tininiais sausainiais, torta Nicolotta ir torta sabbiosa'. Kaip Do- 
nicetis tai padaro, spėliojo žmonės. Kur gauna produktų ir kur 
gauna pinigų? Į tokius klausimus jis atsakydavo, nutaisyda- 
mas abejingą it veneciška kaukė miną ir gūžtelėdamas pečiais. 
Norit valgyti? Neklauskit. Nepatinka? Valgykit kur nors kitur. 

Jo globėjų kišenės buvo ilgos. Ne vien Zamuradas Didysis 
turėjo urvus, pilnus brangakmenių, didesnių už slibino kiau- 
šinius. Džinų karalienė gali pripildyti tavo šaldytuvą mėsos ir 
žuvies vienu rankos mostu. 

Jis ne kartą bandė jai padėkoti, bet ji nieko nenorėjo girdė- 
ti. Man irgi gerai, pasakė ji. Nesvarbu, kur buvau, nesvarbu, 


* Duonos pyragas, smėlinis pyragas. 

ką turėjau nudėti, galiu kas vakarą grįžti čia ir pavalgyti su 
virtuvės personalu. Esu tavo vienintelė klientė, tai kas? Pra- 
randu savo pinigus. Fegato, seppie, veneciški baicoli' sausai- 


niai. Taurė gero „Amarone“ vyno. Taip. Mane tai irgi gydo. 


Po Žvilgiojo Rubino ir Rahymo Kraugerio mirties stojo neti- 
kėta ramybė, miesto atmosfera pasikeitė, nors niekas nesiryžo 
pasakyti „į gera“. Tačiau, kadangi pasipriešinimas didėjo, džinų 
parazitų gaujos dingo iš miesto gatvių, tik daugelis šen bei ten 
liko suakmenėję stūksoti kaip karo persilaužimo ženklai; keis- 
tybių mažėjo, retėjo ir menkėjo; taigi žmonės įsidrąsinę vėl ėmė 
rodytis garvėse ir parkuose. Kaip pirmas pavasario krokas pasi- 
vaikščiojimo take Hadsono pakrantėje buvo pastebėtas bėgikas, 
bėgantis ne nuo pabaisos, o savo malonumui. Minties apie pra- 
mogas atgimimas pats prilygo naujo metų laiko pradžiai, nors 
visi suprato, kad kol kažkur tebėra piktavališkieji Zabardastas ir 
Zamuradas — šiuos vardus žinojo visi planetos gyventojai — pa- 
vojus niekur nedingo. Išsivadavimo radijo stotys pradėjo tarpais 
transliuoti laidas, ir visos klausė to paties: Kur ZZ Galvos? 

Kalendorius žygiavo tūkstantosios keistybių laiko dienos 
link, ir merė Roza Fast drąsiai ryžosi grįžti į savo rezidenciją 
su mažąja Audra prie šalies. Be to, jai prie šalies buvo ir nese- 
niai paskirtas apsaugos viršininku Džinendra Kapūras, para- 
zitų džinų nugalėtojas, pavertęs juos akmenimis. 

Sprendžiant iš tavo darbo čia, pasakė Džimiui merė Fast, 
tu bent iš dalies esi nulipintas iš tokio pat molio kaip jie. Bet 
kai kovoji su pabaisomis, gerai keletą jų turėti savo pusėje. 


* Kepenėlės, sepijos (7£.). 
+ „Akmeninis ešerys“ (ir.) - sausainiai taip pavadinti dėl savo formos. 

Į įstaigą neisiu, atsiliepė jis. Pakankamai įstaigų mačiau 
savo gyvenime, ir daugiau į jas neisiu. 

Aš tave pakviesiu, kai reikės, tarė ji ir įspraudė jam į delną 
mažą daiktelį. Jis veikia didžiausio saugumo dažniu, pridūrė. 
Dar neperprastu. Skambės, vibruos, o šitos lemputės pakraš- 
tyje žybčios raudonai. 

Kai komisarui Gordonui prireikė Betmeno, tarė Džimis 
Kapūras, jis pasiuntė šikšnosparnio signalą. O čia... lyg lauk- 
tum užsisakyto mėsainio Madisono aikštėje. 

Kaip tik tokį tu ir gauni, atsakė ji. 

Kodėl tas vaikas taip žiūri į mane? 

Nori įsitikinti, kad galiu tavimi pasitikėti. 

Ir galit? 

Jei negalėčiau, atsakė merė Fast, tavo veidas jau būtų nusė- 


tas išdavystės žaizdomis. Maryrt, esi patikimas. Imkimės darbo. 


Hugo Kasterbridžo pagrobimas iš Viržyno netoli jo namo 
Hampstede buvo nauja vija tamsioje karo spiralėje. Anksti 
rytą kompozitorius kaip paprastai išėjo pasivaikščioti, lydi- 
mas Tibeto terjero Volfgango (originalioje „Figaro vedybų“ 
partitūroje Mocarto vardas buvo absurdiškai suitalintas di- 
deliam ir dažnai reiškiamam Kasterbridžo džiaugsmui). Pas- 
kui žmonės prisiminė matę Kasterbridžą, grasinantį lazda 
transporto priemonėms Rytinio Viržyno gatvėje pakeliui į 
Viržyną. Paskutinį kartą jį matė einant į šiaurės rytus Liepų 
aveniu Paukščių Draustinio Tvenkinio link. Vėlų rytą buvo 
rastas terjeras, be paliovos lojantis į dangų ir saugantis pa- 
liktą vėzdą, lyg tai būtų kritusio kario kardas. Tačiau Hugo 


Kasterbridžo nebuvo — trumpam - nė kvapo. 

Šią akimirką, beveik pasakojimo apie karą pabaigoje, esa- 
me priversti palikti Londoną taip pat staiga, kaip jį paliko 
Kasterbridžas, ir grįžti į Luseną, Ispaniją, kur visa prasidė- 
jo, kur džinė Dunija pasirodė prie Andalūzijos filosofo, kurio 
protą pamilo, durų, kur ji gimdė Ibn Rušdui vaikus, kurių 
palikuonims dabar pažadino snūduriuojančią džinų prigim- 
tį, kad jie padėtų jai kovoti. Lusena šiuo metu buvo išsau- 
gojusi nemaža senojo pasaulio žavesio, nors andainykščiame 
žydų Santjago kvartale Ibn Rušdo buveinės neliko nė pėd- 
sako. Žydų kapinynas išliko, kaip ir pilis, kaip ir senieji Me- 
dinačelių rūmai, bet mes turime nukreipti žvilgsnį į miesto 
dalį, nelabai susijusią su tautosaka. Per šimtmečius, praslin- 
kusius nuo Ibn Rušdo laikų, Lusenos verslininkai entuzi- 
astingai ėmėsi baldų gamybos, kartais net atrodydavo, kad 
miestelį sudaro tik fabrikai, gaminantys daiktus atsisėsti, at- 
sigulti ar pasidėti drabužiams, ir prie vieno tokio fabriko jo 
savininkai, du broliai, vardu Huertai, pastatė didžiausią pa- 
saulio kėdę, maždaug dvidešimt šešių metrų aukščio; ir kaip 
tik ant šios kėdės ramiai sėdėjo didysis ifritas Zabardastas, 
šaltas kaip roplys, šiek tiek mažesnis milžinas nei jo buvęs 
draugas Zamuradas Didysis, vienoje rankoje laikydamas be- 
jėgišką Hugo Kasterbridžo figūrėlę, senesniems besirenkan- 
čios minios kino mėgėjams nenugalimai primenančią Fei Rei, 
spurdančią galinguose King Kongo gniaužtuose. 

Ir iš šios kėdės jis iškvietė į dvikovą savo priešininkę: As- 
man Pari, Kafo Kalno Karaliene, Dangaus Fėja ar kaip tu da- 
bar pasivadinai, šio sugadinto žemutinio pasaulio Dunija, aki- 
vaizdžiai mylinti šį apgailėtiną žemės rutulį ir savo mišrūnus 


žiurkiūkščius jame labiau nei savo padermę, o nereikšminga 

didžio tėvo dukra, dabar žiūrėk. Aš nužudžiau tavo tėvą. Da- 
bar aš suvalgysiu tavo vaikus. 

Jis paklausė Hugo Kasterbridžo, ar šis norįs ką nors pa- 
sakyti prieš mirtį. Siaubingas dalykas, atsakė kompozitorius, 
kai kalbi metaforiškai, o metafora virsta gryna tiesa. Sakyda- 
mas, kad dievai, kuriuos išgalvojo žmonės, pakilo jų sunai- 
kinti, kalbėjau daugmaž perkeltine reikšme. Netikėta, beveik 
malonu, kad buvau arčiau tiesos, negu maniau. 

Aš ne dievas, atsiliepė Zabardastas. Dievo įsivaizduoti negali. 
Tu vargiai gali įsivaizduoti mane, bet aš esu tas, kuris suris tave gyvą. 

Be abejo, nebūčiau galėjęs įsivaizduoti dievo kanibalo, at- 
sakė Kasterbridžas. Tai... nuvilia. 

Gana, pareiškė Zabardastas, plačiai išsižiojo ir vienu kąs- 
niu nugurkė Kasterbridžo galvą. Paskui rankas, kojas, kūną. 
Susirinkusi minia spiegdama išlakstė. 

Zabardastas bent kartą pakėlė balsą ir suriaumojo: Kur 
tu? Baubė pilna burna, ir Kasterbridžo kąsneliai kalbant krito 
nuo lūpų. Dunija, kur tu slepiesi? Negi tau nerūpi, kad ką tik 
suvalgiau tavo sūnų? 

Ji tylėjo, jos niekur negalėjai rasti. 

Paskui nutiko kažkas netikėta. Burtininkas Zabardastas 
užsidengė rankomis ausis ir ėmė nesuvaldomai spiegti. Bė- 
ganti minia sustojo ir atsisuko pažiopsoti. Niekas nieko ne- 
girdėjo, nors Lusenos šunys sunerimę pratrūko loti. Ant mil- 
žiniškos kėdės iš skausmo raitėsi didysis ifritas, rėkdamas taip, 
lyg jam ausų būgnelius būtų pervėrusi ir smegenis nudeginusi 
įkaitinta strėlė; staiga jis prarado žmogaus pavidalą, plykstelė- 
jo kamuolinis žaibas, plėnimis paleidęs didžiąją Lusenos kėdę, 


paskui ugnis užgeso, ir jis išnyko. 

Sukunkuliavo dangus, atsivėrė kirmgrauža, ir iš dangaus 
nusileido Dunija su Omaru Ajaru. 

Kai supratau, kaip veikia nuodų burtai, kaip naudotis 
juodąja magija ir sutrumpinti mirtinas paslaptingas formules, 
kaip galąsti strėles ir persmeigti taikinį, sušnibždėjo Omarui 
Dunija, tėvą išgelbėti buvo per vėlu. Bet ne per vėlu užmušti 
jo žudiką ir atkeršyti už jo mirtį. 


Viena — užgrobti žemės plotus ir paskelbti karalystę. Visai kas 
kita — ją valdyti. Juodieji džinai, užgaidūs, neatidūs, pasipūtę 
ir žiaurūs, bijomi ir nekenčiami, netrukus — nė tūkstantis die- 
nų nepraėjo — suprato, kad jų sumanymas kolonizuoti žemę 
ir pavergti žmones buvo oro pilys, kad jie neturi nei gabumų, 
nei įgūdžių pastatyti tikriems rūmams. Jie turėjo vienintelę 
valdžios dovaną - jėgą. Jos nepakako. 

Net tais nuožmiais ir nedorais laikais jokia tironija nebu- 
vo neribota; joks pasipriešinimas nebuvo iki galo užgniauž- 
tas. O dabar, žuvus trims iš keturių didžiųjų ifritų, didingasis 
projektas ėmė žaibiškai byrėti. 

Mes dar kartą kartojame: nuo tų įvykių praėjo per tūks- 
tantį metų, todėl daug juodųjų džinų imperinio projekto žlu- 
gimo smulkmenų pamirštos arba tokios netikslios, kad ne- 
tinka jas čia minėti. Galime daugmaž neabejodami pareikšti, 
kad atsigauta buvo greitai, tai rodė tiek žmonių visuomenės 
atsparumą, tiek džinų valdžios „nugalėtiesiems“ paviršutiniš- 
kumą. Kai kurie mokslininkai lygina šį laikotarpį su paskuti- 
niais Mogolų imperatoriaus Aurangzebo valdymo metais In- 
dijoje. Paskutinis iš šešių Didžiųjų Mogolų iš tikrųjų išplėtė 
imperijos valdžią iki piečiausio Indijos galo, bet pergalė buvo 

savotiška iliuzija, nes jo armijai grįžus į sostinę šiaurėje „užka- 
riautos“ pietų žemės susigrąžino nepriklausomybę. Nesvarbu, 
priimtina ši analogija ar ne, bet po Žvilgiojo Rubino, Rahy- 
mo Kraugerio ir Burtininko Zabardasto pragaišties jų kerai 
visame pasaulyje iš tikrųjų išsisklaidė, vyrai ir moterys atsi- 
kvošėjo, visur buvo atkurta tvarka ir mandagumas, ekonomi- 
ka atsigavo, derliai nuimami, fabrikų krumpliaračiai sukasi. 
Vėl atsirado darbų, o pinigai vėl įgijo vertę. 

Daugelis, tarp jų ir šie autoriai, vadinamosios „dievų mirties“ 
pradžią sieja su šiuo laikotarpiu prieš dešimt amžių. Kitiems pri- 
imtinesnės kitos, vėlesnės ribos. Tačiau mums atrodo akivaizdu, 
kad religijos naudojimas represijoms, baisybėms, tironijai ir net 
barbariškumui pateisinti, reiškinys, be abejo, ankstesnis už Pa- 
saulių Karą, bet tikrai svarbus to konflikto aspektas, lėmė ga- 
lutinį žmonijos nusivylimą tikėjimo idėja. Jau taip seniai nieko 
nebeapkvailins senų išnykusių tikėjimo sistemų fantazijos, kad 
šis punktas gali pasirodyti grynai teorinis; šiaip ar taip, išlikę po 
veiklos nutraukimo maldos namai jau mažiausiai penkis šimtus 
metų atlieka naujas funkcijas, viešbučių, kazino, gyvenamųjų 
namų, transporto stočių, parodų salių ir prekybos centrų. Ta- 
čiau mes teigiame, kad šį punktą verta paminėti. 

Grįžtame prie savo pasakojimo apsvarstyti elgesio asme- 
nybės, tariamai, o jo paties nuomone, ir tikrai, galingiausios 
iš visų džinų: vienintelio likusio gyvo didžiojo ifrito, didžiojo 
juodųjų džinų kunigaikščio Zamurado Didžiojo. 

Iš visų brangakmenių urvų šis buvo geriausias, jis čia ateida- 
vo, norėdamas nusiraminti. Skausmą ir sielvartą numalšindavo, 


ūpą pataisydavo vienatvė su didžiausiu jo džiaugsmu — smarag- 

dais. Giliai po stačiais atšiauriais A. kalnais glūdėjo smaragdų 
miestas, kurio vienintelis gyventojas buvo jis: Sezamas Žaliasis, 
gražesnis jam už visas moteris. Atsidaryk, įsakydavo jis, ir urvas 
atsidarydavo. Užsidaryk, ir jis užsidarydavo su juo. Ten, kalno 
viduryje, jis ilsėdavosi, apsigaubęs žalių akmenų užtiesalu, gedė- 
damas prarastų brolių, kuriuos ir mylėjo, ir nekentė. Kad visus 
tris nugalėjo ir sunaikino džinė, buvo sunku patikėti. Tačiau tai 
buvo tiesa, kaip tiesa buvo tai, kad vienas baisiausių žemės karių, 
Žaibų Karalienės užsiundytų ant jo būrių, yra moteris, kažkokia 
Teresė Saka, kurios žaibai kartais prilygsta pačios Kafo Karalie- 
nės. Kartais gyvenimas nesuprantamas. Tokiomis akimirkomis 
žali akmenys kalbėdavo jam apie meilę ir praskaidrindavo gal- 
vą. Ateikite pas mane, mano brangieji, sušukdavo jis, saujomis 
sermdamas stebuklinguosius akmenis ir spausdamas prie širdies. 

Kas atsitiko, kad padėtis staiga taip pablogėjo? Daugiau 
kaip devynis šimtus dienų beveik niekas nekliudė jo didinga- 
jam projektui, o dabar viena nelaimė po kitos. Dėl didžiumos 
nesėkmių jis kaltino savo sėbrus juoduosius džinus. Pasirodė, 
kad jie nepatikimi, net kiastingi, ir jie už tai sumokėjo. Net 
Zabardasto galas buvo savotiška išdavystė, nes Burtininkas ži- 
nojo, kad jis, Zamuradas, ketino pavyzdingai nubausti vieną 
Žaibų Karalienės padarų, kažkokį Airagairą, sunkiai įveiktą ir 
sučiuptą po Šlovės mašinos, kurią prie E. miesto įsakė staty- 
ti Zamuradas, užpuolimo. Zamuradas padarė šio Airagairos 
be ausų lezgelių žaibavimo talentą neveiksmingą, prikaustęs jį 
prie perkūnsargio, ir vyruko žaibai automatiškai ir nekenks- 
mingai nutekėdavo į žemę. Prikaustytas prie stulpo šalia maši- 
nos, kurią sudaužė, jis turėjo būti pasipriešinimo beprasmybės 


pavyzdys visiems. Paskui Zabardastas užtemdė jo sumanymą, 

nuolaidžiaudamas savo norams, parodė ekshibicionistinį kani- 
balizmo vaidinimą it koks Saturnas, ir žiūrėkit, kuo tai baigėsi. 
Niekuo nebeįmanoma pasitikėti, net seniausiais sąjungininkais. 

Apimtas pikto stingulio, Zamuradas Didysis blaškėsi ir 
vartėsi ant smaragdų lovos, o jo kūnu sulig kiekvienu judesiu 
sruvo akmenys. Staiga jis pėda palietė kažkokį daiktą, kuris 
nebuvo akmuo, ir ištiesė ranką prie jo. Mažas buteliukas, ne 
dailus dirbinys iš brangiųjų metalų, nusagstytas brangakme- 
niais, kokio tikėtumeisi paslėpto džino lobių urve, bet pigus, 
negražus, stačiakampis daiktelis iš storo mėlyno stiklo, ir dar 
be kamščio. Pakėlė ir bjaurėdamasis apžiūrėjo. Jo senasis ka- 
lėjimas. Kadaise paprastas mirtingasis įviliojo jį į vidų, ir jis 
buvo šių mėlynų sienų belaisvis daug amžių, kol išminčius 
Algazelis Tūsietis jį išvadavo. Butelį jis laikė čia, tarp lobių, 
po brangakmeniais, kad šis primintų jam kalėjimą ir pažemi- 
nimą, kurie ir buvo jo įtūžio priežastis. Bet laikydamas butelį 
rankoje jis suprato, kodėl aptiko jį kaip tik šią akimirką. 

Kalėjime, kreipėsi jis į butelį, tu išnirai iš tamsos kaip at- 
sakymas į mano neištartą klausimą. Mano praeities prakeiks- 
me, dabar tu tapsi kitos esybės ateities prakeiksmu. 

Jis spragtelėjo pirštais. Butelis vėl buvo sandariai užkimš- 
tas ir paruoštas naudoti. 


„La Incoerenza“ tebestovi po tūkstančio metų, pasaulietiškos 
piligrimystės ir pagarbos vieta, kuria labai rūpinamasi, namas 
atstatytas ir prižiūrimas, sodai išpuoselėti didžiam sodininkui, 
sukūrusiam juos prieš daugelį metų, atminti; įspūdingas vaiz- 
das kaip visų pasaulio didžiųjų mūšių laukai, Maratonas, Ku- 
rukšetra, Getisbergas, Soma. Tačiau čia įvykęs mūšis, pasku- 

tinis Pasaulių Karo susirėmimas, nebuvo panašus nė į vienas 
kautynes, kada nors virusias žemėje. Armijų nebuvo; tai buvo 
kova iki mirties tarp antgamtinių būtybių, tokių galingų, kad 
buvo sakoma, jog jose telpa kariuomenės. Abipus stovėjo po 
vienintelę tiranišką asmenybę, antžmogišką, nepermaldauja- 
mą, vyrą ir moterį, ugnį ir dūmus. Buvo ir kirų. Didžiausias iš 
juodųjų džinų atsivedė pustuzinį bendrų sekundantų, o Du- 
nija Žaibų Karalienė irgi pasišaukė parikimiausius karius: šni- 
pą Omarą ir žemės gyventojus Teresę Saką, Džimį Kapūrą ir 
Džeronimą Manezesą. Nuošaliai stovėjo ir stebėjo, suprasdami, 
kad jų ir žemės likimą lems rezultatas, dvaro savininkė Filosofė 
Aleksandra Blis Farinja, kurios viso gyvenimo pesimizmas tu- 
rėjo tuoj būti amžinai patvirtintas ar paneigtas, nelygu grum- 
tynių pabaiga; jos apžėlęs plaukais valdytojas Oliveris Oldkas- 
las; ir merė Roza Fast, perspėta apsaugos viršininko, Džimio, 
dar vadinamo Herojumi Natradžu. (Mažylės Audros nebuvo, 
teisingai nusprendus, kad jai čia pernelyg pavojinga.) Visi, buvę 
„La Incoerenza“ dvare tą naktį, vadinamąją Tūkstantąją Naktį, 
pateko į istoriją; dabar jų vardai tariami, pritildžius balsą, kaip 
ir dera kalbėti apie lemiamų žmonijos istorijos įvykių dalyvius. 
Tačiau pagrindiniai kovotojai nebuvo žmonės. 

Buvo susitarta kaip senovėje dėl dvikovų. Zamuradas Di- 
dysis pasiuntė iškvietimą džinų susižinojimo tinklais, ir jis 
buvo priimtas. Vietą neslėpdamas paniekos nusakė Zamu- 
radas. Ta sodyba, kurioje tavo numylėtinis, toks panašus į 
tavo mirusią meilę, dabar smaginasi su moterimi, jam labiau 
patinkančia už tave. Sutriuškinsiu tave jo akivaizdoje, o ką 
daryti su juo, nuspręsiu paskui, kai visas pasaulis bus mano. 


Įžeidinėjimai ir atkirtis į juos įprastas dalykas, kviečiant į 

dvikovą, bet Dunija laikėsi oriai, ir buvo nustatytas laikas ir 
vieta. Jis duoda tau pranašumą - kautis namie, pasakė Oma- 
ras Ajaras. Vadinasi, pernelyg savimi pasitiki, ir tai jo silpnoji 
vieta. Žinau, atsiliepė ji. Ir atėjo laikas. 

Neapsakomo grožio „La Incoerenza“ dvare, jo kūrėjo San- 
fordo Bliso nuomone, turinčiame išreikšti mintį, kad pasaulio 
suprasti neįmanoma, pagaliau akis į akį susitiko Dunija ir Za- 
muradas nuspręsti, kokia nuo šiol bus pasaulio prasmė. Buvo 
po saulėlydžio, ir ant didžiosios upės sodybos papėdėje tyvu- 
liavo nesmagi mėnesiena. Vejoje prie Saulės laikrodžio it milži- 
niškos neramios bitės kybojo skraidančiosios urnos, kuriomis 
atvyko Zamuradas ir jo būrys. Virš jų danguje sūkuriavo kirm- 
grauža, iš kurios jie išlėkė. Ponas Džeronimas, Džimis Kapū- 
ras ir Teresė Saka slankiojo didžiosios vejos pakraščiais, budriai 
stebėdami negarbingus didžiojo ifrito sekundantus. Du pa- 
grindiniai kovotojai suko ratu apie vienas kirą vejoje, svarstyda- 
mi, ko pirmiausia griebtis. Dangumi plaukė debesys, ir kai jie 
paslėpė mėnesieną, o kovotojus apsiautė nežemiška tamsa, pri- 
pildydama jų šnerves mirties kvapo, Zamuradas Didysis puolė. 
Jis sukėlė vėją, ir jo stiprumas didėjo. Figūros pakraščiuose tu- 
rėjo ieškoti priedangos, bijodamos, kad jų nenupūstų, nes čia 
buvo pragaro vėjas, o jo tikslas — sunaikinti Dunijos žmogiš- 
kąjį pavidalą ir išsklaidyti jos dūmiškąją esmę po visas keturias 
pasaulio šalis. Bet jos taip lengvai nenugalėsi, ji laikėsi tvirtai. 
Paskui prie vėjo prisidėjo lietus, tai buvo jos burtai, toks smar- 
kus lietus, kad atrodė, jog iš dugno pakilo ir ant jų griūva upė, 
lietus, turintis užgesinti ugnį, iš kurios sudarytas ifritas. Bet jai 
irgi nepavyko. Nė vieno iš šių kovotojų nebus lengva įveikti. Jų 


skydai pakankamai tvirti atremti puolimui. 

Pro vėjo staugimą ir lietaus šniokštimą ponas Džeronimas 
išgirdo moters balsą, spigiai plūstantį džinų palydą, Ar jums 
patiktų, jei jūsų pasaulis būtų nuniokotas taip, kaip jūs nusiau- 
bėte mūsiškį, be perstojo kartojo šį klausimą balsas, įterpdamas 
gausių keiksmažodžių. Ponas Džeronimas suvokė, kad rėkia 
Teresė Saka, kurią Dunija pašaukė kovoti savo pusėje. Dže- 
ronimui Manezesui pasirodė, kad ji gerokai pamišusi. Be to, 
buvo neaišku, ar ji rūstauja tik ant didžiojo ifrito ir jo sekėjų. 
Jos pyktis plito kaip maras, užkrėsdamas visus, kurių prisilies- 
davo, ir galbūt, pamanė ponas Džeronimas, iš dalies tas pyk- 
tis nukreiptas ir į Duniją. Tai buvo neapykantos klyksmas, ir, 
skirtas bet kokiai žmonių, neva siūtų ant vieno kurpalio, gru- 
pei, būtų buvęs pavadintas — taip — rasistiniu. Jam, klausan- 
čiam Teresės Sakos riksmo tarp siautėjančių gaivalų, įniršiu 
prilygstančio jiems, kibirkščiuojančio elektra aplink jos kūno 
pakraščius, pasirodė, kad ji neapkenčia visų iš aukštutinio pa- 
saulio nusileidusių būtybių, taigi ir džinės savyje. Neapykanta 
kitam reiškė ir neapykantą sau. Tokia sąjungininkė pavojinga. 

Tuo tarpu ponas Džeronimas it sekundantas, stebintis 
susirėmimą dėl nugalėtojo titulo, ėmė nerimauti dėl Duni- 
jos požiūrio į kovą. Rodės, jai pakanka atmušti smūgį, užuot 
perėmus iniciatyvą, ir jam atrodė, kad tai klaida. Bandė be 
žodžių jai tai pasakyti, bet ji dabar nebesiklausė nieko, visos 
jėgos buvo atiduotos mūšiui. Zamuradas keitė pavidalą, virto 
bjauriausiomis jame glūdinčiomis pabaisomis: padaru geleži- 
niais dantimis su tūkstančiu galvų ir tūkstančiu liežuvių, ka- 
daise vadinamu Baisiuoju Žvėrimi. Su tūkstančiu liežuvių jis 
galėjo ne tik loti kaip šuo, urgzti kaip tigras, niurnėti kaip lo- 
kys, staugti kaip slibinas ir įkirsti priešininkei daugybe trišakių 

gyvatės geluonių; jis galėjo vienu metu ištikti Duniją šimtais 
kerų ir burtų, paralyžiuodamas kerus, silpnindamas kerus, 
naikindamas kerus. Ir dar liko daug laisvų liežuvių keiksmams 
daugybe kalbų, žmonių ir džinų, atskleidusiems tokį Zamu- 
rado moralinį nuosmukį, kad visi klausytojai buvo priblokšti. 

Žiūrėdamas, kaip Zamuradas Baisiojo Žvėries pavidalu 
puola Duniją šimtais skirtingų būdų, o ji sukasi, raitosi, trau- 
kiasi ir ginasi it didžioji valkirija, Olimpo ar Kailašo deivė, 
svarstydamas, kiek laiko net ji įstengs atlaikyti tokį nuožmų 
puolimą, ir klausydamasis Teresės Sakos klyksmų, Kaip jaus- 
tumėtės, jei tai būtų nutikę jums, ponas Džeronimas dvasios 
akimis išvydo savotišką regėjimą. Atsivėrė suvokimo durys, 
ir jis pamatė, kad visas džinų blogis ir bjaurumas yra žmo- 
nių blogio ir bjaurumo atspindys, kad žmogaus prigimtis irgi 
neprotinga, užgaidi, savavališka, pikta ir žiauri ir kad mūšis 
su džinu yra mūšio žmogaus sieloje atvaizdas, vadinasi, dži- 
nai yra ne tik tikrenybės, bet ir abstrakcijos ir kad, nusileidę 
į žemutinį pasaulį, jie parodė tam pasauliui, ką būtina išnai- 
kinti savyje, neprotingumą, štai kaip vadinasi juodasis džinas 
žmonėse, ir jis, tai supratęs, sykiu suprato Teresės Sakos ne- 
apykantą sau, ir suprato, kaip suprato ji, kad džino savastį ir 
jo, ir jos reikia išdildyti, žmogaus ir džino beprotybę privalu 
įveikti, antraip proto amžius neprasidės. 

Mes klausėmės, ką jis mums pasakė. Mes vis dar klauso- 
mės, po tūkstančio metų. Šiaip ar taip, tai ponas Džeronimas, 
Sodininkas. Visi žinome, ką jis suprato tą naktį, Tūkstantąją 
Naktį, kai Dunija, Žaibų Karalienė Asman Pari, kitaip ta- 
riant, Dangaus Fėja, kovojo su Zamuradu Didžiuoju. 

Ji pailso. Zamuradas tai matė. Jis laukė šios akimirkos, kaip 
matadoras laukia susitaikymo su pralaimėjimu buliaus akyse. 
Sulaukęs nusimetė Žvėries pavidalą, atgavo įprastą išvaizdą, 
sugraibė raudonų marškinių klostėse mėlyną butelį, ištraukė 
kamštį ir suriko nesavu balsu: 

O džine tuščiagalve ir apspangus, 

Paklust man tavo siela pasirengus. 

Būk uždaryta butely išsyk 

Ir man vienam per amžius priklausyk. 

Tai buvo ištarta Slaprąja Džinų Kalba, ja parašyti galin- 
giausi užkeikimai, kurie išsunkia paskutines užkalbėtojo jė- 
gas. Žmonės, stebintys šį vaizdą, nesuprato žodžių, bet matė 
poveikį, matė, kaip Dunija susverdėjo ir parkrito, matė, kaip 
ji kojomis į priekį velkama per žolę prie mažo buteliuko, žio- 
jinčio it velnio nasrai. 

Ką jis pasakė, suspiegė Filosofė Omarui Ajarui, bet Oma- 
ras, akis išplėtęs, stebeilijo į Duniją, traukiamą prie butelio. 
Atsakyk, suriko Aleksandra, ir Omaras išsiblaškęs atsakė, pa- 
šnibždomis pakartojo galinguosius žodžius ir apytikriai išver- 
tė. Paskui Zamuradas pergalingai ištarė: 

O džine, kietaširde ir didi, 

Nuo šiolei man esi tu pavaldi. 

Būk uždaryta butely išsyk 

Ir man vienam per amžius priklausyk. 

Ką, reikliai paklausė Aleksandra, ir Omaras jai pasakė. 
Baigta, pridūrė jis. Ji pralaimėjo. 

Tada Dunija sukliko. Tai buvo galingas riksmas. Ponas Dže- 
ronimas girdėjo jį po jos tėvo mirties. Žmonės ir džinai griuvo 


aukštielninki, o Zamuradas nebesuvaldė užkeikimo. Jis svirdu- 

liuodamas ėmė trauktis atbulas, susiėmęs už ausų, mažas mėly- 
nas buteliukas sukdamasis nuskriejo oru Dunijai į dešinę ranką, 
o kamštis atsidūrė kairiojoje. Ji atsistojo ir pakeitė burtažodžius: 

Ifrite išdidus ir pilnas galių, 

Ateiki ir pakluski mano valiai. 

Būk uždarytas butely išsyk 

Ir vienai man per amžius priklausyk. 

Ką ji pasakė? suriko Aleksandra, ir Omaras paaiškino. 
Dabar prie butelio galva į priekį buvo traukiamas Zamura- 
das, priešais driekėsi barzda, lyg nematoma ranka būtų už jos 
nutvėrusi ir vilkusi sykiu su savininku į mėlynojo butelio ka- 
lėjimą. Ir Dunija dar kartą suriko iš paskutiniųjų: 

Ifrite visagalis ir siaubus, 

Žiūrėk, katras čia šeimininkas bus. 

Būk uždarytas butely išsyk 

Ir vienai man per amžius priklausyk. 

Ji iškart suprato, visi suprato, kad persistengė. Jėgos išse- 
ko. Ji nualpo. Kerai išsisklaidė. Zamuradas pradėjo stotis visa 
milžiniška galybe. O butelis, visų nuostabai, beveik tingiai 
sukdamasis nuskriejo oru į ištiestą Filosofės Aleksandros Blis 
Farinjos dešinę ranką, o kamštis į kairę, ir visi apstulbę, o jos 
sąjungininkai nudžiugę, išgirdo, kaip ji žodis žodin karto- 
ja pirmą Žaibų Karalienės spąstų užkeikimą, ir Zamuradas, 
išsekęs kaip Dunija, vėl žnektelėjo ant žemės ir nepaliauja- 
mai ėmė slinkti į priekį, kol visas milžiniškas nuilsęs jo kūnas 
įsispraudė į mažutį mėlyną buteliuką, o Aleksandra užkimšo 
kakliuką kamščiu, ir jis buvo sugautas, ir viskas buvo baigta, 
ir jo pakalikai pabėgo. Paskui jie bus surasti ir sudoroti, bet 


tai praleisime. 

Ponas Džeronimas, Omaras Ajaras ir Džimis Kapūras susi- 
spietė prie Aleksandros ir šoko klausinėti, Kaip? Kaip, po galais? 
Kaip, dėl Dievo meilės? Kaip, velniai griebtų? Kaip, kaip, kaip? 

Kalbą visada išmokdavau greitai, atsakė ji, paklaiku- 
si iš džiaugsmo ir tyliai kikendama, lyg koketuotų su jau- 
nais dabitomis per pobūvį sode. Paklauskite bet ko Harvar- 
de, prunkštė ji. Aš jas žaibiškai išmokstu, it rinkčiau žvilgius 
akmenukus paplūdimyje. 

Paskui nualpo, bet ponas Džeronimas spėjo sugriebti ją, 
o Džimis Kapūras - buteliuką, kol jis nenukrito ant žemės. 

Taip visa galėjo ir baigtis, bet Džeronimas Manezesas pa- 
stebėjo, kad vieno trūksta, ir suriko, Kur Teresė Saka“, ir jie 
pamatė, kad ji pasiėmė paskutinę iš skraidančiųjų urnų, pa- 
ties Zamurado urną, ir kyla į dangų, prie kirmgraužos, jun- 
giančios aukštutinį pasaulį su žemutiniu, ir jei jie būtų galėję 
pažvelgti jai į akis, būtų išvydę jose siaubingą kraujo potvynį. 

Jei jūsų pasaulis būtų nuniokotas taip, kaip jūs nusiaubėte 
mūsiškį, prisiminė ponas Džeronimas. 

Ji išlėkė pulti Fėjų šalies, ištarė jis garsiai, ir sunaikinti jos, 
jei pajėgs. 

Mūšio nuostoliai būna įvairūs, nematomų, sielos žaizdų 
ne mažiau nei mirčių ir kūno žaizdų. Žvelgdami į šiuos įvy- 
kius iš laiko perspektyvos, prisimename Teresę Saką Kuartos 
kaip vieną to karo didvyrių, nes jos pirštų elektra lėmė daug 
sėkmingų mūšių su džinų armijomis baigčių; bet ir kaip tra- 
gišką konflikto auką, nes jos protas neatlaikė ne tik nelaimių, 
kurias ji regėjo aplinkui, bet ir smurto, kuriuo Žaibų Kara- 
lienė pasiūlė jai atsiliepti į karo negandas. Galop įniršis, nors 


ir visiškai pagrįstas, sunaikina įniršio apimtąjį. Meilė sukuria 

mus iš naujo, o neapykanta silpnina ir pražudo. Po lemiamo 
Pasaulių Karo mūšio, kai Zamuradas Didysis buvo įkalintas 
butelyje, kurį tvirtai laikė sugniaužęs Džimis Kapūras, o Du- 
nija pamažu peikėjosi iš alpulio, Teresė išsikraustė iš galvos ir 
pasuko prie skylės danguje. 

Ji negalėjo nesuprasti, kad sumanymas savižudiškas. Ko ji 
tikėjosi? Kad netrukdoma pateks į aukštutinį pasaulį ir savo 
įniršiu išlydys kvapiuosius sodus, bokštus, užklotus debesų, 
ir ištaiginguosius rūmus, nepalikdama akmens ant akmens? 
Kad visa, kas ten yra tvirta, ištirps ir išgaruos ore kaip nebuvę 
nuo kerštingo jos įrūžio? O kas paskui? Kad ji grįš į žemę dar 
šlovingesnė herojė, pragaišinusi fėjų pasaulį? 

Nežinome, ir turbūt neverta spėlioti. Viso labo sielvar- 
tingai prisiminkime Teresės Sakos beprotybę ir neišvengiamą 
paskutinę jos akimirką. Nes ji, be abejo, nepateko į Parystaną. 
Raitai ant milžiniškos urnos keliauti buvo ne lengviau nei ant 
neprajodinėto eržilo, ši paklusdavo tik nugalėtam šeiminin- 
kui džinui. Ponas Džeronimas ir kiti žiūrėjo, kaip ji švilpia 
aukštyn — vėjas nuščiuvo, lietus baigėsi, kilimą skaisčiai nu- 
švietė mėnesiena, bent taip pasakojama — ir pamatė, kad jai 
sunku išsilaikyti ant urnos. O jai artinantis prie siautulingų 
kirmgraužos kraštų, prie plyšio tarp pasaulių, oras ėmė sū- 
kuriuoti dar labiau, paskui dar labiau, ir ji nebesuvaldė savo 
užkerėto žirgo, o stovintieji apačioje žiūrėjo, siaubo apimti, ir 
ji iš pradžių pasviro į vieną pusę, paskui į kitą ir nukrito. It 
nuplyšęs sparnas ant permirkusios „La Incoerenza“ vejos. 

epilogas 
7 


KARTAIS MUMS NEDUODA RAMYBĖS heroizmo samprata, 
ypač po šitiek laiko. Jei pagrindinius šio pasakojimo veikė- 
jus būtume paklausę, ką jie laiko didvyriais iš dar ankstesnio 
tūkstantmečio, ką jie būtų išsirinkę? Karolį Didįjį? Nežino- 
mą „Tūkstančio ir vienos nakties“ autorių ar autorius? Ponią 
Murasaki? Tūkstantmetis — ilgas laikas, šlovės galima ir ne- 
tekti. Rašydami šią kroniką (kartojame), puikiai suprantame, 
kad nuo faktų dėstymo ji iš dalies nusmuko iki legendos, spė- 
lionės ar pramano. Tačiau mes atkakliai pasakojame toliau, 
nes mūsų istorijos veikėjai yra tarp nedaugelio, su kuriais vis 
dar siejama didvyriškumo idėja, prabėgus tūkstančiui metų 
po jų gyvenimo ir mirties, nors ir žinome, kad spragos užra- 
šuose didžiulės, kad, be abejo, buvo ir kirų kovotojų su juo- 
daisiais džinais, tokių pat nusipelniusių kaip ką tik minėtieji; 
kad vardai, kuriuos taip gerbiame, atsitiktinai parinkti iš nu- 
trūkstančių aprašų ir kad galbūt kiti, nežinomi, būtų vertes- 
ni mūsų baimingo susižavėjimo, jei istorija būtų pasirūpinusi 
juos prisiminti. 

* Parašė vieną seniausių romanų pasaulyje „Gendži monogatari („Sakmė 


apie Gendžį' XI a.). 

Tačiau turime pasakyti štai ką: mūsų didvyriai yra jie, 
nes laimėję Pasaulių Karą išjudino procesą, sukūrusį naujus 
ir, mūsų nuomone, geresnius laikus. Tą lemiamą akimirką 
durys į praeitį, kurioje glūdėjo mūsų ankstesnės savastys, už- 
sitrenkė visam laikui, o dabarties durys, vedančios į mūsų 
nūdienę būtį, atsidarė it akmeniniai vartai į lobių urvą, gal 
net patį Sezamą. 

Todėl mes gedime Teresės Sakos Kuartos, nors ji turė- 
jo trūkumų, bet ir reikiamų privalumų, ji buvo įspūdingai 
tvirta ir drąsi, kokia ir privalėjo būti, ir jos atminimas dvel- 
kia bebaimiu žavesiu. Šloviname ir Audrą Fast, tiesos kūdi- 
kį, kuri užaugusi tapo teisingiausia ir labiausiai bijoma tei- 
sėja, nes niekas negalėjo sakyti netiesos jos teisme, net visai 
nereikšmingos. O Džimis Kapūras... na, jo vardą žino visi, 
jis — vienas iš nedaugelio, kurio populiarumas per tūkstan- 
tmetį nesumažėjo, nes jis galop gavo ne tik savąjį šikšnospar- 
nio signalą, šokančio daugiarankio dievo, perveriančio pikta- 
darių širdis baime, įvaizdį danguje, bet net pasenęs, pražilęs ir 
numiręs buvo daugybės pramogų industrijų herojus, daugia- 
platformių programų žvaigždė — ekrano ir žaidimų, dainų ir 
šokių, ir net tos senoviškos, bet atkakliai nenorinčios išnykti 
formos — knygų. Nevykęs komiksų romanistas tapo vieno il- 
giausiai rodomų komiksų serialų herojumi, romanų iš žodžių 
herojumi irgi, visi šie tekstai dabar laikomi didžiąja klasika, 
mitais, iš kurių semiamės džiaugsmo šiandien, tai mūsų „Ilia- 
da', jei kalbėtume senoviniais palyginimais, ar mūsų „Odi- 
sėja . Dabartiniai Bibliotekos lankytojai žiūri į šias relikvijas, 
išplėtę akis, kaip kadaise jų protėviai žiopsodavo į Gutenber- 
go Bibliją ar pirmą Šekspyro pjesių leidimą. „Herojus Natra- 

džas“, dar žinomas Džimio Kapūro vardu, yra viena auten- 
tiškų mūsų legendų, ir tik vienas žmogus iš keistybių laiko 
gerbiamas labiau už jį. 

Mums ypač svarbi Džeronimo Manezeso, pono Džero- 
nimo Sodininko, asmenybė — žmogaus, kuris atitrūko nuo 
žemės, paskui grįžo gelbėti amžininkų, kamuojamų dvejo- 
po kilimo ir gniuždymo prakeikimo, gąsdinamo ir galų gale 
mirtino atitrūkimo nuo mūsų mįslingo pasaulio ar slogiai 
perdėto prisirišimo prie jo. Mes džiaugiamės, kad jo ir jo Fi- 
losofės, Aleksandros Blis Farinjos, laukė laiminga pabaiga 
vienas kito glėbyje, globėjiškai sergimiems Oliverio Oldkaslo; 
mes vaikščiojame su jais po „La Incoerenza“ sodybą, tylėda- 
mi sėdime su jais, besilaikančiais už rankų ir žiūrinčiais, kaip 
po priešpilniu mėnuliu pirmyn atgal srūva didžiosios upės 
bangos, nulenkiame galvas kaip jie, stovėdami ant kalvos prie 
pono Džeronimo velionės žmonos kapo, be žodžių prašyda- 
mi jos leidimo jų meilei, be žodžių jį gaudami; mes sukinė- 
jamės apie rašomąjį stalą, prie kurio, sėdėdami priešingose 
pusėse, jie parašė knygą — sava kalba, nors Aleksandra ir siū- 
lė esperanto, girdi, geriau skambės, — tapusią senovės tekstu, 
kuriuo mes žavimės labiausiai, „Nuosekliai“, melsdami pa- 
saulio, valdomo proto, pakantumo, didžiadvasiškumo, dos- 
numo, mokslo ir santūrumo. 

Toks yra pasaulis, kuriame mes gyvename dabar, kuriame 
paneigtas Algazelio pareiškimas Zamuradui. Baimė galop ne- 
parvijo žmonių į Dievo glėbį. Priešingai, baimė buvo įveikta, 
ir vyrai bei moterys galėjo padėti Dievą į šalį, kaip berniu- 
kai ir mergaitės padeda vaikiškus žaislus ar kaip jaunuoliai 


ir merginos palieka tėvų namus, kad kur nors kitur po saule 

kurtų savo gyvenimą. Jau šimtus metų mums šypsosi laimė 
gyventi taikiame, civilizuotame sunkaus darbo ir pagarbos 
žemei pasaulyje, kokio troško ponas Džeronimas ir panelė 
Aleksandra. Sodininko pasaulyje, kuriame mes visi turime 
dirbti savame sode, suprasdami, kad toks darbas — ne pralai- 
mėjimas kaip vargšui Voltero Kandidui, o mūsų šviesiosios 
prigimties pergalė prieš vidinę tamsą. 

Mes suprantame — ar „suprantame“, nes nesame įsitikinę, 
kad istorija tikra, — jog ši palaiminga būsena nebūtų buvu- 
si įmanoma, jei ne didžioji Žaibų Karalienės Dunijos auka, 
apie kurią papasakosime dabar, istorijos pabaigoje. Atsipei- 
kėjusi po dvikovos su Zamuradu, ji suprato turinti padaryti 
du dalykus. Ji paėmė iš Džimio Kapūro mėlynąjį buteliuką. 
Tokie buteliai savaip stebuklingi, pasakė ji. Gali juos paslėpti, 
bet jie patys nusprendžia, kada pasirodyti. Šį kartą šis butelis 
neturi pasirodyti niekur žemėje, todėl paslėpsiu jį neįmano- 
moje vietoje. Ir ji dingo visai nakčiai, o grįžusi tepasakė, atlik- 
ta. Nuo tos dienos praėjo tūkstantis metų, o butelis į dienos 
šviesą iki šiol neišlindo. Gal jis po Džomolungmos kalnu, o 
gal Marianų lovio dugne ar Mėnulio branduolyje. Bet Zamu- 
radas Didysis mums daugiau nebetrukdė. 

Grįžusi tą paskutinį rytą, kai paslėpė mėlynąjį butelį tam- 
sos širdyje ar saulės ugnyje, ji pasakė sąjungininkams, susi- 
būrusiems „La Incoerenza“, Akivaizdu, kad abu pasaulius vėl 
reikia atskirti. Kai vienas prasisunkia į kitą, kyla sumaištis. 
O užverti plyšius taip sandariai, kad jie neprasiskirtų, gal ne 
amžinai, bet beveik, yra tik vienas būdas. 

Prisimenat, džinė sukurta iš dūmų be ugnies. Nuspren- 


dusi nusimesti moters pavidalą, ji gali slinkti tarp dviejų pa- 

saulių kaip dūmas, prasmukti pro bet kurias duris į bet kurį 
kambarį, pro bet kokį plyšį į bet kokį įtrrūkimą, užpildyti ert- 
mes, į kurias įsiskverbė, taip kruopščiai, kaip dūmai pripildo 
kambarį, o paskui panorėjusi gali sukietėti, tapti ertmės, ku- 
rioje yra, dalimi, plyta tarp plytų, akmeniu tarp akmenų, ir 
ertmių neliks, jos dings kaip nebuvusios ir niekada nebeatsi- 
ras. Bet taip išsisklaidžiusi, taip išsibarsčiusi, taip daugeriopai 
pakitusi ir atsimainiusi džinė... net džinų karalienė... neten- 
ka stiprybės ar net dar blogiau nei stiprybės, noro, sąmonės, 
kuri suteiktų jai galią vėl susitelkti ir atgauti vientisą pavidalą. 

Tai tu mirsi, tarė Džeronimas Manezesas. Štai ką tu 
mums sakai. Kad išgelbėtum mus nuo džinų, paaukosi savo 
gyvybę. 

Ne visai, atsakė ji. 

Turi omeny, liksi gyva? paklausė jis. 

Irgi ne visai, atsakė ji. Bet taip reikalauja sveikas protas, 
vadinasi, tai turi būti padaryta. 

Tada, neatsisveikinusi, be jokio jausmingumo ar ginčų, ji 
paliko juos. Buvo ir nėra. Daugiau jie jos nebematė. 

Ką ji padarė, kas jai nutiko, ar ji iš tiesų savimi užkimšo 
plyšius tarp pasaulių, galime tik spėlioti. Bet nuo tos dienos 
iki šios žemutiniame pasaulyje, žemėje, mūsų namuose nie- 
kas nematė nė vieno aukštutinio pasaulio, Parystano, Fėjų ša- 
lies, gyventojo. 

Tai nutiko tūkstantis pirmąją dieną. O vakare ponas Dže- 
ronimas su Aleksandra liko vieni jos miegamajame ir mylė- 
josi, ir abiem atrodė, kad plūduriuoja ore. Bet neplūduriavo. 

Taip baigėsi keistybių laikas, trukęs dvejus metus, aštuo- 


nis mėnesius ir dvidešimt aštuonias naktis. 

Didžiuodamiesi sakome, kad tapome protingais žmonė- 
mis. Žinome, kad pasakojimai apie karus ilgai apibūdindavo 
mūsų rūšį, bet mes įrodėme, kad pasakojimus galima keisti. 
Mūsų skirtumai, rasės, vietos, kalbos, papročių, šie skirtumai 
mūsų nebeskaldo. Jie mus domina ir traukia. Mes esame vie- 
na. Ir dažniausiai esame patenkinti savimi tokiais, kokie ta- 
pome. Net galime pasakyti, kad esame laimingi. Mes — trum- 
pai pakalbėsime apie save, o ne apie visą pasaulį — gyvename 
čia, didžiajame mieste, ir liaupsiname jį. Tekėkite, upės, kaip 
mes tekame tarp jūsų, maišykitės, srovės, kaip mes maišomės 
su žmonių srautais iš toli ir arti! Mes stovime prie tavo vande- 
nų tarp kirų ir minios ir džiaugiamės. Mūsų miesto vyrai ir 
moterys, mums patinka jūsų drabužiai, prigludę, bespalviai, 
ploni; didysis mieste, mes priimame tavo valgius, tavo kva- 
pus, tavo skubotą gašlumą, atsitiktines pažintis, pratęsiamas 
pašėlusiu seksu ir nutraukiamas; ir prasmes, besigrumdan- 
čias gatvėje, bendraujančias su kitomis prasmėmis, iš trinties 
gimstančias naujas prasmes, kurių tėvai įprasmintojai visai 
neturėjo omeny; ir fabrikus, mokyklas, pasilinksminimų 
ir prasto vardo vietas, mūsų metropoli, klestėk, klestėk! Tu 
mūsų džiaugsmas, o mes tavo, taigi einame kartu tarp upių 
link pabaigos, už kurios nėra pradžios, už kurios nėra nieko, 
ir aušros miestas spindi saulėje. 

Ber kažkas mums nutiko, atskyrus vieną pasaulį nuo kito. 
Dienos virto savaitėmis, mėnesiais, metais, bėgo dešimtme- 
čiai, šimtmečiai, ir vienas dalykas, kadaise atsitikdavęs mums 
visiems kiekvieną naktį, kiekvienam mūsų, kiekvienam di- 
džiojo „mes“, kuriuo tapome, nariui, nebeatsitikdavo. Mes 


nebesapnavome. Galbūt šį kartą plyšiai ir skylės buvo užverti 

taip sandariai, kad niekas negalėjo prasiskverbti, nė lašelio 
fėjų burtų, dangaus rasos, kuri, pasak legendos, krinta mums 
į miegančias akis ir žadina nakties fantazijas. Dabar miegas 
buvo tik tamsa. Sąmonė apremdavo, kad didysis nakties teat- 
ras galėtų pradėti nenuspėjamus vaidinimus, bet nieko nebū- 
davo. Kiekvienoje kartoje vis mažiau žmonių išsaugodavo ge- 
bėjimą sapnuoti, o dabar atėjęs metas, kai sapnai yra dalykai, 
apie kuriuos sapnuotume, jei galėtume sapnuoti. Skaitome 
apie jus senose knygose, O sapnai, bet sapnų fabrikai uždary- 
ti. Tokia kaina už taiką, klestėjimą, pakantumą, supratingu- 
mą, išmintį, gerumą ir tiesą: mūsų įsiūtis, kurį pažadindavo 
miegas, sutramdytas, o mūsų tamsa, kuri vadovaudavo nak- 
ties teatrui, numalšinta. 

Mes laimingi. Kiekvienas daiktas teikia džiaugsmo. Au- 
tomobiliai, elektronika, šokiai, kalnai, jūs visi mums teikiate 
didelį malonumą. Susiėmę už rankų, einame prie vandens 
telkinio, danguje virš galvos suka ratu paukščiai, ir visa tai, 
paukščiai, vandens telkinys, ėjimas, ranka, laikanti ranką, 
visa teikia mums džiaugsmo. 

Bet naktys bežadės. Gali praeiti tūkstantis ir viena, bet 
jos praslenka tylomis it vaiduoklių kariuomenė, begarsiais 
žingsniais, nematomos žygiuoja per tamsą, negirdimos, nere- 
gimos, o mes gyvename, senstame ir mirštame. 

Dauguma mūsų patenkinti. Mūsų gyvenimas geras. Bet 
kartais mes norime, kad sapnai grįžtų. Kartais, nes ne visai 


atsikratėme iškrypimo, mes ilgimės košmarų. 

Naujausias S. Rushdie romanas yra užburiantis lakios vaizduotės 
ir nepaprasto autoriaus meistriškumo įrodymas. Jame istorija ir 
mitai susipina su filosofine įžvalga, o pasakojimas apie pavojingą 
skirtingų pasaulių susidūrimą kaip apie Vakarų ir Rytų kultūrų 
priešpriešą kartu yra taurus meilės ir žmoniškumo paliudijimas. 


Keistenybių epochoje nutinka stulbinančių dalykų: paprastas 
sodininkas ima sklandyti ore; vaikas turi įgimtą savybę kiaurai 
permatyti Žmonių apgavystes ir melą; o Niujorką talžo tokios 
audros, kad net skyla visa visata. Kaip tik per tą plyšį įsiveržia 
destruktyvūs mitiniai džinai. Jie grasina sunaikinti pasaulį. Regis, 
žmonija lieka be užtarimo ir yra pasmerkta. Tik viena džinų 
princesė, šimtmečius mylėjusi Žmones, griebiasi gudrybės ir 
sutelkia galingą armiją jiems apginti. Taip prasideda žūtbūtinė 
kova, trunkanti dvejus metus, aštuonis mėnesius ir dvidešimt 
aštuonias naktis - arba tūkstantį ir vieną naktį... 


Kūrinys išlaiko autoriui būdingą puošnų ir savitą kalbos stilių, 
autentiškas detales ir siurrealistinius veikėjų paveikslus. S. Rushdie 
vadinamas magiškojo realizmo kūrėju, grindžiančiu realybę 
religijos, pasakų ir mitologijos pagrindu. 


Ši istorija apie meilę mirtingam vyrui seniai seniai, dvyliktame 
amžiuje, apie daugybę jos palikuonių ir apie lūžio metą, išgverusį 
laiką, mūsų vadinamą keistybių epocha, trukusį dvejus metus, 
aštuonis mėnesius ir dvidešimt aštuonias naktis. 


